





...».».». o I 


13953 


INSTITUTUM ACADEMIAE JUGOSLAVICAE 
SCIENTIARUM ET ARTIUM IN ZADAR 


Opera V 





INSTITUT JUGOSLAVENSKE AKADEMIJE 
ZNANOSTI I UMJETNOSTI U ZADRU 


Djela knj. V 


Urednici - 


GRGA NOVAK 
VJEKOSLAV MAŠTROVIĆ 


JUGOSLAVENSKA AKADEMIJA ZNANOSTI I UMJETNOSTI 


JERKO BEZICĆ. 


RAZVOJ GLAGOLJAŠKOG PJEVANJA 
NA ZADARSKOM PODRUČJU 


ZADAR 
1973 


Tisak i oprema: 
Novinsko poduzeće »Narodni list« — Zadar 


OSNOVNE SMJERNICE RADA, OBRAZLOŽENJE TERMINA 
»GLAGOLJAŠKO PJEVANJE« 


Tradicionalno glagoljaško pjevanje Hrvatskog primorja, Kvar- 
nerskih otoka, Istre i Dalmacije, pučko liturgijsko i paraliturgijsko 
pjevanje, u kojem pored svećenika i pojedinih darovitijih pjevača 
laika sudjeluju također i prisutni vjernici — puk, privlači pažnju 
domaćih i stranih muzikologa već više od pola stoljeća. Dosad obja- 
vljeni radovi rješavali su njegove probleme redovito samo djelo- 
mično. S jedne strane postavljali su pretežno samo opće smjernice 
za istraživanje; s druge strane bile su to uglavnom samo deskriptiv- 
ne, usko analitične radnje i informativni prikazi o nalazima, notnim 
zapisima i magnetofonskim snimcima takva pjevanja iz pojedinih 
lokaliteta. Sakupilo se, međutim, mnogo građe u notnim zapisima, 
a još više u magnetofonskim snimcima 


1U ovom mom radu služim se riječju puk za pojam širokih slojeva 
naroda (latinski populus, slovenski ljudstvo). Taj pojam počelo se u Hrvat- 
skoj tek iza g. 1918. označavati riječju narod. Znam da je riječ puk danas 
»postala gotovo anahronizam« (Josip Hamm, Narod i puk. Jezik -— časopis 
za kulturu hrvatskog književnog jezika 1/1952/53., br. 5, Zagreb 1953., 151, 
149—151), ali ipak smatram za potrebno da je u ovom radu upotrebljavam 
svuda gdje će mi označavati populus, ljudstvo. Dok prof. Hamm piše da je 
imenica puk postala gotovo anahronizam, on u istom članku smatra da 
pridjev Pučki može i danas dobro poslužiti, »da se njime izrazi ono, za 
što je pridjev narodni preširok i što se njime ne da dobro izraziti«. Zbog 
toga držim da se u prikazivanju hrvatskog glagoljaškog pjevanja — koje 
nam je mnogo značilo upravo u proteklim vremenima — mogu služiti riječju 
Puk kad govorim o pojmu što ga latinski jezik označuje riječju populus. 

2 Najveću zbirku notnih zapisa i magnetofonskih snimaka posjeduje 
Staroslavenski institut »Svetozar Ritig« u Zagrebu. Brojne zapise i snimke 
čuva fonoteka Instituta za narodnu umjetnost u Zagrebu. Samo snimke 
čuva fonoteka Instituta za historijske i ekonomske nauke JAZU u Zadru. 


Potanji uvid u toliku sakupljenu građu dajem u Prilogu 1 i Prilogu" ,. na 
stranama 218—222 ovog rada. 


Danas se (početkom 1971. god.) ne zna za nvtne zapise s potpi- 
sanim tekstom u glagoljici, osim vrlo rijetkih izuzetaka. Glagoljicom 
pisane fragmente stalnih pjevanih dijelova mise čiji su napjevi 
nastali sredinom XV stoljeća prema latinskim koralnim melodijama 
češkog izvora objavio je Josef Vajs.* Dva napjeva za dva osmeračka 
dvostiha iz starohrvatskog prikazanja »Muka Spasitelja našega«, zapi- 
sana u papirnom kodeksu iz 1556. godine, prikazao je Milovan 
Gavazzi.“ Znakove iznad teksta u Kijevskim listićima protumačio 
je Erwin Koschmieder kao znakove ekfonetske notacije. 

Pošto je Vajs godine 1910. pri obradi čeških fragmenata napisao 
da su mu kao zapisani napjevi za crkvenoslavenske liturgijske 
tekstove zapadnog obreda »ein novum und meines Wissens ein 
unicum in der glagolitischen Literatur«,* to se stanje — osim nave- 
denih izuzetaka — nije promijenilo do naših dana. Vinko Žganec 
je 1962. god. utvrdio da od melodija hrvatskog glagoljaškog pjeva- 
nja »...nije ništa zapisano u starini. Nemamo glagoljaških neu- 
matskih kodeksa, nemamo ni zapisa u običnom notnom pismu, a do 
početka ovoga stoljeća nije bilo ni pokušaja, da se te melodije 
zapisuju.«" Nakon istraživanja po različitim knjižnicama i arhivima 
u Dalmaciji Albe Vidaković se 1963. god. u svom izvještaju o istra- 
živanju srednjovjekovnih neumatskih glazbenih rukopisa na otoku 
Krku posebno osvrnuo na činjenicu da u starim hrvatskim liturgij- 
skim glagoljskim rukopisima nema nikakve glazbene notacije sve 
do pojave tiskanih izdanja. 


š Josef Vajs, Ueber den liturgisehen Gesang der Glagoliten II. AslPh 
31, Berlin 1910., 430—442 (sa 16 notnih primjera). 

* Milovan Gavazzi, Muzika starohrvatskih crkvenih prikazanja. SC 
XVIIL/1924., 72—74. i 105—108. (sa 6 notnih primjera). 

5 Erwin Koschmieder, Die vermeintlichen Akzentzeichen der Kiever 
Blatter. Slovo 4—5, Zagreb 1955., 5—23. 

Ovdje želim samo ukratko upozoriti na podatke što mi ih je dao slo- 
vački istraživač crkvenoslavenskog pjevanja (i direktor Slovačke filharmo- 
nije u Bratislavi) Ladislav Mokry, 12. XII. 1968. Podatke sam primio kad 
sam uvodni dio svog rada bio već završio. Zbog toga se nisam mogao upu- 
štati u veoma privlačna istraživanja u koja podaci Mokroga pozivlju struč- 
njake. ; 

U muzeju slovačke Matice slovenske u Martinu čuvaju se dva odlomka 
pisana glagoljicom. Uz tekst ima i posebnih“ znakova za koje L. Mokrx 
pretpostavlja da bi mogli biti znakovi ekfonetske notacije. Mokry drži da 
su ti rukopisi nastali potkraj XIV. ili u početku XV. stoljeća. Navedeni 
odlomci potječu iz knjižnica bivših franjevačkih samostana u mjestima Ma- 
lacky i Hlohovec u zapadnoj Slovačkoj. Postoji, dapače, mišljenje — rekao 
mi je Mokry — da su ti odlomci franjevačkog porijekla, da su čak »import 
franjevaca iz Dalmacije«, jer da su franjevci iz Hrvatske pokušali tran- 
splantirati glagoljicu Slovacima. 

8 J. Vajs, n. dj., 430. 

T Vinko Žganec, Muzički folklor I — Uvodne teme i tonske osnove 
(skale), Zagreb 1962., 177. 

8 Albe Vidaković, Tragom naših srednjovjekovnih neumatskih glazbe- 
nih rukopisa. Ljetopis JAZU za godinu 1960., Knjiga 67., Zagreb 1963., 369. 

Glagoljicom štampane liturgijske knjige od XVII do početka 
XX stoljeća donose oficijelne napjeve gregorijanskog korala. Ti se 
napjevi redovito nimalo ne mijenjaju zbog crkvenoslavenskog teksta 
i nimalo se ne razlikuju od onih s latinskim tekstom koji su služili 
kao predložak napjevima sa crkvenoslavenskim tekstom štampanim 
glagoljicom. 

U takvu posvemašnjem nedostatku pisanih spomenika, tj. izvor, 
nih notnih zapisa glagoljaškog pjevanja iz proteklih stoljeća, mogu 
samo na osnovu različitih drugih podataka pokušati da pokažem 
kakve su mogle biti smjernice razvoja u starijim razdobljima prije 
XIX. stoljeća. U nastojanju da se približim takvim starijim obli- 
cima glagoljaškog pjevanja, istraživao sam starije oblike danas 
živoga pučkoga tradicionalnog liturgijskog i paraliturgijskog“ pje- 
vanja po seoskim crkvama zadarske nadbiskupije. 

U skladu s naslovom ove radnje, usmjerio sam svoja istraži- 
vanja samo na jedan dio sveukupnog teritorija gdje se moglo čuti 
tradicionalno glagoljaško pučko pjevanje do 7. III. 1965. god. — kada 
su stupile na snagu nove odredbe II. vatikanskog koncila o živim 
nacionalnim jezicima kao liturgijskim jezicima. Terenska istraži- 
vanja i magnetofonska snimanja — kao dio programa rada Instituta 
za historijske i ekonomske nauke JAZU u Zadru — obavljao: sam 
samo na zadarskom području, u prostoru što ga na zapadu i sjeve- 
rozapadu omeđuju otok Premuda i selo Kolan na otoku Pagu, na 
sjeveru planina Velebit, na sjeveroistoku dolina rijeke Zrmanje, 
na istoku selo Nunić blizu Kistanja, na jugoistoku selo Pakoštane 
i otok Vrgada. Tako sam obuhvatio teritorij današnje zadarske 
nadbiskupije. (Vidi priloženu geografsku kartu uz str. 16) 

Terenskim radom nisam zahvatio sjeverozapadni i sjeverni 
kopneni dio susjedne šibenske biskupije. Taj teritorij obuhvaća 
uglavnom samo franjevačke župe provincije Presv. Otkupitelja s 
latinskim liturgijskim jezikom, premda je poznato da su franjevci 
u tim krajevima podržavali i živi narodni jezik kao liturgijski jezik. 
Manji broj glagoljaških otočkih i priobalnih župa, sjeverozapadno, 
zapadno, jugozapadno i južno od Šibenika također nisam zahvatio 


? Na tu je činjenicu već g. 1909. upozorio J. Vajs u radu Eiwas uber 
den liturgisehen Gesang der Glagoliten der vor — und nachtridentinischen 
Epoche. AslPh 30/1909., 229. (In den glagolitischen liturgischen Biichern 
(Missalen) der nachtridentinischen Epoche finden sich dieselben Noten wie 
in dem offiziellen Missale Romanum). 

2% Prema usmenom objašnjenju što mi ga je 2. VII. 1964. god. dao 
Prof. dr Dragutin Kniewald, istaknuti hrvatski stručnjak za katoličku litur- 
Siku, paraliturgijskim označujem one pjesme i obrede kojih nema u Rim- 
skom obredniku (Rituale Romanum) niti su zapisani u Propriumima (po- 
sebnim, vlastitim obrednicima) pojedinih biskupija, ali koji se više ili manje 
Čvrsto i više ili manje skladno nadovezuju na postojeće propisane liturgijske 
ćine i izvode se kao da su pravi liturgijski čini. 

"Jelić, Fontes historici Liturgiae Glagolito-Romanae a XII ad XIX 
saeculum, Krk 1906., br. 302. i 303. 


u svom terenskom istraživačkom radu. U gotovo svim tim župama 
ponovno je uveden crkvenoslavenski jezik tek nakon propasti 
Austro-Ugarske Monarhije. Službeni popis mjesta sa crkvenosla- 
venskim liturgijskim jezikom u Dalmaciji za 1857. god. donosi 
pored 40 mjesta iz zadarske nadbiskupije samo 3 iz šibenske bisku- 
pije.“ Bogata zbirka dokumenata pod naslovom »Fontes historici 
lLiturgiae Glagolito-Romanae«, što ih je prikupio Luka Jelić, poka- 
zuje da je službeni popis iz 1857. god. za područje šibenske bisku- 
pije pogrešno naveo samo 3 mjesta, jer je na tom području u to 
nije postojalo 5 mjesta sa crkvenoslavenskim liturgijskim jezi- 
om. 

Činjenica je da se i u župama zadarske nadbiskupije ponovno 
uvodio crkvenoslavenski kao liturgijski jezik, ali tu se zaslugom 
nadbiskupa Mate Dvornika restauracija provodila već u prvom 
deceniju XX stoljeća, još u vrijeme Austro-Ugarske Monarhije, i 
razdoblje prekida nije bilo tako dugo kao u šibenskoj biskupiji.“ 
Osim toga, dok je godine 1894. zadarski proglagoljaški polutjednik 
»Katolička Dalmacija« kroničarski između »Domaćih Viesti« zabi- 
lježio da u šibenskoj biskupiji nema više nijednog popa glagoljaša, 
dotle je g. 1899. u zadarskoj nadbiskupiji dekretalno pismo nad- 
biskupa Josipa Rajčevića izazvalo brojne i oštre javne proteste, jer 
je Rajčević izjavio da nijedna crkva njegove nadbiskupije nema 
prava upotrebljavati crkvenoslavenski jezik kao liturgijski jezik.“ 

O tradicionalnom pučkom glagoljaškom pjevanju sa cijelog 
područja sjeverne Dalmacije kao jedne cjeline nije bilo dosad 
nikakvih objavljenih radova. To se područje nije uzimalo toliko 
u obzir koliko sjeverniji otok Krk i Hrvatsko primorje, područja 
poznatih glagoljaških biskupija krčke i senjske." Međutim, s muzi- 


12 Jelić, Fontes... XIX s., br. 59. (IL — zadarska nadbiskupija, IV — 
šibenska biskupija). 

18 Jelić, Fontes... XIX. s., br. 305. 

4 Isp. Blaž Jurišić, Glagoljski spomenici otoka Vrgade. Rad JAZU 
knj. 327., Zagreb 1962., 116.; Frano Ivanišević. Pobjeda glagolice kroz tisuć- 
ljetnu borbu, Split 1929., 42. 

5 KD XXV/1894., br. 67—68., 4. (Iz Kaprija, 7. rujna: Danas konačno 


prispje nam za uprav. župe čestiti D. Marko Ćorić iz Vodica... Samo da 
bi glagoljašio, ko naš dobri pok. D. Jakov Nimčević, čije kosti — zadnjeg 
glagoljaša šibenske biskupije — počivaju na greblju braće nam Vodičana.). 


16 D, Ivo Prodan, Uspomene — X. Borba za glagolicu — I. dio Poviest 
glagolice i nje izvori, Zadar 1900., 201—202. i Prilog K, IL, 7—10., 9. (De- 
claramus nec unam in hac Archidioecesi Nostra sive Parochialem, sive 
Curatialem Ecelesiam jus habere ad privilegium lingua palaeoslavica in Mis- 
sae celebratione utendi); Jelić, Fontes... XIX. s. donosi istu zabranu pod 
br. 110.; pod br. 111. nalazi se protest što ga je u Rim uputio Dalmatinski 
sabor. 

1"Isp. Božidar Širola, Pregled povijesti hrvatske muzike, Zagreb 1922., 
24.; Isti, Staroslavenski koral. Hrvatsko Kolo, knj. VIII, Zagreb 1927., 355., 
362; Isti, Tisućljetna baština svete braće u Hrvata Čakavaca. Sveslavenski 
zbornik o tisućgodišnjici hrvatskoga kraljevstva, Zagreb 1930., 341. 


kološkog i pogotovo s etnomuzikološkog stanovišta danas se poka- 
zuje kao vrlo zanimljivo upravo područje sjeverne Dalmacije, pod- 
ručje koje najvećim dijelom zahvaća zadarska nadbiskupija. Ona, 
kao ni šibenska biskupija, potkraj XIX. i u početku XX. stoljeća 
nije izričitom odredbom službeno provela restauraciju crkvenosla- 
venskog jezika u liturgijskom pjevanju kao što su to učinile senj- 
ska (1894)* i krčka (1901) biskupija. Tako su se na teritoriju 
zadarske nadbiskupije mogli zadržati mnogi liturgijski tekstovi 
štampani latinicom na živom narodnom jeziku s ponekim arhaiz- 
mima, na tzv. šćavetu.“ Sačuvani stariji tekstovi zaštitili su i starije 
napjeve od različitih promjena što bi ih prouzrokovao nanovo uve- 
deni crkvenoslavenski tekst. 

U toku borbi za održanje slavenskog bogoslužja zapadnog obreda 
tadašnja se nastojanja za općom reformom liturgijskog pjevanja u 
katoličkoj crkvi nisu mogla razviti na zadarskom području. Manji 
pokušaji bili su vezani samo na grad Zadar. Pjevanje u zadarskoj 
katedrali razvijalo se u početku ovog stoljeća većim dijelom prema 
uzorima iz susjedne Italije, naročito Venecije. Starinsko zadarsko 
tradicionalno katedralno liturgijsko pjevanje samo se još ponekad 
upotrebljavalo. Reformistička nastojanja hrvatskih cecilijanaca iz 
Zagreba, proizašla iz potpuno drugačijih prilika od onih u Dalmaciji, 
ostala su sve do propasti Austro-Ugarske gotovo posve nezapažena 
na području zadarske nadbiskupije. Donekle su bila djelotvorna 
samo u gradu Zadru i to u samostanu franjevaca trećoredaca (Hrvata 
— glagoljaša!) i franjevaca reda Male braće. ; 

U vrijeme između dva rata po selima zadarskog područja nisu 
provedene znatnije reforme crkvenog pjevanja osim u nekoliko 


8 KD XXV/1894., br. 32. i 33—34. (Odredba senjskog biskupa Jurja 
Posilovića o ponovnom uvođenju crkvenoslavenskog jezika umjesto praksom 
u bogoslužje uvedenog šćaveta). 

2% Mate Polonijo, Prvi uzmak glagoljice u krčkoj biskupiji. Radovi 
Staroslavenskog instituta, knj. 2., Zagreb 1955., 209. 

2 Isp. Arturo Cronia, L'enigma del glagolismo in Dalmazia dalle 
origini al! epoca presente. Estratto dalla »Rivista Dalmatica«, Anno VI — 
VII — VIII, Zara 1922. (1925.), 85., (... una serie non insignificante di opere 
morali e religiose che trovarono larga e favorevole diffusione fra tutto 
il clero croato della Dalmazia. Questa nuova produzione religiosa in viva 
lingua croata e caratteri latini (volgarmente detti »schiavetto« o »sciavetto« 
perchč usati in lingua schiava o sciava) ebbe quanto minori le difficolta 
di stampa //negoli komplicirana glagoljica//..., tanto maggiore la diffusione 
e la popolarita). 

Vjekoslav Štefanić u recenziji djela Schiitz Joseph, Das handschriftliche 
Missale illyricum  cyrillicum Lipsiense. I. u. II. Band, Wiesbaden 1963., 
objavljenoj u časopisu Die Welt der Slaven IX/1964., Heft 3, 328—336., na 
str. 330. ovako označuje šćavet: »...soweit es mir bekannt ist — werden 
in der kroatischen Vergangenheit unter »šćavet« in erster Linie die der 
Volkssprache und mit lateinischen Lettern geschriebenen Lektionarien ver- 
standen. Wir haben auch Best&tigungen dafiir, dass die Glagoliten die La- 
teinschrift als Šćavetlettern (»šćavetska slova«) bezeichnet haben...« 


mjesta gdje su službovali svećenici jače glazbene naobrazbe, koji 
su smatrali svojom dužnošću da postojeće seosko crkveno pjevanje 
unaprijede. U takvim prilikama moglo se dobro sačuvati lokalno 
tradicionalno crkveno pjevanje sa snažnim utjecajima lokalnih 
oblika svjetovnog narodnog pjevanja. 

Pučko pjevanje u crkvi snimao sam na terenu uglavnom za 
vrijeme samog bogoslužja. Htio sam dobiti što vjernija svjedočanstva 
iz stvarnog života takvih oblika pjevanja. Izrada notnih zapisa takvih 
magnetofonskih snimaka tražila je, dakako, mnogo više vremena 
negoli snimci solista, dueta ili terceta. Takav dugotrajniji rad bio 
je vrlo koristan, jer je pokazao neke inače teže uočljive pojedinosti, 
koje se javljaju samo pri zajedničkom pjevanju veće skupine izvo- 
đača. Te pojedinosti često su značajne, jer u mnogim slučajevima 
pokazuju osobine svjetovnog narodnog pjevanja nekog kraja ili 
područja. 

Od današnjih 107 župa zadarske nadbiskupije (1969) zahvatio 
sam prvenstveno one koji su sačuvale starije. načine kolektivnog 
pjevanja, zajedničkog pjevanja većeg broja pjevača različitih spo- 
sobnosti, dakle, ne samo onih najsposobnijih. Snimio sam na magne- 
tofonsku vrpcu i novije, muzikološki i.naročito etnomuzikološki 
značajnije načine kolektivnog, grupnog i solo-pjevanja. Radio sam 
u 64 lokaliteta u vrijeme od 1958. do 1964. god. Nisam snimao u 
onim mjestima gdje je funkcije nekadašnjeg pučkog kolektivnog 
pjevanja preuzeo pjevački zbor, redovito sastavljen samo od neko- 
licine djevojaka. One često pjevaju i prema notnim predlošcima, 
i to u većini slučajeva kompozicije u kojima prisutni puk nikako 
ne može kolektivno sudjelovati. 

Držim da je upravo puk — tj. prisutni vjernici kao pripadnici 
određene društvene zajednice — preko svojih darovitijih pojedinaca 
nosilac tradicije i stoga redovito i čuvar mnogih starih oblika pje- 


21 Eduard Peričić, Presjek kroz povijest zadarske nadbiskupije, Vjes- 
nik zadarske nadbiskupije, XIV/1969., prigodno izdanje Zadar 25. svibnja 
1969., 15. (9—15.). 

Kratka informativna vijest pod naslovom »Broj vjernika i župa u 
zadarskoj nadbiskupiji« u časopisu »Danica« (izd. Društvo katoličkih sve- 
ćenika SRH) IV/1964., br. 53., 5. — veli da »u.zadarskoj nadbiskupiji, prema 
izjavi msgr Marijana Oblaka, pomoćnog biskupa zadarskog, ima 104 župe 
sa 130.000 vjernika«. — Uz to želim upozoriti da — vjerojatno prema sta- 
rijim podacima — Janko Oberški u članku »Katolička crkva« u EJ 5, Za- 
greb 1962., 229, kada prikazuje današnje stanje katoličke hijerarhije u Ju- 
goslaviji, za zadarsku nadbiskupiju kaže: »Sjedište je nadbiskupa i konzultora 
u Zadru. Ima 13 dekanata sa 53 župe.« 

O administrativnom uređenju zadarske nadbiskupije sredinom XIX. 
stoljeća piše Carlo Federico Bianchi (Zara Cristiana vol. II, Zara 1879., 5.) 
ovako: »Venne data esecuzione nel 1851 al Dispaccio Ministeriale con qualche 
modificazione, per cui contasi attualmente 55 parochie, 40 cappellanie esposte, 
7 cooperature e 2 stazioni curate, in tutto 104 curazie, ripartite in 10 deca- 
nati, i quali hanno un distretto piu o meno esteso di circa 10 curazie, sopra 
le quali i decani esercitano una giurisdizione, limitata dallarcivescovo.« 

vanja, pa zato u ovoj svojoj radnji terminom »glagoljaško pjevanje« 
označujem izvedbe većih ili manjih skupina kao i darovitijih poje- 
dinaca neškolovanih pjevača iz puka koji svi pjevaju onako kako 
su to usmenom predajom poprimili od svojih starijih iskusnijih 
pjevača. 

Služim se navedenim terminom premda je pred 7. III. 1965. 
na području zadarske nadbiskupije pored župa što su pjevale Ordi- 
narium missae crkvenoslavenskim jezikom bilo samo nešto malo 
manje onih što su ga pjevale prema svojoj lokalnoj tradiciji živim 
hrvatskim jezikom“ s ponekim arhaizmima. 

Nazivom »glagoljaško pjevanje« služe se u novije vrijeme i 
neki uvaženi znanstveni radnici. U Ljetopisima JAZU izvještava 
Vinko Žganec o terenskim snimanjima »glagoljaškog pjevanja«.? 
Kao »special traditional chant often called 'glagolitic'« označio ga 
je na 8. konferenciji IFMC u Oslu 1955.* Isti autor u svojoj knjizi 
»Muzički folklor« raspravlja o podrijetlu »hrvatskog glagoljaškog 
pjevanja«.“ Josip Hamm izvještava o »starinskim glagoljaškim na- 
pjevima« na otoku Krku 1954.* Na isti način označuju to pjevanje 
Erwin Koschmieder (»der Gesang der Glagoliten«, »die liturgische 
Musik der Glagoliten«)“ i Ladislav Mokry (»spev hlaholitov«).“ 

Drugi muzikolozi označavali su to pjevanje prema crkvenosla- 
venskom tekstu glagoljaških liturgijskih knjiga. Tako se Božidar 
Širola služio terminima »staroslavenski koral«,“ »crkveno pjevanje 
u bogoslužju zapadnog obreda (danas još u biskupijama krčkoj i 


22 U ovom radu dosljedno upotrebljavam termin »hrvatski jezik« kao 
oznaku za živi narodni jezik na području zadarske nadbiskupije. Primje- 
njujem ga stoga što većina tekstova koje prikazujem i obrađujem uz njihove 
napjeve potječe iz vremena prije ilirskog preporoda, iz vremena prije XIX. 
stoljeća. Poradi toga mi termin »hrvatskosrpski jezik« ne bi mogao pravilno 
poslužiti. 

hi 23 Proučavanje muzičkog folklora na otocima Lošinju, Susku i Cresu. 
Ljetopis JAZU za godinu 1954., knj. 61., Zagreb 1956., 423. 

Proučavanje glagoljaškog pjevanja na otoku Krku 1955. god. Ljetopis 
JAZU za .Sodinu 1955., knj. 62., Zagreb 1957., 441, 443. 

. Istraživanje glagoljaškog pjevanja na otocima Krku, Rabu i Pagu Lje- 
topis JAZU za god. 1956., knj. 63., Zagreb 1959., 479. 582. 

2% Vinko Žganec, Folklore elements in the Yugoslav Orthodox and 
Roman Catholic liturgical chant. JIFMC, vol. VIII/1956., 19. 

* Isti, Podrijetlo melodija hrvatskoga glagoljaškog pjevanja (Problem 
gledan kroz definiciju folklora) — objavljeno u knjizi istog autora Muzički 
folklor I, Zagreb 1962., 177—179. 

.. ** Josip Hamm, Izvještaj o magnetofonskim snimanjima na otoku Krku. 
Ljetopis JAZU za god. 1954., knj. 61., Zagreb 1956., 384. 

*" Erwin Koschmieder, Stand und Aufgaben der Erforschung der li- 
turgischen Musik der Glagoliten in Jugoslavien. Ein  Forschungsbericht. 
Slovo 9—10, Zagreb 1960., 183, 181. 

2 Ladislav Mokry, Sičasny stav a najbližšie ulohy badania o cirkevno- 
slovanskom speve. Sbornik Filozofickej fakulty Univerzity Komenskćho, Roč- 
Nik IX, čislo 76, Bratislava 1958., 217. 

* B. Širola, Staroslavenski koral..., 354, 362, 363. 

senjskoj) naš hrvatski staroslavenski koral«,“ »liturgijsko pjevanje 
staroslavenskim jezikom u crkvama zapadnog obreda«." Širola je 
već 1930. god. zapazio kako je »na mnogo mjesta staroslavenski 
jezik doduše istisnut živim govorom hrvatskim«* i 1931. god., pri- 
kazujući pučko liturgijsko pjevanje na otoku Rabu, pitao može li 
se, stoga, to pjevanje uopće još nazvati »liturgijski pjev starosla- 
venski«.“ Stanislav Preprek 1938. god. već upozorava na »hrvatski 
koral« u Jablancu pod Velebitom.“ Premda je 1943. god. Širola to 
pjevanje označio kao »crkveno pjevanje u glagoljaškoj liturgijskoj 
sredini«,* Albe Vidaković se 1963. god. opet poslužio nazivima »sta- 
roslavenski koral« i »staroslavenski napjevi«.* 

Svjestan sam činjenice da termin »glagoljaško pjevanje« u 
svojoj jednostavnosti prikriva netočnosti u pogledu liturgijskog 
jezika i starosti nekih napjeva. U notnim zapisima i drugim objav- 
ljenim podacima kao i u živom pučkom pjevanju na širem terenu 
od Kvarnera do srednje Dalmacije pored crkvenoslavenskog jezika 
češće susrećemo živi hrvatski jezik kao liturgijski jezik. Pored 
starih napjeva nalazimo u sklopu ovog pjevanja i prave pučke 
napjeve očito novijeg datuma. Njima, naravski, nikako ne pripada 
oznaka »glagoljaški« u onom smislu koji bi ukazivao na daleku 
prošlost, na glagoljaše iz srednjega vijeka. Uza sve to uvjeren 
sam da je »glagoljaško pjevanje« ipak bolji termin nego »starosla- 
venski koral«. U svijetu se pod nazivom »staroslavensko crkveno 
pjevanje« ili »crkvenostaroslavensko pjevanje« u prvom redu pod- 
razumijeva liturgijsko pjevanje istočnog obreda, rusko, bugarsko 
i srpsko, s njegovim relativno brojnim pisanim spomenicima. Zbog 
toga držim da je »glagoljaško pjevanje« vrlo pogodan termin, jer 
upozorava na jednu zaista posebnu granu što je niknula iz zajednič- 
kog izvora starog slavenskog liturgijskog pjevanja“ kojemu su 


% Isti, Tisućljetna baština..., 341. 

#1 Isti, Problemi našega muzičkog folklora. ZNŽO knj. XXVIII, Za- 
greb 1930., 206, 207. 

8 Isti, Problemi..., 205. : š 

8 Isti, Etnografski zapisi s otoka Raba. ZNŽO knj. XXVIII, Zagreb 
1931., 153. 

#* Stanislav Preprek, Na tragu hrvatskog korala. SC 32/1938., 151. 

%#% B, Širola, Crkvena glasba u Hrvatskoj (Poviestni priegled). Croatia 
Sacra, god. 11—12. br. 20—21, Zagreb 1943., 333, 335. 

% Vidi bilješku 8. 

21 Isp. Miloš Velimirović, Stand der Forschung iiber kirchenslavische 
Musik, ZslPH XXX1/1963., Heft I, Heidelberg 1963., 168 (Bei den Arbeiten 
zur Erforschung der altslavischen Musik musste man als selbstandigen 
Zweig die Musik der Glagoliten erw&hnen.). Isp. također L. Mokry, Suča- 
sny stav..., 214 (Csl spev nepredstavuje jednotu ani z časovćho ani z 
teritorialneho hladiska. ...Teritori&lne členime vyvoj cls. spevu na tieto 
hlavn€ vetvy: staroslovienska, bulharsk4, chorv&tska, rusk4 a rumunsk4.. 

osnove dali solunska braća Ćiril i Metodije.“ Ta se grana razvijala 
u specifičnim prilikama i neprilikama hrvatskih glagoljaša i razvila 
se u slavensko, hrvatsko pučko liturgijsko i paraliturgijsko pjevanje 
zapadnog obreda. 

Stoga, zbog svih navedenih razloga, terminom »glagoljaško 
pjevanje« označujem u ovom radu sve ono pučko pjevanje (kolektiv- 
no i pojedinačno) što je u svojim počecima proizašlo iz liturgijskog 
pjevanja na staroslavenskom jeziku i crkvenoslavenskom hrvatske 
redakcije,“ postepeno se u toku razvoja oblikovalo u liturgijsko 
pjevanje zapadnog obreda na živom hrvatskom jeziku, a u napje- 
vima pored elemenata gregorijanskog korala usvojilo i karakteristike 
svjetovnog vokalnog glazbenog folklora onih geografskih područja 
na kojima se razvijalo. 

Osnovna je zadaća ovog rada da prema raspoloživim, makar i 
indirektnim podacima, nastoji prikazati razvoj tog pjevanja na zadar- 
skom području od njegovih početaka na staroslavenskom jeziku i 
crkvenoslavenskom hrvatske redakcije do današnjih njegovih živih 
oblika. 


PREGLED I VREDNOVANJE DOSADAŠNJE LITERATURE 
O GLAGOLJAŠKOM PJEVANJU 


Proučenu literaturu svrstao sam u tri skupine: 


1. djela što raspravljaju ili govore izričito o glagoljaškom 
pjevanju, 

2. djela o glagoljici i slavenskom bogoslužju zapadnog obreda 
koja zahvaćaju i glagoljaško pjevanje premda u manjoj 
mjeri, 

3. značajniji radovi o slavenskom bogoslužju zapadnog obreda, 
o glagoljici, koji se ništa ne bave glagoljaškim pjevanjem. 


U ovom pregledu zahvaćam samo prvu skupinu. Na djela osta- 
lih dviju skupina osvrćem se uz prikazivanje glagoljaškog pjevanja 
u poglavljima o povijesnom razvoju tog pjevanja (str. 74—209). 

Iz razloga što dosad poznata i pristupačna literatura nije ni 
najmanjim člankom posebno posvetila pažnju tradicionalnom gla- 
goljaškom pjevanju na zadarskom području, obuhvatit ću literaturu 


% Isp. Vjekoslav Štefanić, Tisuću i sto godina od moravske misije. 
Slovo 13, Zagreb 1963., 7—12, 17, 20—15. Isp. također Fran Grivec, O staro- 
Slovenski cerkveni glasbi. Slovo 4—5, Zagreb 1965., 105—107. 


: *% g. Hamm, Hrvatski tip crkvenoslavenskog jezika. Slovo 13, Zagreb 
1963., 51, 52. 

o glagoljaškom pjevanju na cijelom području njegova prostiranja 


— od Istre do srednje Dalmacije — u kronološki raspoređenom 


pregledu. 

Dvije rasprave Josefa Vajsa o glagoljaškom liturgijskom pje- 
vanju, prva iz 1909,“ druga iz 1910. god." — prvi su objavljeni 
radovi posvećeni izričito glagoljaškom pjevanju. 

U prvoj raspravi autor razlikuje dvije epohe glagoljaškog pje- 
vanja, razdoblje prije i razdoblje poslije Tridentinskog koncila, 
razdoblje bez zapisanih napjeva i razdoblje štampanih glagoljaških 
liturgijskih knjiga s istim napjevima kao u liturgijskim knjigama 
na latinskom jeziku. 

J. Vajs uspoređuje latinske tekstove metrički fiksiranih himni 
s prijevodima tih tekstova u glagoljskim spomenicima iz XIII. i XIV. 
stoljeća. Pokazuje kako broj slogova u himnama na crkvenoslaven- 
skom jeziku hrvatske redakcije ne odgovara broju slogova u latin- 
skim tekstovima a kamoli da se slažu i u odgovarajućim dužinama 
i akcentima. Stoga zaključuje da se uz tolike i znatne promjene u 
pjevanju svoga teksta glagoljaši nisu mogli služiti melodijom iz 
gregorijanskog korala za odgovarajući latinski tekst. U takvim su 
se slučajevima, smatra autor, glagoljaši zadovoljavali samo reciti- 
ranjem teksta. 

Vajs dopušta da su glagoljaši mogli prihvatiti iz gregorijanskog 
korala jednostavne napjeve za pjevanje psalama, jer psalmodija 
pjevačima ne stavlja nikakvih većih zahtjeva ni u opsegu ni u razve- 
denosti melodijske krivulje napjeva. 

Primjerima iz reformiranog brevijara Rafaela Levakovića (Rim 
1648) Vajs pokazuje nove odnose između latinskih i crkvenoslaven- 
skih tekstova nakon Tridentinskog koncila. Sada se crkvenoslaven- 
ski stihovi slažu u broju slogova s latinskima. I pored te činjenice 
glasoviti praški slavist nije sklon mišljenju da se i tako prerađen 
tekst pjevao na melodije gregorijanskog korala. 

Za vrijeme svoga duljeg boravka na otoku Krku (1901—1905)* 
Vajs utvrđuje da glagoljaško pjevanje toga kraja odražava očite 
karakteristike tamošnjeg svjetovnog narodnog pjevanja, tj. ambitus 
napjeva redovito ne prelazi kvartu, a melodijska krivulja razvija 
se ponajviše u polustepenima. Uz pretpostavku da prilike i moguć- 
nosti za razvoj gregorijanskog korala na otoku Krku vjerojatno ni 
u XVII. stoljeću nisu bile znatno bolje od onih krajem XIX. sto- 
ljeća, Vajs smatra da je stoga i glagoljaško pjevanje u Vrbniku u 
XVII. stoljeću bilo sličnije svjetovnom narodnom pjevanju na otoku 


* Josef Vajs, Etwas iiber den liturgischen Gesang der Glagoliten der 
Vor- und nachtridentinischen Epoche. AslPh 30, Berlin 1909., 227—233. 

#1 Isti, Uber den liturgischen Gesang der Glagoliten II. AslPh 31, Berlin 
1910., 430—442. 

“2 Rr. (Rlitig Svetozalr), Josip Vajs (17. X. 1865. — 2. VII. 1959.) Slovo 
9—10, Zagreb 1960., 141. 

Krku negoli gregorijanskom koralu. Poradi toga pohvalnu vijest 
Splićanina Ivana Pastrića o glagoljaškom pjevanju u Vrbniku na 
otoku Krku u drugoj polovici XVII. stoljeća“ Vajs želi upotpuniti 
napomenom kako to pjevanje vrlo vjerojatno nije bilo na nekoj 
većoj tehničkoj visini, jer da su se vrbnički glagoljaši u to vrijeme 
više služili narodnim napjevima negoli gregorijanskim koralom. 

Vidimo kako je Vajs, tragajući za starijim načinima glagoljaškog 
pjevanja, u nedostatku pisanih izvora smatrao tradicionalne žive 
oblike tog pjevanja značajnim indikatorima glagoljaškog pjevanja 
u proteklim vremenima, ' 

Druga Vajsova rasprava obrađuje notne zapise napjeva uz če- 
tiri stalna dijela mise (Vjeruju, Svet, Blagosloven i Agnče boži) 
kojih su tekstovi na crkvenoslavenskom jeziku pisani glagoljicom. 
Rukopisi s notnim zapisima pronađeni su u glasovitoj biblioteci 
nekadašnjeg samostana Strahov u Pragu. Vajs drži da su pripadali 
ostavštini benediktinaca — glagoljaša koji su u drugoj polovici XIV. 
stoljeća i početkom XV. stoljeća boravili u samostanu Emaus (Na 
Slovanech) u Pragu. Za melodije tih rukopisa utvrđuje da su koralne 
i da su čak i identične onima s latinskim tekstom iz češkog, Više- 
hradskog rukopisa iz sredine XV. stoljeća. Fragmenti iz Strahova 
nisu, dakle, nikako neki zapisi specijalnog glagoljaškog pjevanja 
što bi ga mogli donijeti u praški Emaus glagoljaši benediktinci iz 
Hrvatske. To ističem stoga što nije posve isključeno da su tada u 
Prag došli benediktinci glagoljaši iz samostana sv. Kuzme i Dam- 
jena na otoku Pašmanu kraj Biograda na moru,“ s teritorija da- 
našnje zadarske nadbiskupije. ' . 

Ubrzo nakon Vajsovih rasprava objavio je Ignacije Radić, 
iranjevac-trećoredac s otoka Krka, informativan, ali vrlo za- 
nimljiv prikaz o pučkom pjevanju crkvenoslavenskih liturgijskih 
tekstova u krčkoj biskupiji.“ Radićeva zapažanja uvelike su vrijedi- 
la i za starije tradicionalno pučko glagoljaško liturgijsko pjevanje 
na području zadarske nadbiskupije sve do 1965. god. Za vrijeme 
mise pjevala je velika većina prisutnog puka. Puk nije pjevao ne- 
liturgijskih pjesmica. Ambitus tih napjeva bio je malen. Postojali 
su obrasci napjeva koji su se prilagođavali tekstu. Radić, doduše, 
nije zapisao kako su upravo određeni obrasci napjeva omogućavali 


- s »In_Vegliensi insula. ...2. Verbonico ex 60 sacerdotibus, praeter 
inferiores. Hic quoque cantus excellit. Ne ad triremes sumantur, fiunt sa- 
Cerdotes« — Taj je podatak iz Miscellanea Joannis Pastritii objavio Vatro- 


slav Jagić, Glagolitica. Wirdigung neuentdeckter Fragmente. Denkschriften 
der kaiserlichen Akademie der Wissenschaften. Philosophisch-historische 
Classe; Achtunddreissigster Band. Wien, 1890., 60. — Isp. također Fontes... 
XVII s. br. 244. 

“ Ivan Ostojić, Benediktinci u Hrvatskoj i ostalim našim “krajevima, 
sv, IL Benediktinci u Dalmaciji, Split 1964., 227. 
35—3 z Staroslavensko crkveno pjevanje u biskupiji krčkoj. SC VIII/1914., 

da određene oblike liturgijskog pjevanja (npr. Ordinarium missae) 
izvode i veliki kolektivi s mnogim posve prosječnim pjevačima. 
Radić je pisao samo o uvijek istim melodijama koje se razlikuju 
jedino u tempu. 

Krčki franjevac kritički se osvrnuo na Vajsove publikacije li- 
turgijskih staroslavenskih tekstova opremljenih koralnim notama.“ 
Kako nam stari crkvenoslavenski akcent nije poznat, Vajs je oda- 
brao onaj akcent koji se u prvom deceniju našeg stoljeća još upo- 
trebljavao u onim župama na otoku Krku gdje živi jezik ima srod- 
nosti sa crkvenoslavenskim. Radić nas izvještava kako s takvom 
arhaičkom akcentuacijom mnogi nisu bili zadovoljni, »bilo stoga što 
mi Hrvati staroslavenski jezik naglasujemo prema živom književnom 
jeziku ili prema dijalektu svog mjesta, gdje je pjevajući narod 
liturgičkom jeziku već odredio akcent«.“ Vajs je bio radio u skladu 
s nastojanjima krčke Staroslavenske akademije i krčkog biskupa 
Mahniča. Oni su u crkvenoslavenskom jeziku vidjeli drevnu i vri- 
jednu baštinu koja kao mrtvi jezik ima puno pravo da bude litur- 
gijski jezik poput mrtvog latinskog jezika, što je bilo i u skladu s 
odredbama Tridentinskog koncila, koji je živom narodnom jeziku 
zabranio da bude liturgijski jezik. Uza sva ta nastojanja mi iz citi- 
rane Radićeve rečenice vidimo kako narodni izvođači crkvenosla- 
venskih liturgijskih tekstova nastoje da tu drevnu starinu sebi 
približe pa je, stoga, akcentiraju prema akcentima svoga živog jezika. 

U skladu s propisima »Motu proprio« pape Pija X, težila je 
Staroslavenska akademija da pučki pjevači u crkvi prihvate koralne 
melodije. Radić, međutim, realistički izvještava da »za koral narod 
nema sluha«* i da su koralne melodije u Vajsovim misama preteške 
za pučko pjevanje. Jedino za napjeve mise, zvane »De Angelis«, 
koji potječu iz XV — XVI. stoljeća,“ veli da ih puk može pjevati. 

U zaključku svog prikaza krčki franjevac spominje četiri bis- 
kupije u kojima se upotrebljava crkvenoslavenski kao liturgijski 
jezik: pored senjske i krčke to su zadarska i splitska. Šibenske 
biskupije ne navodi. Radić je, dakle, ubrajao i dalmatinske bisku- 


“6 Ignacije Radić spominje ove Vajsove Publikacije: 1. Ob'šte pesni 
mise, Dijelovi pjevane mise, staroslavenskim jezikom u koralnim i figural- 
nim melodijama. Nakl. Starosl. akademije Krk 1904. — »sadržava tri mise 
i misu za mrtve po regensburškom izdanju« (veli Radić). 2. Tri glagolske 
mise. Preudesio prema tradicionalnomu koralu Josip Vajs, svećenik. U Krku 
1905. Rijeno u ZI. Pragu kod Belskoga — »Tiskane su... u figuralnim no- 
tama po načinu Solesmes« (Radić). 3. Glagolska misa, (Krk (?) prije 1905.) 
»...u VIII. tonu po načinu Te Deum, veoma laku i za narod« (Radić). 4. 
Toni Mise Jereom i sv. služitelema poemii. Toni Missae a Celebrante et ss. 
ministris canendi. Melodiis gregorianis lingua palaeoslavica accomodavit JOS. 
Vajs, sacerdos. Krk 1904. 


41 N. dj., 36. 
48 Isto. 
49 IjUs, 40—42. — U toj VIII. misi (In Festis Duplicibus. 5.) samo je 


Sanctus (str. 41.) iz XII. stoljeća. 

pije među one u kojima postoji crkvenoslavenski kao liturgijski 
jezik. Kasniji istraživač glagoljaškog pjevanja, Božidar Širola, redo- 
vito će navoditi samo senjsku i krčku biskupiju. 

Nakon godine dana Radić se ponovno javlja člankom »Crkveno 
pjevanje u župama sa staroslavenskim liturgičkim jezikom«.*“ Svoja 
zapažanja proširuje sada na šire područje i zahvaća također Dalmaci- 
ju. Uz svoj opis ne navodi nikakvih lokaliteta, ne daje potanjih po- 
dataka. Krčki franjevac nije ni pokušao zapisati poneki motiv ili 
muzičku frazu tog pjevanja. Njegov opis samo je vrlo konkretna 
slika dojma što ga je stekao kad je sam slušao takvo pjevanje. Evo, 
kako je opisao to pjevanje: »U Dalmaciji, u koliko mi je poznato 
ne pjeva sav narod, žene osobito ne; već nekoji pjevači; redovito 
grlati mladići i muževi, koji su svojim snažnim, ne uvijek milim 
glasom znali druge nadglasati i tako postati gospodarima kora. Pjeva 
se doduše nešto brže, u redovito odmjerenom tempu; no vrlo mono- 
tono, jednolično i ispresjecano. Pjevači se bo rado nadvikuju.«“ 

Suprotno Radićevu izlaganju, u mojim sam istraživanjima na 
zadarskom području svuda naišao na živo sudjelovanje žena u puč- 
kom pjevanju liturgijskih tekstova. Činjenica je, ipak, da su sve 
do 1965. god. gotovo svuda samo muškarci predvodili liturgijsko 
pjevanje. U selu Poličniku, 12 km sjeveroistočno od Zadra, saznao 
sam da su se žene uključile u pučko pjevanje liturgijskih tekstova 
tek nakon završetka drugog svjetskog rata. a 

Za šire područje Istre i Dalmacije Radić veli da puk osim stal- 
nih dijelova mise redovito pjeva Jutrnje (Matutinum) na Božić, 
Novu godinu, Bogojavljenje i u zadnja tri dana Velike sedmice. Na 
veće svetkovine pjevaju i večernje (Vespera). Radić izvješćuje da 
se večernja pjeva crkvenoslavenski samo u krčkoj biskupiji, i to iz 
Vajsova »Vesperala«)* a drugdje da se pjeva hrvatski iz »Hrvat- 
skog Bogoslužbenika«."* Kad sudjeluju u obredima posljednjih triju 
dana Velike sedmice, pjevači se prema Radićevu izlaganju služe. 
»Slavetom« (tj. šćavetom) na kojem su bile, kako Radić kaže, »izim 


% SC IX/1915., 58—59. 

IN. dj, 58. 

2. * Vesperale Rimsko-Slovčenski Večernje na Dedčlje i Svetce po vse 
Ičto, po crkvenim krigam glagolskim. S priloženijem Jutrhi i Časov velih 
blagdan i drugih molitav. Krk. Rashodi Staroslovčnskije Akademije 1907. 
Štampan u A. Wiesnera v Zl. Praze. 

% Hrvatski Bogoslužbenik ili Sbirka Jutrnja i Večernja glavnih svet- 
kovina preko godišta i obrednih molitava i raznih pjesama koje se običavaju 
PO hrvatskih župah u Dalmaciji i susjednih zemljah. Priredio O.S.I. Izdalo 
na svoje troškove upraviteljstvo »Narodnog lista« — Dopustom crkovnih 
starješina — U Zadru svojim brzotiskom 1882. — (O. S. I. su kratice za 0. 
Stjepan Ivančić, franjevac trećoredac. Drugo i treće izdanje Hrv. Bogosluž- 
benika izašlo je godine 1893. i 1907.) — U svom radu usvojio sam nazive 
Jutrnja i Večernja. U tim su se oblicima upotrebljavali u sjevernoj Dalma- 
ciji. Nisam prihvatio oblik Jutrenja kako ga piše o. P. Vlašić, niti Večer- 
njica kako je to o. B. Sokol zapisao na otoku Krku. 


2 J. Bezić: Razvoj glagoljaškog pjevanja... 17 


EpisStule i Evandjelja sakupljene i druge liturgičke molitve crkvene 
godine«.* Šćavet se, dakle, zadržao još i početkom XX. stoljeća 
usprkos teškim borbama za crkvenoslavenski liturgijski jezik i 
unatoč restauraciji crkvenoslavenskog jezika koju su odlučno provo- 
dili senjski biskup Juraj Posilović“ i krčki biskup Antun Mahnič.*“ 

Radićeva zapažanja o pučkom crkvenom pjevanju u dalmatin- 
skim župama sa crkvenoslavenskim liturgijskim jezikom ovdje sam 
posebno istaknuo. Smatram da se ta zapažanja odnose upravo na 
područje zadarske nadbiskupije, jer je Radić pred 1915. god. na 
dulje vrijeme u Dalmaciji bio samo u Preku kraj Zadra, gdje je 
boravio u samostanu na otočiću Galevcu (Školjiću) od 1904. do 
1911. god." 

U nastavku svog drugog članka iz 1915. god. Radić objašnjava 
kako je došlo do pojave da sav puk, odnosno svi muškarci pjevaju 
liturgijske napjeve, što u drugim krajevima pjevaju samo svećenici 


i klerici. Radić prvi piše o pjevanju seoskog kaptola, tzv. capi-. 


tulum rurale. Do sredine XIX. stoljeća u gotovo svakoj župi na 
otoku Krku bilo je nekoliko svećenika koji su sastavljali seoski 
kaptol. Službeno su ti seoski kaptoli na Krku ukinuti već po- 
četkom XIX. stoljeća.“ Kad je u prvoj polovici XIX. stoljeća 
austrijskom vladavinom reformirana nastava u sjemeništima, to- 
liko se smanjio broj svećenika-glagoljaša da su njihovu dužnost 
pjevanja u koru sve više preuzimali pjevači laici iz puka. Tako 
su pjevači iz puka postali toliko zaokupljeni liturgijskim pjeva- 
njem da se, stoga, kako Radić pravilno uočava, u crkvenoslavenskim 
tj. glagoljaškim župama nije ni mogla razviti pučka neliturgijska 
pjesma. 

Na pitanje kako se pjeva, Radić ističe slobodu u izvođenju, 
ali slobodu unutar određenog kalupa, unutar određenog obrasca, 
koji je »u duhu čisto narodnog napjeva«.“ Pjevači su toliko na- 
vikli na svoje obrasce da ne prihvaćaju nikakvih uvođenja novi- 
jih napjeva. Radić ponovno izričito kaže da narod kako Istre tako 
i Dalmacije ne shvaća koral. Od hrvatskih cecilijanaca iz Zagreba 
Radić traži liturgijske pjesme na crkvenoslavenskom jeziku, a 
napjevi neka bi bili takvi da bi ih narod mogao zavoljeti i usvo- 
jiti. Za starohrvatske crkvene pjesme iz zbornika Cithara octocorda 
i njima slične, kojima su se zagrebački cecilijanci toliko ponosili, 
Radić utvrđuje kako su za Istru i Dalmaciju bez prave vrijed- 


54 N. dj., 59. 

55 Vidi bilješku 18. 

56 V, hbilj. 19. 

#1 Podatak sam primio od Provincijalata franjevaca trećoredaca u Za- 
grebu u pismu o. Nikole Gregova od 10. V. 1968. 

58 I Radić, n. dj., 59. — Isp. također Vj. Štefanić, Glagoljski rukopisi 
otoka Krka. Djela JAZU knj. 51., Zagreb 1960., 10. 

nosti, jer to najvećim dijelom nisu liturgijske pjesme, njihovi tek- 
stovi nisu sastavni dio bogoslužja. 

Oba Radićeva članka, namijenjena prvenstveno hrvatskim ce- 
cilijancima u Zagrebu, kao informacija o crkvenom pjevanju u 
primorskim krajevima, očito su značajniji od prosječnih informa- 
tivnih članaka. Pružaju nam konkretna zapažanja i daju zanimljive 
podatke o tadašnjem pučkom pjevanju u staroslavenskim, odnosno 
glagoljaškim župama. 

Dvije godine nakon drugog Radićeva članka franjevac o. Ber-. 
nardin Sokol objavio je kraću raspravu o glagoljaškom pjevanju 
pod naslovom »Pučko crkveno pjevanje na otoku Krku«.“ Sokol 
je zasnovao opsežniji rad o glagoljaškom pjevanju na Krku, a ob- 
javio je samo tri poglavlja: 1. O glazbi na otoku uopće, 2. Vrbnik, 
3. Punat. U vrijeme kad je pisao taj svoj rad, Sokol je dovršavao 
svoje muzičko školovanje u Klosterneuburgu kraj Beča." Odmah 
nakon uspješna završetka školovanja primio je službu nastavnika 
muzike u Dubrovniku." To je vjerojatno bio uzrok da nije nastavio 
istraživanjem i melografiranjem glagoljaškog pjevanja u ostalim 
mjestima otoka Krka. Da je Sokol i nakon prikaza napjeva liturgij- 
skih i neliturgijskih pjesama iz Punta namjeravao nastaviti svojim 
radom, svjedoči činjenica što na kraju prikaza o pučkom pjevanju 
u Puntu ne nalazimo ni najmanji zaključak koji bi mogao upu- 
ćivati na završetak prikaza i raspravljanja o pučkom crkvenom 
pjevanju na otoku Krku.“ 5 : 

Sokolova rasprava sadrži muzičke primjere, notne zapise s 
terena uz autorove komentare, pojedine dokumentirane podatke o 
glagoljaškom pjevanju u prošlosti, opće podatke o crkvenoj muzici 
na Krku kao i podatke o crkvenoj muzici na Krku u vrijeme So- 
kolova melografiranja i novijim nastojanjima za unapređenje crkve- 
ne muzike. Sokol je nastojao da dade i uvid u svjetovnu narodnu 
muziku i narodne muzičke instrumente otoka Krka. Taj je vrijed- 
ni istraživač upozorio da Krčani poznaju nekoliko različitih »nota«, 
nekoliko različitih načina pjevanja crkvenih liturgijskih pjesama, 
Pored svečane otegnute »vele note« imaju i jednostavniju, sila- 
bičnu »malu notu«. Da pod nazivom »nota« ne smijemo uvijek 
shvatiti samo način pjevanja nego da to mogu biti i posvema raz- 
ličite melodijske krivulje, potpuno različiti napjevi, to pokazuju 
Već i nazivi »hrvatska nota«, »latinska nota«, »dobrinjska nota«.“ 
Njihove međusobne razlike Sokol nam nije prikazao. Sokol je, na- 
dalje, zapazio da u krčkom glagoljaškom pjevanju pored starinskih 


“i SC XI/1917., 1—5, 37—40, 77—82, 116—119. 
. SC X1/1917., 147. (u rubrici Iz »Cecilijina društva« pod naslovom 
»Naši_ svećenici na crkveno-glazbenoj akademiji u Beču — Klosterneuburgu«). 
SC X1/1917., 215 (u rubrici Razne vijesti pod naslovom »Hrvatska«). 


% Ispod teksta na završnoj j 
j str. 119. (SC XI/1917.) dodano je u zagra- 
dama »Nastavit će se«! : 


* SC XI/1917., 4. 

ima i novijih napjeva. Objavio je i jedan takav primjer što se 
razvija unutar pentakorda s velikom tercom iznad završnog i naj- 
dubljeg tona toga tonskog niza. Za takve novije napjeve Sokol je 
utvrdio da drugi, niži glas, prati prvi viši glas u paralelnim terca- 
ma; unisono nastaje samo kad prvi, viši glas pjeva završni ton. 

Slušajući rezultate pokušaja da pjevači iz puka nauče koralne 
melodije za stalne dijelove mise, Sokol je poput Radića konstati- 
rao da puk ne razumije koral. U onim mjestima na otoku Krku 
gdje su i naučili VIII. koralnu misu (De Angelis), pjevali su je 
iskvareno i bez ikakva zanosa. 

U Vrbniku na otoku Krku Sokol je još našao tragove neka- 
dašnjeg seoskog kaptola. Sve do početka prvog svjetskog rata još 
je u Vrbniku bilo umirovljenih svećenika koji su sudjelovali u litur- 
gijskom pjevanju, a puk im je davao zato neku vrst desetine. U 
Vrbniku je Sokol zapisao 24 napjeva za liturgijske i 9 napjeva za 
paraliturgijske tekstove i nabožne pučke pjesme. U Sokolovim za- 
pisima pjevanih liturgijskih tekstova nalazimo stalne dijelove mise, 
promjenjivi Pristup (Introitus), Poslanicu i tri različita napjeva za 
pjevanje psalama. : 

Pitanje srodnosti vrbničkih pučkih crkvenih napjeva i grko- 
katoličkih napjeva iz šireg zagrebačkog područja dotaknuo je So- 
kol samo jednom rečenicom, navodeći da mu je na to skrenuo paž- 
nju neki poznavalac vrbničkih i grkokatoličkih napjeva. Sokol nije 
zapisao tko je to bio.“ U poglavlju o pučkom crkvenom pjevanju 
u Vrbniku, gdje je dao relativno mnogo notnih primjera, Sokol 
nigdje nije pokazao u čemu bi vrbnički i grkokatolički napjevi mo- 
gli biti nalik jedni na druge. 

Zapisi grkokatoličkih napjeva iz Žumberka, što su ih objavili 
Božidar Širola (1934)* Inokentije Timko (1944)," pokazuju da je 
Sokolov poznavalac vrbničkih i grkokatoličkih napjeva bio u pravu 
što se tiče kadenci u svečanim napjevima vrbničkih Slava i Vjeruju 
kako ih je to Sokol objavio godine 1917. Te su kadence zaista nalik 
na kadence u grkokatoličkim napjevima za »Veličanije« što se u 
Žumberku pjeva na Jutrenji (vidi notni primjer br. 1; a, b, c). 

Sokol posebno ističe vrbničko pjevanje u danima Velike sed- 
mice. U vrijeme Sokolova zapisivanja mlađi pjevači već su se slu- 
žili »latinskom notom«, tj, koralnim napjevom, za Štenje prve Noć- 
nice na Jutrnju Velikog četvrtka, a pojedini stariji pjevači još su 
znali »starinsku notu« za to Štenje, tj. za Plač Jeremije proroka 
(glava 1, 1—5 — Lamentatio Jeremiae Prophetae). Taj starinski 
napjev potpuno se razlikuje od koralne Lamentatio, premda je So- 


5.N. dje 87. 

86 B. Širola, Napjev za »Veličanije« kako se pjeva u Stojdragi u Žum- 
berku na jutrenji svakog blagdana. ČMV 1I/1934., 86. 

#7 Inokentije Timko, Crkveno prostopjenije grkokat. križevačke epar- 
hije prema žumberačkim napjevima, Zagreb 1944., 67. 

(1) B. Sokol, SC %1/1917, str. 38 





— ton neodređene visine 


[Nu — neznatno skraćeno i neznatno produženo trajanje note uz koju 
stoji taj znak 


ž f — ton za otprilike 1/4 više, odnosno za 1/4 stepena niži 
( ) — neodređena mjera, slobodan ritam, tzv. ritam riječi 
sitne note — tonovi što ih izvode samo pojedini pjevači u većoj zajednici 


izvođača-pjevača, slabije se čuju ali pridonose bogatijoj zvuč- 
noj boji snimljenog pučkog pjevanja 


OzT — originalna visina završnog tona napjeva, odnosno završnih to- 
nova u višeglasju 
































kolov zapis starinskog napjeva poznatog Plača potpuno dijatonski i 
ničim nije vezan na tonski niz tzv. istarske ljestvice. Od vrbničkog 
liturgijskog pjevanja na Veliki petak Sokol je objavio napjev za 
psalam br. 50 i dva napjeva za »Puče moj« — za Prijekore (Impro- 
peria). »Puče moj« ima tekst na živom hrvatskom jeziku, a svi do- 
sad spomenuti napjevi bili su samo sa crkvenoslavenskim tekstom. 
Na živom narodnom jeziku donosi još dvije paraliturgijske pjesme 
Velikog petka. Za prvu, nazvanu »Božji plač« (O presveto Božje 
telo), daje dva napjeva, za drugu (O Gospoje, sveta Marije) samo 
jedan. 

Pored napjeva za litanije Sokol je zabilježio i napjeve za če- 
tiri poznate crkvene pučke nabožne pjesme koje su stekle parali- 
turgijsku funkciju. To su adventska »Poslan bi anđel Gabriel«, bo- 
žićna »U sej vrime godišća«, pjesma tjelovske osmine »Blagdan 
sveti jur dospije« i pokajnička »Ja se kajem« — sve na živom na- 
rodnom jeziku. Ističem te pjesme, jer sam na božićnu i pokajničku 
nailazio u svakom mjestu zadarske nadbiskupije, a na pjesmu tje- 
lovske osmine u gotovo svim otočkim i obalnim mjestima zadar- 
skog područja. U Vrbniku Sokol je zapisao i duhovsku himnu »Pridi 
Duše Stvoritelju« sa crkvenoslavenskim tekstom i dijatonskim na- 
pjevom potpuno drugačijim od poznatog koralnog »Veni Creator 
Spiritus«. 

Iz Punta na Krku Sokol je objavio napjeve za 7 liturgijskih 
tekstova, jedan paraliturgijski, jednu nabožnu i jednu koledarsku 
pjesmu. Od liturgijskih tekstova najprije donosi napjev za Pristup. 
Isti napjev vrijedi i za Antifone na Večernjama. Od stalnih dije- 
lova mise objavio je samo napjeve za Gospodi, Slava i Vjeruju i k 
tome dodao još tri napjeva za pjevanje psalama. Koledarsku pjesmu 
u osmeračkim stihovima (Vrućim srcem tu postojmo / od Stipana 
pisam pojmo) zapisao je Sokol u ritmičkom obrascu: 


krnji baki a 


Taj ritmički obrazac napjeva za simetričke osmeračke stihove 
često sam nalazio i u paraliturgijskim pjesmama na zadarskom 
području. : 

Poput Radića i Sokol je utvrdio da u crkvama na otoku Krku 
pjeva sav prisutni puk. U zajedničkom pjevanju muškaraca i žena, 
gdje žene pjevaju gornju sekstu, Sokol je zapazio kako »nekoji 
muški i ženske stave još koji drugi glas, da izađe neki mixtum com- 
positum«.“ Nedjeljko Karabaić“ je tu rečenicu greškom pripisi- 
vao Giambattisti Cubichu, a ona je Sokolovo zapažanje. Cubich 


#8 N. dj., 3. * 
$ Nedjeljko Karabaić, Muzički folklor Hrvatskog primorja i Istre, Ri- 
jeka 1956., 99. 

je — pred gotovo sto godina — samo zapisao da glasovi prate jedan 
drugoga u lošem faux-bourdonu i ništa drugo." Sokol je upozo- 
rio i na važnu karakteristiku pučkog pjevanja da isti napjev isti 
pjevač ne pjeva dvaput jednako. 

Na intervale koji nisu velike ni male terce, ni velike ni male 
sekunde, a javljaju se u glagoljaškom pjevanju na otoku Krku, 
Sokol se osvrnuo samo općenito. Konkretno je zabilježio malu se- 
kundu koja je uža od temperiranog polustepena samo u prvom 
zazivu vrbničkog Gospodi. Nasuprot tom jednom primjeru, u ne- 
koliko je slučajeva ukazao na srodnosti pojedinih glagoljaških 
psalmodijskih napjeva s prvim, trećim i osmim tonom koralne 
psalmodije. Da je Sokol uspio dovršiti ovaj svoj rad, vjerujem 
da bi proširio svoja zapažanja i više razradio utjecaj lokalnog 
starijeg svjetovnog narodnog pjevanja i utjecaj korala na glago- 
ljaško pjevanje otoka Krka. 

Milovan Gavazzi, pišući o muzici starohrvatskih prikazanja," 
objavio je godine 1924. transkripciju dvaju napjeva s potpisanim 
tekstom u glagoljici. Autor je utvrdio da muzički zapis na četiri 
retka notnog crtovlja u rukopisnom glagoljskom zborniku iz 1596. 
god. (što ga čuva Arhiv JAZU u Zagrebu pod signaturom IV. a. 
47.) prikazuje dva posve različita napjeva za dva dvostiha iz staro- 
hrvatskog prikazanja »Muka Spasitelja našega« koje je zapisano 
u tom zborniku. 

Gavazzi je potanje obradio tip notacije u tim muzičkim zapi- 
sima i nastojao da pomoću tipa notacije odredi i mjesto, odnosno 
geografsko područje samog zapisivanja. Koliko mi je poznato, to 
su i danas (početkom 1968. god.) jedina dva rukom pisana zapisa 
napjeva s potpisanim tekstom u glagoljici koji potječu s područja SR 
Hrvatske, a iz vremena prije XIX. stoljeća. U tom članku Gavazzi 
ne raspravlja o eventualnim vezama između napjeva za starohrvai- 
ska prikazanja i napjeva glagoljaškog pjevanja, jer ga u prvom 
redu zanima pjevanje i svirka, muzika samih prikazanja. Opširniji 
osvrt na Gavazzijevu transkripciju i rezultate njegovih analiza 
donosim u poglavlju Od prvog ograničenja (1460) do Tridentinskog 
koncila (str. 143—147 u ovom radu). 

U vrijeme između dva rata najviše je proučavao glagoljaško 
pjevanje i pisao o njemu Božidar Širola. 

U prvoi svojoj knjizi »Pregled povijesti hrvatske muzike« pod 
naslovom »Crkveno pjevanje u crkvama glagoljaškim« dao je sa- 
mo kratak, posve informativan i pozitivistički pregled dotada ob- 


" Giambattista Cubich, Notizie naturali e storiche sullisola di Veglia 
— Parte prima. Fisica. — Trieste 1874., 102—103. (Il canto pure č assai 
Melanconico, e per lo pi monotono, e le voci si accompagnano in un catti- 
Vo falso bordone. GI isolani del Sud hanno pure un canto mestissimo.). 
. a Muzika starohrvatskih crkvenih prikazanja, SC  XVIIL/1924., "4, 
—107. ; 

javljenih radova Ignacija Radića i Bernardina Sokola. Uz to je 
na isti način prikazao i rad Roberta Lacha o starim crkvenim 
napjevima nekadašnje osorske biskupije." 

Širola je godine 1926. pošao na otok Krk da — za Odsjek za 
pučku muziku u zagrebačkom Etnografskom muzeju — fonografom 
snimi pjesmu i svirku Krčana. U Omišlju i Baščanskoj Drazi tom 
je prilikom snimio i 14 primjera pučkog liturgijskog pjevanja na 
crkvenoslavenskom jeziku.“ Zapažanja i razmišljanja nakon toga 
konkretnog susreta s tradicionalnim krčkim pučkim crkvenim pje- 
vanjem na crkvenoslavenskom jeziku objavio je Širola g. 1927. u 
članku pod naslovom »Staroslavenski koral«." 

Istraživanje tog »staroslavenskog korala«, tj. katoličkog litur- 
gijskog pjevanja na crkvenoslavenskom jeziku ali ne i na melo- 
dijama gregorijskog korala, posebno mu otežava činjenica što nema 
pisanih spomenika, niti dokumentiranih notnih zapisa tog starinskog 
pjevanja. Ono se s pokoljenja na pokoljenje prenosilo samo usme- 
nom predajom. Širola dobro uočava da je današnji oblik tog pje- 
vanja samo jedan stadij u njegovoj evoluciji. Pojavu da su napjevi 
glagoljaškog pjevanja jednostavni i nerazvijenih melodijskih kri- 
vulja objašnjava Širola nedostatkom muzičkog obrazovanja popova 
glagoljaša. Uz Širolina izlaganja o neukosti glagoljaša i njihovim 
ograničenim svećeničkim pravima moram već ovdje — u osvrtima 
na objavljenu literaturu — istaknuti da danas znamo za mnogo gla- 
goljaša koji su bili župnici (plovani) sa svom svećeničkom vlašću." 
Obrazovanje glagoljaša tek je u novije vrijeme, u XVIII. i početkom 
XIX. stoljeća znatno zaostajalo za obrazovanjem dalmatinskog sve“ 
ćenstva koje se služilo latinskim jezikom kao liturgijskim jezikom. 
Potkraj XVI. i početkom XVII. stoljeća te su razlike u prosjeku 
bile vrlo male." 


"8B. Širola, Pregled povijesti hrvatske muzike, Zagreb 1922., 24—28. 
— Naslov prikazanog rada Roberta Lacha glasi: Alte Kirchengesinge in der 
ehemaligen Dičzese Ossero. SIMG V1/1904.—1905., 315—345. 

. 7 Božidar Širola i Milovan Gavazzi, Muzikološki rad Etnografskog 
Muzeja u Zagrebu. Narodna starina, sv. 25., X. knj., br. 1, Zagreb 1931., 
10—11 i 33—34. — Kad sam se interesirao za te snimke saznao sam od dra 
Vinka Žganca da su danas gotovo posve neupotrebljivi. Kopiju tih snimaka 
čuva Phonogramm-Archiv der Akademie der Wissenschaften in Wien. Kra- 
jem 1966. god. saznao sam od uprave Phonogramm-Archiva da su počeli 
posebnim aparatima presnimavati snimke s voštanih valjaka na magneto- 
fonske vrpce. Time će takvi snimci postati opet upotrebljivi. 

"* Objavljeno u književno-naučnom zborniku Hrvatsko Kolo knj. VIII. 
1927., 354—366. 

"5 Isp. Vj. Štefanić, Glagoljski rukopisi otoka Krka. Djela JAZU knj. 
51., Zagreb 1960., 306, 307. Od mnogih drugih primjera ovdje navodim samo 
dva iz g. 1606. koji glagoljicom izričito spominju župnika »poštovanoga 
go(spodi)na popa Barića Fugošića ki biše plovan u to vrime u Varbniku« 
(str. 306.). 
; "* Isp. Amos Rube Filipi, Popovi glagoljaši na visini svog poziva. Vje- 
snik zadarske nadbiskupije, IX/1964., br. 7., 140—148. 

U istom članku Širola se osvrnuo i na stanje glagoljaškog pje- 
vanja (na otoku Krku) u prva tri decenija XX stoljeća i konstati- 
rao neuspjela nastojanja da se pučko crkveno pjevanje na crkveno- 
slavenskom jeziku muzičko-tehnički unaprijedi. Zabilježio je i či- 
njenicu da mladi svećenici u toku svog školovanja nikad nisu imali 
prilike da upoznaju glagoljaško pjevanje, s njime da se upoznaju tek 
kad dođu na službu u neko selo koje još ima živo glagoljaško pje- 
vanje. Starinsko pučko liturgijsko pjevanje poznaju samo oni koji 
su takvo pjevanje slušali kao djeca i sudjelovali u njemu. 

Naročit komentar zaslužuju Širolina konkretna stručna zapaža- 
nja o pučkom crkvenom pjevanju na otoku Krku. Ponešto skraće- 
na iznosim ih ovdje, jer u znatnoj mjeri vrijede i za područje za- 
darske nadbiskupije. 

Slobodni ritam glagoljaškog pjevanja bazira se na ritmu što ga 
oblikuju akcenti riječi u slobodnu, nevezanu govoru. Silabičko pje- 
vanje pogoduje većoj jasnoći izgovora. Melodijske krivulje stoga 
su jednostavne. Posebnu izražajnu snagu tim napjevima daje tekst, 
jer muzički element tih napjeva nikad ne prevladava u tolikoj 
mjeri da bi slušalac mogao posvema zanemariti tekst, a tekst je u 
obredima ipak značajniji od napjeva kojim se izvodi. 

Širola je upozorio da u građi koju je sakupio nema gotovo ni- 
kakvih razlika između pučkog svjetovnog i pučkog crkvenog pjeva- 
nja. Nije se, međutim, nimalo osvrtao na srodnosti s gregorijanskim 
koralom na koje je ukazao Bernardin Sokol. - 

Pravilno je uočio da ugodba intervala u krčkom pučkom pje- 
vanju ne samo da nije temperirana nego da nije ni u tzv. prirodnoj 
ugodbi, stoga da je takvo pjevanje gotovo nemoguće harmonizirati 
— zapažanje što ga je prvi put iznio Ignacije Radić već godine 
1914! Širola je smatrao da su starinska dvoglasja u tzv. istarskoj 
ljestvici proizvodi drevnih nastojanja za proširenjem mogućnosti 
zvukovnog izražavanja, nastojanja iz vremena kad se javljaju oblici 
neustaljenog, formalno nefiksiranog višeglasja, tzv. heterofonije. 
Danas je, naprotiv, poznato da u dvoglasju Kvarnerskih otoka i 
Istre postoje određene zakonitosti (karakteristični paralelni intervali, 
unisono završeci). Takva dvoglasja nisu nikako samo slučajna. Dio- 
nice se razvijaju u određenoj ritmičkoj i melodičkoj međusobnoj 
Ovisnosti. Zato takvo dvoglasje ne možemo označiti kao heterofono. 

Širola ne prihvaća pretpostavku Roberta Lacha prema kojoj bi 
spomenuto dvoglasje bilo odraz evropskog srednjovjekovnog dvo- 
Slasja." Lach je, naime, pretpostavljao da su stanovnici otoka Loši- 
nja i Cresa upoznali evropsko srednjovjekovno dvoglasje iz crkve- 
nog pjevanja osorskog i lošinjskog klera. Osor je u srednjem vijeku 

lo značajan grad i sijelo biskupije kamo su dolazili oblici tada nove 
višeglasne muzike iz susjedne Italije. Postepenim propadanjem gra- 


7 Robert Lach, Alte Kirchenges&nge in der ehemaligen Dičzese Ossero. 
SIMG V1/1904.—1905., 319—321. * 

da Osora to je pjevanje stagniralo i nije se dalje razvijalo. Iznoseći 
Lachove pretpostavke Širola ih bez obrazloženja ovako dopunjuje 
(Širolinu dopunu sam podcrtao): »Heterofono dvoglasje postalo je 
potom prenošenjem te vrsti pjevanja iz Italije u naše strane još u 
doba, dok je bilo savremeno; onda je tu zahirilo i zadržalo se u 
prvotnoj grubosti, a nije daljnom evolucijom niti moglo da se raz- 
vije, jer su nekako u to doba preuzeli pučani pjevanje liturgijsko 
od tadašnjih popova glagoljaša.«* 

Moram istaknuti da Širolin članak »Staroslavenski koral« nije 
pisan u obliku znanstvene rasprave. U takvu članku autor zaista 
ne mora svaku svoju tvrdnju potkrijepiti obrazlaganjima i dokazi- 
ma. Širolinu dopunu uzeo sam u posebnu obradu jer je Širola pot- 
puno istu misao iznio i u znanstvenoj raspravi »Problemi našega 
muzičkog folklora«, koju je kao pravi član JAZU čitao na svečanoj 
sjednici JAZU 4. V. 1929. god. i objavio u 2. svesku 27. knjige 
Zbornika za narodni život i običaje Južnih Slavena." 

U izlaganju o postanku dvoglasnog pjevanja na Lošinju i Cresu 
Lach, naime, uopće nije spomenuo glagoljaše.“ Glagoljašku krčku 
biskupiju samo kratko spominje posve drugom prilikom kada govori 
o pučkim crkvenim pjesmama koje su nastajale na hrvatskom je- 
ziku, ne crkvenoslavenskom, i bez ikakvih parodiranja odmah po- 
stajale hrvatske pučke crkvene pjesme.“ Širola je, prema tome, 
krivo prikazao Lachov tekst. 


Osim toga Širolina dopuna olako prelazi preko teškog i zamr- 
šenog pitanja o utjecaju gregorijanskog korala na glagoljaško pje- 
vanje u vrijeme prije XIX. stoljeća. Kako je iznosio samo svoju 
interpretaciju Lachovih izlaganja, Širola nije ni pokušao da nešto 
točnije odredi vrijeme kad su dvoglasja s latinskim tekstom zahirila 
u Osoru. Propadanje tog gradića stavio je otprilike u doba kad su 
pjevači iz puka preuzeli liturgijsko pjevanje od popova glagoljaša, 
tj. u vrijeme kad postepeno nestaju glagoljaški seoski kaptoli. Danas 
znamo da je već sredinom XV. stoljeća mletačka uprava napustila 
Osor i prešla u Cres na istoimenom otoku,“ da je Osor u XVI. sto- 
ljeću bio gradić od 500 stanovnika,“ a seoski glagoljaški kaptoli 


88 B. Širola, Staroslavenski koral..., 361. ; 
"% Problemi..., 193—231. Na str. 221. Širola je istu misao još jasnije 
iznio kao Lachovu pretpostavku () — ovako: »Heterofono dvoglasje bilo 


bi prema tome preneseno u naše strane još u doba, dok je ono postalo, i to 
iz Italije. U našim je stranama zahirilo (dr. Lach navodi tome i uzrok: 
propadanje mnogih samostana, pa i gradova poput Osora), i zadržalo se u 
prvobitnoj grubosti, a nije se daljom evolucijom moglo razvijati, jer da su 
nekako u to doba preuzeli pučani liturgijsko pjevanje od popova glagoljaša. 
(Dr. Lach je dobro poznavao prilike na kvarnerskim otocima Cresu i Lošinju 
i iz svojih je ondješnjih opažanja izvodio te zaključke.)« 

% R. Lach, n. dj., 319—321. 

2. R. Lach, Volkslieder in Lussingrande. SIMG IV/1902.—1903., 610. 

8 Josip Roglić, Cres. PE 2, Zagreb 1955., 277. 

88 Grga Novak, Historija (mjesta Osor). PE 5., Zagreb 1958., 680. , 


potrajali su do početka XIX. stoljeća." Vremenska razlika očito je 
prevelika a da bi se iznesene činjenice mogle staviti otprilike u 
isto doba. 

Konačno, Širolina dopuna nije mi uopće shvatljiva. Da li se 
srednjovjekovno dvoglasje iz zapadne Evrope nije moglo dalje ra- 
zvijati zato što su pjevači iz puka, pučani, preuzeli glavninu litur- 
gijskog pjevanja? Pozitivan odgovor mogao bi i biti razumljiv da 
nije Širola ovamo upleo još i popove glagoljaše, a da pri tome 
nije ništa rekao kakvo su pjevanje preuzeli pučani od popova gla- 
goljaša. ' 

Uza sve to Širola je već u članku »Staroslavenski koral« bio 
svjestan činjenice da je istraživanje glagoljaškog pjevanja velika 
i teška zadaća. Stoga je u tom članku iznio i konkretne prijedloge 
za organizaciju zapisivanja melodija i tekstova kao i za kontroli- 
ranje sakupljene građe, što bi, onda, sve moglo dovesti i do publi- 
ciranja napjeva tzv. staroslavenskog korala i do njegove primjene 
i izvan granica Hrvatskog primorja i Kvarnerskih otoka. 

Nakon tri godine, 1930. god., Širola se javlja člankom »Tisuć- 
ljetna baština Svete Braće u Hrvata čakavaca«.“ Članak se sastoji 
iz tri dijela. 

Uvodno izlaganje spominje pojedine historijske činjenice, po- 
nekad uz komentar koji nema znanstvene osnove. Dok je u članku 
»Staroslavenski koral« govorio o evoluciji glagoljaškog pjevanja, 
sada Širola opisuje kako je »u malenim crkvicama ozvanjala po- 
pijevka molitvena i dalje, kako su je pjevali popovi ponosnog Nin- 
skog biskupa«.“ | : 

U drugom dijelu govori općenito o našem »hrvatskom staro- 
slavenskom koralu«."“ Područje tog korala opet ograničuje samo na 
krčku i senjsku biskupiju. Utvrđuje da je napjeve glagoljaškog 
pjevanja stvarao pučki pjevač za potrebe svojih najbližih. Akcenti 
riječi i mjesta za odah formirali su melodijsku krivulju tog pje- 
ri pa je zato ona u svojoj strukturi nalik i na gregorijanski 

oral. 

Da bi potkrijepio svoja izlaganja, Širola u trećem dijelu članka 
donosi devet notnih zapisa. Šteta što je pet notnih zapisa bez pot- 
pisana teksta, a nijednom napjevu nije označen lokalitet iz kojeg 
Potječe. Da je od tih devet napjeva šest s otoka Raba, utvrdio sam 
uspoređujući ih s notnim zapisima objavljenim u Širolinim »Etno- 
sralskim zapisima s otoka Raba«." Uz zapise Širola izlaže osnovne 


15 Vidi bilj. 58. 
“i Članak je objavljen u Sveslavenskom zborniku, Zagreb 1930., 340—343. 
ž B. Širola, Tisućljetna baština..., 341. 
Isto. 
% B, Širola, Etnografski zapisi s otoka Raba. ZNŽO knj. XXVIII, Za- 
Sreb 1931., 141. (notni primjer br. 1), 142. (not. pr. br. 3), 143. (not. pr. br. 8), 
145. (not. pr. br. 1), 146. (not. pr. br. 2), 147. (not. pr. br. 6). 

značajke tog pjevanja. Niže ponovno navodim te značajke jer od 
njih sedam prvih pet vrijedi i za znatan dio sjeverne Dalmacije. 
Osnovne značajke su slijedeće: 

1. Uski ambitus napjeva (ima, doduše, i napjeva u opsegu 
kvintd pa i sekste). 

2. Ritam napjeva vezan je na ritam pojedinih riječi kao i reče- 
nica, stoga nije sputan metričkim okvirima taktova. 

3. U akcentskoj profilaciji akcente ne označuju prvenstveno 
tonovi dužeg trajanja. Duži tonovi označuju i nenaglašene duge 
slogove. 


4. Melodijska krivulja jasno oblikuje kadence na kraju reče- 


nice ili dijela rečenice — tzv. pneumatska profilacija. 


5. U melodijskoj krivulji nema velikih koraka; već je terca 
značajan korak. Veći koraci pojavljuju se samo u strofnim him- 
nama. Š 


6. Posebno ugođeni intervali, tzv. neutralne terce. Širola veli 
da je osnovni modus tih napjeva mol, ali da je bitno različit od 
današnjeg pojmovanja mola, jer napjevi ne obuhvaćaju svih osam 
tonova oktave. U notne zapise teško je unijeti te osobine, jer je 
današnje notno pismo formirano za zapise temperirane muzike. 


7. Dvoglasje nema svoj izvor u srednjovjekovnom dvoglasju 
zapadne Evrope; Širola smatra da je ono samoniklo i da se poja- 
vilo iz težnje za proširivanjem mogućnosti muzičkog izražavanja. 


U članku »Pučka muzika u Hrvata čakavaca« (1930)“ Širola 
se samo ukratko osvrće na »pučku liturgijsku popijevku«,“ jer pri- 
kazuje cjelokupnu svjetovnu i crkvenu narodnu muziku Hrvata ča- 
kavaca. Od 16 notnih primjera u tom članku objavljuje samo 3 pri- 
mjera glagoljaškog pjevanja, po jednog s otoka Raba, Paga i Krka. 
Spominje već navedenu akcentsku i pneumatsku profilaciju na- 
pjeva i tvrdi da je melodijska struktura tzv. staroslavenskog korala 
sasvim ista kao u napjevima svjetovnih pučkih pjesama. 

Iste godine (1930) Širola je objavio obimniju raspravu pod na- 
slovom »Problemi našega muzičkog folklora«." Na glagoljaško pje- 
vanje osvrnuo se opširnije samo u poglavlju »Problemi ritmike«, 
u kome je glagoljaško pjevanje označio kao »liturgijski pjev u 
crkvama zapadnog obreda na staroslavenskom jeziku«.“ Karakteri- 
stično je Širolino zapažanje da je u mnogim mjestima crkveno- 
slavenski jezik istisnut iz bogoslužja živim hrvatskim jezikom. 


% Članak objavljuju: Jadranske studije prigodom III. kongresa sla- 
venskih geografa i etnografa, Zagreb 1930., 113—120, i Narodna starina, 
Zagreb 1930., sv. 22., knj. IX., 113—120. 

% N. dj., 115. 

* ZNŽO. knj. XXVII., Zagreb 1930., 193—231. 

% N. dj., 205. 

Bez odgovora ostavlja pitanje od koga i kada je puk prihvatio. 
i usvojio napjeve glagoljaškog pjevanja. Konstatira da je katoličko 
liturgijsko pjevanje crkvenoslavenskim jezikom ostalo nezapisano. 
Postoje samo rijetki zapisi iz novijeg doba, kao najopsežniji navodi 
»zapis pokojnog učitelja Halapira iz Novog Vinodolskog«.* 

Sredinom mjeseca studenog 1964. god. snimao sam primjere 
muzičkog folklora u Novom Vinodolskom i tom prilikom interesirao 
se za zapise učitelja Harapina (Širola greškom piše »Halapira«). 
Kako sam doznao, ti zapisi već nekoliko godina nisu u Novom 
Vinodolskom. Saznao sam da su zapisi nastajali neposredno pred 
kraj XIX. i u prvom deceniju XX. stoljeća.“ 

Širola daje i jednu malu usporedbu glagoljaškog pjevanja u 
Hrvatskom primorju i srpskog pravoslavnog pojanja. Prema nje- 
govu izlaganju — i jedno i drugo pjevanje oblikuju svoje melo- 
dijske krivulje prema govornoj akcentuaciji teksta, samo su melo- 
dijske krivulje u glagoljaškom pjevanju znatno jednostavnije. Ši- 
rola, dapače, veli da se struktura melodijskih krivulja glagoljaškog 
pjevanja »sasvim prilagođuje psalmodiji, često čak i lekcijskim 
uzorima latinskim«.“ Uz to postavlja pitanje: »Je li tome razlog, 
što je pjevao puk — sav puk?«.* Širola djelomično sam odgovara 
na postavljeno pitanje kad kaže da je za veći kolektiv neškolovanih 
pjevača — za puk u crkvi — pjevanje moralo biti posve jedno- 
stavno kao što je to psalmodiranje. _ 

Na osnovu vlastitih istraživanja na području zadarske nadbi- 
skupije, moram ovdje dodati kako smatram da tome nije razlog 
samo jednostavnost psalmodije. Značajniji razlog vidim u pojavi 
da su darovitiji pučki pjevači poprimili osnove koralne psalmodije 
i pjevanja lekcija poradi toga što su pjevajući na svom jeziku 
mogli u napjevu posvema slobodno naglašavati ona mjesta iz teksta 
za koja su sami spontano smatrali da ih valja naglasiti. Na taj 
način je puk preko svojih darovitijih pjevača sam oblikovao me- 
lodijsku krivulju psalmodijskih napjeva. Tako formirane napjeve 
— makar na osnovi korala — puk, stoga, s pravom osjeća kao 
svoje vlastite poput onih s tekstom svjetovnog sadržaja." 

Širola s pravom ističe da je ritmika uzvišenog, emfatičnog go- 
Vora osnova ritmijske strukture glagoljaškog pjevanja. U tom 
Pjevanju naglašeni slog uvijek nosi ritmičku težinu — na njemu 


8 N. dj., 207. 

: Terenske bilješke s mog istraživačkog puta — Novi Vinodolski 
16.—19. XI. 1964. — prema kazivanju najstarijih pjevačica, nosilaca crkve- 
nog pučkog pjevanja u tom gradiću. — U kasnijem svom radu pod naslo- 
Vom »Crkvena glazba u Hrvatskoj« (Croatia Sacra god. 11—12, Zagreb 1943., 
335.) Širola kaže da je Harapinove zapise prepisao prof. Dragan Andres. 

% N. dj., 207. 

%& Isto. 

"Vidi, npr., stalne dijelove mise iz Kali (0. Ugljan) u prilogu opsežnijih 
notnih primjera pod br. 23a — £. 


29 


je tzv. iktus — i u slučaju kad taj slog nije melodijski istaknut i u 
slučaju kad je takav slog i posvema kratak. S druge strane, duljina 
pojedinih slogova također djelotvorno utječe na izgrađivanje rit- 
mičke strukture glagoljaških napjeva. Uz te konstatacije upozorava 
da je profiliranje melodijske krivulje na osnovu akcenta riječi i na 
osnovu dijelova (završetaka) rečenice problem »koji ne samo što 
nije raspravljen, već ga tako reći nije naša muzička etnografija 
niti postavila«.“ 

Osim navedenih pretežno općenitih prikaza glagoljaškog pjeva- 
nja, Širola je objavio i konkretne podatke, zapažanja i notne pri- 
mjere glagoljaškog pjevanja s otoka Krka, Raba i Novalje na Pagu, 
ali sve to u sklopu drugih većih svojih radova, u pojedinim poglav- 
ljima tih većih radova. Opća zapažanja i konstatacije (akcentska 
i pneumatska profilacija melodijske linije, slobodan — prema Široli 


ataktičan — ritam) podudaraju se s onima iz već prikazanih Širo-. 


linih radova. Stoga ću se ovdje osvrnuti na ostale konkretne po- 
datke, na opise pjevanja i notne zapise. 

U opširnu radu »Muzikološki rad Etnografskog muzeja u Za- 
grebu od osnutka do konca g. 1929« nalazimo i poglavlje »O pučkom 
crkvenom pjevanju na Krku«.* U Jurandvoru, Baščanskoj Drazi, 
Dubašnici i Omišlju (na otoku Krku), gdje je istraživao to pjevanje, 


Širola je zapazio da postoje različiti napjevi za stalne pjevane di-, 


jelove svečanih misa i stalne dijelove običnih misa. On nije pro- 
vjerio da li ta podjela odgovara podjeli pjevanja na »velu« i »malu« 
notu o kojoj je 1917. god. pisao Bernardin Sokol kad je prikazivao 


glagoljaško pjevanje u Vrbniku i Puntu. Širola je dobro uočio da. 


se u mjestima gdje je radio ne pjeva jednako; razlike postoje u 
melodijskoj liniji a ne u muzičkoj građi. Razlikuju se, dakle, melo- 
dijske krivulje napjeva, a ti su različiti napjevi izgrađeni na istim 
tonalnim i ritmičkim osnovama. 


Svugdje je nailazio na običaj da se poslije mise pjeva »Budi 


pohvaljeno po sve vrime«. Na zadarskom području mogao sam go- 
tovo u svakom mjestu nakon svršetka mise snimiti tu pjevanu mo- 
litvu koju Širola u poglavlju o pučkom crkvenom pjevanju na Krku 
označuje kao pjesmu. 

Dok čitam redoslijed »pjesama, koje se pjevaju za vrijeme 
službe Božje«'“ na otoku Krku, nameće mi se zaključak da Širola 


tada nije dobro poznavao katoličku liturgiju. Makar u izvedbi ne- 


školovanih pučkih pjevača, pjevanje stalnih dijelova mise sastavni 
je dio same mise, dio liturgijskog čina." To nisu tek pjesme koje 
se pjevaju za vrijeme mise. Širolin prikaz i komentar glagoljaškog 
pjevanja na otoku Krku sadrži i neke veće pogreške. Širola bi tome 


% N. dj. 208. 

% Narodna starina sv. 25., X. knj. br. 1, Zagreb 1931., 12—15. 

MON. djes 13 

21 Dragutin Kniewald, Liturgika, Zagreb 1937., 4. i 69. (prijevod točke 
13. iz Motu propria pape Pija X.). : 

i bez dobra poznavanja liturgije lakše izbjegao, da se nije tek prvi- 
put sreo s liturgijskim i paraliturgijskim pučkim pjevanjem bitno 
različitim od tadašnjeg pučkog crkvenog pjevanja u sjevernoj Hr- 
vatskoj. Na te pogreške upozoravam jer je Širolin prikaz o glago- 
ljaškom pjevanju na otoku Krku dio značajne radnje o muzikolo- 
škom radu zagrebačkog Etnografskog muzeja do kraja 1929. godine. 

Antifonu »Videh vodu« (Vidi aquam) Širola krivo prikazuje 
kao Introit u obične nedjelje. Ta se antifona pjeva samo u uskrsno 
vrijeme i to prije početka mise pri škropljenju blagoslovljenom 
vodom. Introit »Rosite nebesa« ne pjeva se na zavjetnim misama 
nego samo na misama Zornicama i na četvrtu nedjelju u adventu. 
Širola, nadalje, opisuje kako za vrijeme procesije na Veliki petak 
svećenik intonira psalam br. 50 »Pomiluj mene Bože«, a puk mu 
»na stari način psalmodički odgovara refrenom "Puče moj'«."* Ugle- 
dni zagrebački muzikolog tada očito nije znao da je »Puče moj« 
sastavni dio poznatih Prijekora (Improperia) što se pjevaju na Ve- 
liki petak i da stoga nikako ne može biti refren psalmu br. 50. 

Osim toga Širola ne razlikuje dobro narodne običaje od pučkih 
pobožnosti i paraliturgijskih obreda. Na temelju njegova izlaganja 
čitalac može zaključiti da pripadaju istoj kategoriji neliturgijskih 
običaja i moljenje krunice, i pjevanje koledarskih pjesama, i pjesma 
koja je sastavni dio obreda procesije na Veliki petak.'? i 

Uz prikaz o pučkom crkvenom pjevanju na Krku; Širola nije 
objavio nijedan notni primjer glagoljaškog pjevanja s tog otoka. 

Jasniju sliku daje Širola o glagoljaškom pjevanju na otoku 
Rabu u opširnijem radu »Etnografski zapisi s otoka Raba«, u po- 
glavljima pod naslovima »Staroslovensko liturgijsko pjevanje« (uz 
19 notnih primjera), »Duhovne popjevke« (uz 11 notnih primjera), 
»Tekstovi popjevaka« i »Značajke pučkog pjevanja«.“ Na Rabu 
Širola je 1928. god. radio u Kamporu, u samom Rabu, u Banjolu, 


BBNuedj., 15. 

95 N. dj., 14—15. (Mnogi su običaji, ako i nisu liturgijski, davninom 
uvedene pobožnosti, kod kojih se moli rozarij (u Omišlju svake subote u 
Večer, drugdje je koja druga hora). Među ovakve običaje spadaju: Koleda 
— na dane između Božića i Bogojavljenja (Dana svetih triju Kralja). U 
Dragi Bašćanskoj još idu »kolejani«. Ili je to družina djece ili — kada je 
više Svečano — družina mladića, nekada su išli i stariji ljudi. Oni obilaze 
mjesto od kuće do kuće, a svagdje, gdje bi ih lijepo dočekali, otpjevaju po. 
jednu pjesmu koledve. Ima više tekstova takovih koledvi štampanih u već 
spomenutoj Bašćanskoj pjesmarici. Ako je koledva svečana, pa idu u njoj 
1 stariji. ljudi — pogotovu je tako bilo u starije vrijeme — onda se ide 
najprije do župnikove kuće, pa do sučeve. 

E Procesija na Veliki petak davni je običaj, koji se i sada izvršuje uz 
Veliko sudjelovanje pučanstva. Pri tom ophodu pjeva se psalam »Pomiluj 
mene, Bože«. Intonira ga svećenik, a puk mu na stari način. psalmodički 
odgovara refrenom: »Puče moj«. Taj je refren na sve kitice psalma isti. Pro- 
cesija na Veliki petak vrši se u noći, u prve noćne sate. Svaki; koji ide u 
procesiji nosi sobom upaljenu svijeću.) 


st 


Loparu i Barbatu. Glagoljaško pjevanje je zapisivao prema izvo- 


đenju pjevača pojedinaca i prema pjevanju dvojice pjevača, uz. 


jedan zapis prema pjevanju četvorice. Od ukupno 30 zapisa s Raba 
objavio je 12 notnih zapisa prema pjevanju puka u crkvi. Imao je 
hrabrosti da zapisuje pučko — kolektivno — pjevanje bez tehničkih 
pomagala jer fonografom nije mogao uspješno snimiti pjevanje 
puka. Iako takvi zapisi mogu dati samo približnu sliku pučkog više- 
glasnog napjeva, kao zapažanja očevica to su važna svjedočanstva 
o pučkom višeglasnom pjevanju u rapskim glagoljaškim župama 
potkraj trećeg decenija našeg stoljeća. 

Notni primjeri sadržavaju najprije liturgijsko pjevanje u užem, 
strožem pojmu te riječi. To su: Gospodi iz Kampora, svi stalni pje- 
vani dijelovi mise iz Banjola, Gospodi, Slava i Vjeruju iz Lopara, 
stalni dijelovi mise iz Barbata (osim Gospodi i Slava). Od duljih 
stalnih dijelova Širola je zapisao samo kraće odlomke. 

Pjesme koje Širola objavljuje pod naslovom »Duhovne popi- 
jevke« možemo također zvati liturgijskima, ali to samo u najširem 
smislu riječi i to zato jer su te pjesme sastavni dijelovi »bogošto- 
vnih sastanaka i pobožnosti vjernog puka, što ih vodi zakoniti sve- 
ćenik«.'“ Prema Širolinu redoslijedu to su najprije pjesma »U se 
vrime godišća« (kao obligatna pjesma na misama u božićno vrijeme) 
i pjesma za blagdan sv. Križa (koja se samo na taj dan pjeva). 
Prijekore — »Puče moj« — Širola opet pogrešno označuje kao psa- 
lam. Prijekorima slijedi napjev bez teksta s napomenom da se iz- 
vodio na Večernji u Kamporu, iza njega »Budi faljeno po sve 
vrime« sa završetka mise, napjevi za litanije svih svetih i laure- 
tanske litanije te samo napjev pjesme iza blagoslova pred Sveto- 
tajstvom. 

Naročito su zanimljivi Širolini zapisi napjeva kojim se u Bar- 
batu na Večernji pjevala molitva »Zdravo Marijo«. Napjevi su dvo- 
glasni. Melodijska linija jasnije je razvijena samo pri kadenciranju. 
Premda su donekle srodni koralnom lekcijskom tonu, ti napjevi 
imaju specifičan način kadenciranja. Širola je svoj zapis načinio za 
vrijeme Večernje u Barbatu. Melodijske linije mogao je zapisati 
i bez tehničkih pomagala, jer su se često ponavljale zajedno s po- 
navljanjem teksta molitve. 

Na pojavu da se uz tu pjevanu molitvu jasno čuju i alikvotni 
tonovi napjeva, upozorio je Širola već godine 1928. kad je objavio 
samo poglavlje »Značajke pučkog pjevanja na Rabu«."" Pojavu dru- 
gog i trećeg alikvotnog tona zapazio sam i u glagoljaškom pjevanju 
na zadarskom području. 


14 Taj je rad objavljen u ZNŽO knj. XXVIII, 113.—159. Navedena 
poglavlja nalaze se na stranicama 141—145., 145—148., 149—152., 152—156. 

25 V. bilj. 101. 

16 SC XXII/1928., 216. 

Rapski pučki pjevači izvode svoje glagoljaške napjeve u gotovo 
posve dijatonskim nizovima. Jedino za mjesto Lopar na Rabu Širola" 
kaže da mu se napjevi približavaju krčkom glagoljaškom pjevanju. 
Premda je utvrdio da je pučko crkveno pjevanje u Loparu veoma 
nalik na krčko, Širola spominje i interesantnu mogućnost da su 
Loparani mogli zadržati nešto od starinskog pjevanja što su ga 
mogli donijeti njihovi preci koji su u Lopar došli iz Like. Starinsko 
tradicionalno pjevanje u Lici Širola nije toliko poznavao da bi 
mogao tu svoju pomisao dalje razrađivati.'" 

Napominjem da je zaista šteta što se u prošlosti nije posvetila 
pažnja i pučkom crkvenom pjevanju na širem području Like i 
Gorskog kotara, na području koje je dio glagoljaške senjske bisku- 
pije. Da su ta istraživanja bila započeta početkom XX. stoljeća, dok 
su još bili živi pjevači koji su pjevali liturgijske tekstove na šća- 
vetu prije restauracije crkvenoslavenskog jezika na području senj- 
ske biskupije (1894), tada bismo vrlo vjerojatno došli do znatnih 
i značajnijih rezultata. Petnaestak godina nakon restauracije crkve- 
noslavenskog jezika javljaju se u senjskoj biskupiji još i nastojanja 
za unapređenjem crkvenog pjevanja prema težnjama »Cecilijinog 
društva«, osnovana u Zagrebu g. 1907.“ Restauracija crkvenosla- 
venskog jezika i nastojanja cecilijanaca postepeno su — koliko mi 
je poznato — dokinula staro pučko crkveno pjevanje u Lici. Da je 


staro pučko liturgijsko pjevanje na šćavetu imalo u Lici jaku tra- 


diciju, posredno dokazuju vijesti o izgredima u Perušiću i u drugim 
. . . . . . £ g 
mjestima pri uvođenju restaurirana crkvenoslavenskog jezika." 


17 Etnografski zapisi s otoka Raba..., 154. (Da bi se ova pretpostavka 
mogla ikako utvrditi, trebat će još vrlo detaljnih studija. Ja sam premalo 
om tradiciju pjevanja u Lici, a da bih mogao konkretizirati ovu 
misao.). 

18 Josip Poslek, Lešće na Dobri* sredinom studenoga. — *Prvi glas 
iz senjske biskupije. Hvalimo lijepo i preporučamo se i drugi put. Ured. — 
SC 11/1908., 95. (Dopisi). — »Cecilijino društvo« osnovano u Zagrebu 21. XI. 
1907., isp. Milan Zjalić, »Cecilijino društvo« u Zagrebu SC 11/1908. 1—5. 

1% Obzor (zagrebački politički dnevnik) XXXXV/1894., br. 196., Domaće 
Viesti, Zagreb, 28. kolovoza, — donosi ovaj članak bez potpisa: 


Pobuna radi glagoljaštva u Lici — 


. Niesmo dosele htjeli, da pišemo o toj žalosnoj zgodi, što se zbila po- 
najprije u Perušiću, misleći, da će to biti samo puko nesporazumljenje. 
No kada je ta uzbuna zahvatila veće dimenzije i kada jošte udilj traje, 
Prinuždeni smo, da o tome izviestimo naše čitatelje. 

Kako je poznato, izašla je odredba, da se u svim crkvama senjsko- 
-modruške biskupije uvede glagoljica, dok je u mnogim crkvama već prije 
obstojala. Svi Hrvati otmenijih krugova uzradovali se tomu, iščekujući dan, 
e koji će se početi služba božja služiti u starome hrvatskom jeziku. Ali 
i tuj se našla zlobna duša, koja je u prosti narod unesla bajku, da će se 
sada katolici »povlašiti«; dapače je dokazano, da je ta bajka izašla od 
ondješnjih žitelja grčko-istočne vjere, a tko im je dao mig za to, mislimo, 
i nam ne treba tek razjašnjavati. I tako se zbilo, da je u Perušiću na 

+ O. m, kada je ondješnji župnik Kovačić htio da služi misu u starome 

Širola se posebno osvrće na pjesme kojima je tekst građen na 
ustaljenim metrijskim obrascima. U tim pjesmama nalazi muzički 
ritam raspoređen u mješovite mjere (taktove) koje se još ne po- 
javljuju u fiksiranu redoslijedu. Kao primjer gdje se neustaljenim 
redoslijedom pojavljuje 6/8, 5/8, 4/8 i 3/8 mjera Širola navodi po- 
znatu božićnu pjesmu »U se vrime godišća«. 


Značajan je Širolin nalaz da se u svima mjestima otoka Raba 
(osim u gradu Rabu) crkvenoslavenski liturgijski tekstovi pjevaju 
»zapravo hrvatski, zapravo živim narodnim govorom, u kojemu ćeš 
naći tu i tamo po koju staru riječ, ili još više po koju stariju jezičnu 
konstrukciju«,“" tj. da se pjevaju na šćavetu. 

U Novalji na otoku Pagu radio je Širola g. 1929. U opširnijem 
radu »Novalja na Pagu. Narodni život i običaji.« prikazao je pučko 
crkveno pjevanje u poglavlju »Popijevke«."' Tu je iznio 22 notna 
primjera crkvenog pjevanja i samo 2 primjera svjetovne pučke 
pjesme (sličan omjer bio je i u prikazivanju pučkog pjevanja na 
otoku Rabu — 30 crkvenih i 4 svjetovne). Taj rad je objavljen tek 
1938. god. U ovom kronološkom pregledu literature prikazujem ga 
uz ostale radove iz vremena oko 1930. god., jer po godini istraži- 
vanja pripada toj skupini Širolinih radova o glagoljaškom pjevanju. 

Za razliku od notnih zapisa glagoljaškog pjevanja s otoka Ra- 
ba, uz notne zapise iz Novalje Širola stavlja samo datume, a ne i 
ime i prezime pjevača. Iz kratkih komentara uz notne zapise mogu 
pretpostavljati da je glavninu zapisa načinio prema pjevanju puka 
u crkvi, ne po pjevanju pjevača pojedinaca koji bi mu pjevali 
samo jednoglasno ono što puk u crkvi pjeva višeglasno, redovito 


hrvatskom jeziku, došlo do gotova izgreda. Narod je naime zatvorio crkvu 
i nije dao župniku, da vrši službu božju. Osim spomenutog već razloga 
biti će tome kriv i sam župnik, koji kao narodni zastupnik u krilu naše 
većine ne uživa osobita povjerenja naroda. Pa ako k tome jošte pridodamo, 
da on naroda nije pripravio na tu novu, ili — da izpravnije kažemo — već 
u staro doba obstojalu uredbu, mislimo, da smo u glavnome spomenuli sve 
motive, koji su uzrokovali taj žalostni slučaj. 

Izim u Perušiću protivi se narod u Klancu, Aleksincu i Ravljanima 
uvedenju glagoljice u crkvu. 

Isp. također — i za nekoliko godina poslije toga: Dragutin Kniewald, 
Hrvatski liturgijski jezik. Služba Božja, liturgijsko-pastoralni list, god. IV., 
Makarska 1964., br. 2, 15—16. (Šćavetom su se stvarno služili ne samo vjer- 
nici, nego i mnogi svećenici i kod latinske i kod staroslavenske celebracije. 
Ono, što se odnosi na vjernike, nisu pjevali ni staroslavenski ni latinski, 
nego hrvatski. Prema Šćavetu. Provođenje odredaba SRC 5. VIII. 1898./III, 
IV. da se Šćavet, tj. živi narodni jezik, ne smije upotrebljavati kod cele- 
bracije, bilo je skopčano s nemalim teškoćama. Vjernici su se uznemirili, 
pa se npr. u senjskoj i modruškoj biskupiji mjestimice moglo od Šćaveta 
prijeći na staroslavenski tekst samo uz oružanu asistenciju brachii saecu- 
laris.). 

10 Etnografski zapisi s otoka Raba..., 149—150. 


."4.B. Širola, Novalja na Pagu. Narodni život i običaji. ZNŽO knj. 
XXXI, sv. 2., Zagreb 1938., 112—122. a 

dvoglasno. Osim toga Širola uz većinu zapisa iz Novalje stavlja oz- 
naku »melodijska shema«. Time želi pokazati da je njegov zapis tek 
približna slika onoga što je bio čuo, da je nastojao zapisati osnovnu 
strukturu ritma i melodijske krivulje. ' 
Notni zapisi iz Novalje obuhvaćaju gotovo sve odgovore puka 
na svećenikovo pjevanje za vrijeme mise, melodijsku shemu za 
Vjeruju i za dvoglasni napjev prema kojemu pjevaju Novaljani 
pjesme iz knjige »Cvit razlika mirisa duhovnoga« fra Tome Babića, 
a služe se VII. izdanjem iz g. 1898. (I. izdanje je iz 1726.). Pjesme 
iz »Cvita« pjevaju Novaljani pored stalnih i promjenjivih dijelova 
mise, tako npr. iza Prikazanja (Offertorium). Uz navedene zapise 
Širola objavljuje i napjev za Gospodi pomiluj s karakterističnim 
skraćenim devetim zazivom, sve uz potpisani tekst. Na skraćeni 
deveti zaziv u Gospodi nailazio sam često i na zadarskom području. 


Manji dio novaljskih crkvenih pučkih napjeva snimio je Širola 
fonografom. Među njima je i dvoglasni napjev za pjesme iz Babi- 
ćeva »Cvita«."* Širolin notni zapis tog dvoglasnog napjeva gotovo 
se posve slaže s mojim zapisom tog istog napjeva. Zapisao sam ga 
prema magnetofonskom snimku što sam ga učinio u Novalji 29. VIII. 
1956. god. 27 godina nakon Širolina snimanja (vidi priloženi notni 
primjer br. 2; a, b — na str. 36). Jedan od pjevača koji su 1929. god. 
Široli pjevali u lijevak fonografa, Ante (Antun) Crnković - Toneto 
(zvani Cotić, rođ. 1894.) bio je i 1956. god. još u punoj snazi kad 
mi je pjevao onaj isti napjev u mikrofon. s : 

Širolin zapis melodijske sheme za Vjeruju i Gospodi znatno 
se razlikuje od mojih zapisa s magnetofonskih snimaka izg 1956. 
Dodirna točka je jedino deveti zaziv u Gospodi. Uz melodij sku shemu 
napjeva za Vjeruju Širola ne daje nikakav tekst (Vidi priložene 
notne primjere Širolinih i mojih zapisa — brojevi 3;a, b, 415, str. 
37 i 38). Uspoređujem te zapise jer su nastali u vremenskom raz- 
maku od gotovo tri decenija, a među izvođačima bio jei 1929. i 
1956. god. istaknuti novaljski pučki pjevač Toneto Gogov 

Osim navedenih notnih primjera Širola donosi i četiri sheme 
napjeva za molitve — sve bez tekstova. Ako se i radi samo 0 
shemi, ipak bez teksta ne mogu vidjeti gdje su, kako i. 'zašto su 
djelotvorni akcentski i pneumatski princip u profiliranju, u obli- 
kovanju melodijske linije. 


12 B. Širola i M. Gavazzi, Muzikološki rad Etnografskog. muzeja... 
37. (popis fonograma Etnografskog muzeja u Zagrebu snimljenih od 1923. 
do 1929. — br. 113. c). — Drugi dio knjige »Cvyt razlika mirisa duhov- 
noga...« fra Tome Babića (1680.—1750.) sadrži »Versci od mnoghi svetko- 
Vina priko Godiseta, i Drughe Pisme Duhovne i Bogogliubne na korist virni.« 
Prvo izdanje izašlo je 1726., sedmo 1898. god. 3 

15 Da su Antun Crnković, kojeg spominje Širola, i Toneto Crnković 
(rođ. 1894.) ista osoba, saznao sam od samog Toneta Crnkovića, koji mi je 
26. VIII. 1956. god. rekao da je 1929. god. pjevao Široli. 

(2) G fag“ 


Okretno B. Širola, ZNZO, knj. 31 sv. 2, str.115 


B.Širola,ZNŽ0, knj. 31,5v. 2, str. 116 

















d=84 J.Bezić,RKp. zbirka Novalja Vili /1956, 
str.12 OZT 

te - šku mu - ku mr pra. Svoj notni primjer br. 14 iz Novalje, objavljen bez teksta, 
Širola označuje samo kao melodijsku shemu za recitiranje molitve. 

i Zapisani napjev podsjeća na koralnu himnu »Veni Creator Spiritus«. 
Zapis kantika »Veličat« (Magnificat) objavljuje dvoglasno. Dvoglasna 

je i shema za »Tolkoj ubo« (za drugi dio himne »Pange lingua glo- 

riosi Corporis mysterium«, tj. za »Tantum ergo Sacramentum«), 

rad (ju -ba - vi pra- ve w - re. ali sve bez potpisana teksta. Širola donosi drugi dio himne u dva 
notna zapisa. U svom notnom primjeru br. 17 daje uvodni jedno- 

glasni recitativ, u primjeru br. 18 dvoglasni nastavak te iste himne. 

Oba Širolina zapisa veoma su nalik na melodiju koralne himne 

>»Pange lingua«, odnosno na njezin drugi dio »Tantum ergo« (v. 

Priloženi notni primjer br. 6; a, b, na str. 39 — Širolini zapisi i 

koralna melodija). Za dvije himne što im je zapisao napjeve Širola 

samo utvrđuje da ih Novaljani pjevaju živim hrvatskim jezikom. 

Na očitu sličnost s koralnim melodijama Širola se uopće nije osvrnuo. 

Pored zapisa božićne pjesme koju je pjevač prvi put izveo samo 


ritmički, a drugi put s minimalnom melodijskom krivuljom, Širola 
objavljuje notni zapis poznate božićne pjesme »U se vrime godišća«. 
Napjev joj nije nimalo nalik na danas općepoznatu melodiju te 
pjesme s početnom silaznom kvartom. 

O tekstovima pučkog liturgijskog pjevanja u Novalji Širola 
izvješćuje da stalni pjevani dijelovi mise što ih puk pjeva pokazuju 
tragove crkvenoslavenskog jezika. Promjenjive dijelove izvode po- 
jedini vještiji pučki pjevači živim narodnim jezikom. — U ovom 
radu Širola ne raspravlja o muzičkim osobinama zapisanih pučkin 
crkvenih napjeva. 

Pod naslovom »Crkveno pjevanje na otoku Krku« objavio je 
godine 1931. Ivan Matetić-Ronjgov napjeve za tri stalna pjevana 
dijela mise, za Pristup, Gospodi i Slavu iz Dobrinja.“ Pristup ima 
potpuno dijatonski napjev, izvodi ga solist crkvenjak. Kadence anti- 
fone i psalma u Pristupu podsjećaju na kadence u 1. tonu koralne 
psalmodije, ali o tome Matetić ništa ne kazuje. U uvodu svog članka 
samo općenito utvrđuje, da je u krčkom glagoljaškom pjevanju 
vidljiv utjecaj gregorijanskog korala. 

Gospodi i Slavu pjeva sav puk dvoglasno u karakterističnim 
intervalima koji su — prema Matetićevim riječima — nešto uži od 
male terce. Matetić upozorava na tu specifičnu osobinu krčkog mu- 
zičkog folklora, ali u svojim zapisima iz Dobrinja piše te intervale 
kao male terce bez ikakva dodatnog znaka. Posebno objavljuje 
akorde koji prema njegovu mišljenju odgovaraju melodijskoj kri- 
vulji napjeva za Slavu. On navodi akorde iz sistema od dvanaest 
jednakih polustepena — kao da ne vodi više računa o posebnim 
intervalima, o preuskim malim tercama koje ne pripadaju sistemu 
od 12 jednakih polustepena. Uz takve male terce javljaju se u do- 
brinjskom Gospodi i Slava samo još prime, odnosno unisono. Drugih 


intervala u dobrinjskom glagoljaškom pjevanju Matetić nije zapisao. 


Od Gospodi objavljuje samo tri zaziva, 1, 4. i 9. zaziv, od Slave 
tri rečenice sa samog početka i dvije rečenice iz sredine, a to uz 
napomenu da se »te glazbene fraze kao neka vrsta psalmodije ope- 
tuju kod daljega teksta«.'? 

Dvoglasni napjevi za Gospodi i Slavu razvijaju se unutar ton- 
skog niza u kojem se izmjenjuju cijeli stepen i polustepen, što je 
bitna karakteristika tzv. istarske ljestvice. Matetić je zorno opisao 
kako staro i mlado u crkvi počinje pjevati Gospodi dok crkvenjak 
još drži završni ton Pristupa. Tako se na solistički dijatonski Pri- 
stup neposredno nadovezuje pučko (zborno) pjevanje na osnovama 
tzv. istarske ljestvice. 

Matetić se osvrće i na napjeve glagoljskih misa što ih je po- 
četkom XX. stoljeća uvaženi slavist Josef Vajs objavio s namjerom 


14 SC XXV/1931., 205—206. 
15. N. dj., 205. 

da unaprijedi pučko pjevanje na crkvenoslavenskom jeziku. Matetić 
smatra da se Vajsovi napjevi nisu na Krku mogli održati zbog toga 
što nisu uvažavali dominantno značenje male terce u muzičkom 
folkloru Kvarnerskih otoka. + 

U kraćem članku o pjevanju u crkvama kojima je liturgijski 
jezik jedan od slavenskih jezika, francuski muzikolog i stručnjak 
za crkvenu glazbu Amedće Gastouć osvrnuo se 1934. god. i na gla- 
goljaško pjevanje.““ Utvrdio je da se u crkvama sa slavenskim litur- 
gijskim jezicima pjeva ili prema rimskom ili prema grčkom, bi- 
zantskom obredu. Tekstovi tih napjeva prevedeni su iz latinskih 
ili grčkih liturgijskih izvora. Kao primjer takve, za Južne Slavene 
prevedene liturgijske knjige sa zapisanim napjevima, Gastouć je 
naveo »Rituale Romanum illyrica lingua« (Ritual Rimski istomačen 
slovinski), gdje je našao da su napjevi prilagođeni gregorijanskim 
melodijama. Gastouć je zabunom pripisivao taj obrednik Bartolu 
Kožičiću umjesto Bartolu Kašiću." Na tu pogrešku upozorio je don 
Ive Babarović već 1935. god. kad je ujedno ukazao i na neke sitne 
razlike u melodiji koralne himne Pange lingua gloriosi Corporis 
mysterium kako je zapisana u latinskom Ritualu i napjevu što ga 
je objavio Kašić u svom Ritualu.'" 

Uz tu više opću konstataciju, Gastouć je spomenuo kako ima 
i slavenskih crkava koje su težile da za prevedene latinske ili grčke 
tekstove stvore svoje vlastite melodije. Među takvim pojavama 
Gastouć je upozorio na zanimljive slučajeve kad jedan obred utječe 
na drugi. Kao primjer takva utjecaja naveo je upravo pjevanje u 
našim glagoljaškim crkvama. Gastouć je, naime, dobio na uvid za- 
pisane napjeve što se pjevaju na misi na blagdan Velike Gospe i 
ustanovio da je prva antifona (iz Pristupa) složena na isti način kao 
i prva oda iz kanona sv. Ivana Damaščanskoga za taj isti blagdan. 
Uz taj značajan nalaz Gastouć nije zabilježio iz kojeg je mjesta 
bio zapis i tko mu ga je dao na uvid:'" 


k "5 Amedće Gastouć, Pjevanje u slovenskim crkvama, ČMV 11/1934, 
5—46. 

"TA. Gastouć, n. dj., 45. — Puni naslov Kašićeva obrednika glasi: 
RITVAL RIMSKI ISTOMACCEN SLOVINSKI po Bartolomeu Kassichiu Po- 
Pu Bogosloveu od Druxbae Yesusovae Penitenciru Apostolskomu. V. RIIMV. 
Iz Vtiestenicae sfet: Skuppa od Razplodyenya S. Vierrae. 1640. 

18 Izvatke iz dvaju pisama don Ive Babarovića objavio je Stanislav 
Preprek pod naslovom Pismo iz Dalmacije, SC XXIX/1935., 15. 

. 1" A. Gastouć, n. dj., 45—46 (Katkad to postanje svjedoči o vrlo za- 
nimljivom uticaju jednog obreda na drugi. Jedan me je prijatelj upoznao 
sa pjevanjem pri službi Božjoj na Veliku Gospu, koje se upotrebljava u 
nekim crkvama latinsko-slavenskog obreda (glagolskim) u Jugoslaviji. Toga 
su muzičara iznenadile te melodije koje se pjevaju na taj praznik. I ja 
sam, na svoje čudo opazio — što je vrlo značajno — da se te melodije tek- 
Stova, prevednih iz latinske liturgije, pjevaju prema arijama vizantijskim 
Srčkoga obreda, ili bar da oponašaju te arije. Tako je prvi pretpjev udešen 
šotovo sasvim točno prema prvoj odi kanona sv. Joana Damaskina za ovaj 
praznik: »"AvolCo 16 or&pa poš«. A tako i ostali napjevi. . 

Iz razgovora s prof. Cvjetkom Rihtmanom saznao sam da je on 
pred više od 30 godina proučavao glagoljaško pjevanje na otoku 
Krku. Na moj pismeni upit da li je svoje zapise s otoka Krka dao 
na uvid A. Gastouću, dobio sam pozitivan odgovor. Zapisi što ih 
spominje Gastouć potječu iz Vrbnika na otoku Krku. Zapisao ih 
je i dao Gastouću na uvid Cvjetko Rihtman." Tako je 17 godina 
nakon upozorenja Bernardina Sokola ugledni francuski stručnjak 
potvrdio da se neki liturgijski glagoljaški napjevi iz Vrbnika pje- 
vaju poput napjeva u liturgijskom pjevanju Istočne crkve. 

Pod naslovom »Jedan pokušaj čuvanja tradicionalnog liturgij- 
skog pjevanja« Božidar Širola je godine 1936. opisao nastojanje 
jednog župnika-franjevca da u selu Potravlje ispod planine Svilaje, 
između Sinja i Vrlike, uz harmonij uvježbava jednoglasno i dvo- 
glasno pučko crkveno pjevanje. Širola nije htio komentirati taj 
pokušaj, smatrajući da samo praksa može potvrditi opravdanost ili 
neopravdanost takva nastojanja. Franjevac koji je uvodio nove jed- 
nostavne napjeve zadržao je dotadašnji tekst na živom narodnom 
jeziku kako ne bi pučki pjevači uz nove melodije morali učiti još 
i za njih nov crkvenoslavenski tekst." 

U tom je članku Širola zapisao da glagoljaško pjevanje nije 
ograničeno samo na krčku i senjsku biskupiju, da ono postoji i u 
Vrličkoj i u Sinjskoj krajini“ — samo što je tu, prema Širolinim 
riječima, crkvenoslavenski istisnut živim narodnim jezikom. Indi- 
rektni podaci kojima danas raspolažemo upućuju me na zaklju- 
čak da u Sinjskoj krajini pučko liturgijsko pjevanje na živom na- 
rodnom jeziku ima već relativno dugu tradiciju. U drugoj polovici 


19% Od prof. Cvjetka Rihtmana dobio sam ovaj odgovor: 
Sarajevo, 15. 7. 1968. 

Uvaženi g. kolega, 
na Vaše pismo od 1. 7. 0. g. odgovaram: 

1) Prof. A. Gastouć-a upoznao sam sa mojim zapisima staroslavenskog 
obrednog pojanja sa otoka Krka u jesen 1932 godine. 

2) Njegova izjava odnosila se na zapise iz Vrbnika. 

3. To su bili razni dijelovi mise i večernje. 


Obavještavam Vas da ćete sve ove podatke naći u mom članku O 
porijeklu storoslavenskog obrednog pojanja na otoku Krku koji je već. u 
štampi i treba uskoro da iziđe u Muzikološkom zborniku u Ljubljani. 
Srdačno Vas pozdravlja 

C. Rihtman 

10 Taj je članak Širola objavio u ČMV IV/1936., 41. 

121 Podatke o svom zapisivanju pučkog crkvenog pjevanja u tom geo- 
grafskom području Širola je objavio u Ljetopisu JAZU za god. 1933/34., 
sv. 47., Zagreb 1935., 168—172., u izvještaju pod naslovom »Istraživanje mu- 
zičkog folklora u Dalmaciji«. Na str. 170—171. veli da je zapisao »...e) 
crkvene popijevke, koje liturgijske, koje duhovne, u Vrlici, Potravlju, Hrva- 
cama, Kijevu i Kninu svega 51 (značajno je, da se u većini mjesta, pa i u 


varošici Vrlici, pjevaju liturgijski tekstovi hrvatskim jezikom; da li je tu 


bilo pjevanje za vrijeme bogoslužja prije staroslovensko, danas se više ne 
sjećaju); £) Plač Gospin u Kninu — svega 3.« 

XVIII. stoljeća piše Sinjanin Ivan Lovrić da većinom župa u Sinj- 
skoj krajini upravljaju franjevci,“ a poznato je da su franjevci u 
Dalmaciji i u Bosni u znatnoj mjeri dopuštali živi narodni jezik 
kao liturgijski jezik.“ 

Širola jednostavno prelazi preko restauracije crkvenoslavenskog 
jezika u senjskoj i krčkoj biskupiji jer za jednu i drugu biskupiju 
veli da se u njima »od vajkada vrše svi crkveni obredi i liturgija 
u starosl. jeziku«.*“ Osim toga on u spomenutom članku u glago- 
ljaško područje uključuje i zapadnu Istru. Ne objašnjava zašto je 
uključio samo zapadnu a ne i istočnu i srednju Istru. 

Vrijedno je istaknuti da Širola ovom prilikom pokreće i važno 
pitanje razvoja napjeva glagoljaškog pjevanja. Konstatira da postoje 
različiti stupnjevi razvoja tog pučkog liturgijskog pjevanja. On ne 
govori pobliže o tim razvojnim stupnjevima, samo utvrđuje kako 
još nema dovoljno sakupljene građe da bi se mogla vršiti kompa- 
rativna istraživanja, jer se glagoljaško pjevanje zapisuje samo po- 
vremeno i prigodno. 

U dužem članku pod naslovom »Na tragu hrvatskog korala« 
objavio je Stanislav Preprek notne zapise pučkog liturgijskog pje- 
vanja iz Jablanca u senjskoj biskupiji.“ U sakupljenoj građi ističu 
mu se notni zapisi napjeva za sve pjevane dijelove u misi za mrtve. 
Na napjev Pristupa pjevao se u Jablancu i Gradual i Pričesna 
pjesma. U jablanačkom pučkom rekvijemu nije se pjevao Jaganjče 
božji. Preprek je to samo konstatirao, ali nije objasnio zašto se 
nije pjevao. 

Svi tekstovi rekvijema su na šćavetu. U Jablancu je, dakle, 
živi narodni jezik postojao kao liturgijski jezik još 43 godine na- 
kon restauracije crkvenoslavenskog jezika u senjskoj biskupiji. 
Preprek je, naime, 1937. god. zapisao i 1938. objavio 24 notna 
zapisa tradicionalnog pučkog crkvenog pjevanja u Jablancu, jedan 
napjev iz Novog Vinodolskog i dva iz Senja. Osim pjevane mrtvač- 
ke mise u kojoj je sudjelovao sav puk, Preprek je zapisao i po- 
sebnu prigodnu pjesmu što se pjevala na mrtvačkoj misi iza Podi- 
zanja (Poslušajte ljudi, što čovik govori kada mu smrt dušu iz 
tila jur goni). 


12 Ivan Lovrić, Bilješke o Putu po Dalmaciji opata Alberta Fortisa 
i život Stanislava Sočivice, Zagreb 1948., (s talijanskog preveo Mihovil Kom- 
bol), 177—178., bilj. 180. (Svećenici ili župnici morlački bili su nekoć skoro 
sami cokulaši, i Morlaci su gledali na (svjetovne) popove dosta prezirnim 
okom. Sada je djelomično nestalo ovog nedužnog prezira, pa ima i svje- 
tovnih popova župnika...) 

125 Poznat je Lekcionarij franjevca Bernardina Splićanina, štampan 1495., 
a »Pistole i Evangelja priko svega Godišta...« franjevca Ivana Bandula- 
vića doživjele su u vremenu od 1613. do 1840. četrnaest izdanja. — Isp. 
također bilješku 11. 

14 B. Šinola, Jedan pokušaj..., 41. 

15 Stanislav Preprek, Na tragu hrvatskog korala. SC XXXII/1938., 
150—152, 173—177. 

U Preprekovim notnim zapisima još su dvije pučke crkvene 
pjesme koje nemaju strogo liturgijski tekst — »Slava Bogu na 
visini« i »Vjerujem u Boga Oca svemožnoga«. Preprek upozorava 


da je druga od njih štampana u Hrvatskom crkvenom kantualu 


(Zagreb 1934, str. 119, br. 1). Pored toga objavljuje »Vjerujem« 
za obične nedjelje s liturgijskim tekstom u šćavetu i pjevanu mo- 
litvu poslije mise »Budi hvaljeno po sve vrime«. 

Zajednička karakteristika gotovo sviju objavljenih notnih za- 
pisa iz Jablanca je psalmodijski oblik napjeva. Za melodijsku kri- 
vulju karakterističan je silazni pentakord dorskih karakteristika 
(' g! f£ e d') kao i silazni dorski tekrakord (g' — d') koji formira- 
ju kadence. 

Preprek je objavio svoje zapise jednoglasno, samo je u na- 
pjevu za mrtvačku sekvencu i Prikazanje u misi za mrtve zapisao 
povremena dvoglasja. Međutim, puk iz Jablanca pjevao je — prema 
Prepreku — sve pjevane dijelove rekvijema dvoglasno u tercama. 
Svaki odlomak, svaka muzička fraza završavala je u unisono. Vri- 
jedni zapisivač objavio je i melodijsku shemu tog dvoglasnog pje- 
vanja koje završava unisono. Zapazio je da je melodijska krivulja 
kadenci jablanačkoga pučkog liturgijskog pjevanja veoma nalik na 
napjev silaznog dorskog tetrakorda što se često javlja u pjesmama 
uz kolo u Slavoniji. Preprek je jedan takav napjev i objavio uz 
spomenutu shemu dvoglasnog pjevanja iz Jablanca. — Postavio 
je pitanje da li je ta sličnost nastala stoga što je silazni dorski 
tetrakord došao iz Slavonije u Jablanac migracijama naroda za 
vrijeme turske najezde — ili je melodijska krivulja u obliku silaz- 
nog tetrakorda autohtona u Jablancu i u Slavoniji. Preprek nije 
odgovorio na postavljeno pitanje. Jablanački pučki rekvijem je 
više puta slušao. Jednog dana je zapazio da se dvoglasje u Pri- 
kazanju jablanačkog rekvijema kretalo u samim malim tercama, 
zato je uz prvu shemu dvoglasja dodao i drugu. Te paralelne male 
terce nisu istovjetne s poznatim paralelnim malim tercama iz otoka 
Krka. Jablanačke male terce su nastale ispod već spomenutog pen- 
takorda dorske karakteristike. Peti najviši ton melodijske krivu- 
lje u jablanačkim napjevima udaljen je od završnog tona napjeva 
za interval čiste kvinte, dok se na istom mjestu u melodijskoj kri- 
Vulji napjeva s otoka Krka i iz Istre javlja interval umanjene 
kvinte, karakterističan za napjev u tzv. istarskoj ljestvici i to u 
njezinu frigijskom modusu,“ u tonskom nizu s uzastopnim mije- 
njanjem polustepena i cijelog stepena (1/2, 1, 1/2, 1, 1/2). 

Smatram da je ovo drugo jablanačko dvoglasje veoma značaj- 
no, jer očigledno pokazuje stariji oblik pučkog crkvenog dvoglasja 
u Jablancu. To dvoglasje svojim paralelnim malim tercama poka- 
zuje, makar i dalju, srodnost s dvoglasjem u uzastopnim malim ter- 


28 V, Žganec, Muzički folklor I..., 91. 

cama na Krku i u Istri. Stoga uz Preprekovo pitanje mogu kazati 
da je samo noviji sloj jablanačkih napjeva svojom dijatonikom 
sličan dijatonici iz Slavonije. Rješavanje Preprekova pitanja izi- 
skuje istraživanje povijesnih činjenica u vezi s Jablancem — a to. 
ne ulazi u okvire ovog mog pregleda literature o glagoljaškom pje- 
vanju. : 

Zanimljivi su Preprekovi zapisi napjeva za čitanje Poslanice 
i Evanđelja, za različite blagdane različiti napjevi. Oni su potpuno 
drugačiji od koralnih napjeva što ih za Poslanicu i Evanđelje sadrži 
koralni priručnik Liber usualis.“ Preprek navodi da su tekstove | 
Poslanica i Evanđelja pjevali u Jablancu iz knjige »Epistole i' 
Evanjelja priko sveg litta po redu misala rimskoga skupno s moli- 
tvami i blagoslovmi u jezik slovinski prinesena 1824. u Rici«. Tu 
je knjigu odobrio senjski (i modruški) biskup Ivan Krst. Ježić.“ 

Preprek je donio i napjev za Gospin plač (»Poslušajte, o mis- 
nici, što činite redovnici« — ponešto izmijenjen tekst Gospina 
plača od fra Petra Kneževića (1753.))." Napjev se kreće u okviru 
frigijskog tetrakorda. Pomalo me iznenađuje punktirani ritam tog 
zapisa. Možda je nastao zbog toga što ga je Preprek zapisao prema 
pjevanju tadašnjeg jablanačkog župnika Vinka Butorca — a ne 
prema pjevanju puka. Vjerojatno je, ipak, taj zapis ispravan, jez 
je Preprek zabilježio punktirani ritam i u prigodnoj crkvenoj pjesmi 
na mrtvačkoj misi. Za tu pjesmu objavio je tri napjeva, napjev 
prema pjevanju puka, drugi prema župnikovu pjevanju, treći iz 
Novog Vinodolskog, a u sva tri notna zapisa napjev se razvija u 
punktiranu ritmu. — U još gušće punktiranu ritmu zapisao je 
napjeve za pjesme uz procesije na Uskrs i Jurjevo, kako su se 
pjevale u Senju, ne u Jablancu. 

Zapisani završetak Lamentacija u Velikoj sedmici (Jerusolime, 
Jerusolime...) donekle podsjeća na peti psalmodijski tonus. Za 
svećenikov zaziv pred završetak mise (Blagoslovimo Gospodina — 
Benedicamus Domino) donosi svečani i obični napjev. Oba napjeva 
završavaju silaznim dorskim tetrakordom, onim istim što ga je 
Preprek našao i u pjesmi uz kolo u Slavoniji. 

Jablanačko pučko liturgijsko pjevanje je Prepreka — učitelja 
i orguljaša iz Petrovaradina, dobrog poznavaoca crkvene muzike — 


127 LiUs, 111—116. (Tonus Epistolae, Tonus Evangelii). 

128 Fontes... XIX s., br. 37. g 

2 Preprek ništa ne kazuje da je taj tekst početak »Muke Gospodina 
našega Isukrsta i plač matere njegove« koju je 1758. štampao u Mlecima 
fra Petar Knežević (1702.—1768.). Ističem taj podatak jer je zanimljivo da 
je Preprek taj tekst našao u Jablancu, u Hrvatskom primorju. Kneževićeva 
»Muka«, inače, poznata je u splitskoj biskupiji a naročito je raširena na 
teritoriju gdje djeluju bosanski franjevci. Tako je i godine 1955. u Sara- 
Jevu doživjela svoje 31. izdanje. 

19% N, dj., 176. 

oduševilo. Na kraju svog prikaza pozvao je muzičare, stručnjake 
za crkvenu glazbu da za vrijeme ljetnih praznika pristupe skup- 
ljanju takvih napjeva u Hrvatskom primorju i Dalmaciji. Smatrao 
je potrebnim da muzičari posebnim međusobnim dogovorom odre- 
de mjesta zapisivanja kako bi se sakupljački rad što bolje orga- 
nizirao. Međutim, u slijedećim godištima časopisa Sveta Cecilija 
(Zagreb 1939. i 1940.) nisam našao nikakvih vijesti da je netko 
nešto učinio u tom pravcu. Preprek nije dovoljno poznavao šćavet. 
Smatrao ga je priličnom starinom, »starim hrv. jezikom sa tragovi- 
ma staroslavenskoga«.“ To je zaista bio stariji hrvatski jezik — ali 
živi jezik — koji je još u XX. stoljeću pučkim pjevačima vrijedio 
kao živi narodni jezik. Oni nisu osjećali nekih osjetljivijih razlika 
u odnosu na jezik kojim su se služili u svakodnevnom međusobnom 
saobraćaju. Službeni crkveni krugovi nisu tada (1938.) mogli služ- 
beno poduprijeti istraživanje pučkih, liturgijskih napjeva s teksto- 
vima na živom narodnom jeziku, jer je to bilo u očitoj suprotnosti 
s crkvenim propisima o liturgijskim jezicima koji su tada važili." 

U vrijeme dok je bio bogoslov u Splitu, Ivan Plevnik je 1939. 
god. upozorio na pojavu da se u Dalmaciji iz glagoljaških crkava 
nastoji izbaciti tradicionalni »iskrivljeni koral« i umjesto njega 
uvesti čisti gregorijanski koral s crkvenoslavenskim tekstom.“ Plev- 
nik se protivi tom nastojanju, jer smatra da je govorna melodija 
crkvenoslavenskog jezika drugačija od latinskog jezika, a rimski ko- 
ral da bez teksta na latinskom jeziku gubi na svojoj ljepoti. Plevnik 
smatra da glagoljaško pjevanje nije neki iskrivljeni koral nego 
»autohtona hrvatska muzička pojava koja je nastala prema jezičkoj 
melodiji staroslavenskog jezika, premda pod utjecajem nekih vanj- 
skih faktora«.“ Čuvanjem tradicionalnog glagoljaškog pjevanja 
Plevnik smatra da će se sačuvati vrijedna naša muzička starina, 
a ujedno gajiti i aktivno sudjelovanje puka u liturgijskim činima, 
jer je poznato kako u glagoljaškim crkvama sav puk aktivno su- 
djeluje u pjevanju stalnih dijelova mise. Plevnik preporučuje da 


se jedna institucija zauzme za sakupljanje i izdavanje glagoljaških 


napjeva u jednom posebnom kantualu. Ne osvrće se na sličan po- 
ziv što ga je 1938. god. bio uputio Stanislav Preprek uz svoje 
zapise iz Jablanca niti na pojavu šćaveta kao liturgijskog jezika. 

Plevnikov kratki članak očito želi da bude samo informacija 
i upozorenje. Vjerojatno zbog toga iznosi poneke konstatacije bez 
obrazlaganja. U prije citiranoj rečenici o govornoj melodiji crkve- 
noslavenskog jezika Plevnik spominje i neke vanjske faktore, a 
da ništa ne kaže što da zamišljamo pod tim faktorima koji su 
također utjecali na oblikovanje glagoljaških napjeva. 


181. D. Kniewald, Liturgika, Zagreb 1937., 30—32. 


122 Ivan Plevnik, Glagoljaško liturgijsko pjevanje. SC XXXIII/1939., 184. 

Plevnik piše da u glagoljaškom pjevanju postoje tri elementa: 
»grčko-bizantijski, rimski i najviše — narodni«.“* Njegovo posve 
nekritično tumačenje tih triju elemenata zasniva se na samo površno 
prikazanim i previše pojednostavljenim činjenicama: 1. kako je 
bogoslužje na crkvenoslavenskom jeziku grčko-bizantskog pori- 
jekla, stoga to bogoslužje ima i u svom pjevanju klicu grčko- 
bizantske liturgijske muzike, 2. rimski (gregorijanski) koral bio je 
»u ono doba mnogo raširen po Dalmaciji pa je ušao i u glagoljaške 
crkve« (iz konteksta ne može se razabrati kad je bilo »ono doba«). 
i 3. da je puk tokom vremena preradio i rimski koral i ostatke 
grčko-bizantske crkvene muzike prema tradicionalnom muzičkom 
folkloru svog kraja. 

Uza sve to ta su Plevnikova zapažanja zanimljiva i u svojoj 
osnovi pravilna. Veliki im je manjak njihova površnost i preveliko 
pojednostavljenje činjenica, kojima je trebalo da posveti puno 
više pažnje i opreza. Sva tri elementa u glagoljaškom pjevanju sve 
do danas (početak 1968.) nisu još potanje proučena, a Plevnik već 
1939. god. govori o njima kao o nekim ispitanim, proučenim i poz- 
natim jednostavnim činjenicama. 

g Na završetku svog kratkog članka Plevnik se osvrće i na ta- 

dašnju zabranu tradicionalnih »domaćih« melodija kojima se je 
služio sam svećenik-glagoljaš dok je služio misu. Plevnik opravda- 
va zabranu s razlogom da se svećenik-glagoljaš mora služiti rimskim 
gregorijanskim melodijama kad vrši bogoslužje prema rimskom 
obredu, a da se pučki pjevači mogu u svom liturgijskom pjevanju 
služiti svojim tradicionalnim napjevima kad se ti napjevi ne pro- 
tive propisima iz Motu propria pape Pija X. Plevnik tu nije objasnio 
razloge zašto preoblikovanu koralnu melodiju koju pjeva svećenik- 
glagoljaš (često pravi pučanin) označuje kao »iskrivljeni rimski 
koral .u punom smislu riječi«, a zašto je gregorijanska melodija 
koju je preoblikovao puk »narodna muzička pojava... nastala pod 
jakim utjecajem korala«.!* 
. . Smatram da je proces preoblikovanja nastao u oba slučaja iz 
istih razloga, jer ga je u oba slučaja vodila težnja da gregorijanske 
napjeve prilagodi crkvenoslavenskom jeziku ili pak šćavetu a po- 
sredno i muzičkom folkloru dotičnog kraja. Istina je da je to preo- 
oblikovanje bilo snažnije u napjevima što ih izvode pučki pjevači 
nego u onim svećenikovim. Pučki pjevači, naime, nastupaju kao 
veća ili manja grupa izvođača čvrsto međusobno povezanih. Oni 
u pjevanju ovise jedni o drugima pa je stoga i njihovo preobliko- 
vanje gregorijanskih napjeva bliže i neposrednije vezano na mu- 
Zički folklor kraja i društvene sredine u kojoj žive. 


14 Isto. 

185 Isto. 

. Isto. 

187 Npr. izvrsni Gospodi pomiluj i ie i i 
' m rrsni uj — prerađeni Kyrie iz VIII karolne mise 
iz Privlake kraj Nina — Fonoteka Instituta JAZU u Zadru, kolut Ag 2. 

Moram ovdje ispraviti Plevnikov navod da je vatikanska Sacra 
Rituum Congregatio (SRC) »...8. juna 1907. izdala za glagoljaške 
crkve »Pčnije Rimskago misala«... jer je uvidila da je ondašnje 
(službeno) svećenikovo pjevanje iskrivljeni rimski koral«.*“ Na na- 
slovnoj strani navedene knjige piše da je to jedno od izdanja Sta- 
roslavenske akademije u Krku (Publicationes Academiae Palaeosla- 
vicae Vegliensis). U latinskom predogovoru te knjige biskup Antonuis 
(Mahnič) jasno kaže da je gregorijanske napjeve crkvenoslavenskom 
jeziku prilagodio i priredio poznati slavist Josef Vajs.“ Starosla- 
venska akademija na Krku je, dakle, izdala tu knjigu, vatikanska 
SRC samo je knjizi priložila »Upute o uvedenju novoga tipičnog 
pjevanja u Misalu« koje su datirane s 8. VI 1907. 

U opširnijem povijesno-razvojnom pregledu crkvene glazbe u 
Hrvatskoj prikazao je Božidar Širola godine 1943. i »crkveno pje- 
vanje u glagoljaškoj liturgijskoj sredini«.“ U kraćem pregledu 
sažeto je iznio rezultate o kojima'“je već pisao u radovima što 
sam ih već zahvatio u ovom mom pregledu literature o glagoljaš- 
kom pjevanju. Potrebno je samo da ukažem još na jedan dodatak 
i na jedan propust u Širolinu prikazu glagoljaškog pjevanja iz 
1943. god. ' 

Osim zapisivača glagoljaškog pjevanja o kojima je bilo govora 
u ovom mom pregledu Širola navodi još Karla Adamiča, orguljaša 
i kompozitora crkvene muzike, za kojeg veli da je zapisivao pučke 
crkvene napjeve s liturgijskim tekstom u Senju." 

Propust je Širolin što za božićnu pjesmu, redovito koledu, s 
početnim stihom »Bog se rodi v' Vitliomi« tvrdi da najstariji 
zapis njezina teksta u glagoljici potječe iz godine 1320.“ Širola 
je taj podatak prenio iz članka Rudolfa Strohala »Najstarija saču- 
vana hrvatska umjetna pjesma iz godine 1320.«, objavljenog 1916. 
godine/“ jer mu nije bio poznat rad Stjepana Ivšića »O tobožnoj 
"najstarijoj sačuvanoj hrvatskoj pjesmi prije god. 1320.'« objavljen 
1939. god." Ivšić, naime, dokazuje da je Strohalovo čitanje godine 


18 1. Plevnik, n. dj., 134. 

19 Isp. i rad Marije Pantelić, Bibliografija izvornih radova J. Vajsa 
s područja hrvatske glagoljske književnosti. Slovo 6—8., Zagreb 1957.,. 18., 
gdje navodi »Pčnije...« među Vajsovim radovima na obnovi i usavršava- 
nju staroslavenske službe božje. 

40 Pčnije Rimskago Misala po izdanju vatikanskomu — Publicationes 
Academiae palaeoslavicae Vegliensis — Vp Rima 1914., str. VII—VIII. 

41 B, Širola, Crkvena glasba u Hrvatskoj. Croatia Sacra god. 11—12., 
br. 20—21., Zagreb 1943., 333—336. 

M2 N. dj. 335. : 

145 Isto. — Širolin propust preuzeli su Albe Vidaković u svom prikazu 
crkvene muzike u Hrvatskoj u ME 1, Zagreb 1958., 301., i Josip Andreis, 
Razvoj muzičke umjetnosti u Hrvatskoj (Historijski razvoj muzičke kulture 
u Jugoslaviji, Zagreb 1962., 22.). . 

44 SC X/1916, 33—34. ih. 

145 Građa za povijest književnosti hrvatske, knj. XIV., Zagreb 1939., 
1—24. $ : pe 

1320 — sa pergamentnog dvolistića u glagoljskom zborniku što.se 
čuva u Arhivu JAZU pod signaturom IV. a.92. — potpuno neosno- 
vano i pogrešno. Ivšić pokazuje da je taj dvolistić pisan krajem XV. 
stoljeća ili oko 1500. Ivšić ukazuje na drugi, stariji zapis spo- 
menute božićne pjesme u tzv. Pariškom kodeksu, za koji veli da 
potječe iz vremena oko 1400. Nedavno je Josip Hamm, iznio miš- 
ljenje da je Pariški kodeks nastao godine 1380.** 

Iz vremena neposredno nakon završetka drugog svjetskog rata 
nisam naišao na štampane radove o glagoljaškom pjevanju. Koliko 
sam mogao istražiti, prvi je nakon drugog svjetskog rata o glago- 
ljaškom pjevanju pisao Vinko Žganec u članku »Folklore elements 
in the Yugoslav Orthodox and Roman Catholic liturgical chant«, 
objavljenu godine 1956.“ 

Prikazujući rimokatoličko liturgijsko pjevanje koje ima u sebi 
očite folklorne elemente, Žganec govori samo o pučkom crkvenom 
liturgijskom pjevanju na području od Istre do južne Dalmacije. 
Konstatira da puk sudjeluje u pjevanju mise, Jutrnje, Večernje 
i u obredima Velike sedmice. Za starije tradicionalne napjeve, ko- 
jima se puk služi, kaže da su bitno različiti od napjeva gregorijan- 
skog korala. : 

Uz obalu i na otocima srednje i južne Dalmacije Žganec nalazi 
da puk pjeva misu na latinskom, a sve ostale liturgijske tekstove 
da pjeva na suvremenom živom hrvatskom jeziku. Uz ovu konsta- 
taciju iz 1955. god. napominjem da je i u srednjoj Dalmaciji prije 
Drugog vatikanskog koncila bilo mjesta gdje je puk pjevao štalne 
dijelove mise ne na latinskom jeziku nego na šćavetu.. Božidar Ši- 
rola čuo je i zapisao takvo pjevanje u Vrlici 1934. god.“ Pjevane 
stalne dijelove mise s liturgijskim tekstom na šćavetu snimio sam 
na magnetofonsku vrpcu u selu Grohotama na otoku Šolti godine 
1959. — Žganec je sAm u svom kasnijem istraživanju god. 1958. 
u Poljicima — u mjestima Jesenice i. Podstrana, nedaleko Omiša — 
naišao na takvo pjevanje »u starom narodnom jeziku«,“ tj. na 
šćavetu. 

Na sjevernijem našem primorskom području od Istre do sjever- 
ne Dalmacije upotrebljava se crkvenoslavenski kao liturgijski je- 
zik. Žganec upozorava da u odnosu na liturgijsko pjevanje u sred- 
njoj i južnoj Dalmaciji razlika ne postoji samo u liturgijskom jeziku 
nego da postoji i velika razlika u napjevima. U mnogim mjestima 
na Kvarnerskim otocima, u Hrvatskom primorju i Istri puk pjeva 
liturgijske tekstove posebnim tradicionalnim napjevima koji se, ka- 
ko Žganec kaže, često nazivlju glagoljaški prema glagoljici kojom 


, #3. Hamm, Jedna glagoljska dvanaesteračka pjesma iz XIV. stolje- 
ća. Radovi Slavenskog instituta 3., Zagreb 1959., 94. 

> JIFMC, vol. VIII/1956., Cambridge 1956., 19—22. 

. Be. bilj. 121. 
s V. Žganec, Proučavanje muzičkog folklora u Poljicima. Ljetopis 
AZU za g. 1959., knj. 66., Zagreb 1962., 360, 361. 


4 J. Bezić: Razvoj glagoljaškog pjevanja... 49 


su pisane stare liturgijske knjige na crkvenoslavenskom jeziku. Bu- 
dući da se područje crkvenoslavenskog liturgijskog jezika prostire 
i izvan područja specifičnoga muzičkog folklora Kvarnerskih otoka, 
Hrvatskog primorja i Istre, Žganec smatra da bi za glagoljaško pje- 
vanje kvarnerskog područja naziv »kvarnersko pjevanje« mogao 
biti prikladniji od oznake »glagoljaško pjevanje«.“ Kasnije nije 
više ponovio to svoje mišljenje. Kad je još u dva navrata pisao 0 
glagoljaškom pjevanju na Krku, to je pjevanje označavao samo kao 
»glagoljaško pjevanje«.'* 

Pitanje o postanku glagoljaškog pjevanja ostavlja otvorenim, 
jer nema pisanih dokumenata kojima bi mogao rekonstruirati to 
pjevanje u prošlosti. Konstatira da i danas (1955.) — i pored siste- 
matičnijeg zapisivanja — nemamo još notnih zapisa koji bi omogu- 
ćavali točnu i posvema vjernu rekonstrukciju tog pjevanja. Osim 
Širole i Matetića, kao novije zapisivače navodi Nedjeljka Karabaića, 
Luizu Kozinović i sebe. Zapise Bernardina Sokola uopće ne spo- 
minje. 

U sakupljenoj građi zapaža dva osnovna sastavna dijela. Jedan 
je psalmodijsko pjevanje, recitativ s karakterističnim kadencama 
i povremenim melizmatičnim mjestima, što sve očito potječe iz 
stare crkvene muzike. Ne precizira da li se radi o elementima rim- 
skog korala ili o elementima bizantskog liturgijskog pjevanja. — 
Drugi sastavni dio jasno proizlazi iz muzičkog folklora. Veli da 
sadrži i elemente koji su zajednički jednom širem muzičko-folklor- 
nom području Jugoslavije. 

Kao folklorne elemente u glagoljaškom pjevanju kvarnerskog 
područja Žganec iznosi: 1) specijalni tonski niz, tzv. istarsku lje- 
stvicu, 2) karakteristično dvoglasje za koje, međutim, pretpostavlja 
da je istisnulo jednoglasno glagoljaško pjevanje koje je ranije po- 
stojalo (uz ovu zanimljivu pretpostavku Žganec ne daje nikakva 
obrazloženja), 3) melizmatiku i muzičke ukrase koji pripadaju mu- 
zičkom folkloru tog geografskog područja. 

Za pučko liturgijsko pjevanje u Dalmaciji kaže da zapisana 
i magnetofonom snimljena građa do godine 1955., u to vrijeme još 
nije bila dovoljna i podesna za sveobuhvatnu analizu tog pjevanja 
na svekolikom području njegova prostiranja. Ipak i iz dotadašnjih 


150 y, Žganec, Folklore elements..., 19. (in. many churches of this area 
in Istria, on the coast and in the islands of Quarnero Bay people sing the 
liturgical texts to the special traditional chant often called »glagolitic« 
(from »glagolitsa« — the name of the alphabet used in the Old Slavonic 
liturgical books). But as the area in which the Old Slavonic (glagolitic) 
language is used extends beyond the area in which this particular type of 
musical chant is to be found, a geographical term such as »Quarneric« 
might be preferable.). 

151 Proučavanje glagoljaškog pjevanja na otoku Krku 1955. god. Lje- 
topis JAZU za g. 1955., knj. 62., Zagreb 1957., 423. 

Istraživanje glagoljaškog pjevanja na otocima Krku, Rabu i Pagu. 
Ljetopis JAZU za g. 1956., knj. 63., Zagreb 1959., 479, 482. 


istraživanja očita su mu također dva sastavna elementa: crkvena 
muzika i narodna (svjetovna) muzika. : 

Značajna je Žgančeva zaključna konstatacija o glagoljaškim 
napjevima građenim na folklornim elementima. On smatra da bi 
nam u slučaju kad bismo iz takvih napjeva uklonili folklorne ele- 
mente preostale samo suhe i mrtve muzičke forme potpuno tuđe 
pjevačima iz puka. 

Poslije godinu dana objavio je Vinko Žganec izvještaj o is- 
traživanju i magnetofonskom snimanju glagoljaškog pjevanja na. 
otoku Krku 1955. god.“ Radio je u Malinskoj-Dubašnici, Omišlju, 
Puntu, Baški, Jurandvoru, Vrbniku i Dobrinju. Najviše građe sni- 
mio je u Omišlju, Dobrinju i Vrbniku. Prikupio je velik broj razli-: 
čitih oblika liturgijskog pjevanja kao i neke pučke crkvene neli- 
iurgijske pjesme. Za iste tekstove našao je veoma raznolike varijante 
napjeva. Zapazio je da je glagoljaško pjevanje ponegdje u opada- 
nju, u Dubašnici da je već potpuno u izumiranju, ali da se u 
većini mjesta još održava. Kaže da je najstarije oblike našao u 
Vrbniku. 

Žganec veli da će se potanjim proučavanjem sakupljene građe 
moći utvrditi što od glagoljaškog pjevanja pripada rimskom ko- 
ralu, što je u tom pjevanju — kako Žganec kaže — »naša vlastita 
glagoljaška tradicija« i što je u tom pjevanju čisti naš profani 
muzički folklor. Nalazi da su u glagoljaškom pjevanju sve tri na- 
vedene komponente usko povezane. Stoga je 1955. god. zbog moguć- 
nosti komparacija snimao na Krku i primjere svjetovnog muzičkog 
folklora. Upozorava kako je potrebno da Staroslavenski institut u 
Zagrebu organizira muzikologe-folkloriste, sposobne da s magneto- 
fonskih vrpca zapišu brojne sakupljene glagoljaške napjeve. 

U uvodu drugog izvještaja pod naslovom »Istraživanje glago-. 
ljaškog pjevanja na otocima, Krku, Rabu i Pagu«“* Žganec ponovno 
ističe potrebu da Staroslavenski institut u Zagrebu osnuje posebnu 
muzikološku sekciju koja će se baviti transkribiranjem snimaka 
glagoljaškog pjevanja. Iznosi podatke i zapažanja uz snimanje svje- 
tovnog muzičkog folklora u Banjolu i Loparu na Rabu i Novalji 
na Pagu. O snimanjima glagoljaškog pjevanja ne daje podatke u 
ovom izvještaju nego donosi samo opće napomene i zapažanja uz 
svoje snimanje na Kvarnerskim otocima 1955. i 1956. Potanje po- 
datke o snimanju glagoljaškog pjevanja sadrži njegov opširniji ru- 
kopisni izvještaj »Magnetofonsko snimanje staroslavenskog litur- 
Sijskog i hrvatskog narodnog pjevanja na otocima: Krku, Rabu i 
Pagu — I. dio od 17. do 31. VIII. 1956., II. dio od 22. IX. — 1. 
X. 1956.«, koji se uz magnetofonske snimke čuva u Staroslaven- 
skom institutu »Svetozar Ritig« u Zagrebu. 


52 Proučavanje glagoljaško j j 
< je glagolj g pjevanja na otoku Krku 1955. god...., 


55 Ljetopis JAZU za g. 1956., knj. 68., Zagreb 1959., 479—482. 

. O rezultatima svog istraživanja glagoljaškog pjevanja na otoku 
Krku godine 1953. objavio je Erwin Koschmieder, sveučilišni pro- 
fesor iz Munchena, tek 1960. god. izvještaj pod zanimljivim i priv- 
lačivim naslovom »Stand und Aufgaben der Erforschung der litur- 
gisehen Musik der Glagoliten in Jugoslawien (Ein Forschungs- 
Bericht)«.“* Prikazujem ga opširnije da bi se mogao bolje osvrnu- 
ti na nj. 

Koschmieder uvodno izlaže kako pitanje glagoljaških napjeva 
za pjevane dijelove mise nema samo lokalno značenje, jer rješava- 
nje toga pitanja ima važnu ulogu u raspravljanjima o slavenskoj 
misiji solunske braće Ćirila i Metodija. Zna se da su Solunska bra- 
ća gajila crkveno pjevanje, ali o tome kako su pjevala, nemamo 
nikakvih pouzdanih podataka. Najstariji glazbeni rukopisi, napjevi 
sa slavenskim liturgijskim tekstovima sižu sve do u XI stoljeće, 
ali svi ti rukopisi potječu iz Rusije, kako kaže Koschmieder, nji- 
hov dobar poznavalac.“ Ti napjevi građeni su na osnovama bizant- 
ske liturgijske glazbe. Koschmieder upozorava kako te činjenice ipak 
ne mogu isključiti svaku mogućnost da su se Ćiril i Metodije u 
pjevanju mise povremeno služili i melodijama rimskog korala. Tu 
upućuje na akcentske znakove u Kijevskim listićima, o kojima je 
pisao da odgovaraju latinskim neumama ekfonetske notacije.“ Up- 
ravo zbog otvorenog pitanja o mogućim tragovima elemenata rim- 
skog korala u najstarijim napjevima sa crkvenoslavenskim teksto- 
vima, istraživanje glagoljaškog pjevanja pobuđuje toliku pažnju. 

Na osnovu posve izvanjskih nalaza bez dubljih analiza Koschmie- 
der je u današnjem (1953. god.) glagoljaškom pjevanju otoka Krka 
utvrdio ova tri sloja: 


1. crkvene pjesme u dur i.mol ljestvicama uz pratnju orgu- 
lja — pjesme s napjevima nalik na one što ih nalazimo i u zapadnoj 
i u srednjoj Evropi, 

2. gregorijanski koral — kao svuda u katoličkim crkvama, 

3. jedan niz responzorija i antifona što ih dvoglasno izvodi zbor 
pjevača, a djelomično i puk — ti napjevi su Koschmiederu nevje- 
rojatno nečisto zvučali, a takve napjeve pjevao je i crkvenjak. 


Uglednom stručnjaku iz Minchena, dakako, najinteresantniji je 
treći sloj. Ako su se u glagoljaškom pjevanju sačuvali poneki ele- 
menti najstarijih napjeva za crkvenoslavenske liturgijske tekstove, 
onda su se ti elementi — prema Koschmiederovu mišljenju — mo- 
gli sačuvati samo u trećem sloju. 


154 Slovo, 9—10, Zagreb 1960., 181—192. 

155 Koschmiederov dugogodišnji rad na istraživanju najstarijih crkveno- 
slavenskih liturgijskih zapisanih napjeva kao i osvrt na radove koje je 
objavio — prikazuje Ladislav Mokry, n. dj., 221—223., 225—226. 

156 E. Koschmieder, Die vermeintlichen Akzentzeichen der Kiever Blšt- 
ter. Slovo 4—5., Zagreb 1955., 5—23. 

Smatra da su u pravu različiti hrvatski muzikolozi koji su 
utvrdili osobine krčkog svjetovnog muzičkog folklora u tom trećem 
sloju glagoljaškog pjevanja. Ali Koschmieder s pravom traži da na- 
kon konstatacije o folklornim elementima u glagoljaškom pjevanju 
nastavimo traganje za porijeklom takvih napjeva. On pretpostavlja 
mogućnost da pojedini muzički elementi spomenutog trećeg sloja 
sadrže ostatke napjeva pjevanih dijelova mise iz vremena Ćirila 1 
Metodija. Prema Koschmiederovu mišljenju mogli bismo doći do 
tih ostataka kad bismo iz tog trećeg sloja mogli izdvojiti folklori-. 
stičke elemente. Za taj rad potrebno je prethodno točno definirati , 
elemente svjetovnog folklora, a to — kako sam Koschmieder veli 
— nije nimalo lak posao. Međutim, Koschmieder odmah sam pri- 
lazi tom poslu. 

Istraživanja krčkog muzičkog folklora uvijek su nailazila na 
problem međusobnih odnosa pojedinih tonova u tonskom nizu, na 
problem intervala u tom nizu odnosno ljestvici. Koschmieder pri- 
stupa istraživanju krčke instrumentalne muzike, jer na instrumentu 
nalazi postojanije tonske odnose nego u pjevanju. On smatra da 
prema intervalima koji se javljaju u instrumentalnoj muzici može 
većom pouzdanošću odrediti tonski niz, ljestvicu krčkog muzičkog 
folklora. 

Kao stari flautist želi direktno upoznati tehniku sviranja u 
sopile. Svladava tu tehniku i svira zajedno sa sopcem Tomom 
Lesicom iz Omišlja. Utvrđuje da tonski niz velike sopile zahvaća 
kromatičnu ljestvicu koja ima jedini cijeli stepen između 4. i 6. 
tona tog tonskog niza. Kad u tom nizu ispušta 2. i 6. ton, dobiva 
Prvih pet tonova mol ljestvice, jer mu čitav tonski niz zahvaća 
interval čiste kvinte. 

Ono što najviše iznenađuje čitaoca, koji je i sam slušao svirku 
u sopile s otoka Krka, jest Koschmiederova konstatacija da u 
nizu tonova što ih daje velika sopila ne nalazi nijedan interval 
koji bi bio nepoznat našem evropskom sistemu od 12 jednakih 
polustepena!““ Tu neobičnu konstataciju Koschmieder u drugoj svo- 
joj raspravi »Sopila — Instrument dety muzyki ludovej na wyspie 
Krku«'* potkrepljuje rezultatima do kojih je došao terenskim is- 
traživanjima na otoku Krku. U toj drugoj raspravi kaže da je 
ispitivao i na magnetofonsku vrpcu snimio svirku u sopile ne samo 
u Omišlju nego i u gradu Krku, u Puntu, Baški i Vrbniku. Veli 
da je u svim tim mjestima naišao na sopile koje su bile iste kao 
one u Omišlju. Svuda je tražio napjev pjesme »Lipo moje spod 
Omišalj more« i nije nalazio razlike u napjevu nego u tekstu. 


871 E. Koschmieder, Stand und Aufgaben..., 188. (Wenn man gewisse 
Intervalle der Leiter iibergeht, so entsteht eine ganz einfache Molltonleiter 
im Umfang einer Quinte. Est ist dabei kein unserem System unbekanntes 
Intervall von 1/4 Ton oder »verminderter kleiner Terz« zu finden.. 
sis pe dje dbntka (separa) z t. III »Etnografii Polskiej« (Krakow  1960.). 

Koschmieder uspoređuje svoj i Karabaićev zapis dvoglasnog na- 
pjeva te pjesme.“ Kontrolira Karabaićev zapis sa snimkom na 
gramofonskoj ploči priloženoj uz Karabaićevu zbirku i utvrđuje 
da je početno dvoglasje velika sekunda, a ne mala terca, kako je 
to Karabaić zapisao. 

Početna velika sekunda koju navodi Koschmieder — u svirci 
na sopilama mala septima — jest interval između 2. tona velike 
i 2. tona male sopile. Ovdje samo napominjem kako je i Ivo 
Kirigin mjerenjima s filmske tonske vrpce između 2. tona velike 
i 2. tona male sopile našao interval od 990 centi,“ dakle, gotovo 
kao temperirana mala septima koja ima 1000 centi, što u obratu 
daje veliku sekundu o kojoj govori Koschmieder. Ali od tog inter- 
vala znatno se razlikuje interval između 3. tona velike i 3. tona 
male sopile. Za nj je Kirigin utvrdio da je to, doduše, isto mala 
septima ali da obuhvaća samo 960 centi i da je za 1/4 stepena 
manja od temperirane male septime. U obratu to je velika sekunda 
proširena za 1/4 stepena. Intervale koji se oštrije razlikuju od 
sistema 12 jednakih polustepena našli su i Josip Slavenski“ i Ne- 
djeljko Karabaić.'? 

Koschmieder nije izvršio akustička mjerenja. Njegova rasprava 
»Sopila« ipak traži da ponovno precizno izmjerimo intervale izve- 
dene na različitim primjercima krčkih sopila. To, međutim, ne 
ulazi u zadatke ovog mog rada. 

U svom izvještaju »Stand und Aufgaben...« Koschmieder iz- 
nosi i poseban način zapisivanja svirke u sopile kojim označuje 
prstomet na instrumentu, a ne apsolutnu visinu pojedinih tonova 
(tzv. Tabulatura sopilae). Samo u najkraćim crtama ukazuje na 
oblikovanje melodijske krivulje, kadenciranje, ritmiku, način iz- 
vedbe i pojedine muzičke oblike (npr. mantinjada) svirke u sopile. 

Na završetku tog svog rada postavlja pitanje kako su elemen- 
ti svjetovnog muzičkog folklora ušli u crkveno pjevanje. Uz mo- 
gućnost da su elementi muzičkog folklora ušli u crkveno pjevanje 
on dozvoljava i drugu mogućnost da su elementi postojećeg mu- 
zičkog folklora jednom došli iz crkvenog pjevanja, a da su u mu- 
zičkom folkloru dalje živjeli kao kulturno dobro koje je sašlo s 
viših slojeva društva i istaložilo se u kulturi nižih širokih slojeva 
(tzv. »gesunkenes Kulturgut«). 


159% E, Koschmieder, Sopila — ..., 245. 

19 Rezultate navedenih Kiriginovih mjerenja prikupio je i objavio Vin- 
ko Žganec u svojoj knjizi Muzički folklor I, Zagreb 1962., 102—106. Ivo 
Kirigin svoja mjerenja (izvršena nakon g. 1948.) nije objavio. Kiriginov 
rukopis s naslovom »Tonski niz istarskih sopela« zaprimio je 1954. god. 
arhiv Instituta za narodnu umjetnost u Zagrebu. Rezultate izvršenih mje- 
renja. autor detaljno iznosi na str. 9., 10—13., 15—16. svog rukopisa. 

161 Naše narodne melodije. Muzičke novine Hrvatskog državnog kon- 
zervatorija, g. I., br. 2., Zagreb 1946., I. . 

182 Muzički folklor Hrvatskog primorja i Istre, Rijeka 1956., 5, 89. 

Međutim, osnovni pokretač Koschmiederova rada jest težnja 
da u glagoljaškom pjevanju pronađe tragove najstarijih napjeva za 
pjevanje mise, tragove koji bi mogli potjecati iz vremena Ćirila i 
Metodija. Kako i sam kaže, on je upravo zbog te težnje i došao 
istraživati glagoljaško pjevanje na otoku Krku. Ugledni stručnjak 
nastoji doći do tih najstarijih napjeva na taj način da najprije u 
postojećim glagoljaškim napjevima utvrdi i točno definira elemente 
muzičkog folklora otoka Krka, zatim da te točno definirane ele- 
mente eliminira i konačno da u preostatku pronađe tragove napjeva, 
iz vremena Solunske braće. 


Da li takav program rada ima izgleda da se realizira? Da li 
su Koschmiederove programske smjernice tako postavljene da se 
mogu uspješno braniti od prigovora što proizlaze iz povijesnih či- 
njenica u razvoju glagoljaškog pjevanja? Moje je mišljenje da su 
danas (početkom 1968.) razlozi za prigovore toliki da Koschmiederov 
program moram označiti kao previše smion. Taj mi je program 
gotovo neizvediv sve dotle dok ne uspijemo naći konkretne not- 
ne zapise iz vremena Solunske braće ili iz prvih stoljeća liturgij- 
skog pjevanja na crkvenoslavenskom jeziku hrvatske redakcije. 


Prvi razlog koji se protivi realiziranju Koschmiederova programa 
jest prenošenje glagoljaških napjeva usmenom tradicijom. Poznato 
je da sve do pojave glagoljicom štampanog misala Rafaela Leva- 
kovića (1631.) u liturgijskim knjigama na crkvenoslavenskom je- 
ziku a pisanim glagoljicom nema notnih zapisa.“ Ako prihyatimo 
Koschmiederova izlaganja da u Kijevskim listićima, u glagoljskom 
rukopisu iz XI. stoljeća, postoje latinske neume ekfonetske nota- 
cije,“* opet od Kijevskih listića do Levakovićeva misala imamo 
razdoblje od šest stoljeća bez notnih zapisa glagoljaškog pjevanja, 
a notni zapisi napjeva točniji su pa i pouzdaniji čuvari tradicije 
negoli usmena predaja pjevača iz generacije u generaciju. 

Da je razvoj glagoljaškog pjevanja već od XI. stoljeća dalje 
krenuo veoma slobodno, ne strogo vezano na tradiciju, posredno 
dokazuje razvoj crkvenoslavenskih tekstova u koje već u XI. sto- 
ljeću počinje ulaziti živi narodni govor.“ Kad se nije mogla održa- 
vati čvrsta jezična tradicija, teško je pretpostaviti da bi se mogla 
održavati čvrsta muzička tradicija, jer je oblikovanje liturgijskih 
napjeva veoma zavisno o njihovu tekstu. Dakle, već za prva sto- 
ljeća razvoja glagoljaškog pjevanja ne možemo pretpostavljati da 


16 Vj. Štefanić, Rafael Levaković. EJ 5., Zagreb 1962., 521. 


164 E. Koschmieder, Die vermeintlichen Akzentzeichen... 5—23. — Na- 
suprot tome Olga Nedeljković u svom radu Akcenti ili neume u Kijevskim 
listićima? Slovo 14., Zagreb 1964., 25—51., naročito 41—44. — iznosi razloge 


kojima pokazuje da su znakovi iznad redaka u Kijevskim listićima akcentski 
znaci, a ne neume. 
1% Josip Hamm, Glagolizam i njegovo značenje za Južne Slavene. Sla- 


via XXV/2., Praha 1956., 317. 

je postojala tradicija koja bi vjerno čuvala i njegovala starije na- 
pjeve i prenosila ih dalje gotovo nepromijenjene. 
Iz daljeg razvoja glagoljaškog pjevanja samo ću nabrojiti neko- 


liko događaja koji su vrlo vjerojatno utjecali i na tradicionalno. 


pjevanje glagoljaša u razdoblju od sredine XIII. do sredine XVII. 
stoljeća. To su: odobrenje crkvenoslavenskog kao liturgijskog jezi- 
ka senjskom biskupu Filipu (1248.)'“* i benediktincima u Omišlju 
(1252.)'"; preseljenje krbavsko-modruškog biskupa i njegovih ka- 
nonika u Novi Vinodolski (1470.) pošto su Turci poharali Modruš, 
sijelo krbavsko-modruške biskupije“; »Ritual Rimski istomačen 
slovinski« od Bartola Kašića (1640.) — prvi potpuni obrednik na 
živom hrvatskom jeziku s notnim zapisima napjeva prema grego- 
rijanskom koralu, upotrebljavao se »po našim štokavskim i čakav- 
skim krajevima u glagoljaškim i latinaškim crkvama«'"; »Missal 
rimskij va ezik slavenskij« (1631.) u redakciji Rafaela Levakovića 
s notnim zapisima napjeva prema gregorijanskom koralu.'" 

Nije mi zadatak da u okviru ovog svog rada ispitujem kako su 
navedeni događaji i pojave mogli djelovati na razvoj glagoljaškog 
pjevanja na otoku Krku, ali smatram vrlo mogućim da su se nave- 
deni događaji prije ili kasnije, na ovaj ili onaj način, odrazili i u 
glagoljaškom pjevanju na netom spomenutom otoku. Što se u tak- 
vim prilikama sačuvalo od dotadašnje tradicije, što je novo ušlo 
u glagoljaško pjevanje, sve to možemo danas tek pretpostavljati. 
Jasno mi je samo da takva situacija danas (početkom 1968.) veoma 
otežava i gotovo posve onemogućava pristup do onih elemenata za 
koje bismo mogli pouzdano pretpostavljati da potječu iz prvih sto- 
ljeća glagoljaškog pjevanja. 

Drugi su razlog poteškoće koje nastaju kad pokušavamo odstra- 
niti folklorne elemente u krčkom glagoljaškom pjevanju. Prije sve- 
ga nema sumnje da je specijalni tonski niz, tzv. istarska ljestvica 
(i njezine varijante) folklorni element u glagoljaškom pjevanju. Na 
osnovu brojnih zapisa i magnetofonskih snimaka s Kvarnerskih 
otoka, Istre i Hrvatskog primorja" mogu taj tonski niz jasno defi- 
nirati kao očiti folklorni element. Bilo da se radi o ljestvicama s 
ponekim specifičnim intervalima, kako to smatraju hrvatski istra- 
živači, bilo da se radi samo o kromatičnom nizu s jednim cijelim 
stepenom, kako je to Koschmieder našao, u oba je slučaja očito da 


186 Fontes... XIII s. br. 3. 

187 Fontes... XIII s. br. 5. 

188 Marija Pantelić, Glagoljski kodeksi Bartola Krbavca. Radovi Sta- 
roslavenskog instituta knj. 5., Zagreb 1964., 50—51. 

1% Vj, Štefanić, Bartol Kašić. EJ 5., Zagreb 1962., 222—223. 

10 Isti, Rafael Levaković. EJ 5., Zagreb 1962., 521. 

11 Arhiv INU posjeduje 35 rukopisnih zbirki muzičkog folklora iz Istre 
i područja Kvarnerskog zaliva. Među objavljenim zapisima ističu se zbirke 
Muzički folklor Hrvatskog primorja i Istre (1956) Nedjeljka Karabaića i 
Čakavsko-primorska pjevanka (1939.) Ivana Maletića Ronjgova. nr 

se takve ljestvice bitno razlikuju od dijatonskih ljestvica i fragme- 
nata dijatonskih ljestvica. Napjevi takvih tonskih nizova u krčki mu- 
zički folklor nisu mogli doći iz crkvenog pjevanja, ni onog na latin- 
skom, ni onog na crkvenoslavenskom jeziku. Zna se, naime, da je 
jedna od osnovnih osobina rimskog korala njegova dijatonika, a 
dijatonikom se služi i bizantsko crkveno liturgijsko pjevanje. Kro- 
matski tonski nizovi, odnosno nizovi s ponekim intervalom posve- 
ma različitim od intervala u dijatonskim ljestvicama srednjega vije- 
ka i antike, potpuno su tuđi rimskom a također i bizantskom crkve-, 
nom pjevanju. Prema podacima iz Žitija Konstantinova i Pohvale , 
sv. Cirilu i Metodiju, na koje je upozorio Fran Grivec'", Ćiril i 
Metodije bili su vješti izvođači bizantskog liturgijskog pjevanja. 
Ako su Solunska braća poprimili kasnije za vrijeme svoje misije 
među moravskim Slavenim i ponešto od rimskog korala, sve to bili 
su opet samo dijatonski napjevi. Prema tome najstariji glagoljaški 
napjevi morali bi biti građeni na dijatonskim osnovama. 

Tu nastaju poteškoće u odnosu na danas postojeće starinsko 
tradicionalno glagoljaško pjevanje na otoku Krku, i to na ono iz 
Koschmiederova trećeg sloja. Možemo pretpostaviti da smo neobi- 
čne intervale (odnosno kromatiku — prema Koschmiederu) uspjeli 
točno definirati kao folklorne elemente. Kad bismo sad htjeli eli- 
minirati te folklorne elemente, kad bismo htjeli utvrđivati kako 
su duboko folklorni elementi ušli u spomenuti treći sloj ,glagolja- 
škog pjevanja, kojim bi se sad kriterijima mogli služiti kad nemamo 
nijednoga zapisa glagoljaških napjeva iz proteklih stoljeća? Kako, 
naime, da znamo do koje mjere možemo i smijemo osnovne struk- 
ture postojećih glagoljaških napjeva pretvarati u posvema dijaton- 
ske melodijske krivulje? Zadatak ne bi bio lak ni u slučaju kad 
bismo imali i poneke zapisane napjeve glagoljaškog pjevanja iz 
vremena prije devetnaestog stoljeća. Stoga smatram da danas (po- 
četkom 1968.) istraživanjem trećeg Koschmiederova sloja glagolja- 
škog pjevanja ne bismo mogli doći do pouzdanih i dokazima ute- 
meljenih tragova napjeva iz vremena Solunske braće. To, dakako, 
ne znači da zbog toga ne ćemo nastojati da istraživanjima prodremo 
što dublje u protekla vremena i da poduprti valjanim razlozima 
Prikažemo kakav je mogao biti razvoj glagoljaškog pjevanja u tim 
Vremenima. 

Na Koschmiederovo zaključno pitanje kako su folkloristički 
elementi ušli u crkveno pjevanje ne mogu ništa izravno kazati kako 
Su oni ušli. Od dvije mogućnosti o porijeklu folklornih elemenata 
u Koschmiederovu trećem sloju glagoljaškog pjevanja ja prihvaćam 
i jednu i drugu, jer imam razloga da smatram kako su s jedne stra- 
ne elementi svjetovnog muzičkog folklora otoka Krka utjecali na 


12 Fran Grivec, O staroslovenski cerkveni glasbi. Slovo 4—5., Zagreb 
1955., 105—107. 

crkveno pjevanje, a s druge strane da je i crkveno pjevanje utje- 
calo na svjetovni muzički folklor. 

Jasan i siguran element krčkog svjetovnog muzičkog folklora, 
tzv. istarska ljestvica i njezine varijante, nije mogao doći u puk 
iz najstarijih crkvenih napjeva jer su ti napjevi bili dijatonski 
(bilo da su potjecali iz rimskog ili bizantskog liturgijskog pjevanja). 
Zato tonske nizove što pripadaju tzv. istarskoj ljestvici nikako ne 
mogu smatrati kulturnim dobrom koje je iz viših slojeva društva 
sašlo u široke slojeve, među puk, i tu se istaložilo u njegovu mu- 
zičkom folkloru (tzv. »gesunkenes Kulturgut«). Naprotiv, napjeve 
u tzv. istarskoj ljestvici primila je crkvena muzika iz svjetovnog 
muzičkog foklora. 

Drugi današnji foklorni element, paralelne male terce ili velike 
sekste različitih veličina (odnosno velike sekunde ili male septime 
različitih veličina) mogle bi biti stanovit odraz pojava iz zapadne 
Evrope, cantus gemellusa i faux bourdona. To zaključujem prema 
jednom rukopisu što ga je našao Vinko Premuda u knjižnici samo- 
stana franjevaca opslužitelja na otočiću Košljunu kraj Punta. 

Osim svjetovnih svećenika glagoljaša i redovnika koji su se 
služili glagoljicom — benediktinaca u Omišlju, Baški (Jurandvoru) 
i gradu Krku, pavlina u Baški, naročito franjevaca trećoredaca-glago- 
ljaša'“ — na Krku je bilo i svećenika i redovnika koji su se služili 
latinskim kao liturgijskim jezikom. Takav je bio katedralni kaptol 
uz biskupa i samostan franjevaca konventualaca u gradu Krku te 
samostan franjevaca opservanata na Košljunu.“ Uz knjižnicu uredili 
su franjevci na Košljunu i muzej. U njemu se čuvaju dva odlomka 
latinskog Antifonara koji prema istraživanju Albe Vidakovića po- 
tječe s kraja XI. ili s početka XII. stoljeća, pet rukopisnih koralnih 
knjiga iz XVIII. stoljeća i tri tiskana koralna zbornika iz početka 
XVI. stoljeća.'? 

U nekadašnji benediktinski samostan na otočiću Košljunu do- 
šli su franjevci opslužitelji godine 1447." Premda im je bio i ostao 
liturgijski jezik latinski, oni su posredno mogli utjecati na pjevanje 
franjevaca trećoredaca-glagoljaša. Da su franjevci iz Košljuna po- 
znavali zapadnoevropsku muziku XIV. stoljeća, pokazuje završetak 
jednog traktata o muzičkoj umjetnosti što ga je objavio Vinko Pre- 
muda." On kaže da je taj traktat napisan potkraj XV. stoljeća. 


18 Isp. Vj. Štefanić, Glagoljski rukopisi otoka Krka. Djela JAZU knj. 
51., Zagreb 1960., 15—16. 

VA Isti, 9, 16. 

15 Albe Vidaković, Tragom naših srednjovjekovnih neumatskih glaz- 
benih rukopisa. Ljetopis JAZU za g. 1960., knj. 67., Zagreb 1963., 365—367. 

16 Ivan Ostojić, Benediktinci u Hrvatskoj i ostalim našim stranama, 
sv. II. (Benediktinci u Dalmaciji), Split 1964., 182—183. 

177 Još nešto o gradualu zagrebačke sveučilišne knjižnice. SC XVII/1923., 
130. 

Sastavio ga je neki fra Nikola iz Francuske koji je bio izvrstan 
pjevač. U traktatu ima primjera u neumama, a spominju se i ra- 
sprave u muzici »meštra Filipa de Vitraco«!'" Iz franjevačkog samo- 
stana na Košljunu moglo se je, dakle, širiti pjevanje u stalnim 
paralelnim tercama prema zapadnoevropskom cantus gemellusu. 
Koschmieder je u naslovu svog članka spomenuo stanje istra- 
živanja glagoljaškog pjevanja što u širem smislu shvaćam kao do- 
sadašnja dostignuća i postojeće mogućnosti istraživanja. U samom 
članku on, u stvari, nije ništa prikazao niti se osvrnuo na dosa- 


“dašnje, makar skromne pokušaje istraživanja, na dosadašnje notne 


zapise glagoljaških napjeva. Toliko se bio zanio svojim istraživa- 
njima svirke u sopile da uz svoj članak nije dodao pregled dota- 
dašnje literature o glagoljaškom pjevanju nego samo »Literatur zur 
Sopile«." U pregledu važnijih radova o sopilama on, doduše, spo- 
minje i Matetićev članak o crkvenom pjevanju na otoku Krku 
(SC XXV/1931.) i posebno upozorava na Žgančev članak o folklor- 
nim elementima u pravoslavnom i rimokatoličkom pjevanju u Jugo- 
slaviji (JIFMC VIII/1956), ali ne navodi Sokolov rad o pučkom 
crkvenom pjevanju na Krku (SG XI/1917) niti Široline članke i 
zapise glagoljaškog pjevanja. Takav pomalo čudan stav mogu pro- 


18 Isto. (Da se je u Košljunu i pod novom upravom gojilo pjevanje, 
u tom nam svjedoči stari zbornik rukopisni na papiru, pisan pod kraj 15. 
vijeka. Tu se na 18 listova sitno zbijene gotičke kurzive nalazi traktat o 
M. pjevanju. Pri koncu čitamo (pošto tiskara nema tipova, ispisao sam 

atice): 

Explicit brevis collectio artis musicae tam ex determinationibus anti- 
quorum quam modernorum magistrorum in hac arte peritorum facta per 
venerabilem p. f. Nicolaum de Francia cantorem eximium ad utilitatem 
incipientium ut simpliciores ad divinas laudes decantandas cicius instruantur. 
(Svršava kratka zbirka o muzičkoj vještini polag pravila starih i novih 
učitelja vještaka, sastavljena od č. oca fra Nikole iz Francuske, izvrsnog 
Pjevača za korist početnika, da priprostiji brže nauče pjevati božanstvene 
pohvale). 

Tko je prepisao ovaj kompendij muzički fra Nikole iz Francuske, izvr- 


snog pjevača nije poznato. Ja sam čitav traktat prepisao, što radi starine 


i silnih kratica nije bilo baš lako i prepis sam poslao »Sv. Ceciliji« za arkiv, 
Pa bih želio da ga koji stručnjak pregleda i prouči. 

. Tu se spominju i djela o muzici meštra Filipa de Vitraco i drugih. 
Bilo bi vrijedno znati, nije li to prepis kakve inkunabule. Primjeri su u 
Neumama. 

Zborniku je dodana sa dva retka napjeva u neumama i poznata pje- 
sma: Dulcis Ihesu memoria). 
: Iznio sam opširniji izvadak iz članka vrijednog i radinog popa Vinka 
Premude — suvremenog glagoljaša i filologa iz Baške na o. Krku 
(1870.—1944.) — zato što u kasnijim godištima SC nema nikakva odaziva na 
njegov poziv. Nitko od stručnjaka nije proučio taj očigledno zanimljiv ru- 
kopis, — U prikazu srednjovjekovnih neumatskih glazbenih rukopisa Fra- 
njevačkog samostana na Košljunu Albe Vidaković spominje samo 2 odlom- 
ka Antifonara s početka XII. st. i 5 koralnih knjiga iz XVIII. st. O muzič- 
kom kompendiju fra Nikole iz Francuske Vidaković ništa ne piše. (Ljetopis 
JAZU, knj. 67., 365—367.). 

tumačiti jedino na taj način da ga shvatim kao autorovo nastojanje 
da prikazom i analizom svirke u sopile odmah doprinese svoj prilog 
za jasno i precizno definiranje svjetovnog muzičkog foklora otoka 
Krka. Ali u takvu slučaju bila bi dužnost autora da drugačije for- 
mulira naslov svog članka, da u naslovu pored glagoljaškog pjeva- 
nja istakne također i sopile. 

U Dodatku svojoj knjizi »Muzički folklor I« objavio je 1962. 
god. Vinko Žganec kratak članak pod naslovom »Podrijetlo melo- 
dija hrvatskoga glagoljaškog pjevanja (Problem gledan kroz defini- 
ciju folklora)«.*“ Članak je posebno zanimljiv stoga što autor polazi 
sa stanovišta da melodije glagoljaške pjevačke tradicije »zapravo 
predstavljaju naš crkveni folklor, pa stoga i podliježu zakonima po 
kojima uopće živi folklorna muzika«.“' Moram se, stoga, i na ovaj 
članak potanje i opširnije osvrnuti. 

U uvodu autor daje kratke informacije o dosad sakupljenoj 
građi. Upozorava da imamo brojne zapise liturgijskih tekstova, ali 
da nemamo notnih zapisa napjeva kojim su se pjevali liturgijski 
tekstovi. Prema Žgančevu izlaganju, prvi notni zapisi glagoljaškog 
pjevanja potječu tek s početka XX. stoljeća. Pored zapisivača koje 
je naveo u članku objavljenu u VIII. svesku JIFMC (1956.) ovdje 
dodaje još Antuna Dobronića. Ni ovdje ne spominje zapisivački rad 
Bernardina Sokola. 

Napjeve glagoljaškog pjevanja, koje danas možemo čuti, vrlo 
dobro označuje kao melodije koje su »danas samo jedan stadij u 
životu melodija staroslavenskog liturgijskog pjevanja, te ne daju 
pravu sliku svoga početka i kasnijeg razvoja«.““ Na pitanje da li 
je u danas sačuvanom tradicionalnom glagoljaškom pjevanju moguće 
ustanoviti što u njemu potječe iz vremena njegova početka ili iz 
vremena prvih stoljeća njegova razdoblja, autor sam vrlo dobro od- 
govara kad kaže da ćemo na to pitanje moći odgovoriti pošto »raz- 
motrimo i uočimo putove po kojima je glagoljaška pjevačka tradicija 
išla od najstarijih vremena i doprla do naših dana«.'* 

Ali za rekonstrukcijsko trasiranje putova kojima je glagoljaška 
pjevačka tradicija iz daleke prošlosti došla do naših dana Žganec 
ne traži historijske činjenice, podatke o glagoljaškom pjevanju i 
rijetke opise tog pjevanja — kad već nemamo notnih zapisa tog 
pjevanja. On bez posebna obrazlaganja iznosi konstataciju da na- 
pjevi glagoljaške pjevačke tradicije zapravo čine naš crkveni fol- 
klor. Kao takvi podliježu zakonima po kojima živi folklorna muzika. 
Na te zakone upozorile su privremena definicija muzičkog folklora 


19% E. Koschmieđer, Stand und Aufgaben..., 192. 

18 Muzički folklor I, Zagreb 1962., 177—179. (dalje navodim ovaj čla- 
nak samo kao »Podrijetlo. . .«). 

181 Podrijetlo..., 178. 

92 N, dj, 177. 

188 N. dj., 178. 

iz godine 1952.“* i rezolucija o definiciji folklorne muzike donijeta 
na VII. konferenciji IFMC godine 1954. Ti zakoni su razvoj (evo- 
lucija) putem usmene tradicije i tri faktora koji oblikuju usmenu 
tradiciju: kontinuitet — povezanost sadašnjih novijih oblika sa sta- 
rijima, variranje — u izvedbama pojedinaca ili skupine i selekcija 
kojom zajednica jedne oblike prihvaća kao svoje i dalje ih prenosi, 
a druge odbacuje ili ih postepeno napušta. 

Žganec kaže da sve navedene pojave, sve te zakone, nalazimo 


i u glagoljaškom pjevanju. Ništa ne veli da li bi nam ti zakoni mo- 


gli biti od pomoći pri rekonstrukciji razvojnog puta glagoljaškog 
pjevanja. Ne daje nikakvih primjera kojima bi potanje pokazao 
u kakvim sve konkretnim pojavama u razvoju glagolaškog pjeva- 
nja »najaktivnije djeluju svi navedeni folklorni zakoni«.““ Uspore- 
đuje samo tradicionalno gregorijansko i tradicionalno glagoljaško 
pjevanje. Prvo mu predstavlja zapisano, fiksirano stanje gregori- 
janske tradicije od X. do XVI. stoljeća — koje više nema evolucije, 
usmene tradicije, varijabilnosti ni selekcije, a za drugo izvrsno 
realistički zapaža da ono »predstavlja pamćenje posljednje žive ge- 
neracije«.“" ' 

Smatram za potrebno da izrazim sumnju da li se — prema 
gradivu koje nam je danas (početkom 1971.) pristupačno — možemo 
i neposredno osvjedočiti kako u glagoljaškom pjevanju djeluju svi 
zakoni folklorne muzike. 


14 Isp. V. Žganec, Muzički folklor I, Zagreb 1962., 7. (Folklorna je ona 
muzika koja je podvrgnuta procesu usmene predaje. Ona je produkt evolu- 
cije i zavisi o okolnostima kontinuiteta, variranja i selekcije.). 

Vidi također: General Report — Presented to the Fifth Annual Con- 
ference of the International Folk Music Council, July 14th to 19th, 1952. 
— Section 1 — Definition and General Principles: Present-day Significance. 
JIFMC vol. V/19583., 9—12, 12. 

18 Isp. V. Žganec, n. dj., n. mj. (Folklorna muzika je produkt muzičke 
tradicije koja se razvila putem procesa usmene tradicije. Faktori, koji obli- 
kuju tradiciju, jesu: 

1. kontinuitet koji povezuje sadašnjost s prošlošću; 

. 2. variranje koje nastaje od stvaralačkog impulsa pojedinaca ili sku- 
pine i 

3. selekcija što je vrši zajednica, koja određuje jedan ili više oblika 
u kojima muzika preživljuje. 

Taj se naziv može primijeniti i na muziku koju je iz rudimentarnih 
Početaka razvila zajednica na koju je utjecala popularna ili umjetna muzi- 
ka, a može se također dati i muzici koju je izvorno stvorio kompozitor, a 
poslije ju je apsorbirala zajednica u nepisanu živu tradiciju. 

: Taj se naziv ne može dati komponiranoj popularnoj muzici koju je 
gotovu usvojila zajednica i koja je po tom ostala neizmijenjena, budući da 
Je preinaka i preobrazba muzike koju vrši zajednica ono, što joj daje nje- 
zla folklorni karakter.). 

Vidi također: Resolutions — Definition of Folk Music. JIFMC vol. 
VII/1955., 23. 

5 Podrijetlo..., 178. 

7 Isto. 

O djelovanju nekih od tih zakona možemo se brzo i lako osvje- 
dočiti. Kako je utvrđeno da sve do XX. stoljeća nije bilo zapisa 
glagoljaškog pjevanja, onda potpuno pouzdano znamo za djelovanje 


usmene tradicije. Sakupljena građa s terenskih istraživanja glago-. 


ljaškog pjevanja pokazuje brojne varijante na koje su izričito upo- 
zorili Bernardin Sokol!“ i Vinko Žganec.“ Time je jasno dokazan 
i zakon varijabilnosti. 

Ali, dosad sakupljena građa ne može nam tako jasno pokazati 


i dokazati kako na glagoljaške napjeve djeluje evolucija, kako se. 


u tim napjevima odražava zakon kontinuiteta i koliko je djelatna 
selekcija napjeva koju vrši zajednica, tj. svi oni koji sudjeluju u 
izvedbi glagoljaških napjeva. Koliko mi je poznato, u sakupljenoj 
građi mi danas iz istog lokaliteta nemamo notnih zapisa koji bi 
vremenski bili međusobno udaljeni barem 50 godina. Najudaljeniji 
su zapisi Bernardina Sokola, učinjeni u Vrbniku i Puntu 
1916—1917. i magnetofonski snimci. Vinka Žganca, snimljeni u 
istim mjestima 1955,“ dakle, niti punih 40 godina kasnije. Očito je 
da nam nedostaje notnih zapisa iz različitih vremenskih razdoblja. 
Tek pomoću takvih zapisa mogli bismo se neposredno osvjedočiti 
koliki je razvojni put prošlo glagoljaško pjevanje u određenom 
lokalitetu ili na određenom području (zakon evolucije), koliko je u 


pojedinim vremenskim razdobljima zadržavalo u sebi elemente iz. 


proteklih razdoblja (zakon kontinuiteta) i kako su pučki pjevači 
vršili selekciju, što su zadržavali a što su odbacivali, odnosno na- 
puštali. 

Zbog nedostatka konkretnih svjedočanstava ja nikako ne nije- 
čem djelovanje navedenih zakona folklorne muzike u glagoljaškom 
pjevanju. Štaviše, čvrsto sam uvjeren da su ti zakoni djelatni i 
danas kao što su bili i u prošlosti. Veliko je samo pitanje kako oni 
djeluju i u kolikoj mjeri jedan ili drugi, ili svi zajedno, djeluju u 
pojedinim razdobljima. Smatram da upravo indirektnim putem, po- 
moću historijskih činjenica, možemo pokušati rekonstruirati djelo- 
vanje navedenih zakona folklorne muzike u glagoljaškom pjevanju 
proteklih vremena, kad već nemamo notnih zapisa. Historijske či- 


njenice, događaji i zbivanja, oni su faktori koji očito utječu na, 


intenzitet djelovanja zakona folklorne muzike. Pojedini događaji 
mogu ubrzati ili usporiti razvoj, mogu jačati ili slabiti kontinuitet 
starijih elemenata u novijim oblicima, mogu omogućiti veću ili 
manju mogućnost selekcije napjeva. 

Žganec je očigledno držao da je oznaka »glagoljaška pjevačka 
4radicija«'“ sama po sebi toliko jasna da čitalac neće u takvu pje- 


18 Pučko crkveno pjevanje na otoku Krku, SC X1/1917., 5. 

19 Proučavanje glagoljaškog pjevanja na otoku Krku 1955. god. Ljeto- 
pis JAZU, knj. 62., 441. 

190 N. dj., 37—40., 77—82. i 116—119. 

PI Y. bilj. 189. 

1% Podrijetlo..., 178. 


62 


vačku tradiciju ubrajati i svećenikovo pjevanje strogo prema gre- 

gorijanskom koralu kao i neke najnovije napjeve koji su se tek pred : 
20 ili 30 godina počeli javljati i u seoskim crkvama s crkvenoslaven- 
skim kao liturgijskim jezikom. Zato pretpostavljam da Žganec samo: 
_ tradicionalne glagoljaške napjeve ubraja u »naš crkveni 
oikilor«. 


Unatoč tome bilo bi i u tom posve kratkom članku potrebno 
da je autor potanje označio šta sve smatra glagoljaškom pjevačkom 
tradicijom koja je naš crkveni folklor, ili da je iz glagoljaške pje- . 
vačke tradicije naveo pojedine napjeve (ili grupu napjeva) koje » 
ne bismo mogli smatrati našim crkvenim folklorom. Na otoku Krku 
su Bernardin Sokol"* i Nedjeljko Karabaić'* zapisali napjeve s 
crkvenoslavenskim liturgijskim tekstom koji su jasno dijatonski 
i očigledno bliži gregorijanskom koralu negoli krčkom muzičkom 
folkloru. Erwin Koschmieder razlikuje u glagoljaškom pjevanju 
otoka Krka tri sloja od kojih samo treći sloj ima osobine krčkog 
muzičkog folklora, a drugi mu je — sloj gregorijanskog korala.“ 
Pretpostavljam da je Žganec u naš crkveni folklor ubrojio i one 
melodije s jasnim osobinama korala što se šire usmenom tradicijom 
i što postoje u različitim varijantama. Bilo bi, ipak, potrebno da je 
Žganec iznio razloge svog postupka, jer bez takvih obrazloženja 
mogu nastati nesporazumi, naročito u odnosu na tri sloja što ih je 
Koschmieder našao u glagoljaškom pjevanju na otoku Krku. 

Žganec odbija mogućnost da bi proučavanjem postojećeg -gla- 
goljaškog pjevanja mogli utvrditi njegovo »staro stanje iz doba kad 
se je rodilo«.** Čitaoca iznenađuje Žgančeva konstatacija da za 
najstarije glagoljaško pjevanje, iz vremena njegova postanka, »ne 
Pita ni nauka ni praksa«.““ Tu konstataciju, naime, jasno poriče 
Koschmiederov plan rada kojim bismo — po njegovu mišljenju — 
mogli doći do najstarijih glagoljaških napjeva,“ objavljen dvije 
godine prije Žgančeva članka o podrijetlu glagoljaškog pjevanja. 
Interes znanosti za najstarije glagoljaško pjevanje izričito pokazuju 
članci »Die Entstehungsgeschichte des slavisches liturgisches Ge- 
sanges im 9. Jahrhundert nach westlichem und čstlichem Ritus« 


1%8 Isto. 
e N. dj., 40., 77., 78. 
Npr. u arhivu INU, rkp. muzička zbirka br. 156 — III — zapisi 

br. 187. b, 187.c, zbirka br. 157. — I —, zapisi br. 44. i 45. 

ea and und Aufgaben..., 183—184. 

ia Podrijetlo ..., 178. 

i. Isto. 
Pe Stand und Aufgaben +. 183—184. U uvodu tog članka (na str. 182.) 
sia m ošo piše o velikom interesu znanosti za pitanje najstarije pjevane 
m Jjaške mise: »Die Frage der glagolitisehen Messe ist nicht nur von 
ii a Bedeutung, sondern spielt auch eine wichtige Rolle fir die Beurtei- 
ika 7 Slavenmission Kyrilis und Methods iibberhaupt. Es ist ja allgemein 
E ilici , dass dieses Missionsproblem in der Wissenschaft eine ausseror- 

ich breite und zum Teil leidenschaftliche Diskussion gefunden hat.« 

Franza Zagibe (1953.)* i »Die vermeintlichen Akzentzeichen der 
Kiever Blitter« Erwina Koschmiedera (1955.).““ Na svoj način opo- 
vrgava navedenu Žgančevu tvrdnju također i Ladislav Mokry kad 
g. 1958. govori o istraživanju muzičke strane liturgije sv. Petra, 
liturgije na grčkom jeziku »koja je sa Zapada prenesena na Istok, 
i odanle se preko grčkih matica dalje širila te tako ušla i u gruzin- 
sku i u slavensku službu«.“" Tragovi te liturgije »prepoznati su u 
redu i činu (kanonu) glagoljskog misala Vatik. Illyr. 4 iz poč. XIV. 
st.«?? Mokry, naime, smatra da bi istraživanju najstarijeg slaven- 
skog liturgijskog pjevanja zapadnog obreda mogli pripomoći mlađi 
hrvatski izvori u slučaju kad bi potjecali iz liturgije sv. Petra." 

Međutim, Žganec na drugačiji način indirektno istražuje proš- 
lost glagoljaškog pjevanja. On polazi od sastavina postojećih glago- 
ljaških napjeva koje su u toku stoljeća ušle u to pjevanje. Ne po- 
zivlje se na rezultate provedenih analiza nego u postojećem glago- 
ljaškom pjevanju naslućuje ove sastavine: 


»a) komponenta gregorijanskoga (ili možda ambrozijanskoga) 
korala s tragovima staroslavenskih modusa; 


b) ovdje-ondje komponenta izvornih kompozicija nepoznatih 
kompozitora; 


c) ilirska komponenta.«*“ 


Nije mi jasno što autor u prvoj komponenti podrazumijeva 
pod nazivom »staroslavenski modus«, odnosno, što su u danas po- 
stojećem glagoljaškom pjevanju »tragovi staroslavenskih modusa«. 
Moram napomenuti da je Erwin Koschmieder 1960. god. tek poku- 
šavao otvoriti put do konkretnih tragova najstarijih glagoljaških 
napjeva?“ a dvije godine kasnije Vinko Žganec već spominje tra- 
gove staroslavenskih modusa. Kako se pri tom ne pozivlje na rezul- 
tate nekih određenih istraživanja, ne mogu isključiti mogućnost da 
je možda tu podrazumijevao moduse u kojima se kreću napjevi za- 
pisani bizantskom notacijom uz crkvenoslavenske tekstove u ruko- 
pisima što svi potječu iz Rusije.“ O najstarijem slavenskom litur- 
gijskom pjevanju zapadnog obreda danas, naime, još ništa pouzdano 
ne znamo. Ne poznajemo nikakvih napjeva tog najstarijeg pjevanja. 


1% Overdruk (separat) uit Congresbericht I. G. Mw. Utrecht 1952., 


Utrecht 1953., 456—461. 

20 Slovo 4—5., Zagreb 1955., 5—23. 

201 Vj, Štefanić, Tisuću i sto godina od moravske misije. Slovo 13., Za- 
greb 1963., 23. 

202 Isto. 

208 IL, Mokry, n. d., 215—216. 

204 Podrijetlo ..., 178. 

205 Stand und Aufgaben..., 181—184. 

26 V, bj. 155. 

Koschmiederovo tumačenje da su akcentski znaci u Kijevskim listi- 
ćima latinske neume ekfonetske notacije neki stručnjaci ne prihva- 
ćaju. Tako smo, zapravo, još uvijek bez pouzdanih notnih zapisa 
tog najstarijeg pjevanja. Zbog toga smatram da ne možemo još 
govoriti o modusima u kojima bi se kretali napjevi najstarijega. 
slavenskoga liturgijskog pjevanja zapadnog obreda. 

U drugoj komponenti Žganec nazire poneku sastavinu izvornih 
kompozicija nepoznatih kompozitora. Ne objašnjava kakve bi mogle 
biti kompozicije od kojih su neki elementi ušli u glagoljaško pje- 
vanje. Kad govori o tome kako su pjevači iz puka unosili u crkveno 
pjevanje elemente profanoga muzičkog folklora, onda nadodaje da 
se ovdje-ondje našao »i koji anonimni kompozitor, koji je nešto 
i svoga stvorio i unio u crkveno pjevanje«.““ Ništa ne kazuje u 
kakvoj bi društvenoj sredini i vremenu mogao djelovati takav ano- 
nimni kompozitor. 

Budući da je poznato da prije sredine XIX. stoljeća glagoljaši 
nisu sami zapisivali napjeve kojima su se služili, isključujem mo- 
gućnost da bi prije sredine XIX. stoljeća neki seoski pop glagoljaš 
mogao biti anonimni kompozitor koji je — prema riječima Vinka 
Žganca — nešto svoga stvorio i to unio u glagoljaško pjevanje 
svoga kraja. 

S druge strane, kompozitor koji bi složio i zapisao napjeve za 
liturgijske tekstove na crkvenoslavenskom jeziku — dakle, vještiji 
muzičar — mogao je boraviti u gradu Senju. U vremenu prije počet- 
ka XIX. stoljeća Senj je bio među ostalim sjedištima biskupija s 
glagoljaškim župama jedini grad za koji znamo da se njegov kate- 
dralni kaptol stoljećima bez ograničenja služio crkvenoslavenskim 


.*" Kako su za rješavanje tog pitanja mjerodavni samo specijalizirani 
stručnjaci, ja, sa svoje strane, mogu samo međusobno uspoređivati razloge 
što ih iznose pojedini stručnjaci kao potkrepljenje svojih stanovišta. — Pro- 
tiv Koschmiederova tumačenja javlja se Mitar Pešikan (O označavanju »j« 
u prvobitnoj slovenskoj azbuci. Južnoslovenski filolog, XXIV, knj., Beograd 
1959.—1960., 244—245.). GE 
me a osvrće se na Koschmiederovo tumačenje Olga Ne- 

vić centi ili neume u Kijevskim listićima? Slov: Č đ 
41—46., 46—51., naročito 44.: : monom i M 
.. Kod upotrebe tih znakova nailazimo na pojave koje se ne slažu s mu- 
Zičkom bazom neumskog sistema. Jednočlani znak punctuma, koji označava 
snižavanje glasa treba da približno odgovara znaku virge koja označava diza- 
po glasa, i zato su oba ova znaka u zapadnom sistemu najbrojnija u odnosu 
d Mel znakove. Međutim, u Kijevskim listićima punctum (gravis) dolazi 
Da nosu na virgu (akut) vrlo rijetko, tako da bi ispalo da bi celebrant koji 
1 Pjevao tekst, cijelo vrijeme samo podizao glas, što grlo ne bi izdržalo! 
m Još je nezgodnija situacija s dvočlanim clivisom koji bezuvjetno ozna- 
Ze kombinaciju od dvije note — dizanje i spuštanje tona na istom slogu. 
. taj znak najčešće dolazi nad konačnim e koji je bio nefonetski. Kako 
i nad tim bezglasnim mjestom mogao celebrant izvesti clivisnu modulaciju 
melodije?. $ : : 

25 Podrijetlo. .., 179. 


5 J. Bezić: Razvoj glagoljaškog pjevanja... 65 


odnosno šćavetom kao liturgijskim jezikom. Za taj kaptol izvori 
izričito kažu: »... Nella Cattedrale di Segna si celebrano tutti li 
Divini Offizij in Lingua Illirica...«<* i »... Quanto antiche sono 
le memorie di questo vetustissimo capitolo, tanto sono quelle 
dell'officiatura illirica nel medesimo.«*““ U liturgijskom pjevanju 
takvog katedralnog kaptola vrlo je vjerojatno sudjelovao i muzički 
vještak koji je povremeno mogao i komponirati napjeve za liturgijske 
tekstove na crkvenoslavenskom jeziku. 

Ostaje nam otvoreno pitanje da li su i u kojoj mjeri su melo- 
dije takvog crkvenog muzičara — ili čak i melodije s latinskim 
tekstom od nekog drugog kompozitora — mogle doći do pučkih 
pjevača u glagoljaškim crkvama manjih mjesta i sela. Ako su došle, 
stigle su samo usmenim putem, usmenom predajom, jer ni popovi 
glagoljaši ni pjevači iz puka nisu zapisivali napjeve nego uvijek 
samo tekstove. Prema zakonu kontinuiteta u folklornoj muzici takve 
melodije nisu mogle biti posve oprečne postojećim glagoljaškim 
napjevima u određenom malom mjestu. Stoga pretpostavljam da 
je utjecaj pojedinih izvornih crkvenih kompozicija anonimnih autora 
bio veoma malen. 

Jači je, po mom mišljenju, mogao biti utjecaj tradicionalnog 
pjevanja u pojedinim sjedištima biskupija, makar je to pjevanje 
bilo na latinskom jeziku (u Senju »in Lingua Illirica«!) i razvilo se 
iz gregorijanskog korala. Popovi glagoljaši su ponekad ipak zbog 
posla dolazili u sjedište biskupije i tu imali prilike da čuju litur- 
gijsko pjevanje u katedrali. U Zadru su se sve do potkraj XIX. 
stoljeća u katedrali izvodili tradicionalni napjevi s liturgijskim tek- 
stovima. Ti su se napjevi često i znatnije razlikovali od gregorijan- 
skog korala, kako to pokazuje rukopisna zbirka »Canto sacro pro- 
prio di Zara«." 


209 Mate Karaman, Del Clero Illirico. Rukopis je nastao g. 1741. U zadar- 
skoj Naučnoj biblioteci (zbirka Paravia) čuva se u dva prijepisa. U rukopisu 
sa signaturom Ms. 546 navedeni se podatak nalazi na listu 88. a, u rkp. Ms. 
521 na listu 25.a. U izvornom Karamanovu rukopisu čuva se taj izvještaj 
u Rimu u Arhivu S. Congregazione di Propaganda Fide — v. Marko Japun- 
džić, Matteo Karaman (1700—1771.) arcivescovo di Zara, Romae 1961., 105. 
(i 44). 

210 Š/ime/ Ljubić, Borba za glagoljicu na Lošinju. Rad JAZU knj. LVII., 
Zagreb 1881., 160. 

211 Puni naslov zbirke glasi: Canto Sacro proprio di Zara notato dal Mae. 
Curtovich — aggiuntovi quello di Cattaro e un po di Ragusa e Spalato — 
pel Sacerdote Prof. Gregorio Zarbarini cittadino Cattarense, 1903. — Na po- 
četku rukopisa nalazi se zanimljiva napomena: Questo ms. per espressa vo- 
lonta dellautore, non potra essere nć letto, nć adoperato, se non dopo la 
sua morte. — Vit. Brunelli bibliot. — Rkp. se čuva u zadarskoj Naučnoj 
biblioteci u zbirci Paravia Ms. 471 (17280). Obuhvaća 286 stranica notnih 
zapisa, format 49. 

U komentaru što ga daje uz treću komponentu Žganec jasno 


kaže da tragove ilirske (tj. predslavenske) komponente nalazi u onom. 


pjevanju koje »u modalnom pogledu ima za tonski osnov tzv. istar- 
sku ljestvicu«““ Taj modus iz svjetovnog muzičkog folklora Kvar- 
nerskih otoka s ponekim karakterističnim uskim intervalima ušao 
je u glagoljaško pjevanje kao njegova najstarija muzička sastavina. 
Ovdje želim napomenuti, kako smatram da je Žgančevo izlaganje 
vezano prvenstveno uz glagoljaško pjevanje Kvarnerskih otoka. Mo- 
dusi srodni tzv. istarskoj ljestvici javljaju se, doduše, još i na sje- 


vereozapadnoj strani Paga — ali na jugoistočnom dijelu toga otoka . 


više ih nema u tamošnjem glagoljaškom pjevanju. Tu nalazimo 
jasniju dijatoniku premda uz osjetnu razliku u odnosu na sistem 
od 12 jednakih polustepena.““* Jasniju dijatoniku nalazimo i u nekim 
mjestima na zadarskim otocima i to ne samo u onim mjestima koja 
su bliže Zadru nego i u nekim udaljenijim kao npr. u Sestrunju na 
istoimenom otoku.“ Očito je da su takvi modusi znatno mlađi od 
tzv. istarske ljestvice, ali i oni već imaju svoju makar kraću tradi- 
ciju. Stoga želim objašnjenje uz treću komponentu dopuniti i pri- 
kazati tu komponentu kao komponentu svjetovnog muzičkog folklora 
s elementima starije tradicije (ponajviše tzv. istarska ljestvica; i 
elementima novije tradicije (naročito na zadarskom području). 

Žganec je dobro uočio pojavu novih, odnosno novijih pjesama 
u glagoljaškom pjevanju. Na konkretnom primjeru pjesme »Pje- 
vajmo braćo kršćani« upozorio je kako pučki pjevači prerađuju 
takve pjesme i izvode ih napjevima što se posvema nadovezuju na 
postojeću glagoljašku tradiciju. Žganec zaključuje kako »te pjesme 
prerade tako, da poprime sasvim glagoljaški oblik i glagoljaški 
modus.«*? 

Držim da nije sretno odabran naziv glagoljaški oblik. Ako je 
autor time htio kazati da novije pjesme poprimaju oblike (ne oblik!) 
koji su posve nalik na postojeće različite oblike u glagoljaškom 
pjevanju, onda bi mi njegovo izlaganje moglo biti jasno. U glago- 
ljaškom pjevanju vokalni oblici zato su prilično različiti jer su ne- 
posredno vezani na različite vrste liturgijskih tekstova. Zbog toga i 
tekstovi stalnih pjevanih dijelova mise, tekstovi različitih štenja, 
tekstovi psalama i himni imaju različito oblikovane napjeve. S 


212 Podrijetlo..., 179. 

215 Takvo stanje pokazuje građa što sam je prema programu rada Insti- 

tuta za historijske i ekonomske nauke JAZU u Zadru sakupio 5. i 6. I. 1964. 
god. u selima Povljana i Vlašići na otoku Pagu. Građu čuva fonoteka spo- 
menutog Instituta u Zadru. Magnetofonski snimci nalaze se na kolutovima 
Fe 15, Fe 14 i ponešto na Fe 12. Isp. notne primjere br. 7 (Novalja — sje- 
verozapadni dio otoka Paga) i br. 8 (Povljana — jugoistočni dio Paga) u 
ovom radu na str. 68 i 69. 
, 214 Isp. magnetofonske snimke iz fonoteke IJAZU u Zadru, kolut Ag 3, 
što sam ih snimio u Sestrunju na istoimenom otoku 23. V. i 5. VI. 1960. god. 
Vidi notni primjer br. 9 u ovom radu na str. T1. 

25 Podrijetlo..., 179. 

čast svih__ 


., e 
hva - te- ći Si - na bo -  žje-ga. 


druge strane, postoje zajedničke crte u napjevima za navedene raz- 
ličite vrste tekstova. Nalazim ih prije svega u modusu tih napjeva, 
onda u principima po kojima su građene njihove ritmičke struk- 
ture i njihovo višeglasje (solistička štenja, dakako, su jednoglasna). 
Manje zajedničkih crta nalazim u muzičkim formama navedenih 
različitih vrsta tekstova. Ovo sve podrazumijevam u granicama jed- 
nog folklornog područja. U nekom drugom folklornom području 
nalazimo drugu modalnu osnovu, a razlike se često javljaju i u osta- 
lim muzičkim elementima već prema tome koliko se međusobno 


razlikuju dva različita folklorna područja. Iz toga proizlazi jasan 


Vidi notni primjer br. 9 u ovom radu na str. 71. 

zaključak da će dva različita folklorna područja, u kojima postoji 
živo glagoljaško pjevanje, imati i različite oblike glagoljaškog pje- 
vanja. — Sve ovo ističem stoga jer bismo, naime, pojam »glagoljaški 
oblik« mogli i krivo shvatiti smatrajući da postojeći jedan jedin- 
stveni glagoljaški oblik, jedna karakteristična osnovna muzička jorma 
Za sveukupno glagoljaško pjevanje od Istre do Dalmacije — što, 
očito, ne bi odgovaralo postojećim činjenicama. 

Nikako ne mogu prihvatiti naziv »glagoljaški modus«. Zar da 
Postoji jedan jedinstveni glagoljaški modus, jedan jedinstveni tonski 
NIZ, samo jedna ljestvica unutar koje bi se razvijali svi postojeći 
napjevi sa cijelog područja gdje se prostire glagoljaško pjevanje? 
Očito je, naprotiv, da glagoljaško pjevanje otoka Krka ima svoj 
Modus, odnosno svoje moduse,“ a glagoljaško pjevanje Hrvatskog 


.% Isp. B. Sokol, n. dj.; 8—4.; N. Karabaić, rkp. zbirka INU br. 156 (III), 
napjevi br. 187a i 187b. 

primorja opet svoje." Vrlo jasne modalne razlike postoje između 
glagoljaških liturgijskih napjeva sa sjeverozapadnog Paga i onih s 
jugoistočnog dijela tog otoka.“ (Vidi notne primjere br. 7 i 8). 
Mogao bih još navoditi modalne razlike unutar područja zadarske 
nadbiskupije, ali to i nije ovdje više potrebno. Smatram da nam 
iz onoga što sam naveo može biti jasno kako se glagoljaški napjevi 
— koji sadrže u sebi elemente svjetovnog muzičkog folklora (pa ih 
stoga Žganec i zove »naš crkveni folklor«) — razvijaju u posve raz- 
ličitim tonskim nizovima, unutar različitih modusa. Nikako, dakle, 
ne postoji jedan glagoljaški modus. Postoje samo različiti modusi u 
kojima se razvijaju glagoljaški napjevi različitih krajeva, različitih 
folklornih područja. 

Žganec nalazi »da u glagoljaškom pjevanju ima stalno prizvuka 
tzv. 'primorsko-čakavskog' pjevačkog stila, koji nam je stalno pri- 
sutan«." Ne objašnjava koje su osobine tog stila. Kad je prvi put 
pisao o »primorsko-čakavskom« pjevačkom stilu u izvještaju o sni- 
manju glagoljaškog pjevanja na otoku Krku, onda je postavio pita- 
nje da li taj stil prouzrokuje »'profaniranje' stila crkvene glazbe«.“" 
Pitanje je ostavio otvoreno. Tako postavljeno pitanje potaklo me 
je da u »primorsko-čakavskom« pjevačkom stilu nazirem elemente 
profanoga muzičkog folklora Kvarnerskih otoka, Hrvatskog primorja 
i Istre. Ako je ova moja pretpostavka točna, tad moram i ovdje 
napomenuti da takav »primorsko-čakavski« pjevački stil postoji samo 
na Kvarnerskim otocima, u Hrvatskom primorju i u Istri, a da se 
ne javlja u svim krajevima gdje ima glagoljaškog pjevanja. 

Žganec ističe da je glagoljaško tradicionalno pjevanje doprlo do 
nas putem pjevača iz puka, da su tako svećenici — popovi glago- 
ljaši — kao i crkveni pjevači — laici — stalno dolazili iz puka, da 
su među njima bili najviše zastupani seljaci. Takvi pjevači nisu pri- 
mali nikakvih pouka o pjevanju. Oni nisu imali nikakve nastave 
muzike gdje bi mogli naučiti i poprimiti napjeve strane njihovu tra- 
dicionalnom pučkom crkvenom pjevanju. Zbog toga je — veli Žga- 
nec — usmena tradicija takvih nosilaca mogla očuvati glagoljaško 


2 Isp. S. Lujza Kozinović, O staro-crkvenom pjevanju u Kraljevici. 
Historijsko-muzikološki analitički prikaz. Rukopis, Zagreb 1950., 54. (Pokoj 
vični iz Mrtvačke mise) (Rukopis čuva Staroslavenski institut »Svetozar Ri- 
tig« u Zagrebu) — i St. Preprek, Na tragu hrvatskog korala, SC XXX11/1938.; 
151. (Pokoj vični). — Nasuprot tome na osnovi istog modusa građeni su na- 
pjevi za Dies irae i u Kraljevici i u Jablancu (L. Kozinović, n. dj., 55. — 
sa starijim tekstom »Sudac gnjivan hoće priti«, St. Preprek, n. d., 152., — 
»Dan on gnjeva«). 

218 Ovdje u osvrtu na literaturu samo iznosim tvrdnju i ne pozivljem 
se posebno na građu što sam je sakupio u Novalji (1956. i 1960.) i Kolanu 
(1964.) na sjeverozapadu — i u Povljani (1964.) i Vlašićima (1964.) na jugo- 
istoku otoka Paga. 

212 Podrijetlo..., 179. 

20 Proučavanje glagoljaškog pjevanja na otoku Krku 1955. god. Ljeto- 
pis JAZU knj. 62., 443. i 

pjevanje od utjecaja stranih, novih elemenata. Uz tu konstataciju 

ganec — prema mom zaključivanju — previše smiono tvrdi 
kako nam zbog tih dobro sačuvanih veoma starih elemenata u tradi- 
Cionalnom glagoljaškom pjevanju mora biti jasno »da je današnja 
glazbena faktura toga glagoljaškog pjevanja slična onoj iz najstarijih 


vl 


vremena«.“' Kad bi ta pretpostavka bila potpuno opravdana, onda 
bismo relativno lako mogli pristupiti rekonstrukciji glagoljaškog 
pjevanja u prvim stoljećima njegova razvoja. 

Žganec je prije sam napisao da su u razvoju glagoljaškog pje- 
vanja djelovali svi zakoni po kojima živi folklorna muzika. Ako su 
u razvoju glagoljaškog pjevanja pored zakona kontinuiteta bili dje- 
latni zakoni evolucije, varijabilnosti i selekcije, tada nikako ne mogu 
Prihvatiti pretpostavku da bi nakon razdoblja od otprilike tisuću 
godina današnja glazbena faktura glagoljaškog pjevanja mogla biti 
slična onoj iz najstarijih vremena. 

U osvrtu na Koschmiederov članak o sopilama i glagoljaškom 
pjevanju otoka Krka naveo sam nekoliko događaja koji su (pored 
djelovanja zakona folklorne muzike) vrlo vjerojatno jače utjecali 
na razvoj glagoljaškog pjevanja u proteklim stoljećima. Djelovanje 
tih događaja — bilo ono jače ili slabije — dovoljno je bilo da pod- 
grize i sruši moje povjerenje u pretpostavku kojom bi glazbena 
faktura danas tradicionalnog glagoljaškog pjevanja mogla biti slična 
onoj iz njegovih najstarijih vremena. 

Osim toga različiti muzički oblici i različiti tonski nizovi-modusi 
u glagoljaškom pjevanju na zadarskom području posredno me upo- 
ćuju na razvoj toga pjevanja. Ako i jesu popovi glagoljaši živjeli 
gotovo neprekidno samo na selu, oni su ipak povremeno dolazili i u 
grad, u sjedište biskupije, gdje su imali prigode da čuju i drugačije 
liturgijsko pjevanje od onoga u njihovu selu. Muzički talentiraniji 
mogli su ponešto od gradskih liturgijskih napjeva ponijeti sobom 
na selo. Poneki jači muzički dojam mogao je i vještiji pjevač laik, 
pučanin, prenijeti svojim drugovima u zboru pučkih crkvenih pje- 
vača toga kraja. Pučki pjevači mogli su takve utjecaje ili usvojiti 
ili odbaciti. Za takve pojave u XIX. i na početku XX. stoljeća imam 
i direktnih potvrda sa zadarskog područja.“ Smatram, također, da 
takvi slučajevi posredno opravdavaju pretpostavku kako i u vreme- 
nima prije XIX. stoljeća ne smijemo potpuno isključiti svaku mo- 
gućnost utjecaja iz središta crkvene uprave, iz većih gradova na 
selo. Kad su ti utjecaji u pojedinim udaljenijim stoljećima bili posve 
slabašni ili ponekad čak i nikakvi, tada su u takvim vremenima jačali 
lokalni elementi, elementi lokalnog muzičkog folklora u glagoljaškom 
pjevanju. Ali u svakom slučaju nazirem jači ili slabiji razvoj glago- 
ljaškog pjevanja. Zbog toga ne mogu prihvatiti pretpostavku da je 
i nakon tisućugodišnjeg postojanja i razvoja toga pjevanja današnja 
njegova glazbena faktura ostala slična onoj iz najstarijih vremena. 

U budućem razvoju glagoljaškog pjevanja Žganec jasno uočava 
tri mogućnosti. Prva mu je zaustavljanje razvoja u slučaju da se 
svi napjevi zapišu i predaju novim generacijama samo pismenim 


221 Podrijetlo..., 179. 
222 Isp. str. 207. 


putem, samo zapisima kojih treba da se pjevači točno pridržavaju. 
Tom bi mogućnošću glagoljaško pjevanje bilo fiksirano poput gre- 
gorijanskog korala. Druga je mogućnost da se glagoljaško pjevanje 
i dalje prepusti usmenoj tradiciji, gdje će na njega djelovati zakoni 
folklorne muzike. Treća mogućnost bila bi »čišćenje«, forsirano vra- 
ćanje u neke starije forme ili čistunsko dotjerivanje i isticanje samo 
starijih elemenata, bez obzira na pojedinačne nove težnje u razvoju 
tog pjevanja. Sa svoje strane smatram za potrebno naglasiti da bi 
takvi zahvati »čišćenja« ozbiljno ugrozili slobodan razvoj glagoljaš-. 
kog pjevanja. Priječili bi pjevačima iz puka da danas žive napjeve 
i dalje posvema slobodno izvode, da ih ponešto i mijenjaju, ili da 
prime i poneke nove napjeve. Onemogućavajući slobodan razvoj 
takvi bi zahtjevi pretvorili glagoljaško pjevanje u okaminu. Stoga 
potpuno prihvaćam Žgančevu konstataciju da bi takvo »čišćenje« 
zadalo smrtni udarac današnjem pučkom glagoljaškom pjevanju. 

Od kraja 1968, kad sam završio ovaj dio mog rukopisa, izašlo je 
do kraja 1972. godine nekoliko radova o glagoljaškom pjevanju i 
glagoljašima. Kako smatram da ti radovi nisu iznijeli takve nove 
poglede ili takvu novu građu zbog kojih bih morao revidirati osnov- 
ne smjernice svog rada, sva ta djela samo kratko navodim u bilje- 
šci 222. 


222 Na rad prof. Cvjetka Rihtmana »O poreklu staroslovanskega obred- 
nega petja na otoku Krku« (Muzikološki zbornik IV, Ljubljana 1968, 34—49) 
— koji je izašao kad sam već završio ovaj dio svog rukopisa — djelomično 
sam se osvrnuo na stranama 98. i 99. u ovom mome radu kao i u bilješci 
br. 318. Rihtman je taj rad objavio i u časopisu Dometi, god. 2, br. 17, 
32—43, pod naslovom »Po veloj i po maloj noti — O porijeklu staroslaven- 
skog obrednog pjevanja na otoku Krku«. 

Ostale radove navodim kronološki prema godini izdanja i abecednom 
redu autora. 

«Vinko Žganec, Pjevanje u hrvatskoj glagoljaškoj liturgiji. Narodno 
Stvaralaštvo — Folklor, god. VIII, sv. 29—32, Beograd 1969, 161—172. (Ovaj 
je rad izašao pod istim naslovom i u SC XL/1970, 16—19). 

Isti, Proučavanje i snimanje crkvenog i svjetovnog pjevanja na otocima 
Krku, Rabu i Pagu. SC XL/1970, 46—47, 83—85, 119—120. (Usporedi i bilje- 
šku br. 151. u ovom radu). 

. Jerko Bezić, Pregled dosadašnjih rezultata u istraživanju glagoljaškog 
Đjevanja. Slovo 21, Zagreb 1971, 115—132. 

Eduard Hercigonja, Društveni i gospodarski okviri hrvatskog glagoljaš- 
ip od 12. do polovice 16. stoljeća. Croatica, god II, sv. 2, Zagreb 1971, 
—100. 

Vinko Žganec, Odnosi glagoljaškog crkvenog i svjetovnog pjevanja u 
kvarnerskom području. Krčki zbornik 3, Krk 1971, 145—152. (U skraćenoj 
Verziji isti je članak pod naslovom »Odnos glagoljaškog crkvenog i svjetov- 
nog narodnog pjevanja u kvarnerskom području« objavljen u zborniku Rad 
XVII kongresa Saveza udruženja folklorista Jugoslavije — Poreč 1970, Za- 
Ereb 1972, 95—98). 

: Jerko Bezić, Uvid u glagoljaško pjevanje s etnomuzikološkog gledišta. 
SC XLII/1972, 15—14. 

Vinko Žganec, Glagoljaško pjevanje kao dragocjeno kulturno-historijsko 

naslijeđe Hrvata. SC XLII/1972, 8—10. 

POJAVA GLAGOLJAŠKOG PJEVANJA 
U SJEVERNOJ DALMACIJI 
I NJEGOV RAZVOJ DO SREDINE XIII STOLJEĆA 


Kako osim rijetkih, već spomenutih iznimaka danas ne raspola- 
žemo s notnim zapisima glagoljaškog pjevanja u proteklim stoljećima, 
stoga nastojim da pomoću različitih podataka o glagoljaškom pje- 
vanju, opisa pjevanja kao i drugih historijskih činjenica koje su 
mogle utjecati na razvoj glagoljaškog pjevanja, prikažem kakvo 
je moglo biti glagoljaško pjevanje u pojedinim razdobljima njegove 
prošlosti. 

Zbog nastojanja da se u prikazivanju razvoja glagoljaškog pje- 
vanja na zadarskom području upirem prvenstveno na historijske 
činjenice, razumljivo je da o prvim stoljećima glagoljaškog pjevanja 
ne mogu kazati ni izdaleka toliko koliko to mogu u kasnijim stolje- 
ćima iz kojih ima više konkretnih podataka. Stoga razdoblje od X. 
do sredine XIII. stoljeća prikazujem samo u jednom poglavlju, a 
npr. razdoblje XIX. stoljeća obrađujem u dva različita poglavlja. 

U prikupljenoj građi ima liturgijskih i paraliturgijskih pjesama 
kojima prve zapise teksta nalazimo već krajem XIV. ili u XV. sto- 
ljeću. Danas nam nisu poznati notni zapisi napjeva kojima su se 
takvi tekstovi pjevali u onim stoljećima iz kojih imamo prve zapise 
tekstova tih pjesama. Kako su do nas doprli i napjevi i tekstovi 
pojedinih takvih pjesama, posebno ću ih prikazati i upozoriti na 
starinske elemente u njima. 


* 


Za vrijeme od X. do sredine XIII. stoljeća našao sam samo dva 
izvora, dva zapisa koji nam kazuju da su Hrvati u XI. i XII. sto- 
ljeću pjevali crkvene pjesme na svom jeziku. Prvi zapis, koji u tom 
pogledu nije dovoljno jasan, potječe s početka XI. stoljeća. Drugi, 
jasniji i mnogo važniji, iz osmog je decenija XII. stoljeća. 

Prvi je izvor odlomak iz Mletačke kronike đakona Ivana, tajnika 
dužda Petra II. Orseola. Petar II. Orseolo krenuo je godine 1000.?* 
(997—998)** brodovljem u Dalmaciju da podvrgne svojoj vlasti dal- 
matinske obalne gradove i otoke. Đakon Ivan ovako opisuje kako 
su grad Osor na otoku Cresu i njegova okolica dočekali dužda i 
kako su ga priznali za svog vladara (podvlačim riječi koje govore 
o crkvenom pjevanju Slavena, tj. Hrvata): 

»Zatim jedreći na pučini stigli su do grada Osora gdje su se 
skupili ne samo građani (tog grada) nego i svi (stanovnici) iz susjed- 
nih kaštela (manjih utvrđenih naselja), kako romanskih tako i sla- 
venskih (hrvatskih) i veselili se što su stigli prije dolaska takva 
gosta. I pošto su svi položili zakletvu, odlučili su da ostanu pod 
vlašću onoga vladara (tj. dužda). Kad je to bilo gotovo, slaveći 
svečano sveti dan Duhova, otpjevali su napjeve pohvale (tj. napjeve 
1auda)** prije spomenutom vladaru.«““ 

Iz navedenog odlomka vidimo da su, pored Romana, dužda 
dočekali i stanovnici hrvatskih naselja iz okolice Osora, s otoka 
Cresa i Lošinja. Kroničar veli da su svi položili zakletvu. Iz kon- 
teksta ovog odlomka pretpostavljam da napjeve lauda nisu pjevali 
samo Romani nego i Hrvati. Izvorni tekst ne veli da su i Hrvati 
pjevali laude, ali isto tako ničim ne daje naslutiti da su laude 
pjevali samo Romani. 

Toponomastičkim ispitivanjima na otoku Cresu i Lošinju po- 
kazao je Petar Skok da toponomastika tih otoka sadrži nesravnjivo 
više hrvatskih negoli romanskih toponima.“ Na Lošinju nije uopće 


228 Isp. Ferdo Šišić, Pregled povijesti hrvatskog naroda, Zagreb 1962. 
(treće izdanje priredio Jaroslav Šidak), 127. 

Nada Klaić, Problem vrhovne vlasti nad Dalmacijom do početka XV. 
stoljeća. ZZ, 144, 147, 149. 

* 2% Rački, Documenta... 424. (Br. 209. A. 997—998 — Dalmatiae et Chroa- 
tiae per Venetos sub Petro II Urseolo invasio). 

225 Podatke o laudama i literaturu o njima denose niže navedeni radovi. 

Marijan Grgić, Zadarske laude (aklamacije) iz god. 1677. Radovi IJAZU 
u Zadru, sv. IX., Zadar 1962., 281—284. 

Viktor Novak, Neiskorišćavana kategorija dalmatinskih historijskih izvo- 
ra od VIII. do XII. stoljeća. Radovi IJAZU u Zađru, sv. III, Zagreb 1957., 
55—63. (Laudes Dalmaticae). 

Antonin Zaninović, Laudes iz početka 12. vijeka u Evanđelistaru za- 
darske crkve sv. Šimuna. SC XX/1926., 1—8. 

Ante M. Strgačić, Papa Aleksandar III. u Zadru. Radovi IJAZU u Za- 
dru, sv. I., Zagreb 1954., 173—174., 188—184. (bilj. 128. — Strgačić kaže da 
je prisustvovao laudama što su se u Zadru pjevale na Uskrs g. 1918.). 

225 Rački, Documenta..., 426. (Diende vastum velificando aequor Absa- 
rensem ad urbem delati sunt. Ubi non modo cives, verum omnes de finitimis 
tam Romanorum quam Sclavorum castellis convenientes, tanti ospitis adven- 
tum se preavenisse gaudebant. Et sacramentis ab omnibus peractis sub illius 
Principis potestate manere decreverunt. Hoc peracto sacrum diem Pentecosten 
solemniter celebrantes, predicto principi laudis modulamina decantaverunt.): 

221 Petar Skok, Slavenstvo i romanstvo na jadranskim otocima. Topono- 
Mastička ispitivanja. Zagreb 1950., 38. (Cres, 34—44.), 48. (Lošinj, 44—54.). 

našao romanskih toponima za naselja.“ Posebno je značajna činje- 
nica da s otoka Cresa imamo jedan od najstarijih hrvatskih glagolj- 
skih spomenika, natpis iz Valuna koji potječe iz XI. stoljeća. 
Stoga smatram da su krajem X. i početkom XI. stoljeća Hrvati 
predstavljali znatan dio stanovništva otoka Cresa i Lošinja. Glagolj- 
ski natpis iz Valuna dokazuje glagoljaše i glagoljaško bogoslužje na 
otoku Cresu u XI. stoljeću. Bilo bi zaista neobično da brojni Hrvati 
— koji su se u Osoru skupili da zajedno s Romanima dočekaju 
dužda — ne bi sudjelovali i u pjevanju lauda. 


Iz samog teksta izvora ne saznajemo da li su Romani i Hrvati 


pjevali laude istim napjevom i istim tekstom, ili možda istim ili 
vrlo sličnim napjevom, a različitim tekstom. Ali, ako su Hrvati 
otoka Cresa i Lošinja bili dosta velika i značajna skupina u mnoštvu 
što je u Osoru dočekalo dužda, ako je takva grupa Hrvata pjevala 
laude, usuđujem se pomišljati na mogućnost da su ti brojni Hrvati 
pjevali laude svojim jezikom, a ne latinskim. Ako su glagoljaši na 
Cresu već početkom XI. stoljeća vršili bogoslužje na svojem jeziku 
(odnosno na crkvenoslavenskom), onda se u crkvenom pjevanju ni 
svećenici — popovi glagoljaši — ni puk nisu služili latinskim jezi- 
kom, pa tako ni u pjevanju lauda što su ih pjevali svjetovnom vla- 
daru. Hrvati otoka Cresa i Lošinja pripadali su pod crkvenu vlast 
osorskog biskupa. Držim da su u takvim prilikama mogli od osorskih 
Romana preuzeti napjev lauda i prilagoditi ga tekstu na svom 
jeziku. 

Notni zapis zadarskih latinskih lauda s početka XII. stoljeća 
što nam se sačuvao u neumama iznad teksta u Evanđelistaru zadar- 
ske crkve sv. Šimuna pokazuje u transkripciji Antonina Zaninovi- 
ća“ silabički napjev u malom opsegu od čiste kvarte. Napjev se 
kreće u drugom starocrkvenom modusu (plagalnom dorskom). 
Melodijska krivulja nije mu naročito razvijena. Karakteristična su 
recitiranja imena crkvenih i svjetovnh poglavara na tonovima iste 
visine. Taj zapisani napjev omogućava mi neargumentiranu pretpo- 
stavku da je napjev osorskih lauda bio vjerojatno građen na istim 
osnovama, ili na veoma sličnim osnovama kao i napjev zadarskih 
lauda iz početka XII. stoljeća. Ako je i napjev osorskih lauda bio 
također silabičan s nerazvijenom melodijskom krivuljom i nagla- 
šenim recitiranjem imena poglavara, takav napjev mogli su i ereski 
i lošinjski Hrvati bez poteškoća naučiti i prilagoditi ga tekstu na 
svom jeziku. 

U velikom mnoštvu koje je pjevalo laude dva različita teksta 
nisu bila tako oštro neskladna ako su ih Romani i Hrvati izvodili 
gotovo istim ili vrlo sličnim napjevom. 


228 Isti, n. dj., 48. 


2% Vj. Štefanić, Tisuću i sto godina od moravske misije. Slovo 13., 


Zagreb 1963., 33. 
*0 A. Zaninović, Laudes iz početka 12. vijeka..., 5—6. 
*% M. Grgić, Zadarske laude..., 311. 

Svjestan sam da iznesena mogućnost nema nikakvih izravnih 
potvrda u izvorima. Iznio sam je zato jer su me na nju upućivali 
drugi konkretni podaci na osnovu kojih držim da iznesena moguć- 
nost može biti posve realna. 


Značajniji i jasniji od prvoga je drugi izvor. To je odlomak iz 
životopisa pape Aleksandra III. što ga je pisao kardinal Boson.! 
On je pratio papu na putu iz luke Vasto u današnjoj pokrajini Chieti 
do Mletaka. Papa Aleksandar III. pošao je godine 1177. u Mletke 
da se tamo sastane i sklopi mir s carem Fridrikom I. Barbarossom.' 
Na tom putovanju morao je zbog nevremena skrenuti prema dal-“ 
matinskim otocima. Tako je stigao i u Zadar, gdje se zaustavio 
četiri dana. Papin put od Vasta do Mletaka i naročito njegov bora- 
vak u Zadru posebno je obradio Ante M. Strgačić u svom radu 
»Papa Aleksandar III. u Zadru«.** Donosim izvadak iz Bosonova 
životopisa pape Aleksandra III. u Strgačićevu prijevodu. 

»A odatle (tj. s Visa — Strgačićeva opaska) ploveći mimo ostale 
dalmatinske otoke slijedeće nedjelje, prije nego je sunce granulo, 
zajedno s braćom... (Strgačić ovdje ispušta imena papine pratnje) 
dovezoše ga zdrava i vesela u grad Zadar, koji se nalazi na rubu 
ugarskog kraljevstva. Kako dotada nije taj grad posjetio nijedan 
papa, s dolaska papina nasta u gradu veliko veselje i neopisiva 
radost među klerom i pukom i svi su blagoslivljali Gospoda, koji 
se udostojao pohoditi Zadar preko Aleksandra, svoga sluge i nasljed- 
nika sv. Petra. I tako, pošto mu je po rimskom običaju bio pri- 
premljen bijeli konj, povedoše ga u povorci gradom uz pjevanje 
bezbrojnih lauda i kantika, koje su gromko odjekivale u njihovu 
hrvatskom jeziku, (podvukao Strgačić) do u glavnu crkvu sv. Sto- 
šije, u kojoj počiva uz počasti pohranjena ona djevica i mučenica.«** 

Izneseni drugi izvor jasniji je i veoma značajan, jer izričito 
veli da pjevanje lauda i kantika nije bilo na latinskom ili grčkom 
jeziku nego da je bilo »in eorum sclavica lingua«.* Taj izvor je 
neobično važan, jer je neposredno svjedočanstvo slavenskog, tj. 
hrvatskog crkvenog pjevanja u gradu Zadru u XII. stoljeću. 

Talijanski historičari su godinama pisali da je dio životopisa 
koji govori o svečanoj papinoj povorci uz pratnju lauda i kantika 
na hrvatskom jeziku — kasniji umetak, da prema tome navedeni 


. *#1O životu i porijeklu kardinala Bosona ne zna se mnogo. Pretposta- 
Vlja se da je bio rođak papi Hadrijanu IV. koji je bio rodom Englez. Isp. A. 
Strgačić, n. dj., 158. i 179. (bilj. 42.) i tamo navedenu literaturu. 

?22 Radovi IJAZU Zadar, sv. I., Zagreb 1954., 158—184. 

25 A, Strgačić, Hrvatski jezik i glagoljica u crkvenim ustanovama grada 
Zadra. ZZ, 384. 

*84 Isto. (Latinski tekst donosi Strgačić prema L. Duchesne, Le Liber 
Pontificalis II, 437). 

odlomak nije autentičan izvor.“ Na taj se prigovor potanje osvrnuo 
i odlučno ga i obrazloženo odbio Ante M. Strgačić. 

Strgačić je pokazao da odlomak o hrvatskom pjevanju lauda i 
kantika u Zadru nije kasniji umetak iz XIV. stoljeća. Talijanski 
historičari nisu, naime, uzeli u obzir i rezultate istraživačkog rada 
uglednog francuskog istraživača starokršćanske povijesti Louisa 
Duchesnea (1843—1922). Strgačić se pozvao na podatke iz II. sveska 
Duchesneova kritičkog izdanja životopisa rimskih papa (Le Liber 
Pontificalis, Paris 1892.) što ga je Duchesne pripremio prema naj- 
starijim i najvjerodostojnijim kodeksima. U tom je djelu Duchesne 
utvrdio da se rukopis iz XIV. stoljeća (od Nikole Rosellija, kardinala 
Aragonije) slaže s rukopisom kardinala Bosona, jer je Bosonov ruko- 
pis našao kao umetak fol. 233—271 kodeksa Riccardianus 228 u 
Vatikanskoj biblioteci. Isti je francuski istraživač pokazao da je 
odlomak koji u rukopisu iz XIV. stoljeća govori o zadarskim doga- 
đajima godine 1177. identičan istom odlomku u rukopisu kardinala 
Bosona.“ Tako nam je Strgačić dokazao'autentičnost izvora o hrvat- 
skom pjevanju lauda i kantika u Zadru godine 1177. 

Talijanski su istraživači imali i drugi prigovor našem izvoru. 
Kad su, naime, i dopuštali mogućnost da bi pasus »in eorum selavica 
lingua« mogao potjecati iz autentična izvora, u tom se slučaju nji- 
hov prigovor odnosio na samu oznaku jezika kojim su bile pjevane 
laude i kantici. Talijanski su istraživači iznijeli mogućnost da je 
kardinal Boson — kao stranac koji do tada nikad prije nije čuo dal- 
matski jezik, jezik dalmatinskih Romana — mogao dalmatski jezik 
smatrati slavenskim i stoga ga pogrešno označiti kao »eorum sclavica 
lingua«.*" 

Strgačić je odbio i taj prigovor s obrazloženjem da postoji očita 
i znatna razlika između dalmatskog i hrvatskog jezika. Tu razliku 
pokazuju među ostalim i spomenici dalmatskog jezika što ih je 
objavio Konstantin Josef Jireček.““ Poradi toga Strgačić zaključuje 
da je »naivna tvrdnja, da bi jedan intelektualac, koji je vrlo dobro 


285 To su bili: Vitaliano Brunelli, A proposito d'un iscrizione nella nostra 
basilica metropolitana (Il Dalmata XXI/10, Zara 1886); isti Papa Alessandro 
III. a Zara (Il Dalmata XXXIX/3, Zara 1904.); Isti, u svojoj knjizi Storia di 
Zara 1., Venezia 1913., 345—348; Lorenzo Benevenia, Il comune di Zara nel 
secolo XII (Rivista Dalmatica II/1, Zara 1900.); Giuseppe Praga, Testi volgari 
spalatini del trecento (Atti e memorie della Societa Dalmata di Storia Patria 
II., Zara 1927.); uz njih i slavist Arturo Cronia, L'enigma del glagolismo in 
Dalmazia dalle origini all! epoca presente. Estratto della »Rivista Dalmatica«, 
Anno VI—VII—VIII. Zara 1922. (1925.). 

286 A, Strgačić, Papa Aleksandar III...., 180. (bilj. 58. i 59.), 160., 159. 
i 179—180. (bilj. 47—54.). 

287 Tako su pisali: Matteo Bartoli, Das Dalmatische. Altromanische Spra- 
chreste von Veglia bis Ragusa und ihre Stellung in der Apenino-Balkanischen 
Romania. (Schriften der Balkankommision, Linguist. Abteil. IV 1, Wien 1906., 
190—191); A. Cronia, I/enigma..., 67; G. Praga, Testi volgari..., Ti. 

poznavao Italiju i njezin govor, kako je to bio Bozon, mogao dal- 
matski govor, pa i ne čuo ga nikad prije u životu, zamijeniti s 
hrvatskim. «* 

& Uza sve to ja nalazim još jedan značajan razlog zbog kojeg 
držim da pasus »in eorum sclavica lingua« ne možemo nikako tu- 
mačiti kao pogrešnu oznaku za dalmatski jezik. 

: Kardinal Boson je zapisao da su papinoj povorci pjevali laude 
i .kantike. Nije napisao da su pjevali crkvene pjesme nego je izri- 
čito naveo laude i kantike. Nastaje pitanje što podrazumijevamo pod: 
tim nazivom. 

Pod nazivom laude mogli bismo podrazumijevati jedan od tri 


međusobno posve različita vokalna oblika s potpuno različitim tek- 
stovima. 


Prvi oblik su laude koje su posebna forma aklamacija. Te 
laude su zazivi za zdravlje i uspjeh svjetovnih i crkvenih pogla- 
Vara, a pjevaju se za vrijeme bogoslužja. U Dalmaciji su običavali 
pjevati takve laude u svim onim obalnim i otočkim gradovima koji 
su u ranijem srednjem vijeku priznavali vrhovnu vlast bizantskog 
cara. U razdoblju od XI. do XIV. stoljeća pjevanje tog oblika lauda 
posebno je važno, jer njime pojedini grad izričito priznaje vrhovnu 
vlast vladara kojemu je podložan. U gradu Zadru su se takve laude 
održale sve do Uskrsa 1918. god.“ 


Drugi oblik su »Laudes matutinae«, Pohvale iza Jutrnje, sastavni 
dio Officium divinuma (Časoslova)*“' i prema tome i sastavni dio 
bogoslužja.“* U sklopu tih lauda je i kantik »Blagoslovljen Gospod 
Bog Izraelov«. 

Treći su oblik laude — »talijanske duhovne popijevke, jedno- 
stavne građe i pučkog karaktera«.*“* Od najstarijih primjeraka imamo 
samo fragmente iz XIII. stoljeća. Obilnije stvaranje tih lauda počelo 
je tek u drugoj polovici XIII. stoljeća.“ 

Kako treći oblik lauda potječe tek iz XIII. stoljeća, to u Boso- 
novu podatku možemo vidjeti samo laude prvog ili drugog oblika. 
Smatram da je vjerojatniji prvi oblik, jer je i mnogo prirodnije da 
je mnoštvo aklamiralo papi i zazivalo za nj zdravlje i uspjeh, negoli 
da mu je u počast pjevalo psalme iz Lauda — Pohvala iza Jutrnje. 


28 Constantin Jireček, Die Romanen in den St&dten Dalmatiens w&hrend 
des Mittelalters, Denkschriften der Kaiserlichen Akademie der Wissenschaften 
in Wien, Phil.—hist. Classe, XLIX, Wien 1903., 1—19. 

2% Papa Aleksandar III..., 175. 

0 V, bilj. 225. 

*&1 Albe Vidaković, Časoslov, ME 1, Zagreb 1958., 314. 

%2 Dragutin Kniewald, Liturgika, Zagreb 1937., 4. (Časoslov pripada ši- 
Tem pojmu liturgijskih funkcija, funkcijama koje je ustanovila Crkva). 

*&5 A, Vidaković, Laude, ME 2, Zagreb 1963., 90. 

*4 Mario Pelaez, Lauda. EI Treccani, sv. XX, 621. 

Za prvi oblik lauda imamo s početka XII. stoljeća upravo iz 
Zadra sačuvan napjev uz tekst na latinskom jeziku.“ Ne raspolažem 
podacima kojima bi neposredno mogao dokazati da u to vrijeme u 
Zadru nisu pored latinskih postojale još i laude na dalmatskom 
jeziku, ali ipak odbijam mogućnost da bi u Zadru u XIII. stoljeću 
pored latinskih postojale još i laude na dalmatskom jeziku. Držim 
da u Zadru laude na dalmatskom jeziku nisu postojale zbog toga 
što zadarskim Romanima (odnosno Latinima) nisu bili ni latinski ni 
grčki posve nerazumljivi i tuđi jezici, kao što su to bili Hrvatima 
i drugim Slavenima. Poradi toga zadarski Romani nisu ni imali 
potrebe da osim lauda na latinskom jeziku pjevaju još i laude na 
dalmatskom jeziku. 


Kantici su liturgijske biblijske pjesme po strukturi teksta nalik 
na psalme, a po sadržaju obično himničkog karaktera. Postoje kan- 
tici s tekstovima iz Svetog pisma Starog zavjeta (Cantica minora) 
i kantici s tekstovima iz Svetog pisma Novog zavjeta (Cantica 
maiora ili Evanđeoske pjesme). Za sve psalme iz Starog zavjeta 
postoji također naziv Cantica.“* 


Moram još i spomenuti da u latinskom jeziku riječ canticum, 


može označavati također i pjesmu i popijevku, bez potanje oznake 
o kakvoj je to pjesmi ili popijevci riječ. U kontekstu u kojem nam 
se riječ canticum javlja u našem slučaju (cum inmensis laudibus 
et canticis -altisone resonantibus)*““* očigledno mi je da je očevidac, 
kardinal Boson, htio zapisati kakve su pjesme pjevali zadarski kler 


i puk papi Aleksandu III. Boson nije samo konstatirao da su papi 


oduševljeno pjevali nego je i potanje zabilježio što su mu pjevali. 


Držim, stoga, da prijevod »gromkim pjevanjem lauda i pjesama« 


nikako ne bi odgovarao Bosonovu originalu. 
Pretpostavljam da su kler i puk u gradu Zadru pjevali papinoj 


povorci kantike iz Novog zavjeta jer su tom mnoštvu kantici iz. 


Novog zavjeta bili bolje poznati od onih iz Starog zavjeta. Strgačić 
nabraja tri Cantica maiora, kantik blažene Djevice Marije »Veliča 
duša moja Gospoda«, Zaharijin »Blagoslovljen Gospod Bog Izra- 
elov« i Šimunov »Sad otpuštaš, Gospode, slugu svoga«, i komentira 
kako se ti kantici »vrlo lako nauče napamet i kod osrednjeg pri- 
sustvovanja crkvenim službama, jer se danomice ponavljaju pri 
određenim službama u crkvi«.*“" 

Kantici su, dakle, dio bogoslužja i stoga se pjevaju liturgijskim 
jezikom. U Zadru je sredinom druge polovice XII. stoljeća liturgijski 


25 Isp. A. Zaninović, Laudes iz početka 12. vijeka..., 3—4. V. Novak, 
Neiskorišćavana kategorija..., 59—60.; M. Grgić, Zadarske laude..., 310. 

“6 A. Vidaković, Canticum, ME 1, Zagreb 1958,. 230. 

žA&a Vidi bilješku 234. 

21 Papa Aleksandar III. ..., 172. 


jezik mogao biti latinski, grčki*“ pa i crkvenoslavenski hrvatske 
redakcije — ali ne i dalmatski! Poradi toga odbacujem svaku mo- 
gućnost da bi se u to vrijeme u Zadru kantici mogli pjevati na 
dalmatskom jeziku. : 


Nastojao sam da pokažem kako se u Zadru u drugoj polovici 
XII. stoljeća niti laude (zazivi) niti kantici nisu pjevali na dalmat- 
skom jeziku. Stoga zaključujem da se na dalmatskom jeziku nisu 
pjevali ni pri dolasku pape Aleksandra III. Time gubi svaku snagu 
prigovor da je kardinal Boson zbog nepoznavanja jezika dalmatski: 
jezik pogrešno označio kao »sclavica lingua«. 

Kad, dakle, zadarski građani nisu pjevali ni lauda ni kantika 
na dalmatskom jeziku, onda gubi svaku važnost i prigovor što ga 
je iznio talijanski historičar Antonio Teja. On je tvrdio da se ozna- 
ka »sclavica lingua« odnosi na zemlju, na pokrajinu u kojoj se 
taj jezik govori — jer su Mlečani imali za Dalmaciju i naziv 
Sclavonia — i da je prema tome Bosonova oznaka »eorum scla- 
vica lingua« nastala ne na osnovu osobina jezika što ga je čuo 
nego po imenu pokrajine u kojoj je taj jezik čuo (a taj je jezik 
prema Teji bio dalmatski jezik).** 

Talijanski istraživači, lingvist Matteo Bartoli i slavist Arturo 
Cronia iznijeli su još jednu mogućnost interpretacije pasusa »in 
eorum sclavica lingua«. Bili su voljni da priznaju mogućnost da je 
to stvarno bio slavenski jezik,“ ili da je slavenski nadglasao dal- 
matski," — ali to samo u slučaju da su u povodu papina dolaska 


25 Da se grčki jezik i grčki (istočni) obred upotrebljavao u Zadru u 
drugoj polovici XII. stoljeća, dokazuje odlomak iz pisma što ga je papa Ino- 
cencije II. uputio zadarskomu kaptolu godine 1198. — (Cum igitur in eccle- 
sia vestra, que sub obedientia sedis apostolice perseuerans Grecorum hactenus. 
et ritum seruauerit et linguam). Citat donosim onako kako ga nalazim u 
zbiref listina što ju je uredio Tadija Smičiklas, Codex diplomaticus regni 
Croatiae, Dalmatiae et Slavoniae, vol. II., Zagreb 1904., 289—290. (273. 1198, 
6. februara. Lateran. — Inocencije III. papa nalaže kaptolu zadarskomu, da 
se ima lišiti časti nadbiskup izabran od svjetovnjaka i drugi izabrati—). Na 
taj su fragment nedavno posebno upozorili i objavili ga V. Novak, 'Neisko- 
rišćavana kategorija..., 68. (bilj. 56) i A. M. Strgačić, Hrvatski jezik i gla- 
goljica..., 385. 

*9 Antonio Teja, La Dalmazia preveneta. Realta storica e fantasie jugo- 
Ee sulla Dalmazia dei sec. VI— XV. — Santa Margherita Ligure 1949.,. 

T1—273. Tejino tvrđenje donosim prema citatu što ga je objavio A. M. Str- 
Bačić, Papa Aleksandar III. ..., 183. (bilj. 105.). 


250 g 4 
a. A. Cronia, Lenigma..., 68, (...se veramente dovesse constare che 
quell occasione si cant in »islavo« a Zara...). 


ža LM. Bartoli, Das Dalmatische... 1. dio, 190., — navodim prema odlom- 
A što ga je objavio A. M. Strgačić, n. dj., 182, bilj. 92. (Nun sind gewiss 
em Geriicht der Ankunft »tanti ospitis«, geradeso wie friiher bei der An- 
Com des Dogen Pietro Orseolo: in Ossero und noch mehr, Scharen von. 
Zi Sr Kranken, Frommen in die Stadt gestr&mt, zur grossen Paradierung,. 
Li underheilung, zur heiligen Segnung. So kčnnen freilich die slavischen 
leder die romanischen iibertčnt haben.). ' 


Š J. Bezić: Razvoj glagoljaškog pjevanja... 8I 


u grad Zadar nagrnule slavenske tj. hrvatske mase iz okolice Za- 
dra koje su prema njihovu izlaganju nadglasale dalmatsko pjeva- 
rije građana grada Zadra, svećenstva i laika. 

Zadarski historičar Strgačić im je na to odgovorio da je ne- 
istinito i nedokazano da bi u gradu Zadru (u to vrijeme) dalmat- 
ski jezik bio predominantan. Kad bi se laude i kantici pjevali 
sukcesivno sad na latinskom, sad na hrvatskom, uvjeren je da 
to ne bi moglo ostati nezapaženo Bosonovu opisivanju događaja.“ 

Dok su mi ti odgovori jasni i uvjerljivo opravdani, ne mogu 
se složiti sa Strgačićevim izlaganjem »da je papa neočekivano 
banuo u grad« i da stoga »živalj iz okolice nije mogao, a niti je 
imao vremena, da mu pri iskracaju i svečanom ulazu u grad dođe 
u susret«.“ 

U sva četiri izvora o boravku pape Aleksandra III. u Zadru, 
što ih je Strgačić objavio,“ nigdje ne piše da je papa neočekivano 
stigao u zadarsku luku. Pokušat ću da riješim taj problem pomoću 
podataka što ih nalazim i nazirem u tekstovima izvora. Najprije 
ću potanje razmotriti papin put od Visa do Zadra, odnosno već 
od Vasta dalje, kako ga to opisuje rukopis kardinala Bosona. 

Galije pape Aleksandra III. i njegovih pratilaca isplovile su 
iz luke Vasto na Čistu srijedu 9. III. 1177. rano ujutro." Zbog 
jake bure morale su skrenuti na otok Palagružu. U noći od srijede 
na četvrtak galije su krenule dalje i u četvrtak oko podne stigle 
u Vis na istoimenom otoku. U nedjelju 13. III. prije izlaska sunca 
papa i njegova pratnja stigli su u Zadar. Boson ništa ne piše kad 
su krenuli s otoka Visa i da li su se negdje putem zadržavali ili 
odmarali. 

Ni Boson ni drugi papin pratilac i autor »Chronicona« Ro- 
mualdus Guarna, nadbiskup Salerna,“ ništa ne spominju da bi 
papu na Vis došao posjetiti tadašnji splitski nadbiskup Rajnerije. 
O tome piše samo Splićanin arhiđakon Toma (1201—1268.) u svo- 
joj Historia Salonitana. 

Prema zapisu arhiđakona Tome nadbiskup Rajnerije je od- 
mah pošto je primio vijest da je papa na Visu krenuo na taj otok 
»cum magno comitatu cleri et nobilium civitatis«, noseći papi 
hranu i darove" Vjerojatno je, naime, neki glasonoša smjesta 
riakon papina dolaska na Vis pohrlio u Split da obavijesti nadbi- 


222 Papa Aleksandar III...., 175. 

253 N, dj., 174. (i 167—168.). Tu se Strgačić pozivlje na izlaganje Lorenza 
Benevenije, a ne na tekstove izvora. 

24 Papa Aleksandar III...., 163—165. 

255 Podatke iz Bosonova rukopisa prenosim iz Strgačićeva rada Papa 
Aleksandar III...., 161—162. 


26 Papa Aleksandar III. ..., 156. 

251 Thomas Archidiaconus, Historia Salonitana, edit. Rački Zagrabiae 
1894., 72, — citiram prema fragmentu što ga je objavio A. M. Strgačić, Papa 
Aleksandar III. ..., 163—164. 

skupa. Uz povoljan vjetar mogao je, ipak, tek navečer stići u 
Split. Ako je Rajnerije i najranije (oko 5 sati ujutro) pošao iz 
Splita, ako je i on imao povoljan vjetar, mogao je na Vis stići tek 
u petak (11. III) u rano poslijepodne. 

: Ako je Tomina vijest vjerodostojna, u tom slučaju papa nije 
pošao s Visa prije Rajnerijeva dolaska na Vis. Papa je u tom 
slučaju mogao iz Visa isploviti tek u petak kasno poslijepodne 
U slučaju da vijest arhiđakona Tome nije vjerodostojna, papa je 
magao i ranije krenuti prema otocima sjeverne Dalmacije. Tada e 
mogao imati i više vremena za zaustavljanje, jer je tek u nedjelju 
ujutro uplovio u Zadar. Ako su papine galije plovile u sličnim 
vremenskim prilikama kao na putu od Palagruže do Visa, onda 
je papino putovanje od Visa do Zadra moglo — bez svakog za- 
ustavljanja — trajati oko 30 sati. 


; Kako je od petka kasno popodne do nedjelje rano ujutro 
imao na raspoloženju otprilike 38 sati, imam razlog da pretpo- 
stavim kako se putem negdje zaustavio. Gdje se zaustavio, to 
mogu samo nagađati. Pogodna mjesta za zaustavljanje mogao je 
naći u uvalama otoka Žirja i Vrgade kao i u Pašmanskom i Za- 
darskom kanalu. 


.Pomišljam, ipak, da se nakon putovanja od oko 24 sata na 
dulje vrijeme zaustavio tek negdje u Pašmanskom kanalu, možda 
čak iki! Zadarskom, a ne u uvalama otoka Žirja ili Vrgade. Razlog - 
koji me je naveo na takvo domišljanje jesu dva izvora koja go- 
vore o dočeku priređenu papi u Zadru. Ti izvori upućuju na pret- 
postavku da su Zadrani bili obaviješteni o papinu dolasku. Prema 
tome mjesto gdje su se papine galije zaustavile moralo je biti 
relativno blizu Zadra, tako da je u Zadar mogla stići vijest o pa- 
pinu dolasku. 


“" 

258 Bez preciznog izračunavanja — samo laičkim mjerenjem udaljenosti 
na geografskoj karti — nalazim da je otok Vis najkraćim morskim putem 
udaljen od Splita oko 55 km, a od otoka Palagruža 87 km. — Iz Bosonova 
rukopisa (prema Strgačiću, n. d., 162., 164.) saznajemo da je papa uz povoljan 
a plovio od Palagruža do Visa cijelu noć od srijede (9. III.) na četvrtak 
pa “nA : . prijepodne, sveukupno otprilike 16—17 sati. Na osnovu 
a a a : pretpostavljam da se papina galija kretala srednjom brzinom 
Mk žno 5 do 6 km na sat. Zbog toga pretpostavljam da i glasonoša i u 

o Jnim vremenskim prilikama nije plovio brže od 7 km na sat te je tako 
no stići u Split tek u četvrtak navečer. Ako je Rajnerije istom brzinom 
enuo sutradan rano ujutro, opet je na Vis mogao stići tek nakon otprilike 

8 sati plovidbe, tj. u rano poslijepodne. 
i To vrijeme bilo im je otprilike potrebno ako su s Visa prema Zadru 
: enule najkraćim putem, tj. ako su pošle ravno prema šibenskom otočju 
Mr Posonu: »Et exinde, ceteras Dalmatie insulas transcendentes,..., — 
o n. dj., 164.), gdje su prošle uz otok Žirje, nadalje Murterskim kana- 
Ma pored otoka Vrgade ušle u Pašmanski kanal, a odatle Zadarskim kana- 
o Zadra. Na tom su putu papine galije prošle put dugačak oko 150 km. 

Prvi od tih dvaju izvora, drugi papin pratilac _ Romualdus 
Guarna, piše da je papa sa svojom pratnjom u nedjelju stigao u 
Zadar, »gdje su ga dočekali (podvukao J. B.) nadbiskup i biskupi 
one pokrajine s knezom i pukom grada s dosta poštovanja«.“ 

Drugi, znatno mlađi izvor koji govori o papinu boravku u 
Zadru 1177. god. jest odlomak iz danas izgubljene kronike Za- 


PRETII 


Mx: 


ma i tadašnjoj nada zapisao kako je papu u Zadnu »u luci, 
premda je puhala jaka bura, dočekao (podvukao J. B.) čitav grad, 
koji mu je izišao ususret«.“" 

Guarnina i Kožičićeva vijest navode me na zaključak da su 
Zadrani znali da će doći papa, da su bili obaviješteni. 

Prema Guarninu zapisu papu su dočekali i crkveni i svjetovni 
poglavar grada i puk, dakle, čitav grad. Guarna još kaže da su 
uz nadbiskupa — tj. zadarskog Lampridija — bili još i biskupi 
one pokrajine. Takav doček ne bi mu mogli pripremiti da je papa 
posve iznenada banuo u grad. 

Ako dopustimo da je bilo moguće da je papa u subotu (12. 
III.) kasno popodne pristao uz kopnenu obalu negdje u okolici 
Biograda na moru, tada je mogao po kopnu poslati glasonošu u 
Zadar i obavijestiti Zadrane o svom dolasku. Još je vjerojatnije 
da su stanovnici onog kraja gdje se papa zaustavio poslali svog 
glasnika u Zadar. Iz Biograda do Zadra glasonoša-konjanik mogao 
je brzim jahanjem svladati udaljenost od oko 30 km za dva sata.** 
Ako je na put krenuo samo teklić-pješak, mogao je taj teklić 
putem negdje nabaviti konja i tako brže stići u Zadar. U slučaju 
da je morao pješačiti sve do Zadra, i opet je mogao stići prije 
ponoći da obavijesti zadarskog nadbiskupa o dolasku papinu.“ 

Ako nam je Guarna vjerodostojan očevidac poput Bosona — 
a to je Strgačić jasno dokazao u svom radu** — zašto, onda, ne 
bismo vjerovali Guarni kad je zapisao da su papu u Zadru doče- 
kali uz zadarskog nadbiskupa i biskupi one pokrajine (tj. sjeverne 
Dalmacije) (»...ubi ab archiepiscopo et episcopis regionis illius et. 
comite et populo ciuitatis satis honorifice est receptus«.)“* 


200 Romualdi Salernitani Chronicon, edit. C. A. Garufi fasc. 221, Bologna 
1928., 270., — navodim iz rada A. M. Strgačića, Papa Aleksandar III..., 162., 
180. (bilj. 67.). 

261 Carlo Federico Bianchi, Zara Cristiana, vol. I., Zara 1877., 39 Ovdje 
citiram Strgačićev prijevod iz njegova rada Papa Aleksandar II.. 163. 

2822 Konj u galopu prođe 4,5 m u sekundi, tj. 16,2 km na sat — "podatak. 
iz Meyers Konversations-Lexicon, 7. Band, Leipzig und Wien 1898., 448. 


268 Pješak u brzom hodu nea 6 km na sat (6,12 km prema tabeli u ' 


Mayers Konversations-Lexicon..., 448), teklić je udaljenost Biograd—Zadar 
mogao prevaliti za 5 sati. Š 
2 Papa Aleksandar III. ..., 156—158., 162., 163., 165—166. 
25 Romualdi Salernitani Chronicon..., 270. — citiram iz n. dj, A. M. 


Strgačića, str. 163. i 180. (bilj. 67.). 

U Zadar na doček pape od biskupa iz sjeverne Dalmacije 
mogli su naprečac stići samo biskupi Nina i Skradina. m 
biskupa mogao je relativno lako obavijestiti glasnik-konjanik iz 
Zadra. Dobrim konjem mogao je proći udaljenost od 17 km (ili 
tadašnjim putevima možda i koji kilometar više) za sat i pol vre- 
mena. Ninski biskup mogao je biti obaviješten u svakom slučaju. 
Ako je naime, obavijest o dolasku stigla u Zadar tek vrlo kasno 
navečer, iz Zadra moglo se brzim jahanjem dosta brzo do Nina. 
Ako je ninski biskup krenuo konjem oko 2 sata ujutro iz de 
imao je mogućnost da bez velike žurbe stigne u Zadar oko | 
sati ujutro (još u sumrak). 


Mnogo teže bilo je obavijestiti biskupa u Skradinu. Vremenski 
bilo je gotovo nemoguće, ali zato ipak ne posvema nemoguće, u 
subotu kasno popodne poslati iz okolice Biograda glasnika u Skra- 
din i očekivati da će skradinski biskup stići u nedjelju ujutro u 
Zadar. Konjanik koji je kasno popodne mogao krenuti iz okolice 
Biograda, imao je do Skradina svladati oko 60 km. Brzim jaha- 
njem mogao je do Skradina stići za 4 sata, mogao je, dakle, oba- 
vijestiti skradinskog biskupa još u subotu kasno navečer. To je 
moglo biti dovoljno da je skradinski biskup, ako je odmah konjem 
krenuo na put, mogao do jutra stići u Zadar. 

Ovim svojim domišljanjem i kombinacijama htio sam poka- 
zati da Guarna nije zapisao nešto što se ni u kojem slučaju nije 
moglo dogoditi, da nije zapisao nešto što bi bilo posve nerealno. 
Htio sam pokazati da su biskupi Nina i Skradina — makar uz 
velike napore — mogli stići u nedjelju ujutro u Zadar. Takav 
rijedak i jedinstven događaj kao što je bio dolazak pape u Zadar 
mogao ih je natjerati i na iznimno veliku žurbu. Time, naravski, 
nimalo nisam uspio pouzdano utvrditi da li su, na koji način i 
kada bili obaviješteni zadarski nadbiskup i biskupi Nina i Skradina. 

Postoji još i razlog zbog kojeg držim da su i obalna naselja 
između Zadra i Biograda mogla saznati za papin dolazak. Papa 
je iz Vasta krenuo s 11 galija i dvije teretne galije koje su vozile 
hranu i bijele konje. Zbog nevremena bile su teretne galije i 
posljednja, jedanaesta galija prisiljene da se vrate u Vasto.“" Papa 
je stigao na Vis s 10 galija. Ako je u subotu 12. III. popodne lili 
kasno popodne), dakle još za vidjela, papa sa svojih 10 galija ušao 
u Pašmanski kanal, pojava skupine od deset brodova u relativno 
uskom kanalu (širokom 2—4 km) nije mogla ostati nezapaženom. 


2 Biskupi iz Krka, Osora i Raba — sufragani zadarskog nadbiskupa — 
bili su predaleko da bi saznali za papin dolazak i da bi mogli stići na doček 
u Zadar u nedjelju 13. III. 1177. godine ujutro. U to vrijeme još ne postoji 
šibenska biskupija. Šibenik pripada trogirskoj biskupiji (v. CD, IL, 193 — 
u naredbama i zaključcima crkvenog sabora u Splitu godine 1185.). Tako su 
mogli iz sjeverne Dalmacije stići samo ninski i skradinski PR 

2% Papa Aleksandar III. ..., 163—164. 

Ninskog 


Stanovništvo i kopnene i otočke obale moglo je uz malo truda 
saznati tko putuje tim brodovljem. Ako se papa još i zaustavio 
negdje uz kopnenu obalu Pašmanskog kanala, ako je obalnim 
područjem između Zadra i Biograda prošao još glasonoša, očito 
je da je puk toga kraja bio obaviješten o papinu dolasku. Mogao 
je tada i pješke krenuti na put i do jutra stići u Zadar i sudjelovati 
u svečanu dočeku pape. 

S druge strane nije nemoguće da su uz ninskog biskupa stigli 
na doček i neki laici, stanovnici Nina. Na putu za Zadar mogli su 
se Ninjanima pridružiti i stanovnici Petrčana i Dikla, sela koja 
se spominju već u ispravama iz XI. stoljeća.“ Naprotiv, skradinski 
biskup morao je vrlo brzo jahati i nije se smio ni najmanje zau- 
stavljati ako je htio stići do jutra u Zadar. Poradi toga s njime 
vrlo vjerojatno nije stigla i neka veća grupa laika. 

Smatram da zbog svega što sam iznio neće biti točna tvrdnja 
da je papa iznenada banuo u Zadar i da hrvatsko stanovništvo iz 
okolice Zadra nije moglo stići na doček pape. Bartoli** i naročito 
Cronia“" bili su ipak na krivu putu kad su oznaku »in eorum 
sclavica lingua« priznavali samo na račun Hrvata iz okolice Zadra. 
Talijanski stručnjaci nimalo nisu uzimali u obzir činjenicu da su 
u XII. stoljeću u Zadru pored Romana živjeli i Hrvati." Hrvatsko 
stanovništvo — laici i njihovi svećenici — iz zadarske okolice pri- 
družilo se Hrvatima građanima grada Zadra, svećenicima i laicima 
kad su zajednički pozdravljali papu »in eorum sclavica lingua«. 
Stoga su zadarski Romani, laici i svećenstvo, bili očito manjina 
u mnoštvu koje je dočekalo papu. 

Uvaženi slavist Arturo Cronia upozorio je još i na mogućnost 
da su Hrvati 1177. god. u Zadru pjevali tada živim pučkim jezikom 
i ne crkvenoslavenskim hrvatske redakcije.“ Možda bismo mogli 
i bez posebna dokazivanja pretpostaviti da su laude vjerojatno 
bile na živom jeziku, a da su kantici zbog svojih tekstova iz Novog 
(ili Starog) zavjeta bili na crkvenoslavenskom hrvatske redakcije. 


268 Petar Skok, Postanak hrvatskog Zadra. Radovi IJAZU Zadar, sv. 1., 
Zagreb 1954., 41., 44., 63. (bilj. 7. i 24. 

26% Vidi bilj. 251. 

20 A, Cronia, L' enigma..., 68. (Il volere ammattere che i veri zaratini 
abbiano cantato in croato sarebbe un' assurdita storica). 

"LA. M. Strgačić, Hrvatski jezik i glagoljica..., 378—379. Isp. također 
P. Skok, Postanak hrvatskog Zadra..., 47., 62. (točka 8. i 9.), a posebno rad 
Vesne Jakić-Cestarić, Etnički odnosi u srednjovjekovnom Zadru prema ana- 
lizi osobnih imena; Radovi Instituta JAZU u Zadru, sv. XIX, Zadar, 1972. 
str. 99—166, posebno 163—164. 

272 N. dj., 68. (In ogni caso, se veramente dovesse constare che in quel- 
VPoccasione si canto in »islavo« a Zara, non so perchč e come si voglia subito 
ricorrere al paleoslavo, ormai arcaico e difficile, senza ammettere in prima 
linea Vesistenza della parlata volgare, intendo dire della lingua nazionale, 
viva, croata, che in occasioni solenni di giubilo ed esultanza avra echeggiato 
rudemente, ma sinceramente dalle masse del contado.). 

To pitanje, međutim, za ovaj moj rad nema presudne važnosti. 
Za proučavanje glagoljaškog pjevanja u XII. stoljeću — kad još 
nemamo zapisa liturgijskih tekstova u latinici i na živom narod- 
nom jeziku“? potpuno zadovoljava vjerodostojan podatak da 
se u to vrijeme u Zadru pjevalo na slavenskom jeziku, »in eorum 
sclavica lingua«. Za proučavanje glagoljaškog pjevanja nije toliko 
presudno koji je to razvojni stupanj hrvatskog jezika ili crkveno- 
slavenskog hrvatske redakcije mogao tada biti u Zadru. 

Tako mogu posve pouzdano zaključiti da su u Zadru godine 


1177. Hrvati grada Zadra i zadarske okolice, svećenstvo i laici, 


papi Aleksandru III. pjevali laude i kantike na svom slavenskom 
jeziku. U potanjem označavanju jezika kojim su pjevali možemo 
pretpostavljati da su laude pjevali na tadašnjem živom hrvatskom 
jeziku, a kantike na crkvenoslavenskom hrvatske redakcije.“ 

Kakvim su ih napjevima pjevali, o tome ne mogu ništa kon- 
kretnije kazati. Na osnovu zapisanog napjeva zadarskih lauda na 
latinskom jeziku iz početka XII. stoljeća" mogu samo pomišljati 
da su laude koje su Hrvati pjevali Aleksandru III. imale srodne 
osnovne muzičke osobine, slabo razvijenu melodijsku krivulju i 
karakteristično recitiranje na tonovima iste ili vrlo slične visine. 

A što možemo kazati o pjevanju glagoljaša u X. i XI. stoljeću? 
Osim vijesti koja samo dozvoljava mogućnost da su Hrvati otoka 
Cresa i Lošinja godine 1000. duždu Petru II. Orseolu pjevali laude 
na svom hrvatskom odnosno crkvenoslavenskom jeziku, za raz- 
doblje X. i XI. stoljeća nemam nijedan drugi podatak o pjevanju 
glagoljaša. Kad, dakle, ne raspolažem vijestima o glagoljaškom pje- 
vanju, nastojat ću da pomoću podataka iz vjerodostojnih histo- 
rijskih izvora prikažem kako se moglo razvijati glagoljaško pje- 
vanje tih vremena. 

* Vjerodostojne izvore o slavenskom bogoslužju na istočnim i 
sjeveroistočnim obalama i otocima Jadranskog mora u X. i XI. 
stoljeću nedavno je iscrpno interpretirala Nada Klaić u raspravi 
O historijskoj podlozi hrvatskog glagoljaštva u X. i XI. stoljeću, 
gdje je objavila i opširniji osvrt na dosadašnju literaturu o tom 
predmetu.“ Upozorila je da je problem pojave i učvršćenja sla- 
venskog liturgijskog jezika i glagoljice u Hrvatskoj nerazdvojivo 
povezan s problemima crkve u toj zemlji (tj. u bizantskoj Dal- 


23 Dragutin Kniewald, Hrvatski liturgijski jezik, SB IV/1964., br. 2, 3—4. 

*4 Ne za XII. stoljeće nego za sredinu XIV. stoljeća konstatira Josip 
Hamm (Hrvatski tip crkvenoslavenskog jezika, Slovo 13., Zagreb 1963., 54. 
(i 51.)) da su na crkvenoslavenskom jeziku bili tekstovi onih obreda ili dije- 
lova obreda koji su se čitali u svećeničkom zboru, a da su drugi tekstovi 
održavali »ono što je u danom periodu predstavljalo normu u živom narodnom 
govoru« (str. 54.). 

25 A. Zaninović, Laudes iz početka 12. vijeka..., 5. 

2 Nada Klaić, Historijska podloga hrvatskog glagoljaštva u X i XI 
stoljeću. Slovo 15—16., Zagreb 1965., 225—281. 

maciji i u hrvatskoj državi Trpimirovića), da je povezan s odnosom 
hrvatskih vladara prema toj crkvi, s odnosom dalmatinskih gradova 
prema Bizantu, Hrvatima i papi, kao i s općom evropskom situ- 
acijom u X. i XI. stoljeću; sve to treba uzimati u obzir uz same 
historijske izvore." 

O glagoljašima u X. stoljeću govore tri izvora: 1) pismo pape 
Ivana X. splitskom nadbiskupu Ivanu i njemu podređenim biskupi- 
ma; 2) pismo istog pape Tomislavu, kralju Hrvata, i Mihajlu, kne- 
zu zahumskom (upućeno također i splitskom nadbiskupu Ivanu i 
podređenim mu biskupima, svim županima, svećenicima i cijelom 
narodu); 3) deseti zaključak prvog splitskog crkvenog sabora. Treći 
izvor potječe iz godine 925., a prva dva iz vremena oko te godine 
neposredno pred održavanjem prvog splitskog sabora." 

Već je godine 1931. Miho Barada posebno naglasio činjenicu 
da papa Ivan X. u prvom pismu splitskom nadbiskupu kori biskupe 
dalmatinskih gradova što dopuštaju da se u njihovim biskupijama 
širi Metodijeva nauka, bogoslužje na štranom a ne na latinskom 
jeziku. Papa je uznemiren zato što su biskupi dalmatinskih gra- 
dova do 923. god. pripadali pod jurisdikciju carigradskog patri- 
jarha. Dozvoljavali su u svojim biskupijama bogoslužje na slaven- 
skom jeziku, jer se ono nije protivilo normama Istočne crkve. Ba- 
rada je također istaknuo da je, s druge strane, ninska biskupija 
— osnovana oko 864. god. — bila podvrgnuta neposredno papi, 
dakle Zapadnoj crkvi. Ako je ninska biskupija i prije bila osnova- 
na od Franaka i podređena akvilejskom patrijarhu," opet nije 
poput dalmatinskih gradova priznavala vrhovnu crkvenu vlast ca- 
rigradskog patrijarha. Tako se — prema Baradi — krajem IX. i 
početkom X. stoljeća slavensko bogoslužje moglo uspješno razvijati 
samo na području pod jurisdikcijom carigradskog patrijarha.“ 

Nada Klaić je potvrdila Baradino izlaganje kad je upozorila 
na početak čuvenog 10. zaključka prvog splitskog crkvenog sabora, 
gdje je našla očitu potvrdu da su glagoljaši živjeli u biskupijama 
bizantskih gradova Dalmacije. Taj zaključak, naime, zabranjuje 


27 N. Klaić, n. dj., 243. 

2% Ti su izvori, naročito 10. zaključak prvog splitskog sabora, bili već 
nekoliko puta objavljivani. Historičari se redovito služe tekstom kako ga je 
objavio Franjo Rački, Documenta... gdje se navedeni izvori nalaze na str. 
188—189., 189—190. i 192. — Prijevod tekstova papinih pisama objavljuju 
Izvori za hrvatsku povijest I. (do g. 1107.), uredila dr. Nada Klaić, Zagreb 
1955., 31—33. i 33—34. — Prijevod zaključaka prvog splitskog sabora donosi 
Historijska čitanka za hrvatsku povijest — I. Do ukidanja feudalnih odnosa 
u Hrvatskoj g. 1848., uredio prof. dr. Jaroslav Šidak, Zagreb, 1952., 17—19. 

*% Vladimir Babić, Hrvatske zemlje u ranofeudalno doba (od VII. do 
XII. stoljeća). VI. poglavlje knjige HnJ I, Zagreb 1953., 182. Vidi također 
Jaroslav Šidak, Izvori i literatura uz VI. poglavlje HnJ 1, 237. 

*% Miho Barada, Episcopus Chroatensis, CS 1/1931., 209—211., 218—215., 
185. — Za datum osnivanja ninske biskupije vidi Ferdo Šišić, Pregled povi- 
jesti hrvatskog narododa. Priredio Jaroslav Šidak, Zagreb 1962., 101. 


se 


svakom biskupu bizantske Dalmacije da zaređuje glagoljaše (ut 
nullus episcopus nostre prouintie).““ Stoga autorica i zaključuje 
da je promašeno svako povezivanje hrvatskog biskupa (tj. g. 925. 
ninskog biskupa) s problemom glagoljaša i to poradi toga što se 
deseti zaključak prvoga splitskog sabora odnosi na teritorij izvan 
hrvatske države.“ : 

Posebnu pažnju posvetila je teritoriju biskupija dalmatinskih 


bizantskih gradova. Na osnovu arheoloških nalaza o prostiranju 


agera bizantskih gradova u Dalmaciji upozorila je da je taj teri- 
torij obuhvaćao i bližu okolicu tih gradova. Za dalje utvrđivanje 
mogućnosti razvoja glagoljaštva — tj. slavenskog bogoslužja — 
početkom X. stoljeća poslužila se je rezultatima toponomastičkih 
istraživanja područja bizantske Dalmacije. U njima nalazi da su 
Slaveni, tj. Hrvati, u znatnom broju živjeli i izvan hrvatske države, 
na bizantskom teritoriju, što je sa svoje strane također očito po- 
godovalo razvoju glagoljaštva u bizantskoj Dalmaciji." 

U suprotnosti sa starijim pretpostavkama Barada piše da su 
Hrvati s područja hrvatske države mogli prihvatiti slavensko bogo- 
služje tek poslije prvog i drugog crkvenog sabora u Splitu (925. 
i 928.), kad je teritorij hrvatske države potpao pod crkvenu vlast 
splitskog nadbiskupa, kad je na taj način svećenstvo u kraljevini 
Hrvatskoj došlo pod indirektni crkveno-vjerski upliv Carigrada.“ 

Barada, naime, ističe da je X. stoljeće vrijeme kad su rimski - 
pape bez moći i ugleda, kad je popustila crkvena disciplina. U 
takvim prilikama »Rim nije mogao utjecati bilo u čemu na već 
postojeće crkveno-vjerske prilike u dalmatinskim gradovima« niti 
spriječiti da ne bi u vremenu od gotovo stoljeća i pol Hrvati s 
područja hrvatske države usvojili crkveno-vjerske norme bisku- 
pija dalmatinskih gradova koji su pripadali Bizantu. Zato je Ba- 
radi X. stoljeće vrijeme kad Hrvati s teritorija hrvatske države 
»mogu poprimiti u širem opsegu nešto što nije u skladu s normama 
Zapadne Crkve«, tj. slavenski jezik kao liturgijski jezik.“ 

U izlaganju 10. zaključka prvog splitskog sabora Nada Klaić 
Prikazuje biskupe dalmatinskih gradova u doista novom svjetlu. 
Uz pretpostavku da je tekst 10. zaključka glasio zaista onako 
kako ga je ispravio Franjo Rački (»(poterit) tam(en) in clericatu et 


#1 N. Klaić, Historijska podloga..., 252. (i 243.). Isp. prijevod dra Veljka 
Gortana što ga donosi Historijska čitanka za hrvatsku povijest — I. Do 
ukidanja feudalnih odnosa u Hrvatskoj g. 1848. — Uredio prof. dr. J. Šidak, 
Zagreb 1952., 18. 

22 N. Klaić, d. dj., 258. 

25 N. dj., 254—258. 

*#€ Episcopus Chroatensis..., 211. 

25 V, bilj. 284. — Da je u to vrjeme do sredine XI. stoljeća duboko 
pala disciplina u cijeloj Zapadnoj crkvi, piše i Svetozar Ritig, Povijest i 
pravo slovenštine u crkvenom bogoslužju, sa osobitim obzirom na Hrvatsku. 
I: sveska od 863—1248. Zagreb 1910., 152. j : 


si 


monachatu deo deseruire«),** ona se čak ne može oteti dojmu da 
su 'biskupi dalmatinskih gradova htjeli izigrati papin zahtjev da 
se dokine slavensko bogoslužje; ier se u tom slučaju zabrana iz 
10. zaključka ne odnosi na klerike i monahe. Drugom  jasnijom 
rečenicom zabrana slavenskog bogoslužja ne odnosi se na one crkve 
koje bi zbog nestašice svećenika bez popa glagoljaša ostale i bez 
službe božje. Za takve slučajeve bilo je, doduše, potrebno tražiti 
posebnu papinu dozvolu, ali autorica s razlogom pretpostavlja da 
se u svakom pojedinačnom slučaju nije tražila dozvola iz Rima. 
Papa Ivan X. nije više dugo vladao i već se god. 928., povodom 
drugog splitskog sabora, novi papa Lav VI. ništa ne interesira za 
slavensko bogoslužje nego samo ponovno i strože utvrđuje ukinuće 
ninske biskupije i vlast splitskog nadbiskupa nad cijelim terito- 
rijem hrvatske države.“" 

Od tog vremena dalje sve do sredine XI. stoljeća ne nalazimo 
niti dokumenata niti događaja koji bi ukazivali na neposrednu 
vezu Rima i balkanskih zemalja. U tom relativno dugom vremen- 
skom razmaku nitko nije provjeravao da li se uistinu poštuje i 
provodi u život 10. zaključak prvog splitskog sabora. U takvim 
prilikama slavensko bogoslužje moglo je dalje postojati i, dapače, 
razvijati se. Na teritorij hrvatske države proširila se crkvena vlast 
iz bizantske Dalmacije, gdje je bizantska tradicija bila jaka, a ta 
je tradicija dopuštala slavensko bogoslužje. Tako je nastalo vri- 
jeme kad se, kako je i Barada ustvrdio,“ glagoljaštvo moglo i 
proširiti i učvrstiti također i na teritoriju hrvatske države. 

Pod utjecajem reformnih strujanja iz francuske benediktinske 
opatije u Clunyju sredinom XI. stoljeća dolazi do reformnog po- 
kreta i u Rimu.“ Pape Leon IX. (1049—1054) i Nikola II. (1058— 
—1061) započinju reformu oštrom borbom protiv trgovanja crkve- 
nim službama i posjedima kao i protiv ženidbe svećenika. Crkveni 
sabor na Lateranu u Rimu donio je 1059. god. oštre propise kojima 
se imala provoditi reforma, izjednačivanje obreda i ustrojstva ka- 


26 Rački, Documenta..., 192. — Prema F. Šišićevu Priručniku izvora 
hrvatske historije I/1, Zagreb 1914., 217—220, V. Gortan prevodi 10. zaklju- 
čak bez korekture Račkoga — Historijska čitanka..., 18. (X. Neka se koji 
biskup naše pokrajine ne usudi promaknuti na bilo koji stepen ikoga, koji 
upotrebljava slavenski jezik, da služi bogu bilo kao svjetovni svećenik ili kao 
redovnik. Nadalje, neka mu ne dopusti, da služi misu u njegovoj biskupiji, 
osim ako bi bila oskudica svećenika; samo po odobrenju rimskog pape može 
mu dopustiti, da vrši svećeničku službu.) 

281. N. Klaić, n. dj., 252—253. — Isp. također F. Šišić (Pregled povijesti ..., 
123.), gdje piše da se slavenska služba (tj. slavensko bogoslužje) održala 
među Hrvatima »zacijelo zbog toga što su je dalmatinski biskupi i dalje 
tolerirali, kao i dotada«. — Isp. i S. Ritig, Povijest i pravo..., 152. (Bit će 
prije, da sami latinski biskupi radi pastoralne potrebe ne mogoše na ino, 
nego da zaređuju glagoljaše, nijesu li htjeli, da hrvatski puk ostane bez 
popova, a mogli su to lakše činiti, jer je pitanje slovenskoga bogoslužja bilo 
izgubilo svoju oštrinu, pošto je vrhovništvo splitskog metropolite bilo od 
sviju neprijeporno \priznato.). 

toličke crkve u svim ondašnjim katoličkim zemljama. U to je vri-- 


jeme, naime, bilo došlo i do rascjepa između Istočne i Zapadne 
crkve (1054). Papa Nikola II. poslao je u neke zemlje i svoje posla- 
nike-legate da uznastoje kako bi se propisi sabora na Lateranu 
što efikasnije provodili u život. Tako je 1060. god. crkvenom sa- 
boru u Splitu prisustvovao papin poslanik Majnard.*" 

Zaključci tog sabora nisu nam sačuvani. Kao vjerodostojan 
izvor sačuvalo nam se samo šest zaključaka što ih je u svom pismu 
»kralju i biskupima dalmatinskim«*" 
Peti od tih zaključaka prvi nam je izvor o glagoljašima u XI. sto- 
ljeću. U prijevodu glasi ovako: »Nadalje. Na svaki način zabra- 
njujemo pod prijetnjom izopćenja, da se Slaveni promiču na svete 
redove, ako nisu naučili latinski, i da se pripadnik klera, kojega 
god stepena bio, odsada podvrgava svjetovnom podložništvu ili 
svjetovnim daćama.«** 

Kao drugi izvor o slavenskom bogoslužju u XI. stoljeću Nada 
Klaić iznosi izvadak iz XVI. poglavlja u djelu Historia Salonitana 
Splićanina arhiđakona Tome.“ To je poznata Tomina priča o shiz- 
mi u Hrvatskoj, o splitskom saboru 1060. god., gdje je »utvrđeno 
i određeno, da se ne bi nitko unaprijed usudio božju službu vršiti 
na slavenskom jeziku, nego samo na latinskom ili grčkom, i da se 
nitko istog jezika (tj. slavenskog) ne zaredi u svete redove. Govo- 
rahu naime, da je gotska slova pronašao neki heretik Metodije, 
koji je napisao u istom slavenskom jeziku mnogo lažna protiv 
norma katoličke crkve; zbog toga je, kaže se, bio po božanskoj 
odluci kažnjen naprasitom smrću.«*“ U nastavku opisuje se akcija 
stranca svećenika Ulfa; kako je neuki svećenik Cededa protjerao 
krčkog biskupa i sam postao krčki biskup. 

Nada Klaić ne može prihvatiti izlaganje Mihe Barade koji 
stavlja pobunu Sedeha (Cedede) u vrijeme oko 1020. god.* Njoj 
Tomina priča o borbi za posebnog biskupa ima stvarnu historijsku 
okosnicu, jer je odraz borbi između pristaša reformističkog pape 
Aleksandra II. i protureformističkog pape Honorija II. Iz Tomina 
prikaza djelatnosti svećenika Ulfa zaključuje da je Ulfo poslanik 
protupape Honorija II. Za svog gospodara pridobija svećenstvo u 
Kvarnerskom zaljevu. Svećenik Cededa je glagoljaš. Prema obi- 


28 Hniscopus Chroatensis..., 211. 
2% Ivan Ostojić, Benediktinci u Hrvatskoj. Sv. I. Split 1963., 42—43. 
2% FP, Šišić, Pregled povijesti ..., 1830., 132. 


... ?%. Citiram iz prijevoda pisma pape Aleksandra II., objavljenog u Histo- 
rijskoj čitanci..., 19. 

.. * Historijska čitanka..., 20. (pismo je preveo V. Gortan). — Stariji 
Prijevod »...ako nisu vješti latinskoj knjizi...« objavljuju F. Šišić (Pregled 
Povijesti ..., 133.) i S. Ritig (Povijest i pravo..., 156.). 

2% Historijska podloga..., 258—261. 

24 Izvori za hrvatsku povijest I. (do g. 1107.) Uredila dr. Nada Klaić. 
Zagreb 1955., 51—52. (prevela N. Klaić). 

*5 Historijska podloga..., 239—240. 

naveo papa Aleksandar II.-. 


čaju Istočne crkve nosi bradu. Misu služi samo na svom jeziku. 
Protureformistički papa postavlja ga za biskupa u krčkoj bisku- 
piji, gdje Cededa vrši biskupsku čast i vlast u punom opsegu sve 
do svoje smrti.** 

U tekstu prvog od sačuvanih zaključaka splitskog sabora 1060. 
god. — koji spominje mogućnost da prior ili svjetovnjak bilo koje 
časti nasilno otjera biskupa s njegove stolice — Nada Klaić nalazi 
potvrdu da se takav događaj očigledno zbio u kojem gradu bizant- 
ske Dalmacije i pretpostavlja da se to dogodilo u gradu Krku 
na istoimenom otoku, gdje je svrgavanje reformističkog biskupa 
pomogla i svjetovna vlast koja je bila pristaša protureformističkog 
pape. 

Autorica posebno razrađuje pitanje tko je bio nosilac svje- 
tovne vlasti na Kvarnerskim otocima od 1063. do 1070. god. Nalazi 
da je to bio Ulrik iz porodice Orlamiinde, kranjsko-istarski grof. 
Za sudjelovanje u ratu protiv Ugarske on je 1063. god. od nje- 
mačkog cara Henrika IV., protivnika reformističkog pape, dobio 
pravo da proširi svoju istarsku krajinu na sjeverni dio istočne 
obale, a također i na dio bizantske Dalmacije, tj. na otoke Krk, 
Cres i Lošinj. Novostečeni posjedi postali su nova upravna jedi- 
nica, nova marka, dalmatinska marka." 

Pozivajući se na arhiđakona Tomu Nada Klaić smatra da je 
sredinom XI. stoljeća krčka biskupija obuhvaćala i dio kasnije 
senjske biskupije, jer je u drugoj polovici XII. stoljeća senjski 
biskup bio nasljednik krčkog u većem dijelu župa. Tako je teri- 
torij koji je obuhvaćao područje od rijeke Raše do Rječine, Kvar- 
nerske otoke i dio Hrvatskog primorja došao pod svjetovnu vlast 
koja nije priznavala reformističkog papu.“ U toj upravnoj jedinici 
izvan dohvata reformističkih dalmatinskih biskupa slavensko se 
bogoslužje moglo dalje obavljati, i to u onim kritičnim godinama 
neposredno nakon reformističkog splitskog sabora 1060. god. Po- 
sredno svjedočanstvo takva razvoja glagoljaštva pružaju hrvatski 
glagoljski spomenici iz XI. stoljeća, Valunski, Plominski i Krčki 
natpis — pa i nešto mlađa Baščanska ploča (oko 1100.) — koji 
svi potječu iz Kvarnerskog zaliva.?* 

Činjenica što se dalmatinska marka brzo raspala nije ugrozila 
glagoljaše tog područja. Jednim dijelom dalmatinske marke zavla- 
dao je akvilejski patrijarh, koji je u to doba bio pristaša Henrika 
IV. Drugi dio marke, Kvarnerski otoci bizantske Dalmacije, došli 
su pod vlast hrvatskog kralja Zvonimira, kako to dokazuju Baš- 
čanska ploča i Exultet iz Osorskog Evanđelistara. Premda pristaša 


moćnog reformističkog pape Grgura VII., Zvonimir na Krku ne 


2% N, dj., 262—263. 

2971. N, dj., 263—269 i 272—277. 

2% N, dj., 270—272. 

2% v, Štefanić, Tisuću i sto godina..., 33. 

progoni glagoljaše. Hrvatski kralj ne želi uznemiravati stanovnike | 
donedavna bizantskog Krka, jer očito nastoji da taj pogranični kraj 
svoje države čvršće priveže uz svoju kraljevinu. Poradi toga on 
krčke glagoljaše i dariva, kako je to uklesano na Baščanskoj ploči“. 

Nakon iznesene historijske podloge hrvatskog glagoljaštva u 
X. i XI. stoljeću moram upozoriti na jedno posve krivo prikaziva- 
nje tih događaja. U tri različita članka, sva tri iz godine 19953., 
objavljuje muzikolog Franz Zagiba isto pogrešno mišljenje kad 
prikazuje hrvatske kraljeve kao zaštitnike (!) slavenskog bogosluž- , 
ja" Zagibi su očito bili potpuno nepoznati radovi hrvatskih histo- 

30 N, Klaić, Historijska podloga..., 277—278. — Za tekst Baščanske ploče 
v. Vj. Štefanić, Baščanska ploča, EJ 1, Zagreb 1955., 385. i 387. (navedena 
literatura); za Exsultet iz Osorskog Evanđelistara v. V. Novak, Neiskorišća- 
vana kategorija... 47—48. — Napominjem da Vj. Štefanić u navedenom 
radu o Baščanskoj ploči (str. 387.) upozorava kako se iz teksta ploče ne može 
potanje saznati kada i kome je kralj Zvonimir poklonio »ledinu«, niti da li 
je benediktinski opat Držiha pisao u svoje vrijeme upravo hrvatsko-glagolj- 
ski kako je klesano u ploču, ili je izvornik tog prvog, nesačuvanog teksta, 
bio možda pisan latinski. Ali, u svakom slučaju, »sadržaj ploče svjedoči, da 
se u granicama Zvonimirove Hrvatske nalazio i otok Krk i da je kralj Zvo- 
nimir darivao i glagoljaške benediktince«. 

81 To su ova tri članka Franza Zagibe: 

1. Die deutsche und slawische Choraltradition als Verbindungsglied zwi- 
schen West- und Sidosteuropa. Kirchenmusikalisches Jahrbuch, XXXVII/1953, 
Koln 1953., 33—43. — Donosim dulji izvadak sa str. 38. da se vidi u kakvu 
kontekstu dolazi rečenica o zaštitničkoj ulozi hrvatskih kraljeva. Tu rečenicu 
podvlačim: 

Nicht nur im Westen, sondern auch im Siiden setzte von Rom aus der 
Kampf gegen den slawischen Choralgesang ein. So bleib auch den kroatischen 
Kočnigen nicht die Mahnung erspart, an der Messe in der »barbara lingua«, 
in kirchenslawischer Sprache nicht teilzunehmen, und 925 wurden die Bischčfe 
ausdriicklich dazu verhalten, nur solche Weltkleriker und Mčnche zu ordi- 
nieren, die die hl. Messe nicht nur in slawischer, sondern auch in lateini- 
scher* Sprache zelebrieren konnten. Nicht giinstiger war die Stellungnahme 
der Synode von Spalato 1059/60, ungef&hr zu jener Zeit also, als, wie schon 
erwšhnt, die slawischen Mčnche aus dem Kloster S&4zava ausgewiesen wurden 
(1080) und sich nach Ungarn (Višegrad) wandten und auch in Polen die Pflege 
des slawischen Jliturgischen Gesanges ein Ende nahm. Alle diese Ausrot- 
tungsbestrebungen hš&ngen mit der in Westeuropa herrschenden Bemiihung 
zusammen, der gregorianischen Liturgie zur Alleinherrschaft zu verhelfen. 
Diesem Bemiihen fiel damals auch die gallikanische und mozarabische litur- 
gische Gesangspraxis zum Opfer.5 / 15) Zagiba: Die Musikgeschichte der 
Slaven, VII. Teil: Kroatische Musik/. ' 

Doch die kroatische K&nige blieben standhaft, und ihrer Hartniickigheit 
ist es zu verdanken, dass 1248 endlich die slawische Liturgie durch ein Res- 
kript Papst Innozenz' IV. fir die kroatischen Linder erlaubt wurde. Der 
Bischof von Sea, Veglia usw. erlaubte die Bilateralisation der lateinischen 
und kirchenslawischen Kultsprache den Benediktinern, den Paulanern und 
auch den Weltpriestern, die damit zu Pflegern des alten Brauchtums wurden. 
Mit diesem Schritt der r&mischen Kurje ibegann das goldene Zeitalter des 
kirchenslawischen  Schrifttums kroatischer und bčhmischer Redaktion. An 
diesen Schritt erinnerten sich auch die Pšpste der Neuzeit, denn gerade 
dadurch, dass Kroatien eine eigene liturgische Sprache besass, blieb es gegen 
die Einfliisse der lutherischen Liturgie immun.“ (16 Zagiba: ibidem Teil VII.) 

ričara, od kojih je naročito Ferdo Šišić dosta oštro zamjeravao 
Trpimirovićima što nisu potpomogli slavensko bogoslužje.“ S dru- 
ge strane, u članku »O politici hrvatskih kraljeva prema narodnoj 
crkvi«, nastojao je Ljubo Karaman rehabilitirati hrvatske vladare 
Tomislava i Petra Krešimira IV. time što se u njihovo vrijeme 
glagoljaštvo nije nikad bezuvjetno zabranilo (925. zbog nestašice 
svećenika, 1060. pod uvjetom da glagoljaški, hrvatski kandidati 
za svećenička zvanja nauče latinski) i time što Tomislav nije ni 
mogao odlučnije utjecati na ishod prvog splitskog sabora, a Petar 


Zagiba ovdje potpuno pogrešno spaja 10. zaključak prvog splitskog sa- 
bora 925. i 5. zaključak reformističkog sabora 1060. god. kad kaže: »...und 
925 wurden die Bischčfe ausdriicklich dazu verhalten, nur solche Weltkleriker 
und Mčnche zu ordinieren, die die hl. Messe nicht nur in slawischer, sondern 
auch in lateinischer Sprache zelebrieren konnten./ — Deseti zaključak sabora 
iz 925. god. uopće ne govori da se u bogoslužju ima pored slavenskog upo- 
trebljavati i latinski (vidi prijevod 10. zaključka u bilj. 286. i prijevod 5. za- 
ključka (iz 1060.) na str. 91 drugi odlomak). 


Na Zagibino netočno i krivo prikazivanje dozvole iz 1248. god. potanje 
se osvrćem na str. 119. i 120. ovog svog rada. : 


2. Die Entstehung des slavischen liturgischen Gesanges im 9. Jahrhundert 
nach westlichen und čstlichem Ritus. Overdruk uit (separat iz) Congresbericht 
I. G. Mw. Utrecht 1952, Utrecht 1953., 456—461. Izvadak sa str. 495. glasi (re- 
čenicu o hrvatskim kraljevima podvlačim): 

Methods Schiiler mussten dass Land verlassen. Ein Teil begab sich 
nach Kroatien, der andere nach Bulgarien, und iiberall wurden sie am Konig- 
shofe freundlich aufgenommen. In Kroatien wurde nun die westliche Liturgie 
in ihrer urspriinglichen Form — also nach ambrosianischem Ritus unter dem 
Schutze der kroatischen Konige weiter gepflegt, wie dies die dltesten Denk- 
miiler aus dem 10. und 11. Jhdt. bezeugen. 


3. Die Funktion des Volksliedgutes in der Entwicklung der siideuropšisehen 
Musikgeschichte. Sonderdruck aus: Kongress-Bericht Bamberg 1953, Basel 
1953., 197—199. — Izvadak sa str. 199. — s podvučenom rečenicom o hrvatskim 
kraljevima — glasi: 

Doch als 885, im Sterbejahr Methods, durch das Verbot der r&mischen 
Kurie untersagt wurde, im Grossm&hrischen Reicht auch fernerhin die »sacra- 
tissima misteria« in der »lingua sclavinisca« zu singen, begaben sich die Schii- 
ler der Slawen-apostel teils nach Bulgarien, teils nach Kroatien. Sie behielten 
auch weiterhin die von ihren Lehrern ausgebildete liturgische Sprache bei, 
in Kroatien ausserdem auch die liturgische Form nach westlichem Ritus, der 
nach unserer Meinung der Mailander Ritus war. Die Schiiler hingegen, die 
am Hofe des bulgarischen Zaren Simeon I. eine Zufluchtsstatte fanden, iber- 
setzten die očstliche (griechische) liturgische Form in die kirchenslawische 
Sprache, die dadurch zum gemeinsament Gut der Slawen und Nichtslawen 
Sudosteuropas geworden ist. 

Die nach Kroatien verschlagenen Missionare konnten unter dem Schutze 
der kroatischen Konige weiterhin die ambrosianische Liturgie in ihrer kir- 
schenslawischen Sprache weiterpflegen. 

%% Brojne primjere takva stava donosi N. Klaić, Historijska podloga..., 
2385—236. — iz F. Šišićeve knjige Povijest Hrvata u vrijeme narodnih vla- 
dara, Zagreb 1925., 420, 417. (bilj. 23.), 510, 511, 514, 516, 521, 536, 587, 649, 
648. 

Krešimir i Dmitar Zvonimir iz državničkih razloga nisu mogli 
poduprijeti i zaštititi glagoljaše.*“ Karaman, dakle, nikako ne po- 
kazuje da bi hrvatski vladari zaštićivali glagoljaše. Zvonimirovo 
darivanje ledine benediktincima glagoljašima na otoku Krku bio 
je izuzetan akt tolerancije. Kao zakleti pristaša reformističkog pape 
Grgura VII. Zvonimir nije mogao niti je smio zaštićivati hrvatsko 
svećenstvo koje se nije pokoravalo zaključcima splitskog reformi- 
stičkog sabora 1060. god.** 

Osvrćem se na Zagibino pogrešno izlaganje, jer se on u dru- 
gome od triju članaka iz 1953. god. čak i pozivlje na spomenike iz 
X.i XI. stoljeća koji, kako on kaže, svjedoče za ispravnost njegove, 
tvrdnje.“ Ali Zagiba sam ne navodi koji bi to spomenici mogli 
biti. Naprotiv Šišić upozorava da slavensko bogoslužje u hrvatskoj 
državi nikad nije steklo državno priznanje i zaštitu. Kao dokaz 
toj tvrdnji navodi kako su svi dosad nađeni natpisi koji spominju 
hrvatske vladare na latinskom jeziku.“ Iznimka je samo Baščan- 
ska ploča, ali za kralja Zvonimira znamo da je bio zakleti pristaša 
reformističkog pape Grgura VII. i da stoga nikako nije mogao jače 
zaštićivati glagoljaše.“" Kad bi ih bio zaštićivao, time bi očito radio 
protiv zaključaka reformističkog sabora u Splitu 1060. god. kao 
i narednog sabora u istom gradu 1074. god. na kojem su ponovno 
proglašeni zaključci reformističkog sabora 1060. god.“ 

Zagiba zaista nije dobro proučio hrvatsku povijest kad je mo- 
gao zapisati kako su hrvatski kraljevi ostali postojani u zaštićiva- 
nju glagoljaša i da upornosti hrvatskih vladara moramo zahvaliti 
što je godine 1248. došlo do dozvole slavenskog bogoslužja u senj- 
skoj biskupiji“ Poznato je, naime, da je posljednji hrvatski kralj 
Petar poginuo u borbi s mađarskim kraljem Kolomanom.| godine 
1097," 150 godina prije prve dozvole slavenskog bogoslužja. Ako 
je Zagiba možda smatrao da su hrvatski vladari samo posredno 
zašlužni za dozvolu iz 1248. god. zato što su u kritičnim godinama 
druge polovice XI. stoljeća zaštićivali glagoljaše, onda je to morao 
i napisati i obrazložiti. 2. 

Htio sam, ipak, naći izvor koji je mogao dati Zagibi osnovu 
za prikazivanje hrvatskih vladara kao zaštitnika slavenskog bogo- 
služja. U više popularnim negoli strogo znanstvenim uspomenama 


% Ljubo Karaman, O politici hrvatskih kraljeva prema narodnoj crkvi. 
Hrvatsko Kolo XII., Zagreb 1931., 1—2, 9—12, 12—13, 18—23, 26—29. : : 

3% Isp. napomenu uz bilj. 300. što upozorava na mogućnost da je izvornik 
teksta što ga je pisao opat Držiha bio možda pisan latinski. : 

85 Dje Entstehung..., 459. Vidi izvadak Zagibina teksta što ga donosim 
u bilj. 301. pod br. 2. K 

306 FP, Šišić, Pregled povijesti..., 114—115. (bilj. 39.). 

807 V, bilj. 304. 

9 Hm Šišić, n. dj., 137. : : 
30% Die deutsche und slawische Choraltradition..., 38. Vidi izvadak 
Zagibina teksta u bilj. 301. pod br. 1 (drugi odlomak). 

50 F, Šišić, n. dj., 144. 

o borbi za glagoljicu Ivo Prodan je 1900. god. zapisao da se glago- 
ljaštvo moglo održati i nakon splitskog reformističkog sabora zato 
što zaključci tog sabora nisu vrijedili za onaj dio primorske Hrvat- 
ske koji je bio pod vlašću hrvatskih vladara“! Tu se Prodan 
pozvao na »Kalendaria Ecclesiae universae...« Josepha Simoniusa 
Assemanija iz sredine XVIII. stoljeća.“* Prodan se opirao na mjesto 
gdje Assemani komentira priču arhiđakona Tome o Ulfu i Cededi. 
Traži joj historijsku osnovicu i nalazi je u vremenu nakon split- 
skog reformističkog sabora 1060. god. Assemani smatra da Cededa 
nije dugo vladao kao krčki biskup, da je bio zbačen i da se na 
njegovo mjesto vratio prijašnji krčki biskup — pristaša reformista. 
Pojavu da se glagoljaštvo uspjelo zadržati i nakon zaključaka iz 
1060. god. Assemani nastoji objasniti na taj način što tvrdi da gla- 
goljaši nisu bili progonjeni u krajevima kojima su vladali hrvat- 
ski kraljevi. Moram istaći da krčku biskupiju Assemani prikazuje 
kao pokrajinu pod mletačkom vlašću. U hrvatsku državu stavlja 


samo krajeve u unutrašnjosti zemlje, podalje od obale.** Možda je, 
31 D. Ivo Prodan, Uspomene — X. Borba za glagoljicu — I. dio — 
Poviest glagolice i nje izvori. Zadar 1900., 168—169. : 
312 Kalendaria Ecclesiae universae in quibus... Ecelesiarum  Orientis, 


et  Occidentis praemissis uniuscujusque Ecclesiae  originibus  recensetur, 
describuntur, notisque illustrantur studio, et opera Josephi Simonii Assemani, 
Bibliothecae Vaticanae praefecti, et sacrosancte Basilicae Principis aposto- 
lorum de Urbe canonici. Tomus quartus — Kalendaria Ecclesiae Slavicae, sive 
Graeco — moschae. Romae, MDCCLV (1755), 386—387. — Glasoviti slavisti 
Stjepan Ivšić i Aleksandar Belić pišu prezime tog pisca u latinskom genitivu 
(Assemani), prvi u HE 1, 674, drugi u EJ 1,.(219. Zato se i ja služim tim 
oblikom. 

3183 Assemani, n. dj., 386—387: 

XIII. Quid sentiendum de Synodo illa Spalatensi? 

Itaque a primo ad ultimum, in hac Archidiaconi narratione caeteroquin 
fabulosissima, illud unum veritate niti existimo, missum nempe ab Alexandro 
IL. Papa Episcopum Maynardum ad corrigendos Dalmatiae & Croatiae abusus, 
in Synodo Spalatensi decretum illud inter caetera capitula edidisse, ut 
nullus de caetero in lingua Slavonica praesumeret divina officia celebrare, 
nisi tantum in Latina & Graeca: Latini scilicet in Latina, & Graeci in Gra- 
eca: Ab hoc decreto appelasse eos, qui Slavonice celebrabant, perque legatos 
addiisse Romanum Pontificem, eumque rogasse, ut statum Ecclesiarum & 
Clericorum in Regno Slavonico juxta morem pristinum esse permitteret. 
Pontifice id recusante, reversos Legatos, dictitasse mendaciter Slavis suis, 
quidquid wpetierant, a Domino Papa se impetrasse, & Ceddedam gquemdam, 
amoto Veglensi legitimo Episcopo Latino, in illam Diocesim intrusisse. Quo 
audito, missum ab eodem Pontifice alterum Legatum Joannem Cardinalem, 
a quo Ceddeda depositus fit, & Veglensis ille Episcopus in suam sedem 
repositus. I4 quippe tam Spalatina, quam in Veglensi Dioecesi pronum erat 
a Legato Pontificio executioni demandari: quum in Venetorum ditione (uti 
supra ex Dandulo ad ann. 997. narratum est) eae regiones essent. Secus in 
mediterraneis locis, ubi Reges Croatiae dominabantur. Hinc factus est, ut 
non obstante Spalatensi Synodo, Slavi Episcopi, Presbyteri, & Clerici a 
patrio sermone ad Latinum admiitendum induci nequiverint. Quidquid secus 
de Slavis illis refertur, a Dalmatis Latinae linguae cultoribus confictum esse 
crediderim. 


96 





dakle, Zagiba kao izvor za svoju tvrdnju o hrvatskim vladarima. 
koristio Assemanijeva »Kalendaria...«, ali u tom slučaju on se 
pozivao samo na Assemanijev komentar a ne na historijske či“ 
njenice. < 

Iz izložene historijske podloge glagoljaštva u X: i XI. stoljeću 
proizlazi da su se glagoljaši — učenici učenika Solunske braće — 
najprije pojavili na području bizantske Dalmacije i to početkom 
X. stoljeća. Bizantski dalmatinski gradovi Split, Zadar, Rab, Osor 
i Krk bili su pod neprekidnom jurisdikcijom carigradskog patri- . 
jarha od godine 732. do 923."* Istočna je crkva dozvoljavala upo- 
trebu narodnog jezika u bogoslužju. Zbog toga su biskupi spo- 
menutih gradova dopuštali slavenski liturgijski jezik na teritoriju 
svojih biskupija. 

Kad su ti gradovi 923. god. došli pod vrhovnu crkvenu vlast 
rimskog pape i kad se na području biskupija tih gradova razvilo 
bogoslužje na slavenskom jeziku, papa Ivan X. traži od biskupa 
dalmatinskih gradova da dokinu tu pojavu. Prvi splitski sabor 925. 
god. ne udovoljava potpuno papinu zahtjevu i ostavlja mogućnost 
za dalje postojanje glagoljaštva. Nasljednici Ivana X. ne zanimaju 
se ništa za slavensko bogoslužje. Ono i dalje postoji i širi se, jer 
bizantski dalmatinski gradovi žive još uvijek pod utjecajem svoje 
dugogodišnje pripadnosti carigradskom patrijarhu, a Carigrad pre- 
ma svojim normama dozvoljava slavensko bogoslužje. 

Za razvoj glagoljaštva je opasnija druga zabrana koju denosi 
reformistički splitski sabor 1060. god. Zabrana slavenskog litur- 
gijskog jezika javlja se sad uz propise koji isključuju uplitanje 
svjetovnjaka u izbor, postavljanje i posvećenje biskupa (1. i 4. za- 
ključak u pismu pape Aleksandra II), uz zabranu ženidbe među 
srodnicima do četvrtog koljena (6. zaključak), a i uz zabranu sve- 
ćeničke ženidbe (2. z.), nošenje brade i duge kose (3. z.), što je u 
Istočnoj crkvi dozvoljeno."? 

U bizantskoj Dalmaciji i u Kraljevini Hrvatskoj ima pristaša 
reforme koji odlučno provode u život zaključke splitskog refor- 
Mmističkog sabora. Ali reforma izazivlje i jak otpor u bizantskim 
dalmatinskim gradovima, ne samo u hrvatskoj državi.“ Bizantski 
gradovi Krk i Osor prilaze redovima pristaša protureformnog pape. 
Na području krčke i osorske biskupije ne važe zaključci splitskog 
reformističkog sabora i glagoljaštvo se u tim krajevima može slo- 


ši F. Šišić, Pregled povijesti..., 82, 83, 88, 95, 101, 121—122. 

#15 Isp. Historijska čitanka..., 19—20. (Pismo pape Aleksandra sa šest 
Priloženih zaključaka, preveo V. Gortan). 

85 M. Barada, Episcopus Chroatensis..., 195. (Ako su biskupi bili ože- 
njeni, onda je to vrijedilo pogotovo za ostalo svećenstvo, s kojim je, rodbin- 
skim vezama i uplivom, bila povezana većina odličnih familija u gradovima. 
Zato su mnoge stroge odredbe vukle sobom i teške ekonomske posljedice 
za mnoge. ... Dakle otpor nije bio samo kod Hrvata, kako Toma hoće, nego, 
ako ne većma, a ono svakako podjednako i u dalmatinskim gradovima). 


7 JI. Bezić: Razvoj glagoljaškog pjevanja... 9% 


bodno dalje razvijati. Reformisti su uspjeli u Splitu i Trogiru kao 
i na teritoriju hrvatske države. Iz sačuvanih dokumenata Nada 
Klaić ne može utvrditi što se događalo u to vrijeme u Zadru, me- 
đutim, činjenica da je kardinal Boson godine 1177. u Zadru čuo 
laude i kantike na hrvatskom jeziku »mogla bi upućivati na to 
da se možda i Zadar priključio Krku i Osoru«." 

Historijsku podlogu glagoljaštva u X. i XI. stoljeću toliko sam 
opširno prikazao zato da postignem što više mogućnosti, a time i 
više razloga za postavljanje određene pretpostavke o tome kakvo 
je moglo biti glagoljaško pjevanje u to vrijeme. 

Ako se, dakle, glagoljaško bogoslužje, a s njim i glagoljaško 
pjevanje u Dalmaciji sve do g. 925. razvijalo samo na teritoriju 
biskupija bizantskih dalmatinskih gradova,“ nameće mi se pret- 
postavka da se do g. 925. glagoljaško pjevanje u Dalmaciji i Kvar- 
nerskom zaljevu razvijalo pod znatnim utjecajem bizantske crkve- 
ne glazbe. : 

U prilog takvoj pretpostavci ma svoj način indirektno govore 
oni starinski glagoljaški napjevi iz Vrbnika na nekad bizantskom 
otoku Krku za koje je A. Gastoue g. 1934. utvrdio da potpuno 
odgovaraju bizantskim liturgijskim napjevima. 

Od prve polovice X. stoljeća pa do zapisa glagoljaškog pjeva- 
nja iz Vrbnika što ih je učinio Cvjetko Rihtman g. 1932. prošlo 
je deset stoljeća. U tom razdoblju mogli su se napjevi prilično 
izmijeniti. Kao razlog da bi se bizantska tradicija mogla sačuvati 
Rihtman navodi da se glagoljaško pjevanje na otoku Krku razvi- 
jalo posve izolirano sve do odobrenja glagoljanja omišaljskim be- 


311 Historijska podloga..., 264. 

318 Latinski tekst iz pisma pape Ivana X. splitskom nadbiskupu — 
»per confinia uestre parochie« (citiram iz rada N. Klaić, Historijska podlo- 
ga... 243.) prevela je Nada Klaić riječima »na području vaše biskupije« 
(Izvori za hrvatsku povijest I. (do g. 1107.), Zagreb 1955., 32). 

M. Barada (Episcopus Chroatensis..., 213) isti tekst prikazuje ovako: 
»K tomu papa Ivan neposredno kori nadbiskupa Ivana i druge dalmatinske 
biskupe, da se po njihovim biskupijama (podvukao J. B.) širi glagoljica 
»vobis tacentibus et consentientibus«.« 

Kad sam već bio izradio ovaj dio svoga rukopisa izašao je iz štampe 
rad prof. Cvjetka Rihtmana »O poreklu staroslovanskega obrednega petja 
na otoku Krku« (Muzikološki zbornik IV., Ljubljana 1968., 34—49.). Na str. 
40. svog rada Rihtman prevodi spomenuto mjesto riječima »v mejnih krajih 
vaše župnije«. Uz to objašnjava da je naziv »parochia« u ono vrijeme mogao 
označavati cjelokupno područje pod upravom nadbiskupa, dakle, područje 
nadbiskupije Rihtman smatra da su ti pogranični krajevi splitske nadbis- 
kupije Kvarnerski otoci. 

U svom radu usvojio sam slobodan prijevod M. Barade — koji se, u 
stvari, ne protivi prijevodu N. Klaić. Držim da je riječ o pojavi unutar 
područja splitske nadbiskupije. Zar bi papa korio sve dalmatinske biskupe 
samo zato što se samo u pograničnom dijelu splitske nadbiskupije, u pod- 
ručju krčke i osorske biskupije, pojavilo glagoljaštvo? 

219 Vidi bilješku 119. i 119a. 

3% C, Rihtman, O poreklu staroslovanskega obrednega petja..., 34—35. 





nediktincima (1252.)*%* i da su ti napjevi usmenom tradicijom 
prelazili s jedne na drugu generaciju pjevača. Uz to napominje da 
bi se tek nakon potanjeg proučavanja građe iz ostalih krčkih gla- 
goljaških župa moglo pristupiti traženju bizantske muzičke tra- 
dicije iz koje je krčko glagoljaško pjevanje vjerojatno proizašlo.“ 

U IX. i početkom X. stoljeća Dalmacija je bila zemlja gdje su 
naporedo jedna uz drugu živjele bizantska i franačko-rimska kul- 
tura. Takva je zemlja bila pogodan teren za širenje slavenskog 
bogoslužja, liturgije koja je prema zamisli Solunske braće imala. 
i značenje izvjesnog kompromisa između istočnog i zapadnog tipa , 
liturgije. O takvu kompromisu svjedoče glagoljski rukopisi X. — 
XII. stoljeća, Kijevski listići, Bečki listići i Praški odlomci.?? 

U novije je vrijeme (1957.) K1. Gamber ponovno istraživao 
latinske predloške Kijevskih listića.“ Utvrdio je da su fragmenti 
izv. Salzburškog sakramentara (Cod. Vind. ser. nova 4225.) nepo- 
sredniji latinski predložak Kijevskih listića nego Padovanski ko- 
deks D 47 što ga je kao latinski predložak Kijevskih listića detaljno 
obradio Kunibert Mohlberg.** Gamber smatra da &u fragmenti tzv. 
Salzburškog isakramentara nastali krajem VIII. stoljeća ili u Padovi 
ili možda u Salzburgu na osnovu jednog padovanskog rukopisa. 
Do kraja VIII. stoljeća i Padova i Salzburg pripadali isu akvilej- 
skoj patrijaršiji. Uspoređujući fragmente tzv. Salzburškog sakra- 
mentara i Padovanskog kodeksa D 47 kao (predloške za Kijevske 
listiće Gamber je utvrdio da fragmenti tzv. Salzburškog sakra- 
mentara sadrže više obrazaca '(naročito 'Prefacije) i da su stoga 
neposredniji predložak nego Padovanski kodeks D 47. / 

Ali ni Gamberovi rezultati, niti obrazlaganje Franza Zagibe“* 
ne osporavaju grčke, istočne elemente u tekstovima Kijevskih lis- 
tića. Na odlomak iz Carigradske (istočne) liturgije — na dio Pre- 
facije iz obrasca liturgije sv. Ivana Zlatoustog — ukazao je Franc 
Ušeničnik još godine 1930.,* na mjesta iz grčke liturgije sv. Petra 


3204 Jelić, Fontes..., XIII, 5. 

3821. C, Rihtman, O poreklu..., 36—37. 

822 vj. Štefanić, Tisuću i sto godina od moravske misije. Slovo 13., 
Zagreb 1963., 23. 

385 K1, Gamber, Das glagolitische Sakramentar der Slavenapostel Cyrill 
und Method und seine lateinische Vorlage. Ostkirchliche Studien 6, Wiirzburg 
1957., 165—173. — Navedeni rad nije mi bio dostupan. Podatke o rezultatima 
Gamberovih istraživanja donosim prema radovima: 

Fr. Zagiba, Der historische Umkreis der Kiever Sakramentarfragmente. 
Slovo 14., Zagreb 1964., 62—63., 65—69.; Vladimir Vavfinek, Pfedcyrilometo- 
dčjskć misie na Velkć Moravć. Slavia, r. 32, Praha 1963., seš. 4. 477. 

: %& CG, Mohlberg, Il messale glagolitico di Kiew (sec. IX) ed il suo proto- 
tipo Romano del sec. VI—VII. Aiti della Pontificia Accademia Romana di 
Archeologia (Serie III). Memorie, vol. II. Roma 1928., 207—320. 

35 Fr, Zagiba, Der historische Umkreis..., 65—69., 73. 

; %# Franc Ušeničnik, Najstarejši glagolski spomenik in liturgija sv. Cirila 
in Metoda. Bogoslovni vestnik X, Ljubljana 1930., 250—253. 

->“tj. grčkog prijevoda latinskog gregorijanskoga sakramentara — 
Josef Vašica.““ U navedenim primjerima nalazimo istočne elemente 
u okviru zapadnog liturgijskog tipa.“ 

Za tadašnje prilike u sjevernoj Dalmaciji karakteristično je 
da je grad Zadar kao središte tog geografskog područja bio sve do 
X. stoljeća centar bizantske upravno-administrativne jedinice Dal- 
macije,“ od druge polovice IX. stoljeća upravno središte bizantske 
teme Dalmacije.“ Stoga su i grčki jezik i bizantska kultura bili 
u Zadru jači nego u drugim bizantskim gradovima Dalmacije,“ a 
to i u vrijeme kad se u Dalmaciji pojavilo i počelo razvijati gla- 
goljaško bogoslužje sa slavenskim liturgijskim jezikom. 

Uz navedene konstatacije smatram za potrebno da se posebno 
osvrnem na jedno obrazlaganje koje jasno upozorava i na zapadne 
i na istočne elemente u pojavi hrvatskog glagoljaštva. Viktor No- 
vak piše da su »zajednička slavensko-latinsko-vizantijska pojava, 
koju u sebi krije hrvatski glagolizam, ... slavenski jezik, u trim- 
skom bogoslužju, a sa grčkim ritusom«."“ U citiranom tekstu zbog 
suočavanja termina bogoslužje i ritus ne mogu pouzdano znati što 
je autor shvaćao pod prvim, a što pod drugim nazivom. Bogoslu- 
ženje, bogoslužje, liturgija — termini su za širi pojam negoli je 
to ritus — obred, jer bogoslužje može obuhvaćati različite obrede 
-— prema različitim zgodama. Ali, i pored toga, veoma se često 
služimo nazivom obred kad želimo označiti skup obreda (npr. isto- 
čni obred, zapadni obred), kad govorimo o određenom obliku bogo- 
služja. Poradi toga pretpostavljam da citirani Novakov tekst ne 
bi izmijenio svoj smisao, a postao bi možda jasniji, kad bi ga ovako 
zapisao: slavenski jezik, u rimskom (zapadnom) bogoslužju, a s 
istočnim obredima koji se javljaju uz obrede zapadnog liturgijskog 
tipa. 

Tako, dakle, stručnjaci nalaze i zapadne i istočne elemente 
u slavenskom bogoslužju kakvo su zamislili i u djelo proveli S0- 
lunska braća, Ćiril i (Metodije. Kad su njihovi učenici i učenici tih 
učenika počeli djelovati na teritoriju biskupija bizantske Dalma- 


321 Josef Vašica, Slovanska liturgie sv. Petra. Byzantinoslavica, knj. 
VIII. (1939—1946.), Prag, 1—54. — navodim prema osvrtu u Slovu 1, Zagreb 
1952., 69—70. X 

228 Liturgijske tipove prikazuje i obrađuje Dragutin Kniewald, Liturgika, 
Zagreb 1937., 15—16. a l h 

322 Nada Klaić, Neki problemi srednjevjekovne povijesti Zadra. ZZ, 
Zagreb 1964., 130. 

*9 Jadran Ferluga, Vreme postanka teme Dalmacije. Zbornik Filo- 
zofskog fakulteta III, Beograd 1955, 66 — navodim iz rada N. Klaić, Neki 
problemi..., 132. 

%1 Viktor Novak, Neiskorišćavana kategorija dalmatinskih historijskih 
izvora od VIII. do XII. stoljeća. Radovi IJAZU Zadar, sv. III., Zagreb 1957., 
67. (u bilješki »o grčkom stratumu jezičkom i rituskom, koji je neposredno 
prethodio glagoljaškom bogoslužju u Dalmaciji«). 

%2 V. Novak, Neiskorišćavana kategorija..., 66. 

cije, opravdano je pretpostavljati da su u takvoj kulturnoj sredini 
u glagoljaškom pjevanju X. i XI. stoljeća mogli prevladavati ele- 
menti bizantskog liturgijskog pjevanja. 

Pored znatnog utjecaja bizantskog liturgijskog pjevanja na: 
glagoljaško pjevanje u sjevernoj Dalmaciji i Kvarnerskim otoci- 
ma moglo je u drugoj polovici XII. stoljeća utjecati i liturgijsko 
pjevanje u tadašnjim 'benediktinskim samostanima latinskog litur- 
gijskog jezika na tomi geografskom području. Benediktinci u Dal- 
maciji i Kvarnerskom zaljevu s dvije su strane mogli biti značajni . 
za razvoj glagoljaškog pjevanja. S jedne strane znamo za redov- >, 
nike glagoljaše koji su od druge polovine XI. stoljeća dalje poste- 
peno prihvaćali regulu sv. Benedikta. S druge strane poznajemo 
sačuvane spomenike zadarske beneventanske glazbene tradicije tog 
vremena koji nam mogu nešto kazati o tome kakvo su liturgijsko 
pjevanje mogli primiti redovnici glagoljaši od benediktinaca latin- 
skog liturgijskog jezika. 

Opravdano se pretpostavlja da je među učenicima Solunske 
braće bilo i redovnika. Redovnike slavenskog liturgijskog jezika 
spominje i čuveni 10. zaključak splitskog crkvenog sabora godine 
925. Prema čitanju (i dopuni) Franje Račkoga — »poterit 'tamen 
in clericatu et monachatu Deo deservire«** — klericima i redov- 
nicima čak i nije bilo zabranjeno služiti se slavenskim jezikom 
u bogoslužju. Ako je Račkijeva dopuna teksta 10. zaključka ne- 
opravdana, još nam uvijek preostaju drugi posve pouzdani dokazi 
da je među benediktincima Dalmacije i Kvarnerskih otoka bilo i 
glagoljaša.“ Kao pouzdani neposredni dokazi posebno se ističu 
Baščanska ploča (oko g. 1100.)* i papina dozvola benediktincima 
iz Omišlja na otoku Krku (1252.) da mogu slobodno glagoljati.*“ 

Od druge polovice XI. stoljeća dalje provodi se i u Dalmaciji 
reforina benediktinskog reda. Od svih. tadašnjih redovničkih orga- 
nizacija pape i crkveni sabori traže da prihvate regulu sv. Bene- 
dikta. Tako su je postepeno morali prihvatiti i redovnici glago- 
ljaši. Taj se proces nastavljao u XII. stoljeću i završio najkasnije 
u drugoj polovici XIII. stoljeća.“ Ivan Ostojić ističe da redovnici 
Slagoljaši prihvaćajući pravila benediktinskog reda nisu morali mnogo 
Mijenjati oblike svog dotadašnjeg bogoslužja. Istočni elementi u 
slavenskom bogoslužju dalmatinskih glagoljaša nisu bili toliki da 
bi ih splitski sabori 925. i 1060. god. posebno spominjali i zabranili. 
Tekst zaključaka tih sabora ustaje samo protiv slavenskog litur- 


#5 Rački, Documenta..., 192. 

4 Ivan Ostojić, Benediktinci glagoljaši, Slovo 9—10, Zagreb 1960., 14— 
—42.; Isti, Benediktinci u Hrvatskoj, sv. I, Split 1963., 154—161. (Benedik- 
tinci i staroslavenska liturgija). : 

885 Vjekoslav Štefanić, Baščanska ploča. EJ 1., Zagreb 1955., 387. : 

% Jelić, Fontes..., XIII, 5. 

#1 I. Ostojić, Benediktinci glagoljaši..., 17—18. 

gijskog jezika, ne protiv oblika obreda.“ Stoga mogu pretpostav- 
ljati da su redovnici glagoljaši možda mogli ponešto i sačuvati od 
liturgijskih napjeva što su ih primili od učenika Solunske braće. 
Na pitanje kako se prihvaćanje novih napjeva odvijalo i da li su 
novi napjevi reformiranih benediktinaca sredinom XIII. stoljeća 
posve istisnuli stare napjeve redovnika glagoljaša — ne mogu ništa 
odgovoriti, jer nemam nikakvih neposrednih izvora na koje bi se 
mogao pozvati. ' 

S druge strane, upravo iz Zadra i iz okolice Osora potječu tri 
glazbena zapisa iz XI. stoljeća, pisana beneventanskim dijastemat- 
skim neumama bez crta uz latinski tekst. To su: 1. fragment Gra- 
duala iz benediktinskog samostana sv. Krševana u Zadru (druga 
polovica XI. st., čuva se u Historijskom arhivu u Zadru), 2. 
Exultet u Evanđelistaru ženskog benediktinskog samostana sv. Ma- 
rije u Zadru (kraj XI. st., tzv. Većenegin evanđelistar, čuva se u 
Bodleanskoj knjižnici u Oxfordu), 3. Exultet iz Evanđelistara 
benediktinskog samostana sv. Nikole u osorskoj biskupiji“ (iz g. 
1081.“ tzv. Osorski evanđelistar koji se pod nazivom Evangeli- 
arium 'Borgianum čuva u Vatikanskoj knjižnici). 

Napjev Exulteta iz Evanđelistara samostana sv. Marije u Za- 
dru (nazvanog i Zadarski Exultet) potanje je proučio i prikazao 
Marijan 'Grgić“*“* Na temelju komparacija zaključio je da je u 
vremenu od 1073. do 1078. god. postojao zajednički zadarski pred- 
ložak za Zadarski Exultet i tzv. Osorski Exultet. Na osnovu de- 
taljne analize zadarskog Exulteta Grgić je u zadarskoj beneven- 
tanskoj glazbenoj tradiciji XI. stoljeća zapazio znatnu autohtonost.“? 
Uz to je utvrdio da novi tekst Zadarskog Exulteta (Vulgata) odaje 
svoje južnofrancusko porijeklo i da je za taj novi tekst bio pre- 
udešen stari beneventanski napjev uz stari tekst (Vetus Itale) što 


38 Benediktinci glagoljaši..., 18. 

3% Giuseppe Praga, Lo »Scriptorium« dell'abbazia benedittina di San 
Grisogono in Zara. Archivio storico per la Dalmazia, vol. VIII, Roma 1929— 
—1930., 542—559. 

80 V, Novak, Neiskorišćavana kategorija... 52—57.; V. Novak — B. 
'Telebaković-Pecarski, Većenegin Evanđelistar. Starine knj. 51., Zagreb 1962., 
5—60. — Marijan Grgić, Najstarije zadarske note. Radovi IJAZU Zadar sv. 
XI—XII., Zadar 1965., 269—352. 

811, Ostojić, Benediktinci u Hrvatskoj sv. II, Split 1964., 163—164., 
drži da je riječ o benediktinskom samostanu sv. Nikole na otoku Susku. 
Dozvoljava mogućnost da su postojale eremitske kućice na brdu Osoršćici 
blizu Osora (166.). Ostojić ne vjeruje da su benediktinci stanovali u samom 
Osoru (156.). Nasuprot tome V. Novak (Neiskorišćavana kategorija..., 47.) 
stavlja skriptorij benediktinskog samostana sv. Nikole u sam Osor. 

%2 M. Grgić, Najstarije zadarske note..., 347. 

845 V, Novak, Neiskorišćavana kategorija..., 47—52. 

“4 M. Grgić, Najstarije zadarske note..., 282—324., 331—338. 

%5 Isti, n. dj., 337. (...zaključak da se Zadarski i Osorski Exultet po 
svojim specifičnim osobinama izdvajaju od ostalih beneventanskih napjeva 
kao proizvodi određene tradicije i određene škole.). 

se upotrebljavao u južnotalijanskom gradu Bariju, koji je bio pod 
bizantskom upravom.*“* Grgić komentira te pojave utjecajem refor- 
mnog pokreta iz Clunyja i pritiskom Normana, što je prouzroko- 
valo da su se stare liturgijske tradicije dalmatinskih bizantskih 
gradova postepeno povlačile i davale mjesto novima što ih je dono- 
sila reforma. 

Danas nam nisu poznati izvori koji bi nam mogli kazati da 
li su postojale i kakve su u XI. stoljeću bile veze između benedik- 
tinaca s latinskim liturgijskim jezikom i redovnika koji su se slu- 
žili slavenskim liturgijskim jezikom. Ako zaključujemo po oštrini: 
kojom je splitski reformistički sabor 1060. god. nastupio protiv 
slavenskog liturgijskog jezika, onda možemo opravdano pretpo- 
stavljati da u drugoj polovici XI. stoljeća nije moglo doći do kon- 
takata između latinskih benediktinaca i redovnika glagoljaša. Me- 
đutim poslije, u :XII. stoljeću, došlo je do stanovitog popuštanja. 
Odraz takvih novih, potpuno drugačijih prilika možemo vidjeti u 
9. kanonu IV. općeg Lateranskog koncila 1215. god. Taj kanon ne 
traži više strogo samo latinski kao liturgijski jezik. On, dapače, 
konstatira da postoje narodi različitih jezika, različitih obreda, a 
jedne vjere. Ne teži za ukidanjem tih različitosti nego nalaže bis- 
kupima da nađu sposobne ljude koji će vršiti bogoslužje na tim 
— od latinskog različitim — jezicima i obredima.*" Tako je u drugoj 
polovini XII. stoljeća moglo doći do kontakata između latinskih 
benediktinaca i redovnika glagoljaša. Tim putem mogli su redov- 
nici glagoljaši postepeno prihvaćati tada nove beneventanske na- 
pjeve. 

Na završetku svog rada o Zadarskom Exultetu Grgić kratko 
napominje da je zadarska beneventanska glazbena tradicija sigur- 
no utjecala i na hrvatske glagoljaše. Pokazao sam da takav utjecaj 
u XI. stoljeću očigledno nije bio moguć, a u XII. stoljeću da je mo- 
gao postojati. Grgić ide i dalje i pomišlja da bi »u spomenicima 
beneventanske glazbene tradicije trebalo potražiti ključ za razu- 
mijevanje današnjeg obrednog folklora u Primorju i Dalmaciji«.*? 
Iz konteksta Grgićeva zaključivanja smatram da pod nazivom 
»obredni folklor u Primorju i Dalmaciji« podrazumijeva glagoljaš- 


86 Isti, n. dj., 328—329., 338., 346. 

%T Jelić, Fontes..., XIII, 1. 

Svetozar Ritig, Povijest i pravo slovenštine u crkvenom bogoslužju, sa 
osobitim obzirom na Hrvatsku. I. sveska od 863—1248., Zagreb 1910., 215. 

Tekst 9. kanona glasi: 

.IX. Canon de diversis ritibus in eadem fide. Quoniam in plerisque 
partibus infra eandem  civitatem atque dioecesim  permixti sunt populi 
diversarum linguarum, habentes sub una fide varios ritus et mores, distincte 
praecipimus, ut pontifices huiusmodi civitatum sive dioecesum provideani 
Viros idoneos, qui secundum diversitatem rituum et linguarum divina illis 
officia celebrent et ecclesiastica Sacramenta ministrent, instruendo eos verbo 
Pariter et exemplo. 

*% M. Grgić, Najstarije zadarske note..., 349—350. 

ko pjevanje u tim krajevima. Napominjem da termin »obredni fol- 
klor« nikako ne smatram podesnom oznakom za ono pučko pjevanje 
što. ga u ovom radu nazivljem »glagoljaško pjevanje«.“? 

Ako polazim sa stanovišta da je Zadarski Exultet u Grgićevoj 
transkripciji tipičan primjer spomenika zadarske beneventanske tra- 
dicije, onda ne mogu prihvatiti Grgićevu pretpostavku da bi se 
možda u spomenicima te glazbene tradicije (od XI. do XIII. sto- 
ljeća!) mogao naći »ključ za razumijevanje današnjeg (!) obrednog 
folklora u Primorju i Dalmaciji«. Pretpostavku da je beneven- 
tanska glazbena tradicija u svoje vrijeme mogla utjecati na razvoj 
glagoljaškog pjevanja držim potpuno opravdanom. Vrlo je, naime, 
vjerojatno da su redovnici glagoljaši kad su primili regulu sv. Be- 
nedikta postepeno prihvatili i neke napjeve beneventanske glaz- 
bene tradicije. Ali transkripcije magnetofonskih snimaka današ- 
njeg glagoljaškog pjevanja na teritoriju zadarske nadbiskupije po- 
kazuju veoma velike razlike između pojedinih predjela tog terito- 
rija kao i pojedinih slojeva toga pučkoga tradicionalnog pjevanja." 
Radi toga odbijam mogućnost da bi spomenici zadarske beneventan- 
ske glazbene tradicije mogli biti ključ za razumijevanje današnjeg 
glagoljaškog pjevanja. Na području zadarske nadbiskupije ima, do- 
duše, i danas napjeva u opsegu jednog trikorda. Ali, pored napjeva 
u okviru trikorda od dviju velikih sekunda (do-re-mi), gdje je kao 
u Zadarskom Exultetu najdublji ton tog niza (do) završni ton na- 
pjeva, našao sam i napjeve u okviru trikorda velike i male sekunde 
(re-mi-fa), gdje je srednji ton tog niza (mi) završni ton napjeva. 
U novijim napjevima glagoljaškog pjevanja javljaju se veći opsezi. 
Zbog toga nisam mogao prihvatiti Grgićevu pretpostavku da bi u 
zadarskoj beneventanskoj glazbenoj tradiciji trebalo potražiti ključ 
za razumijevanje danas živog glagoljaškog pjevanja. 


%% Glagoljaško pjevanje ne mogu smatrati samo čistim produktom 
narodnog stvaralaštva — folklora. Tekstovi pojedinih liturgijskih napjeva 
točno su određeni od crkvene vlasti i ne dopuštaju slobodnog variranja, 
jedne od osnovnih osobina narodnog stvaralaštva. Postoji samo velika slo- 
boda u oblikovanju napjeva. Takvo se pučko pjevanje jasno razlikuje od 
jurjevskih, dodolskih i njima sličnih pjesama koje su samo obredne pjesme, 
a nisu crkvene pjesme. — Izuzetan položaj imaju koledarske pjesme, jer 
su vezane na božićne blagdane. Tako.je moguće da je neka koledarska 
pjesma ujedno i pučka crkvena božićna pjesma, kao i obrnuto (Usp. Franjo 
Jurinčić, Božićne pjesme u Pazu u Istri. SC XII/1918, 47; B. Širola i M. 
Gavazzi, Muzikološki rađ Etnografskog muzeja u Zagrebu od osnutka do 
konca g. 1929. Narodna starina sv. 25. (knj. X., br. 1.), Zagreb 1931., 52—55. 
(Obredne popijevke). 

*#%0 U priloženim notnim primjerima usporedi završni 9. zaziv u »Gospodi 
pomiluj« iz glagoljaške pučke pjevane mise (Gppm) iz sela Popovića (sjeverno 
od Benkovca, not. primjer br. 24 4b) i iste zazive iz Sestrunja na istoimenom 
otoku (not. pr. br. 11) i sela Sukošana (na obalnom pojasu između Zadra i 
Biograda n/m, not. pr. 'br. 25), kao i stariji napjev za pjesmu »Zdravo tijelo 
Isusovo« iz Sestrunja (mot. pr. br. 10). Primjeri br. 24 i 25 nalaze se u prilogu 
opsežnijih notnih primjera. n 

j ' Gppm, Gospodi, završni 9.zaziv, 
=102 Sestrunj, vi /1960 





.. Potrebno je da ukažem i na treću grupu liturgijskih napjeva 
koji su od druge polovice XI. stoljeća dalje mogli utjecati na gla- 
Soljaško pjevanje: to je akvilejsko liturgijsko pjevanje. Pod crkve- 
nu Vlast akvilejskog patrijarhata dolaze krajem XI. stoljeća Porečka 
(1081.) i Pulska biskupija (1094.), a potkraj XII. stoljeća: sve 
Istarske biskupije (1180.).*! Akvilejsko je liturgijsko pjevanje, sto- 
Sa, moglo djelovati na glagoljaško pjevanje u Istri. Izvjestan utje- 
Caj mogli bismo pretpostaviti i na glagoljaško pjevanje susjednog 

Tvatskog Primorja i Kvarnerskih otoka. U drugoj polovici XI. 
Stoljeća akvilejski patrijarh pristaša je njemačkog cara Henrika 


*" Milko Kos, Akvilejski patrijarhat. HE sv.:I, Zagreb 1941, 164. 

IV. i protivnik pape Grgura VII. Zbog toga se u to vrijeme na 
području akvilejskog patrijarhata glagoljaško pjevanje moglo slo- 
bodno razvijati. 

Na pitanje da li u današnjem glagoljaškom pjevanju možemo 
pronaći poneke tragove akvilejskog liturgijskog pjevanja ne mogu 
konkretno odgovoriti. Glagoljanje u Istri, u porečko-pulskoj bis- 
kupiji strogo je zabranio biskup Flapp godine 1898.* Nakon toga 
još se, do kraja prvog svjetskog rata, ponegdje u Istri pjevala 
misa*“ ili samo pojedini njezini dijelovi“* — hrvatski, »po Sla- 
vetu«. U vrijeme između dva svjetska rata talijanska je okupacija 
potpuno dokinula slavenski liturgijski jezik u Istri. Nekoliko go- 
dina nakon oslobođenja Istre i Kvarnerskih otoka, g. 1952., vatikan- 
sko je državno tajništvo ovlastilo biskupe oslobođenih hrvatskih 
krajeva da po vlastitoj uviđavnosti mogu uspostaviti crkvenosla- 
venski liturgijski jezik u onim crkvama gdje se nekad glagoljalo.** 
U takvim prilikama prikupljali su se primjeri pučkog liturgijskog 
pjevanja u Istri. Prikupljena građa nije još tako sređena da bi 
istraživaču omogućila dobar pregled materijala.“ 

Uz takve mogućnosti istraživanja u okviru ovog mog rada ne 
uspoređujem zapise istarskih pučkih liturgijskih napjeva sa 18 
napjeva uz latinski tekst što ih je kao primjere akvilejskog litur- 
gijskog pjevanja iz Istre — »canto aquileiese (in Istria chiamato 
patriarehino)« — zapisao Giuseppe Radole u Barbanu i u Umagu." 


352 Jelić, Fontes..., XIX, 113. 

%3 Pjevač [Franjo Jurinčić], Paz u Istri, dne 9. studenoga 1916., (pod 
naslovom Naši dopisi). SC XI/1917., 19; - 

Franjo Jurinčić, Božićne pjesme u Pazu u Istri. SC XII/1918., 47. 

84 Ferdo Hrdy, VI. Labinština, donekle Barbanština i Vodnjanština. u 
puljskoj biskupiji u Istri (dio Odgovora na pitanja za sabiranje građe o 
glazbi, napose crkvenoj). SC XII1/1919., "76. 

355 Mate Polonijo, Prvi uzmak glagoljice u krčkoj biskupiji. Radovi Sta- 
roslavenskog instituta, knj. 2., Zagreb 1955., 209. 

856 Tako npr. u brojnim rukopisnim zbirkama Nedjeljka Karabaića 
što ih čuva Institut za narodnu umjetnost u Zagrebu istarski pučki litur- 
gijski napjevi (pretežno na latinskom jeziku) nalaze se usred svjetovnih 
napjeva, jer nisu posebno raspoređeni. — Posebno upozoravam na magne- 
tofonske snimke dra Vinka Žganca što ih je učinio u Čičariji, u malom selu 
Lanišće u brdima sjeverno od Lupoglava. To su snimci pučkog liturgijskog 
pjevanja (svi stalni dijelovi mise) na hrvatskom jeziku s ostacima crkveno- 
slavenskog (npr. Jaganjče božji koji uzimlješ grihe mira (!) mir nam daruj), 
dok su na živom hrvatskom jeziku Večernjica i Služba za mrive. Ta po- 
iava pokazuje nastavak tradicije da se misu ili samo pojedine njezine pje- 
vane dijelove (pored Poslanice i Evanđelja!) pjevalo hrvatski, »po Slavetu« 
(v. bilj. 353. i 354.). Navedene snimke čuva Staroslavenski institut »Svetozar 
Ritig« u Zagrebu, na kolutovima XX (A iB) i XXI (A). 

857 Giuseppe Radole, Canti popolari istriani. Biblioteca di »Lares« organo 
della Societa di etnografia italiana e dell'Istituto di storia delle tradizioni 
popolari dell Universita di Roma — Vol. XIX, Firenze 1955., str. XX, 22—29. 
(muzički primjeri), 126—127. (kraći komentar gdje spominje i drugu svoju 
zbirku Canti popolari patriarchini, objavljenu u Jucunda Laudatio, N. 1, 
1964., koja mi nije bila dostupna. 

Citirajući P. Ernettija Radole je upozorio da je već u XV. stoljeću 
došlo do propadanja akvilejskog obreda i pjevanja. Od tog vremena 
dalje postepeno se formiralo novo liturgijsko pjevanje nazvano 
»canto patriarchino«, sastavljeno iz elemenata akvilejskih, gregori- 
janskog korala i pučke pjesme.“ Poradi toga Radoleovi zapisi ne 
prikazuju napjeve iz vremena blizih XI. i XII. stoljeću. Oni su 
predstavnici napjeva što su živjeli u prvoj polovici XX. stoljeća. 
Usporedio sam Radoleove zapise sa svojim zapisima s područja 
zadarske nadbiskupije kao i sa zapisima napjeva u rukopisnoj zbir- 
ci »Canto sacro proprio di Zara«.* Nisam našao nikakvih vidljivih 
srodnosti. Napominjem da ni u istarskim glagoljskim misalima iz 
XIV. i XV. stoljeća nema odraza akvilejskog obreda premda su se 
ti misali upotrebljavali na teritoriju podvrgnutu crkvenoj vlasti 
akvilejskog patrijarha.“ 


: Iz XIL i XIII. stoljeća postoje vjerodostojni podaci o grčkom, 
bizantskom obredu i o grčkom liturgijskom jeziku u gradu Zadru. 
Iz istog razdoblja sačuvala su se četiri spomenika beneventanske 
glazbene tradicije u Zadru. 

Uz podatak o grčkom liturgijskom jeziku i bizantskom obredu 
smatram da je opravdano pretpostavljati i postojanje napjeva bi- 
zantskog porijekla. Znatan se dio liturgijskih tekstova pjeva. Li- 
turgijski napjevi organski su vezani uz liturgijski tekst, njegove 
akcente i sadržaj. To znači da se na napjev za latinski tekst ne mo- 
že pjevati grčki tekst bez znatnijih poteškoća. Poradi toga mi 
pismo pape Inocencija III. kaptolu zadarske stolne crkve g. 1198. 
indirektno ukazuje na postojanje bizantskog liturgijskog pjevanja 
u Zadru, jer spominje grčki obred i grčki liturgijski jezik u Zadru 
pred sam kraj XII. stoljeća. 

Inocencije III. traži od zadarskog kaptola da se ima lišiti časti 
nadbiskup izabran od svjetovne vlasti, a kaptol da izabere drugog 
nadbiskupa. Uz to u dvjema umetnutim rečenicama papa samo na- 
pominje da je zadarska stolna crkva »ustrajući u poslušnosti Apo- 
stolskoj Stolici — do sada sačuvala i grčki obred i grčki jezik« 
(que sub obedientia sedis apostolice perseuerans Grecorum hactenus 
et ritum seruauerit et linguam).*" 


* G, Radole, Canti popolari istriani..., 126., gdje citira odlomak iz 


S E Ernettij a, I can uilei j j 
. , to a ile h 
a ' qa lese, ob jav lj enog u Osservatore Romano, 


%9 Vidi bilješku br. 211. 
* Marija Pantelić, Prvotisak glagoljskog misala iz 1483. prema misalu 


5 Koje iz 1368. Radovi Staroslavenskog instituta knj. 6., Zagreb 


mere Smičiklas, Codex  diplomaticus... II, 289—290. Niže navodim to 
pismo u cjelini i podvlačim dvije umetnute rečenice koje govore o grčkom 
obredu i grčkom liturgijskom jeziku u Zadru. 

273. 
1198, 6. februara. Lateran, 

Iz teksta papina pisma ne mogu razabrati. koje bi to riječi 
kazivale da je Inocencije III. osuđivao upotrebu grčkog obreda i 
grčkog liturgijskog jezika u Zadru, kako to piše Viktor Novak," 
Još neshvatljiviji mi je komentar što ga uz spomenuto papino pismo 
daje Bojan Bujić. Bujić, naime, kaže da Inocencije III. prigovara 
zadarskom kaptolu zbog »uporabe grškega in narodnega jezika (!) 
v liturgiji«.* : 


Inocencije III. papa nalaže kaptolu zadarskom, da se ima lišiti časti 
nadbiskup izabran od svjetovnjaka i drugi izabrati. 

Capitulo' sancte Anastasie, ut electus per potentiam laicalem intrusus 
cassetur et alius de licentia apostolica eligatur. 

Ex illo singulari excellentie priuilegio, quod unigenitus dei filius Jesus 
Christus principi Petro concessit, sanctorum patrum postmodum instituta ma- 
narunt, ut maiores cause ad sedem apostolicam perferrentur, quatenus quod 
super eis deberet statui, circumspecta ipsius responsio declararet. Cum igitur 
in ecclesia vestra, que sub obedientia sedis apostolice perseuerans Greco- 
rum hactenus et ritum seruauerit et linguam, per laicalem potentiam preter 
vestram auctoritatem et electionem vestram non tam latinus quam barbarus 
sit intrusus, nos de fratrum nostrorum consilio intrusionem ipsam irritam 
decernentes, ne diuitius pastoris solatio vestra careat ecclesia, vobis humi- 
liter postulantibus secundum statuta canonum et antiquam eiusdem ecclesie 
consuetudinem liberam concedimus licentiam eligendi, per apostolica scripta 
mandantes, qualiter talem vobis in pastorem electione canonica preficiatis, 
qui non minus prodesse desideret et nouerit quam preesse. Datum Laterani 
VIII idus februarii MCXCVIII. 

382. V, Novak, Neiskorišćavana kategorija... 68. (bilješka 56.). 

(Papa Inocent 6. februara 1198. uputio je pismo kaptolu sv. Stošije u 
Zadru žaleći se na način izbora zadarskog nadbiskupa, smatrajući da se 
pri tome odrazila laička izbornost, protiv koje se kurija više od stoljeća 
i p6 odlučno protivi. Pored toga papa, u istom pismu, osuđuje još i upotrebu 
grčkog jezika i ritusa u liturgiji u crkvama, koje pripadaju pod nadležnost 
zadarskog kaptola. U tom bez sumnje značajnom dokumentu, ali i nezapa- 
ženom od naših historičara, papa jasno i određeno kaže: (Cum igitur in 
ecclesia vestra, que sub obedientia sedis apostolice perseuerans Grecorum 
hactenus et ritum seruauerit et linguam...« (T. Smičiklas, Codex diploma- 
ticus regni Croatiae, Dalmatiae et Slavoniae, II., Zagrabiae 1904., 289—290.). 
Dakle, jasno i nesumnjivo, u Zadru, u vrijeme pape Inocenta III. u rimo- 
katoličkim crkvama molilo se i na grčkom jeziku. Inocent ne kazuje da su 
ti grčki liturgisti bili u rascjepu s Rimom, nego se samo ljuti što je misi 
i ritus i jezik grčki.) 

C. F. Bianchi (Zara Cristiana, Vol. IL, Zara 1877., 181.) i A. M. Strgačić 
(Hrvatski jezik i glagoljica u crkvenim ustanovama grada Zadra, ZZ, 385.) 
kad citiraju taj isti odlomak, stavljaju zarez iza participa prezenta »perseue- 
rans« i time vidljivo pokazuju da se taj particip odnosi na poslušnost za- 
darske crkve Apostolskoj Stolici. Naprotiv, V. Novak na gore navedenom 
mjestu bez opravdana razloga podvlači taj particip prezenta koji se ne 
odnosi na grčki obred i jezik. — Zašto bi se, uostalom, Inocencije III. £. 
1198. ljutio zbog grčkog liturgijskog jezika, kad je 17 godina poslije toga 
sam predsjedavao IV. Lateranskom koncilu (1215.) gdje je u 9. kanonu odo- 
brena različitost u obredima i jezicima unutar iste vjere? (Usp. bilj. 347.). 

383 Bojan Bujić, Zadarski neumatski fragmenti v Oxfordu. Muzikolo- 
ški zbornik IV., Ljubljana 1968., 31. (Tako papež Inocent III. v pismu, ki 
ga je naslovil kapitlju zadarske cerkve sv. Anastazije februarja 1. 1198., 
ugovarja glede uporabe grškega in narodnega jezika (!) v_ liturgiji:). — 

. | Bizantski obred i grčki jezik održali su se u XII. i XIII. sto- 
ljeću također u bogoslužju što se obavljalo u starinskoj crkvici 
sv. Platona u Zadru. Kako izvještava Carlo F. Bianchi, ta je crkvica 
g. 1248. preuređena u sakristiju tada nove crkve sv. Dominika. 
Zadarski dominikanci koji su preuzeli crkvicu sv. Platona održavali 
su sve do kraja XVIII. stoljeća običaj da na blagdan sv. Platona 
(20. XI.) u sakristiji crkve sv. Dominika svečano obavljaju bogo- 
služje na grčkom jeziku i istočnom obredu.“ 

Bogoslužje na istočnom obredu i na grčkom jeziku koje se 
tako ustrajno održavalo u Zadru sve do sredine XIII. stoljeća moglo 
je u glagoljaškom pjevanju na zadarskom području podržavati one 
bizantske elemente koje su glagoljaši veoma vjerojatno primili po- 
četkom X. stoljeća, kad se glagoljaštvo širilo na teritoriju tadašnje 
bizantske Dalmacije. 

Pretpostavljam da je stanovitu podršku grčkom liturgijskom 
jeziku i istočnom obredu pružala nova organizacija crkvene vlasti 
u sjevernoj Dalmaciji sredinom XII. stoljeća. U to vrijeme Zadar, 
Zadarski i Kvarnerski otoci pripadaju Veneciji, a Split, sjedište 
dalmatinske metropolije, nalazi se pod ugarsko-hrvatskim kraljem. 
Da bi i crkvenu vlast u svojim posjedima u Dalmaciji sebi pod- 
redila, Venecija nastoji da otkine zadarsku biskupiju i biskupije 
Kvarnerskih otoka od splitske metropolije. Godine 1154. Zadar po- 
staje sjedište metropolije za zapadnu Dalmaciju,“ »da ne bi onim 
gradovima koji su ostali slobodni od ugarske vlasti nedostajala 
briga metropolite«.*“ Zadarskom nadbiskupu podvrgnuti su krčki, 
osorski, rapski i hvarski biskup." Ali Venecija traži još neposred- 
niji način da sebi podredi crkvenu upravu svog dijela Dalmacije 
i Kvarnerskih otoka. Već naredne godine (1155.) gradeški patrijarh 


Pomišljam da je tu vjerojatno nastala štamparska greška. Ne mogu shva- 
titi đa se Bujić ne bi osvrnuo na grčki obred (Grecorum... ritum), premdđa 
u nastavku svog teksta Bujić na str. 32. opet govori samo o jeziku i ništa 
o obredu (Če upoštevamo bizantinski kulturni vpliv na dalmatinski obali 
v. dl in 12. stoletju, je mogoče domnevati, da se grški elementi v bogo- 
služju niso omejevali samo na uporabo jezika. V bogoslužju je jezik neloč- 
ljiv od napeva in tako lahko z gotovostjo trdimo, da so v Zadru še pred 
koncem 12. stoletja uporabljali napeve, ki niso spadali v repertoar zahodne- 
ga korala.). im Odakle je Bujiću u papino pismo ušao i narodni, tj. pučki 
Jezik u liturgiji, kad o tome nema ni riječi u latinskom citatu papina pisma 
što ga Bujić sam donosi na str. 327 
a C. F. Bianchi, Zara Cristiana, I.,... 131. 
koi Služim se. oznakom C. F. Bianchija (Zara Cristiana, IL,... 502.) 
4 pe kad objavljuje bulu pape Anastazija IV. pod naslovom: Bolla di 
4 astasio IV, del 17 oitobre 1154, con cui la Chiesa di Zara venne elevata 
rado di Metropolitana della Dalmazia occidentale. 

| < BRuMted SARA bule Pa I zao IV. donosi N. Klaić, Problem 
: macijom. L . i 159. — igin: i- 
čiklasovu Codex ije lon II., 19. Da e 
1181. Fr ne. . nal pripadala zadarskoj nadbiskupiji. G. 
Črfstiana, 1 Bu ta vrgnuta splitskoj nadbiskupiji (C. F. Bianchi, Zara 

postaje primas Dalmacije. Zadarski nadbiskup mu je podvrgnut, 
a patrijarh je već u XI. stoljeću prenio sjedište svoje patrijaršije 
iz Grada u Veneciju.*" 

U područje zadarske nadbiskupije ušla su tako tri biskupska 
sjedišta poznata kao nekadašnji bizantski gradovi — Krk, Osor i 
Rab. Možemo s razlogom pretpostavljati da se u tim gradovima 
sačuvao grčki kao liturgijski jezik. Viktor Novak je s pravom upo- 
zorio na činjenicu da reformisti u Dalmaciji ne progone grčki litur- 
gijski jezik niti bizantsku kulturu." Od šest sačuvanih potvrđenih 
zaključaka splitskog reformističkog sabora 1060. god. nijedan ne 
nastupa protiv grčkog liturgijskog jezika. Splićanin arhiđakon To- 
ma, dapače, izvještava kako je tom prilikom pored latinskog pri- 
znat i grčki kao liturgijski jezik." 

Uz toliko živu bizantsku tradiciju na cjelokupnom teritoriju 
zadarske metropolije (od 1154. dalje) opravdano pretpostavljam 
da su i zadarski nadbiskup i njemu podređeni biskupi na svom 
teritoriju tolerirali glagoljaše sa slavenskim liturgijskim jezikom. 
U takvim prilikama moglo se glagoljaštvo širiti iz kvarnersko-pri- 
morskog područja nekadašnje dalmatinske marke u nešto južnije 
zadarsko područje. Očita potvrda takvih pretpostavaka je izvještaj 
kardinala Bosona da su Hrvati grada Zadra i njegove okolice g. 
1177. pozdravljali papu Aleksandra III. pjevanjem lauda i kantika 
na svom slavenskom jeziku. 

Od zadarske beneventanske glazbene tradicije u XIL i XIII. 
stoljeću danas poznajemo četiri spomenika: 1. laude (aklamacije) 
u Evanđelistaru zadarske crkve sv. Šimuna,“ 2. fragment brevi- 
jara-antifonara u riznici franjevačkog samostana sv. Frane," 3. 


38 Usp. N. Klaić, Problem vrhovne vlasti..., 161. 

Grga Novak, Presjek kroz povijest grada Zadra, Radovi IJAZU Zadar, 
sv. XI—XII., Zadar 1965., 13. 

Aleksandar Stipčević, Grado. EL sv. 2., Zagreb 1962., 445. 

309 Neiskorišćavana kategorija... 69—T0. 

3% Izvori za hrvatsku povijest I. (do £. 1107.), ured. Nada Klaić, Za- 
greb 1955., 52. (Odlomak iz XVI. poglavlja Tomine »Historia Salonitana«, 
prevela N. Klaić: »...I jer je među tim (zaključcima) utvrđeno i određeno, 
da se ne bi nitko unaprijed usudio božju službu vršiti na slavenskom jezi- 
ku, nego samo na latinskom ili grčkom .. .«. 

31 Transkripciju napjeva su izradili o. Antonin Zaninović (Laudes iz 
početka 12. vijeka u evanđelistaru zadarske crkve sv. Šimuna. SC XX/1926., 
1—8., 5) i J. R. Hesbert, O. S. B. (Evangeliaire de Zara (1114). Scriptorium, 
vol. III fasc. 2, Bruxelles 1954., 177—204.). Osvrt na ove dvije različite tran- 
skripcije dao je M. Grgić (Zadarske laude (aklamacije) iz godine 1677. Ra- 
dovi IJAZU Zadar, sv. IX., Zadar 1962., 306.). 

372 Nije mi poznato da je netko objavio transkripciju napjeva tog frag- 
menta. Za latinski naziv »liber antiphonarius«, kao i »antiphonarium« i 
»antiphonale« služim se hrvatskim »antifonar« — analogno terminima lek- 
cionar, sakramentar, evandjelistar — kako ga i u ME sv. 1, 50—51., obja- 
vljuje Albe Vidaković. Zato nisam usvojio naziv »antifonal« kojim se služi 
Ante Matijević u svojim radovima kao i u naslovu rada »Odlomak bre- 
vijar — antifonala samostana sv. Frane u Zadru prema sudu g. Giuseppe 
Praga« (Zadarska revija 11/1953., 26—32.). 

iragmenti himni u rukopisu »Officia et i 

Du .et preces« (zvanog i »Horae 

e koji je pripadao benediktinskom samostanu sv. Ma- 

m x tih spomenika omogućava i pobliže datiranje u godine 
— . prema imenima svjetovnih i i j 

Miu neo vi s ih i crkvenih vladara za koje 


U datiranju fragmenta brevijara-antifonara iz riznice samo- “ 
stana sv. Frane došli su stručnjaci do različitih zaključaka. Giusep- 
pe Praga drži da je nastao u skriptoriju benediktinskog samostana“ 
sv. Krševana u Zadru počekom XIII. stoljeća,“ Ante Matijević “ 
smatra da je navedeni fragment odlomak franjevačkog brevijara- 
-antifonara iz vremena između godina 1223. i 1243. premda je pisan 
beneventanom. Marijan Grgić kaže da oblici nota i pismo upu- 
ćuju na drugu polovicu XII. stoljeća." a 7 


po važnim spomenikom držim sačuvane napjeve uz frag- 
mente himni u rukopisu Officia et preces. Istraživači su različito 
tumačili međusobni odnos tih fragmenata. E. W. Nicholson raspo- 


ređuje ih u četiri odvojena dijela (uglatim j 
što ga Nicolson dodaje): : , : mn 


(1) Letabunda ac iocunda fatie 
Huniuersus populus dalmatie 
[Laudat clarum nomen Anastasie.] 


(ID  Quas Rosana abbatissa a j is 
(III) Semper candet splendide UM a aa 
[Laudat clarum nomen Anastasie.] 
(IV) Inperatrix monacharum 
et saluatrix animarum 
inclinamus nostrum capud 


tibi domina earum. AMEN. 
* 


313 innid ix : 
o anakripelju muzičkog zapisa u dijastematskim neumama uz frag- 
Mani a 0 ie io je Bojan Bujić. U svom radu »Zadarski neumatski 
E Pike asa zbornik IV., Ljubljana 1962., 28—30.) 
Me klakom M poganskom Šou ale saka re SRVeNn 
Š MA kore i a . i osvrt na rezultate dotadašnjih istraživanja E. W. 
Bisioriju ca A. Lowea objavio je V. Novak u radu »Marginalije uz 
ML TI S] og manastira sv. Marije u XII. stoljeću« (Starohrvatska 
le, 1. serija — svezak 8—9., Zagreb 1963., 190—197.) 

5 V. Novak, Neiskorišćavana kategorija ..., 59—60. : 

kje Maru tih laudes vidi str. 76. ovoga mog rada. 
le zekineko »Scriptorium« dell! abbazia benedittina di San Grisogono di Za- 

ma o dalVArchivio Storico per la Dalmazia, Roma 1930., 113—119. 


sudu g. lomak brevijar-antifonala samostana sv. Frane u Zadru prema 


Giuseppe Praga. Zadarska revij 
1 ;p , ija 11/1953., Zadar 1953., 26— 
a Najstarije zadarske note... 272. (bilj. 12). Pao 


Rad E. W. B. Nichol ij i bi 
red fr : . B. Nicholsona nije mi bio dostupan. Nicholsonov raspo- 
MoA donosim prema osvrtima što su ih objavili V. Novak, Mar. 
190—192, oriju zadarskog manastira sv. Marije u XII. stoljeću... 


i B. Bujić, Zadarski neumatski fragmenti..., 29—30. 


ill 


V. Novak smatra da zapisanom tekstu ne treba ništa dodavati: 
Prema njegovu mišljenju tekst je potpuna cjelina onakav kakav 
je zapisan na fol. 150' u rukopisu Officia et preces: 


. Letabunda ac iocunda (fatie. 

. Huniuersus populus dalmatie. 

Quas Rosana abbatissa ad honorem. 
Semper candet splendide. 

Inperatrix monacharum. et saluatrix 
. animarum. inclinamus nostrum capud 
. tibi domina earum. AMEN. 


zooma vonR= 


Za navedeni tekst Novak drži da je »ipak više proza nego stiho- 
vana poezija«. On u njemu vidi »neke Laudes sasvim himnološkog 
karaktera«. Moram istaknuti kako upravo od muzikologa očekuje 
da bi mogli »da unesu u to pitanje nešto više svjetlosti«.? 

Dragutin Kniewald smatra da je vjerojatno čitava himna jedna 
cjelina u čast Bogorodice (ili sv. Anastazije) u kojoj se spominje 
i ime opatice Rožane. Smatra da toj cjelini nedostaju dva stiha 
— iza 2. i 4. Novakova retka. Kniewald označuje kao prvu cjelinu 
1., 2. i još jedan redak koji nedostaje. Kao drugu cjelinu uzimlje 
Novakov 3. redak (kojemu — prema Kniewaldu — također nedo- 
staje još jedan redak) i Novakov 4. redak, Treća cjelina mu je 
Novakov 5., 6. i 7. redak.“ 

B. Bujić pretpostavlja da bi fragmenti što ih Nicholson gru- 
pira u prve tri cjeline mogli biti dio jedne veće cjeline, a za 
četvrti Nicholsonov dio smatra da je to drugi himnus. U zapisanim 
neumama nalazi da custos na kraju drugog retka ne odgovara re- 
lativno nižem tonu na početku trećeg retka. Zbog toga potpuno 
prihvaća mišljenje Nicholsona i Knijewalda da iza drugog retka 
nedostaje jedan redak." 

Pošto sam proučio te fragmente prema fotografiji koju je 
objavio V. Novak,“ držim da je posve neodrživo Novakovo: mišlje- 
nje kako su ti fragmenti više proza nego stihovi. Očito je, naime, 
da su u tim fragmentima samo stihovi. U raspoređivanju teksta 
usvajam potpuno Kniewaldovu podjelu. Da bih jasnije prikazao 
stihove, iznijet ću cijeli tekst prema pojedinim stihovima, ne prema 
pojedinim recima u sačuvanom zapisu. Uz stihove dodajem i njihovu 
strukturu prema kvantiteti i kvaliteti pojedinih slogova u stihu. 


3% \, Novak, Marginalije..., 193., 190., 194. Napominjem da u svojoj 
knjizi Zadarski kartular..., 236., objavljenoj g. 1959., V. Novak ove frag- 
mente himni kratko označuje kao »neumizirani himan u čast Bogorodice«. 

% D, Kniewald u pismu što ga objavljuje V. Novak, Margimnalije..., 192. 

381 Bojan Bujić, Zadarski neumatiski fragmenti... 30. 

% Marginalije..., sl 1. uz str. 192. Ta je fotografija znatno veća 'od 
formata u kojem ju je objavio B. Bujić, n. dj.; 29. 

8% Der lateinische Hymnus. MGG sv. 6. (1957.), 995—997. 

Oznake za kvantitetu (dužinu i kračinu, — v) i kvalitetu (naglašeni 
i nenaglašeni slog, /.) donosim onako kako ih upotrebljava Bruno 
Stablein.“" U uglate zagrade stavljam Nicholsonove dopune teksta. 


(D) 


Letabunda ac iocunda fatie -v -v -v -v -v - (11) 
fede f: de Lef 
Huniversus populus dalmatie -v -v -v -v -v - (11) 
bu fea že fa dh 
[Laudat clarum nomen Anastasie.] -v -v -v -v -v - (11) 
Pa e ra 
(II) 
Quas Rosana abbatissa -v -v -v -v (8) 
. beef kod 
ad honorem [tuum missa] -v -v -v -v (8) 
že de dobe 
semper candet splendide. -v -v -v - (7) 
/+ (1.1 
(III) 
Inperatrix monacharum * -v -v -v -v (8) 
ke f# bei) 
et saluatrix animarum, -v -v -v -v (8) 
fa he dh: 4 
inclinamus nostrum capud -v -v -v -v (8). 
/.(././ 
tibi domina earum. -v -v -v -v (8) 
fado 
AMEN. 


U pjevanim himnama na latinskom jeziku B. Stablein nalazi 
da su unutar jedne himne sve strofe jednako građene. U stihovima 
pojedine himne postoji redovito jednak broj slogova. Poznatija 
maka od tog pravila je dvostih sastavljen od osmerca i sedmerca 
rohejske osnove.“** Kad primjenjujem ta osnovna obilježja latin- 
S himne na tekstove fragmenata himni iz Officia et preces, nala- 
: po jasnu potvrdu za Kniewaldovu podjelu pojedinih cjelina. Prva 

&va skupina stihova su početni jedanaesterci trohejske osnove. 
Še X, Kiro razlikuju od osmeraca trohejske osnove u drugoj 
neki . Stoga se ne mogu složiti s Bujićevim mišljenjem da su 

a i druga skupina »fragmenti neke večje celote«.? 

. U drugoj skupini — uvažavajući Nicholsonove dopune — na- 
a . dva osmerca i jedan sedmerac. Napominjem da identičnu 

uru strofe ima i poznata sekvenca Stabat Mater dolorosa, 


384 
Der lateinische Hym: j iji i j 
El ht che Hymnus..., 995. (Najpoznatiji dvostih 8, 7 je poče- 
himne Pange lingua gloriosi (8) proelium certaminis (7). ika 
B. Bujić, n. dj., 30. 

nastala doduše.tek sredinom XIII. stoljeća.“ Posebno ističem da 


potpuno isti oblik strofe nalazimo i u hrvatskoj pjesmi u čast Bo- | 


gorodice kojoj postanak Mihovil Kombol stavlja u XIV. stoljeće, 
a drži da je veoma vjerojatno i starija: 


Da nu se svi ponizimo 
ter na kolina padimo 
Mariju pozdravljajuć.#7 


Treća skupina stihova, tj. treći fragment, sadrži četiri sime- 
trična osmerca*“ trohejske osnove (4 + 4). Osmerački stih odražava 
se i u melodijskoj krivulji napjeva. Dio napjeva za drugi osmerac 
trećeg fragmenta (u tonovima gaba, gaba) javlja se kao se- 
kvenca dijela napjeva za prvi osmerac (fgag, fgag)."" 

Za glagoljaško pjevanje u sjevernoj Dalmaciji veoma su važni 
drugi i treći fragmenat himni, druga i treća skupina stihova. U 
Zadru u drugoj polovici XII. stoljeća oni- su neposredni dokumenti 
latinskih crkvenih pjesama u simetričkim osmercima trohejske osno- 
ve. Koliko sam mogao saznati, danas ne raspolažemo direktnim 
izvorima o tome kada, gdje i kako su nastajale i zapisivale se 
prve crkvene pjesme u simetričkim osmercima trohejske osnove 
na tadašnjem hrvatskom jeziku ili na crkvenoslavenskom. Ali za 
dugo razdoblje od šest stoljeća, od druge polovice XIV. pa sve 
do sredine XX. stoljeća, pouzdano znamo da su pjesme u spome- 
nutom obliku osmerca sastavni dio paraliturgijskog a i liturgijskog 
glagoljaškog pjevanja, kao što je npr. paraliturgijska pogrebna 
pjesma 

Braćo, brata spnovodimo, 
zanj se bogu pomolimo.?? 


Za napjeve himničkih fragmenata iz Officia et preces Bujić 
drži da pripadaju istom melodijskom tipu kao i dvije himne iz 
južne Italije, iz gradova Gaete i Barija. Ako te fragmente datiramo 
prema imenu opatice Rožane, oni potječu iz osmog decenija XII. 
stoljeća, ali Bujić dozvoljava da su muzički zapisi tih fragmenata 


možda i stariji od vremena kad je opatica Rožana upravljala za- 


3%6 Stabat Mater dolorosa —v —v —v —v 
Juxta crucem lacrimosa, —v —v —v —v 
Dum pendebat Filius. . —v —v —v — 


Usp. LiUs, 1515—1518. i 1668. 
Albe Vidaković, Stabat Mater, ME 2., 632. . 
31 Mihovil Kombol, Poviest hrvatske književnosti do narodnog prepo- 
roda, Zagreb 1945., 40. 
.. 5 Svetozar Petrović, Stih. Studija objavljena u knjizi: Uvod u .knji- 
ževnost (urednici F. Petrć i Z. Škreb), Zagreb 1961., 308. 
“ta B, Bujić, n. dj., 30. : 

darskim samostanom sv. Marije.“ Nije isključeno da su krajem 
XII. stoljeća i benediktinci-glagoljaši posredstvom zadarskih bene- 
diktinaca sv. Krševana mogli poprimiti ponešto iz glazbene tra- 
dicije benediktinaca južne Italije. 

Za godinu 1177. imamo neposrednu vijest da su puk i svećen- 
stvo u Zadru pjevali laude i kantike svojim slavenskim jezikom 
(v. str. 77.—87. ovog rada). Od tada pa do sredine XIII. stoljeća. 
nisu mi poznate nikakve vijesti o glagoljaškom pjevanju niti mu- 
zički zapisi s latinskim liturgijskim tekstom koji bi mogli snažnije. 
utjecati na glagoljško pjevanje. 

Iz historijskih zbivanja u sjevernoj Dalmaciji u XIL i XIII. 
stoljeću želim istaknuti samo ona za koja mogu pretpostavljati da 
su mogla djelovati na razvoj glagoljaškog pjevanja na geografskom 
području današnje zadarske nadbiskupije. 

U XII. stoljeću Dalmacija je politički rascijepljena na tri pod- 
ručja: zadarsko pod mletačkom vlašću od 1116. do 1180. (od 1180. 
do 1202. pod ugarsko-hrvatskim kraljem), splitsko pod ugarsko- 
-hrvatskim kraljem (od 1167. do 1180. pod bizantskom vlašću) i 
dubrovačko područje od Omiša do Bara pod nominalnom vlašću 
bizantskog cara.*" ' 

Slično stanje ostaje i u prvoj polovici XIII. stoljeća. Na zah- 
tjev Venecije križari g. 1202. osvajaju Zadar. Uskoro Zadrani us- 
piju obnoviti svoj grad, ali se 1205. ipak moraju pokoriti Veneciji 
uz teške uvjete. Kasniji pokušaji da se oslobode mletačke vlasti 
ne uspijevaju. Godine 1247. Zadrani opet pod veoma teškim uvje- 
tima priznavaju mletačku vlast.? 


Početkom XII. stoljeća teritorij zadarske biskupije obuhvaća 
zadarsko područje, a na kopnu samo najbližu okolicu grada Zadra. 
Kad su Mlečani g. 1126. do temelja razorili Biograd na moru, nesta- 
la je i biogradska biskupija, osnovana sredinom XI. stoljeća za 


BA Prvi zapis te pjesme nalazimo u tzv. Pariškom kodeksu, glagoljskom 
rukopisu iz g. 1380. Vidi: Josip Vajs, Starohrvatske duhovne pjesme. Starine 
knj. 31, Zagreb 1905., 268—269. Za datiranje tog rukopisa v. Josip Hamm, 
Jedna dvanaesteračka pjesma iz XIV. stoljeća. Radovi Slavenskog instituta 
3., Zagreb 1959., 94. — U prvoj polovici XX. stoljeća, g. 1922., uz imprimatur 
tadašnjeg dubrovačkog biskupa dra Josipa Marčelića ušla je ova ista po- 
&rebna pjesma u službeni »Oficij za mrtve — po novom brevijaru s obre- 
a sprovoda i s nekojim molitvama za mrtve — priredio o. Petar Vlašić 
Bi Norac ku Dubrovniku 1922.«, str. 70—74. Na teritoriju zadarske nad- 
biskupije taj Vlašićev Oficij za mrtve bio je u upotrebi još i nakon zavr- 
šetka drugog svjetskog rata. X 

% B, Bujić, n. dj., 30. 

pe N. Klaić, Problem vrhovne vlasti nad Dalmacijom do početka XV. 
stoljeća. ZZ, 161. 
ia M Šišić, Pregled povijesti hrvatskog naroda, Zagreb 1962., 168—169, 
“BP Šišić, n. dj., 180, 192. 
N. Klaić, n. dj., 161—162. 

vrijeme hrvatskog kralja Petra Krešimira IV. Sjedište biskupije 
prelazi u Skradin. Zadarska biskupija povećava tom prilikom svoj 
posjed, jer dobiva južni dio otoka Pašmana kao i uski obalni pojas 
od Zadra prema Biogradu, ali bez Biograda.“ 

Šire zadarsko kopneno zaleđe područje je ninske i skradinske 
biskupije. Na crkvenom saboru u Splitu g. 1185. potanje su određeni 
teritoriji biskupija podloženih splitskoj metropoli. Skradinska bis- 
kupija imala je tri župe (parochias): Skradin, Bribir i Biograd na 
moru sa cijelim područjem stare hrvatske županije Sidrage (isto- 
čno, sjeveroistočno i sjeverno od Biograda). Ninska biskupija imala 
je župu Nin, nadalje cijelo područje stare hrvatske županije Luke 
(zapadno, sjeverozapadno od Benkovca) i zapadnu polovicu Like.*" 

Tako je područje današnje zadarske nadbiskupije bilo podije- 
ljeno u tri biskupije. Granica zadarske i splitske metropolije pokla- 
pala se sa granicom ugarsko-hrvatskog kraljevstva i područjem 
zadarske komune.** - 

Kako su se glagoljaši snalazili pod toliko različitim crkvenim 
i svjetovnim vladarima? Nemamo neposrednih izvora iz tog vre- 
mena, stoga ne možemo dati direktan odgovor na postavljeno pitanje. 
A. Strgačić samo spominje da su u Zadru nađeni fragmenti gla- 
goljskih liturgijskih knjiga (misala, brevijara i psaltira) iz XIII. 
stoljeća.“ Ako taj podatak povežemo s izvještajem o pjevanju na 
slavenskom jeziku g. 1177., nameće nam se jasan zaključak da su 
glagoljaši svakako postojali u to vrijeme i na zadarskom području. 

Posebnu ulogu u razvoju glagoljaštva u sjevernoj Dalmaciji 
imao je bez sumnje benediktinski samostan sv. Kuzme i Damjana 
na brežuljku Cokovcu kraj Tkona na otoku Pašmanu. Ali njegov 
udio u razvoju glagoljaštva druge polovice XII. stoljeća nije još 
posve razjašnjen. Taj benediktinski samostan je, naime, nasljednik 
samostana sv. Ivana Evanđelista u Biogradu na moru. Biogradski 
je samostan g. 1059. bio bogato nadaren od kralja Petra Kreši- 
mira IV. Međutim, tom događaju prisustvovao je i protivnik sla- 
venskog bogoslužja Majnard, poslanik reformnog pape Nikole II. 
Poradi toga nameće se opravdana pretpostavka da samostan sv. 


9% C, F. Bianchi, Zara Cristiana, vol. I., 15. 

3% Smičiklas, Codex diplomaticus... IL, 193. 

F. Šišić, Pregled povijesti..., 175. 

8% N, Klaić, Neki problemi srednjovjekovne povijesti Zadra. ZZ, 136— 
137. (gdje se osvrće i na rad I. Beuca, Statut zadarske komune iz 1305. go- 
dine. Vjesnik državnog arhiva u Rijeci, II, Rijeka 1954., str. 526—929.). 

Nikola Čolak, Zemljišni posjedi zadarske komune u 12. st. Radovi 
IJAZU Zadar, sv. X., Zadar 1963., 369, 392. 

3% A, M. Strgačić, Hrvatski jezik i glagoljica u crkvenim ustanovama 
grada Zadra. ZZ, 386. 

Ivana Evanđelista nije bio od svog početka glagoljaški.“" Nakon 
propasti Biograda benediktinci su prenijeli sjedište svoje opatije 
na Cokovac na susjednom otoku Pašmanu. 

Koliko mi je poznato, nemamo direktnih vijesti da su bene- 
diktinci na Cokovcu već sredinom XII. stoljeća glagoljali. Oko g. 
1174. došao je neki Oton iz Lombardije za opata u samostan na 
CČokovcu, vjerojatno radi reforme samostana.“ Da li je došao i 
zbog glagoljanja u tom samostanu? / 

Iz XIV. stoljeća sačuvao se je prijepis hrvatskoga prijevoda, 
Regule sv. Benedikta (pravila benediktinskog reda), koji je bio, 
napisan za benediktinsku opatiju sv. Kuzme i Damjana.“ Istraži- 
vači glagoljicom pisana prijevoda Regule upozorili su da je pred- 
ložak tog prijevoda nastao dosta ranije, u vrijeme od XII. do XIV. 
stoljeća. Utvrdili su da jezik prijevoda sadrži mnogo elemenata 
jezika kojim se pisalo u sjevernoj Dalmaciji od XII. do XIV. sto- 
ljeća“ Iz XIII st. potječu ulomci glagoljskog brevijara koji se 
pripisuju benediktincima na Cokovcu.“' Prema tome mogu oprav- 
dano pretpostavljati da su benediktinci samostana sv. Kuzme i 
Damjana u XIII. st. bili glagoljaši. 

Upravo ti benediktinci mogli su glagoljaškom pjevanju prila- 
goditi napjeve beneventanske glazbene tradicije. Benediktinci iz 
Cokovca imali su od početka XIII. st. u gradu Zadru svoj hospicij 
uz crkvu sv. Dimitrija“? Tako su mogli biti u neposrednu dodiru s 
benediktincima sv. Krševana, o kojima znamo da su bili nosioci 
beneventanske muzičke tradicije u Zadru. 

Glagoljaši su sve do sredine XIII. st. bili ili progonjeni ili 
samo tolerirani. Ako izuzmemo kratkotrajno postojanje Dalmatin- 
ske marke u drugoj polovini XI. st., glagoljaši nisu imali u svje- 
tovnoj ili crkvenoj vlasti nikoga tko bi ih odlučno branio i poma- 
gao'u njihovu razvoju. Zbog toga do sredine XIII. st. nema nijed- 
nog crkvenog starješine koji bi se posebno brinuo za ispravnost 
tekstova u glagoljaškom bogoslužju. Posljedica takvih prilika bilo 
je slobodno unašanje mlađih oblika živog jezika (»živog narodnog 


% N. Klaić, Historijska podloga..., 241. 

Naprotiv Ivan Ostojić (Benediktinci glagoljaši, Slovo 9—10, Zagreb, 
$ic25) smatra da je samostan sv. Ivana Evanđelista bio od svoga početka 
geološki — jer se »nigdje u našoj benediktinskoj povijesti nismo namje- 

li, da su se latinski monasi prometnuli u glagoljaše« (str. 28). 

% I Ostojić, Benediktinci glagoljaši..., 26. 

%% I, Ostojić, Benediktinci u Hrvatskoj sv. III, Split 1965., 365. 

(St g Isto. Ostojić. navodi radove: Armin Pavić, Regule sv. Benedikta 
Brine knj. 7., Zagreb 1875., 61—62), Ivan Milčetić, Hrvatska glagoljska 
ibliografija (Starine knj. 33., Zagreb 1911., 381). ' 

EEL elić, Fontes..., XIII., 10. : k 
. “I Ostojić, Benediktinci glagoljaši. Slovo 9—10,: Zagreb 1960., 26. 

1 Benediktinci u Hrvatskoj, sv. II, Split _.1964., 94. ie a 

govora«) u crkvenoslavenske tekstove; a što je počelo već u XI. 
stoljeću.“ Početkom XIII. st. oslabila je i stega u pisanju glagolj- 
skih liturgijskih tekstova.“* a 

Kad je tako bilo s liturgijskim tekstovima, opravdano je za- 
ključivati da je slično stanje bilo i s napjevima, da se glagoljaši 
do sredine XIII stoljeća nisu pridržavali određenih napjeva koji 
bi vrijedili za šire geografsko područje, nego da su svaki prema 
svojim prilikama i mogućnostima slobodno oblikovali svoje litur- 
gijske napjeve. 

Iz dosada iznesenih pretpostavaka proizlazi mi hipoteza o dva 
jasnije oblikovana smjera razvoja glagoljaškog pjevanja u vrijeme 
od X. stoljeća do sredine XIII. stoljeća. 

Prvi smjer potječe iz najstarijeg slavenskog liturgijskog pje- 
vanja što su ga u bizantsku Dalmaciju donijeli učenici Solunske 
braće. To se slavensko liturgijsko pjevanje dalje oblikovalo pod 
znatnim utjecajem grčkog, bizantskog liturgijskog pjevanja u tada 
bizantskim dalmatinskim gradovima. 

Drugi smjer je znatno mlađi. Počinje se razvijati u vrijeme 
kad redovnici-glagoljaši postepeno primaju regulu sv. Benedikta. 
Na liturgijsko pjevanje redovnika glagoljaša uz regulu indirektno 
djeluje beneventanska glazbena tradicija i tadašnje latinsko crkve- 
no pjesništvo (himne i sekvence). 


RAZDOBLJE SLOBODNOG RAZVOJA 
(OD SREDINE XIII. DO SREDINE XV. STOLJEĆA) 


Osnove za življi razvoj glagoljaškog pjevanja, zaštićen od pro 
ganjanja, dala su dva reskripta pape Inocencija IV. 

U prvome, g. 1248, papa rješava molbu senjskog biskupa Fi- 
lipa. Podjeljuje mu dozvolu da se kao biskup prilagodi običaju 
svećenstva svoje biskupije i da poput njih obavlja bogoslužje na 
posebnom pismu i jeziku za koje kažu da potječe od sv. Jerolima, 
tj. da obavlja bogoslužje na crkvencslavenskom jeziku hrvatske 
redakcije, zapisanim glagoljicom. Papa ističe načelo da je slovo 
podložno stvari, a ne stvar slovu. Zbog toga podjeljuje dozvolu 
biskupu Filipu da može glagoljati u krajevima gdje vlada taj obi- 


403 Josip Hamm, Glagolizam i njegovo značenje za Južne Slavene. Sla- 
via, XXV/2, Prag 1956., 317. 

“€ Josip Hamm, Datiranje glagoljskih tekstova. Radovi Staroslaven- 
skog instituta knj. 1., Zagreb 1952., 40. 

čaj. Traži samo da se smisao teksta ne bi povrijedio zbog razlike 
u pismu i jeziku.“ nn: : 

Poslije četiri godine (1252.) opet i redovnici benediktinskog 
samostana sv. Nikole u Omišlju na otoku Krku — preko krčkog 
biskupa Fruktuoza — mole istog Inocencija IV. da im dopusti 
obavljati bogoslužje na slavenskom jeziku, a prema obredu rimske 
crkve — kako su to običavali činiti njihovi predšasnici. Omišaljski 
benediktinci u svojoj molbi kažu da su Slaveni, da se služe slaven- | 
skim pismom, a latinski da ne mogu naučiti. U svom reskriptu papa 
navodi njihovu molbu i ovlašćuje krčkog biskupa Fruktuoza da 
može udovoljiti toj molbi.““ 

Potanje sam naveo oba reskripta Inocencija IV. da bih upozorio 
kako je muzikolog Franz Zagiba potpuno krivo prikazao ta dva 
događaja. Zagiba naglašava dvostranu upotrebu liturgijskih - jezika 
slavenskog i latinskog. Prema njegovu izlaganju papa je odobrio 


809 Svetozar Ritig, Povijest i pravo slovenštine u crkvenom bogoslužju 
sa osobitim obzirom na Hrvatsku. I. sveska od 863—1248., Zagreb 1910., 


216—217. ( 

Latinski original tog reskripta glasi: 

»(Innocentius episcopus etc. Venerabili fratri Philippo) Episcopo Senien 
(si etc.) Porrecta nobis tua petitio continebat, quod in Sclavinia est littera 
specialis, quam illius terre clerici se habere a beato Jeronimo asserentes, 
eam observant in divinis officiis celobrandis. Unde cum illis eficiaris con- 
formis, et in terre consuetudinem, in qua consistis episcopus, imiteris, cele- 
brandi divina officia secundum dictam litteram a nobis suppliciter licentiam 
postulasti. Nos igitur attendentes, quod sermo rei, et non res est sermoni 
subiecta, licentiam tibi illis dumtaxat partibus, ubi de consuetudine obser- 
vantur premissa, dummodo sententia ex ipsius varietate littere non ledatur, 
auctoritate presentium concedimus postulatam. Nulli ergo etc. nostre con- 
cessionis etc. Datum Lugduni IV. Kalendas Aprilis (Pontificatus Nostro) 
Anno Quinto.« BR 

(Jelić, Fontes... XIII., 3; S. Ritig, n. dj., 216). 

4% Jelić, Fontes... XIII, 5. 

Latinski original glasi: 

d Inmocentius episcopus etc, Venerabili fratri Fructuoso episcopo Veglen 
(si etc.), Dilecti filii Abbas et Con(ventus) monasterii sancti Nicolai de Ca- 
stro Muscla ordinis Sancti Benedicti tue dioecesis nobis humiliter suppli- 
carunt, ut cum ipsi, qui Sclavi existunt et sclavicas litteras habeant, discere 
latinas litteras non possunt, eis, ut in litteris sclauicis secundum ritum 
ecelesie Romane divina officia valeant celebrare, prout iidem et predecessores 
Sui facere consueverunt, licentiam concedere curaremus. De tua circum- 
spectione plenam in Domino fiduciam obtinentes, presentium tibi auctoritate 
concedimus, ut super hoc facias, quod videris expedire. Datum Perusii VII. 
Kalendas Februarii (Pontificatus Nostri)- Anno Nono. 

Usporedi također komentare uz citate iz tog reskripta koje su objavili 
1 Ostojić (Benediktinci u Hrvatskoj, sv. IL, Split 1964., 185—187.) i Vj. 


E (Glagoljski spomenici otoka Krka. Djela JAZU, knj. 51., Zagreb 

da pored latinskog glagoljaši mogu upotrebljavati i crkvenoslaven- 
ski kao liturgijski jezik." 

Zagiba očito nije proučio tekst papinih reskripata. U tim doku- 
mentima nijednom se riječju ne spominje neka bilateralizacija litur- 
gijskih jezika. Naprotiv, u reskriptu krčkom biskupu Fruktuozu 
jasno piše da su omišaljski benediktinci Slaveni koji ne znaju 
latinski i obavljaju bogoslužje prema rimskom obredu, ali samo 
slavenskim jezikom. U reskriptu senjskom biskupu Filipu također 
nema ni riječi o nekoj bilateralizaciji. Papa samo traži da se smisao 
latinskog teksta ne smije ništa izmijeniti zbog toga što se govori i 
pjeva na crkvenoslavenskom jeziku. 

Krčka biskupija pripadala je sredinom XIII. stoljeća zadarskoj 
metropoliji. Pretpostavljam, stoga, da je za papinu indirektnu do- 
zvolu omišaljskim benediktincima saznao i zadarski nadbiskup. 

Danas ne raspolažemo s podacima o tome kako je zadarski 
nadbiskup primio vijest o papinu dopuštanju glagoljanja na otoku 
Krku. Ako, međutim, sudimo po dosta brojnim sačuvanim vijestima 
o glagoljašima Zadra i njegove okolice iz XIV. i prve polovice XV. 
stoljeća, postaje nam očito da su reskripti Inocencija IV. senjskom 
i krčkom biskupu imali snažan i pozitivan odjek u zadarskoj nad- 
biskupiji. 

U prvom papinu reskriptu izričito piše da papa dozvoljava 
glagoljati i biskupu Filipu. Kad znamo da je i biskupu bilo dozvo- 
ljeno glagoljanje, onda nam više nije nevjerojatna vijest češkog 
kroničara Pulkave (+1380.) da »sve do današnjeg dana, koliko sami 
biskupi, toliko i svećenici, misu i ostale službe božje obavljaju u 
slovenskom jeziku u nadbiskupijama i pokrajinama Splita, Dubrov- 
nika i Zadra, kao i svi njihovi sufragani u mnogim drugim bisku- 
pijama«.“* 


407 Franz Zagiba, Die deutsche und slawische Choraltradition als Ver- 
bindungsglied zwischen West — und Siidosteuropa. Kirchenmusikalisches 
Jahrbuch 37. Jahrgang, Kščln 1953., 38. — Zagibin tekst sa str. 38. citirao 
sam već u bilješci 301. ovog svog rada. Zagiba piše zaista veoma površno: 
»Der Bischof von Sela, Veglia usw. (!) erlaubte die Bilateralisation der 
lateimischen und kirchenslawischen Kultsprache (!) den Benediktinern, den 
Paulanern (!) und auch den Weltpriestern, die damit zu Pflegern des alten 
Brauchtums wurden.« Pavlini su bili glagoljaši, ali sredinom XIII. stoljeća 
njih još uopće nema na području senjske biskupije (Josip Buturac, Pavlini. 
EJ sv. 6. (1965.). 443). 

40 Donosim prijevod dra Ante M. Strgačića iz njegova rada »Zadranin 
Šime Vitasović i kulturno-povijesno značenje njegovih djela« (Radovi IJAZU 
Zadar sv. IL; Zagreb 1955., 69). Latinski original iz Fontes rerum Bohemi- 
carum V, 17., objavljuje Strgačić na str. 76. (Et sic per archiepiscopatus et 
provincias Spalatensem, Ragusiensem et Jadriensem et apud omnes: sufra- 
ganeos eorum et multos alios episcopatus tam per presules quam per sa- 
cerdotes. misse et alia divina usque hodie in slovanica celebrantur). Strgačić 
komentira Pulkavu kao svjedoka prve ruke koji ovdje opisuje zbivanja iz 
vremena u kojem je sam živio. Pulkavinu vijest Strgačić ponovno objavljuje 
u radu »Hrvatski jezik i glagoljica u crkvenim ustanovama' grada Zadra« 
(ZZ, 395). : 

, Iz godine 1356. spominje se »il sacerdote Jvan Jurovich de 
litera slava« kao kapelan crkve sv. Mihovila Arkanđela u zadarskom: 
predgrađu .“"? 


vu drugoj polovici XIV. st. nalazimo dva zadarska glagoljaša 
na teritoriju Dubrovačke Republike. To su »presbiter Ivanchus de 
Jadra, presbiter sclavicus« (1387.)" i »don Radovan de Zara, pres- 
biter sclavicus« (1391.).*" 


Potkraj XIV. st. u gradu Zadru ugledna je ličnost glagoljaš 
Jakov »presbiter de lictera Sclaua«. On g. 1396. službuje u crkvi 
svete Marije Svećeničke,“* zvane također svete Marije Velike, koja 
se tako nazivala za razliku od crkve sv. Marije benediktinskog 
ženskog samostana. Crkva sv. Marije Svećeničke bila je naročito 
ugledna, jer se tada u njoj čuvalo tijelo sv. Šimuna proroka. Ispred 
oltara crkva je imala kor sa 32 sjedala. U toj crkvi postojale su 
i vrsne, veoma zvučne orgulje.“* Glagoljaš Jakov bio je jedan od 
stalnih svećenika crkve sv. Marije Svećeničke. Opravdano je iz tog 
podatka zaključivati da je sudjelovao u pjevanju u koru i bio vješt 
tadašnjem crkvenom pjevanju u gradu Zadru. 

E U prvoj polovici XV. stoljeća spominju se u dokumentima broj- 
ni glagoljaši iz Zadra i njegove okolice. Navodim ih kronološkim 
redom: »presbyter Stephanus lictere Slave qu. Gerdomili, habitator 
Jadre« (1401.),“* »presbiter Simeon littere Sclave, filius quondam 
Bogdani, habitator Jadre« (1426.),"* »dom' Juraj pop' Zubin(a) hrva- 
cke knjige (1437. iz Blata blizu današnjeg Bokanjca),““* »venerabilis 
presbyter Paulus de littera sclava« koji 1439. uživa beneficij crkve 
sv. Ivana Krstitelja u predgrađu sv. Martina u Zadru (danas Jazi- 
ne),  »sacerdote illirico Giovanni Cordizza« 1446. kapelan crkvice 
sv. Marije Magdalene u zadarskom predgrađu »ultra portum« (da- 


o C. Bianchi, Zara Cristiana 1,... 476. 
BE o ano e jezik i glagoljica... 395., (gdje se pozivlje na A. 

pilija, avensko bogoslužje u Dubrovniku. Rad J j. š = 
greb 1919., 44, 45.) Puja  A 

Gle Isto, (osim A. Liepopilija... 44, 45. i 47, navodi i M. Dinića, Slo- 
venska služba na teritoriju dubrovačke republike u srednjem veku. Prilozi 
za književnost, jezik, istoriju i folklor IV/1—2, Beograd 1937., 59). 
: A M. Strgačić, Zadranin Šime Vitasović..., 70, 66. Strgačić donosi 
e. iz oporuke Palmukcije, žene »nobilis legum doctoris domini Iacobi 
p. Raduchis, nobilis civis Iadrensis«,y kojom Palmukcija ostavlja »presbitero 
e lictera Sclaua, officianti in ecclesia Sancte Marie Presbiterorum, confes- 
sori iro, libres quinque prout orare teneatur pro anima mea«. 

Ka C. F. Bianchi, n. dj. I, 391. 

E poe Strgačić, Hrvatski jezik i glagoljica..., 401. 
a “5 Đuro Šurmin, Hrvatski spomenici, sv. I. (od godine 1100—1499). 
ME rnenia historico-juridica. Slavorum  meridionalium, volumen VI, Acta 
roatica, Zagreb 1898., 146. : 
Ma Stjepan Ivančić, Povjestne crte o samostanskom III Redu sv. O. 
Boje po Dalmaciji, Kvarneru i Istri — i Poraba glagoljice .u istoj. redo- 

avi. Sa prilozima. Zadar 1910., Prilog A II, str. š 

našnjoj Brodarici), »presbyter Carinus de littera sclava«, kapelan 
u lazaretu gubavaca u zadarskom predgrađu sv. Martina, spominje 
se g. 1450.** Među glagoljašima zadarskog područja nalazimo i pri- 
padnika plemena Poletčića, jednog od »dvanaest hrvatskih plemić- 
kih rodova«“" (»nobiles duodecim generacionum regni Croacie« — 
»plemići 12 hrvatskih plemena«).““ To je »dom' Petar Poletčić s* 
Stomorina sela« (1450., lokalitet između današnjih sela Bibinja i 
Sukošana kraj Zadra).“* Neposredno pred prvo ograničenje glago- 
ljaškog bogoslužja u Zadru, s početka godine 1460. službuje na 
Dugom otoku kraj Zadra »dom' Petar' sin' Mikule Kršavića, a pa- 
rohićn' v Sustipani luci velom? otoci«.“? 

U petom deceniju XIV. stoljeća Mlečani su u ratu s kraljem 
Ljudevitom Anžuvincem razorili glagoljašku benediktinsku opatiju 
sv. Kuzme i Damjana na Cokovcu kraj Tkona na otoku Pašmanu. 
Tad su stradale i stare knjige. Zbog toga početkom druge polovine 
XIV stoljeća benediktinci glagoljaši pišu nove. Iz tog vremena je 
sačuvana Regula sv. Benedikta pisana glagoljicom, »regula mostir- 
ska svetoga Kuzme i Domčana«.“* Za približnu predodžbu o pjeva- 
nju pašmanskih benediktinaca-glagoljaša posredno su važne poje- 
dinosti u kojima se glagoljicom pisani tekst Regule razlikuje od 
latinskog originala kad govori o pjevanju ili recitiranju teksta. 
Tekstove (samo izvatke) donosim onako kako ih je objavio Ivan 
Ostojić.“ Odstupanja od latinskog originala podvlačim u obadva 
teksta. 


(IX) 
ipotom...... 
/b(e)r(a)š(6)/ i an(tifon)6 
pojuće ili čtuće, 

(X) 
iza 3 lekcije i 1 lekcija -ot() pro- 
voga (!) zakona na usta budi čtena, 
po koj lekciji kratake re(spon)š(ori) 
poj se. 


418 C, F. Bianchi n. dj., 477. 


IX 
post hunc psalmus XCIII 
cum antiphona aut certe decantan- 
dus. 


X 
sed pro ipsis tribus lectionibus una 
de  Veteri Testamento  memoriter 
dicatur, quam brevis responsorius 
subsequatur; 


A. M. Strgačić, n. dj., 398. (prezime Cordizza piše »Kordić«). 
Vladislav Cvitanović, Prilog poznavanju kulturne povijesti na zadar- 
skom području (glagoljica). Rađovi IJAZU Zadar sv. X., Zadar 1963., 332. 


(prezime Cordizza piše »Kordica«). 
#9 A, M. Strgačić, n. dj., 398. 


#20 Jaroslav Šidak, Gusići. EJ, sv. 3. (1958.), 642. 
421 Stjepan Antoljak, Izumiranje i nestanak hrvatskog plemstva u oko- 
lici Zadra. Radovi IJAZU Zadar sv. IX, Zadar 1962., 56. 3 


#2 Đ. Šurmin, n. dj., 186. 


A. M. Strgačić, Hrvatski jezik i glagoljica..., 398. 


#3 Đ. Šurmin, n. dj., 221. 


44 1. Ostojić, Benediktinci u Hrvatskoj i ostalim našim krajevima, sv. 


III., Split 1965., 365. 


425 I. Ostojić, n. dj., 389—390, 390, 394. 

(XIV) ; * : Ž : XIV 
Kime redom jutrna na In nataliciis sanctorum 
bl(a)ge s(ve)t'ce pojet' se qualiter vigiliae agantur 


Navedena razlika u tekstu IX. glave veoma je zanimljiva. 
Benediktincima glagoljašima daje dvije mogućnosti za izvedbu istog 
teksta, Oni mogu versikul (»beraš«) i antifonu pjevati ili je reci- 
tirajući izgovarati. Latinski tekst spominje samo recitirajuće pje- 
vanje. 

U naslovu XIV. glave tekst pisan glagoljicom služi se glago- 
lom pjevati (»pojet' se«) za latinski izvoditi (»agantur«). I u tom 
slučaju glagoljaši ističu da se jutrenja pjeva, ne samo da se izvodi. 

Iz prvog primjera možemo naslućivati da napjevi za versikul 
i antifonu nisu imali jače razvijenu melodijsku krivulju i da se 
nisu oštro razlikovali od govornog recitiranja teksta. Drugi i treći 
primjer jasno kazuju da su benediktinci-glagoljaši u svom bogo- 
služju pridavali veliku važnost pjevanju, premda su ga u takvim 
slučajevima oblikovali prilično slobodno. O tome kakvi su mogli 
biti napjevi kojima su se služili benediktinci-glagoljaši, ne mogu 
ništa pouzdano reći. Kad znamo da su u XIV. stoljeću na čelu 
pašmanske opatije bila tri Zadranina, Mihovil K(a)rnarutić (1345.— 
—1347.), Petar Zadranin (1364.—1379.) i Fridrik Jurjević (1382.— 
—1396., 1398., 1400.—1402.),“** možemo pomišljati na stanovit utje- 
caj zadarskog liturgijskog pjevanja. Pred svoj dolazak na Ćokovac 
Fridrik Jurjević bio je franjevac,“ a u Zadru u to vrijeme postoji 
m benediktinskog i skriptorij franjevačkog samostana sv. Fra- 

e. 


Prema sačuvanim podacima broj redovnika pašmanske opatije 
od kraja XIII. do sredine XV. stoljeća varirao je između 3 i 12. 
Neobično mali broj od tri redovnika (1359.) posljedica je teških 
vremena nakon što su Mlečani razrušili pašmansku opatiju.“ Stoga 
naslućujem da su pašmanski benediktinci-glagoljaši pjevali samo 
Jednoglasno. Ostojić donosi i latinske naslove glava za onih osam 
glagoljičkih listova kojih danas nemamo. Za predmet ovog mog 
rada naročito je šteta što se između ostalih na izgubljenim papi- 
rima nalazila i glava XIX. — De disciplina psallendi.“* 

Pored benediktinaca glagoljaša javlja se u Zadru krajem 
Prve polovice XV. stoljeća još jedna glagoljska redovnička orga- 
Nizacija. To su franjevci trećoreci, »od prvih svojih početaka pa 


#26 1. Ostojić, n. dj., 297. (gdje si i latiniziran: imena: - 
ME aoco. Cena = : Ša doskd je donosi i latinizirana prezimena: de Ca 

*21 Isti, n. dj., sv. IL, 224. 

#8 Ante Matijević, Porijeklo renesansnih psaltira franjevačkog samo- 
stana u Zadru, Radovi IJAZU Zadar sv. II., Zagreb 1955., 196—199. 

4% I. Ostojić, n. dj., sv. IL., 230. 

*% I, Ostojić, n. dj., sv. III., 395. 

do danas poznati kao glagoljaši«.“' Već od sredine XIII. stoljeća 
u Zadru postoje eremiti-pustinjaci koji su se učlanili u tadašnji 
franjevački treći red. Imali su također svoja pravila. Prema latin- 
skom originalu iz XV. stoljeća s početka XVI. stoljeća potječe 
»regula b'ratie i sestar' ot' kačnić tretoga reda b(la)ž(e)noga 
frančis'ka«.** : 

Veća i snažnija djelatnost trećoredaca počinje u Zadru. od 
godine 1439. Te godine zadarski nadbiskup Lorenzo Venier uz 
dozvolu stolnog kaptola daje trećorecima crkvu sv. Ivana Krsti- 
telja u predgrađu sv. Martina. Do takve odluke došlo je nasto- 
janjem zadarskog posjednika i trgovca Grgura Mrganića, potomka 
starohrvatskog plemena Virevića iz lučke županije u Ravnim ko- 
tarima. Mrganić je, naime, obećao da će popraviti crkvu i pomoći 
trećorecima da uz nju sagrade samostan. Svoje obećanje je i izvr- 
šio. ' 

Drugi ugledni Zadranin »nobile zaratino Bartolomeo de Mila- 
no«“* (Bartul Milanja)*" oporukom je trećorecima ostavio otočić 
Galevac ispred mjesta Preka na otoku Ugljanu. Trećoreci su pri- 
mili taj otočić g. 1448. i te godine utemeljili drugi svoj samostan, 
samostan sv. Pavla Pustinjaka. Ubrzo nakon toga utemeljuju i 
treći. Taj samostan — sv. Mihovila Arkanđela u Zaglavu na Du- 
gom otoku — utemeljili su g. 1451. pomoću prvog njihova dobro- 
činitelja Grgura Mrganića.““ Očito je da se glagoljaši trećoreci 
ne bi mogli toliko uspješno razvijati kad im ne bi bogatim daro- 
vima tako izdašno pomagali građani grada Zadra. 

Za razvoj glagoljaškog pjevanja u prvoj polovici XV. stoljeća 
posebno je važna činjenica da u to vrijeme među članovima za- 
darskog kaptola ima i glagoljaša. Taj veoma važan podatak za 
proučavanje glagoljaškog pjevanja u gradu Zadru nalazimo u od- 
redbama dijecezanskog sinoda, održanog u Zadru 4. XII. 1460. god. 
pod vodstvom nadbiskupa Maffea Vallaressa. Sinod je ograničio 
glagoljanje u gradu Zadru samo na crkve sv. Donata (zvane nekad 
sv. Trojstva) i sv. Marije Velike (Svećeničke) i to u vrijeme opro- 
sta i u misama za mrtve na dan pogreba pokojnika. Ali, ograni- 
čenje ne vrijedi za glagoljaše članove zadarskog kaptola. Tu od- 
redbu, naime treba shvatiti »... tako da se ova naredba ne odnosi 


81 vj. Štefanić, Glagoljaši u Kopru g. 1467—1806. Starine knj. 46., Za- 
greb 1956., 205. — Najviše podataka o razvoju franjevaca trećoredaca na 
zadarskom području donosi o. Stjepan Ivančić, n. dj., 22—31, 112—125. 

452 Ivan Milčetić, Berčićeva zbirka glagoljskih rukopisa i štampanih 
knjiga u Lenjingradu. Radovi Staroslavenskog instituta, Zagreb 1955., knj. 
2., 102. : a 
485 Roman Jelić, Grgur Mrganić. Radovi IJAZU Zadar sv. VI—VII., 
Zagreb 1960., 492. — Jelić je dokazao neistinitost prijašnjih tvrdnji da je 
G. Mrganić bio bosanski plemić. . 3 

44 GC, F. Bianchi, n. dj., vol. II., 108. 

485 S, Ivančić, n. dj., 29, 204—205. : 

45 Isti, n. dj., 204—206, 209—210. 

na spomenute svećenike glagoljaše ako budu izabrani Č 
kaptola«.“? Navedeni citat iedano Zo da 
prvoj polovici XV. stoljeća bilo i kanonika glagoljaša članova 
zadarskog kaptola. Podatak je veoma važan jer su zadarski kano-' 
nici krajem XIV.i početkom XV. stoljeća morali biti dobro upućeni 
u tadašnje crkveno liturgijsko pjevanje. Zadarski nadbiskup Pietro 
Matafari reorganizirao je g. 1393. gradski kler i liturgijsko pjeva- 
nje u stolnoj crkvi sv. Stošije. Kanonici su morali dokazati da dobro 
vladaju cantus firmusom, tj. napjevima rimskog, gregorijanskog 
korala, morali su biti vješti tadašnjem liturgijskom pjevanju u 
zadarskoj katedrali. Bilo je određeno »...da svaki prelat i kanonik 
koji ima biti primljen u rečenu crkvu (katedralu), pošto primi mirni 
posjed kanonikata ili prelature, mora i treba naučiti umijeće cantus 
firmusa u vrijeme od jedne godine, računajući unaprijed od dana 
primanja posjeda. Inače, ako ne bude upućen u vještinu cantus 
firmusa, neka nakon isteka godine dana bude odmah lišen prava 
na kanonikat i prebendu koju će dobiti... Isto tako, kako bi im se 
dala prilika da napreduju (u tom umijeću), neka se uzme sposoban 
učitelj pjevanja kojeg će kasnije potvrditi gospodin nadbiskup«.“" 
U to vrijeme cantus firmus bio je sinonim za cantus planus 
za napjeve rimskog, gregorijanskog korala.“ Poradi toga prema 


#6 A, M. Strgačić, Hrvatski jezik i ji 
.M. 3 jezik i glagoljica...., 400, 399—401. Autor 
raj odredbu o ograničenju glagoljanja prema rukopisu zadarskog kano- 
s Ivana Tanzlinghera iz 1692., i to prema Tanzlingherovim ekscerptima 
za a zadarskih dijecezanskih sinoda. Taj rukopis je kasnije dobio 
i lov »Epitome Synodorum dioecesis Jadrensis ab anno 1395 ut in hoc libro« 
ae se u Historijskom arhivu u Zadru. Istu odredbu Strgačić uspoređuje 
me ekstom što ga je iz izvornika objavio C. F. Bianchi, Zara Cristiana I, 
Donosim izvadak iz odredaba dijecezanskog sinoda k ih j javi 
x+r s .. . .. : 2 s ako ih E dk 
Strgačić, najprije prema Bianchiju, zatim prema Epitome Somaleonca 1 dij 
a Bianchi: ». .. intelligendo temen quod si aliquis presbyter de Littera 
ie assumptus fuerit in gremio Capituli nostri, idem presbyter non intelli- 
ga m olrcere huic ordini quosque fuerit de dicto Capitulo.« 

Epitome: »... intelligendum, quod si aliquis e supradictis praesbyteris 
M era Slaua assumptus fuerit in gremio Capituli, idem Oi maje upikar 
su Ne np ordini. Transgressoribus poena librarum duarum.« 

. F. Bianchi, n. dj., Vol. I., 136. (»Item statuerunt« 

A ,» Vol. I, A Ž , queste sono le 
Ba deo statuto, »quod quilibet praelatus et canonicus, assumendus in 
Be k cclesia .GJadrensi:) postquam fuerit canonicatus seu praelaturae pos- 
. pacificam assecutus, infra annum a die apprehensae possessionis 
E KE ea .computandum, teneatur et debeat artem cantus firmi addiscere; 
.. , Si non fuerit instructus in arte cantus firmi, elapso anno, preaela- 
De“ ćem jja et praebenda, quem et quam obtinebit, sit eo ipso 
Bienik . .- ma aa ut proficiendi opportunitas tribuatur, quod assumatur 
RES raandase). cantus idoneus, per Dominum Archiepiscopum postmodum 

“85 Branka Antić, Cantus firmus. M i 
i planus rege us. ME sv. 1. (1958.), 230—231. Usp. i Can- 

S idi također: Ante Matijević, Glazbenik Frane Divnić i nj i i 
Radovi IJAZU Zadar sv. III., Zagreb 1957., 225. ane 

navedenom odlomku smatram da su članovi zadarskog kaptola bili 
dužni dobro upoznati rimski koral. Kako je u zadarskom kaptolu 
bilo i glagoljaša, ti su zadarski glagoljaši također morali dobro 
poznavati gregorijanski koral. Rimskim liturgijskim napjevima mo- 
gli su se služiti na dva načina: 1) uz ostale kanonike pjevali su 
u koru na latinskom jeziku, 2) kad su sami služili misu, pjevali 
su crkvenoslavenske tekstove kojima su prilagodili rimske litur- 
gijske napjeve. Smatram da su za takvo prilagođavanje bili spo- 
sobni, jer su upravo kao kanonici zadarskog kaptola morali dobro 
poznavati rimsko liturgijsko pjevanje. Katedrala sv. Stošije imala 
je tada orgulje: godine 1392. spominje se svećenik-orguljaš »Pre 
Zorzi, organista di S. Anastasia«“ U sastav reorganiziranog kap- 
tola ušla su i dva glazbenika, »un maestro di canto fermo, ed uno 
di musica«.“ Posebna je, dakle, briga posvećena rimskom koralu 
(canto fermo), zato je u kaptolu i poseban nastavnik za koralno 
pjevanje. »Maestro di musica« brinuo se, vjerojatno, za ostalu vokal- 
nu i instrumentalnu glazbu. 

Nastojanje da se u svakoj zadarskoj crkvi pazi na pravilnost 
rimskog liturgijskog pjevanja dokazuje i pedesetak godina kasnije 
(1448.) odredba nadbiskupa Lorenza Veniera. Nadbiskup određuje 
da je svaki svećenik i klerik u bilo kojoj zadarskoj crkvi obavezan 
da svekoliko liturgijsko pjevanje izvodi čitajući sa stalka za litur- 
gijske rukopisne knjige (lecturinum), a ne bez njega“ dakle, ne 
napamet bez knjiga — što bi dozvoljavalo i odstupanja od zapisa 
u rukopisnim knjigama. 

Odredba nadbiskupa Veniera vrijedila je, dakako, i za sve 
glagoljaše u gradu Zadru. Premda u hrvatskoglagoljskim liturgij- 
skim knjigama XV. stoljeća ne nalazimo notnih zapisa napjeva, ipak 
možemo pretpostaviti da zadarski glagoljaši nisu mogli jednostavno 
posve ignorirati odredbe iz 1448., kanonici i odredbe iz 1393. Vje- 
rojatno su nastojali da im se prilagode, tražeći načine da crkveno- 
slavenske tekstove približe gregorijanskom koralu — koji im, kao 
tadašnjem zadarskom svećenstvu, nije smio biti nepoznat. 


49% CG, F. Bianchi, n. dj, 1 123. 

440 Isti, n. dj. 1, 169. 

41 Isti, n. dj. I, 186—137. (E quindi con determinazione capitolare del 25 
agosto 1448, sancita dall'arcivescovo Lorenzo Venier fu stabilito »ut deinceps 
quilibet Presbyter et clericus tam septemanarius, gquocumque alio titulo, in 
quacumgque Ecclesia Jadrensi intitulatus ... dum divinum officium in eccle- 
sia cantatur, tam diurnum, quam  nocturnum, et quando cantari debent, 
quae sunt cantanda, videlicet in matutinis invitatoria, antiphonae et respon- 
soria, cum suis versiculis et alia necessaria; in missis vero introitus cum 
suo versu Graduali, cum suo versu Alleluja, cum suo versu Tractus, cum 
suis versiculis Sequentiae, Postcommunio, Kyrie eleison, Hymnus Angelicus, 
Credo, Sanctus, Agnusdei, prout guodque offitium tempore suo exegerit, et 
similiter in vesperis et aliis horis debeant exire de sua cathedra, sive staret, 
sive sederet, et se praesentare in medio ante lecturinum, et ibi cantare cum 
aliis clericis quae erunt cantanda.). 

RE u aa da je u takvim prilikama postojao 
: : skog liturgijski jevanja vljašt: a 
vanje u sjevernoj Dalmaciji ZD eona 0 AED BANI Bi 
ma I m. XV. stoljeća u Zadru se uz bene 

g e ee jevci minoriti k iptori li a 
koralnih zbornika. Samostan franjevaca bg“ on liturgijskih 
u Zadru već godine 1228.“ aće — postoji 


Prve svoje antifonare i j 
i graduale franjevci pišu još 

pom neumatskom notacijom. Već u drugoj gem java rk 
oka ivno prihvaćaju kvadratnu notaciju i uvode je obave oi 
i am ica LADA rimski obred, rimsko Koraiha i : 

u a : : mae 
Be o u koralnu tradiciju koju oni smatraju izra- 

Uspoređujući francuske, švicarsi ij | 
| 1 ; arske, talijanske, njemačke i 
A na koralne zbornike Ante Matijević če dt 
ma se antifonale i graduale možemo bez straha ubrajati sjeti 
. j poi pisane kvadratnom notacijom«. Beneventanskih arhaiz : 
= riči zbornicima više nego u drugim drnjevačkim 
E Poso pon je utvrdio da se pet knjiga zadar- 
e ra približavaju napjevima u Zadarskom brevijar-anti- 
Moa . brevijar-antifonaru iz Biblioteca nazionale u Na- 
oh rao aturi ani ni u Dalmaciji nije mogao pronaći 
Mi obe jeg bi se moglo reći da je prepisan Zadarski 
Moe pro skriptorij u Zadru posredno je važan za razvoj 
Le i di Koka Dalmaciji u XIV. i XV stoljeću. 
tv o e, da: hrvatskoglagoljski misali L ' 
A dat goljski misali XIV. i X to- 
kh dranjšpoosnesi redigiranom misalu Brad: kuje 
nca »Dies irae« koj ipisuj jev 
E ja se pripis 
omasu a Celano (+ oko 1250.)*“* ušla je diem dimi 


“2 Poznat j ički i 
; t je muzički zapis dvogl: i 
Men iz glasnoga tropirano us- edi 
(Zadenski .. benediktinskog samostana aga MDA E aš 
al > ar samostana: svete Marije, Zagreb 1959., 107 i 235 Zn 
XIII. st B. Pa analize teksta datira zapis tog : Sanctusa na 
objavljuje m Saga Jadrensis. SC XXXVII/1943., 108-112) 
rije za ME tog rukogia og zapisa, ali ne postavlja pouzdane krite- 
A .. .r .. " 
M au adna Porijeklo renesansnih psaltira franjevačkog samo- 
a. ; dovi IJAZU Zadar sv. II., Zagreb 1955., 194 
Frane u XIII. i XIV. vijeku). , pK i a 
nno renesansnih psaltira... 197—198 
i i, Zadarsko ij ! 
IJAZU Zadan, Da esnik, ea Bare osorske katedrale. Radovi 
Sp. str. 110. i 111. ovog rad: ilješ 
A r. 110 L g nada uz bilješke 3 i 
sak Bo ojenič, Porijeklo renesansnih M Pa dole 
j antelić, Prvotisak glagoljskog misala iz 1483. prema misalu 


kneza No ra 23.3 
1967., "9, vaka iz 1368. Radovi Staroslavenskog instituta knj. 6., Zagreb 


448 £ ie : 
Albe Vidaković, Dies irae. ME sv. 1. (1958.), 355. 

1368. god. u hrvatskoglagoljski misal kneza Novaka, jedan puni 
vijek ranije nego što je stručnjaci nalaze u latinskim kodeksima 
druge polovice XV. stoljeća.“ U drugom hrvatskeoglagoljskom mi- 
salu, u Berlinskom misalu iz 1402. god., nalazimo u umetku iz g. 
1440. tu sekvencu prevedenu u osmeračkim stihovima koji svojim 
oblikom potpuno odgovaraju latinskom originalu.“ 

Za hrvatskoglagoljske misale značajan je i skriptorij zadar- 
skog benediktinskog samostana sv. Krševana. Marija Pantelić je 
utvrdila da se u svim do sada pronađenim glagoljskim misalima 
citiraju zadarski sv. Krševan i sv. Benedikt u molitvama za blago- 
slov životinjske hrane. Nadalje je našla da su ankonski sanktoremi 
sv. Kirijak (4. V.) i sv. Liberije (26. V.) zadržali svoje mjesto »u 
svim glagoljskim misalima sjevera i juga, a nemaju ih nikako 
zagrebački latinski kodeksi«. Poradi toga M. Pantelić smatra da 
je u XIV. i XV. st. grad Zadar bio rasadište predložaka za hrvatsko- 
glagoljske misale.“" 

Među najstarijim hrvatskoglagoljskim misalima nalazimo dva 
koji su očito vezani za Zadar. To su misal kneza Novaka iz g. 1368. 
i tzv. Berlinski misal iz g. 1402. 

Marija Pantelić je detaljno proučila misal kneza Novaka. Za- 
ključila je da je predložak tog misala nastao u Zadru. Pretpo- 
stavlja da je to bio jedan latinski misal, »a možda i glagoljski 
misal samostana sv. Marije u Zadru«.** 

Među rezultatima njezina istraživanja nalazim i jednu na- 
pomenu koja mi omogućava jednu novu pretpostavku o glagoljaš- 
kom pjevanju u sjevernoj Dalmaciji u drugoj polovici XIV. sto- 
ljeća. M. Pantelić je samo jednom rečenicom kratko primijetila: 
»Novakov Včruju razdijeljen je u korove pomoću znaka “, koješ 
u Pt (tj. Prvotisku glagoljskog misala iz 1483.) nema«.“* Autorica 
je dakle, pretpostavljala da ti znaci pokazuju što pjeva jedna sku- 
pina, a što druga skupina (ili zbor) pjevača. 

Kako nemamo muzičkih zapisa glagoljaškog pjevanja iz XIV. 
i XV. stoljeća, svaka nam je bilješka o tom pjevanju dragocjena, 
makar i samo indirektno upućivala na pjevanje. Stručnjaci su 
utvrdili da se mali kružići, posebni znakovi na f. 268, stupci b i c, 
javljaju samo između pojedinih riječi, da nikako nemaju funkciju 
interpunkcija niti da imaju neku drugu funkciju koja bi mogla 


49 M. Pantelić, Glagoljski kodeksi Bartola Krbavca. Radovi Starosla- 
venskog instituta knj. 5, Zagreb 1964., 26—29, 85—86. 

450 Isti, n. dj., 27—29. i 85—86. 

41 Isti, Prvotisak glagoljskog misala... 17. 

452 Isti, n. dj., 35. Vidi također 26—36. i 75. 

453 Isti, n. dj., 25. 

utjecati na izgovor zapisanog teksta.“ Ti posebni znakovi odnose 
se, dakle, na način izvedbe, na pjevanje teksta. Sam Novakov misal, 
doduše, nema uz Vjeruju napomenu da se taj tekst pjeva, ali zato 
Berlinski misal (f. 151 c) ima ispred Vjeruju izričito zapisano 
»Pčsanb ap(osto)lska Poje«. Niže navodim transliteraciju Novako- 
va Vjeruju s unesenim posebnim znacima »"%«. U zagradama doda- 
jem redne brojeve za pojedine cjeline pjevana teksta kako ih nala- 
zim u Liber usualis Missae et Officii.*" Pred br. 1 su početne četiri 
riječi koje pjeva svećenik. (Usporedi priloženu fotografiju origi- 
nala). 


F. 268 b Včruju v' edinago B(og)a.“ (1) O(te)ca vsemoguća tvorca 
n(e)bu i z(e)mli. vidimih' vsčh' i nevidimih'.“ (2) I vr edi- 
nogo G(ospod)a n(a)š(e)go Is(u)h(rst)a s(i)na b(o)žič * edino- 


F. 268 c čedago. (3) Ot O(te)ca roždenago prčžde vsčh" / včki.? 
(4) B(og)e ot B(og)a s(vč)te ot s(vč)ta. B(og)r istin'ni ot 
B(og)a istin'na.“ (5) Roždene a ne stvorene edinosućanse 
O(te)cu imže vsa biše.“ (6) Iže nasb radi č(lovč)ke i n(a)- 
š(e)go  sp(a)s(e)nič radi“ snide s n(e)b(e)sp. (7) i v'plti 
se ot D(u)ha s(ve)ta * iz" M(a)rie d(č)vi vič(lovč)či se.“ (8) 
Križu prigvožden' ubo za ni pri Putan'scčemp Pilatč.? 
mučene i pogreben' b(i)si. (9) I vskr'se treti d(a)n: * po 
pisanieme. (10) V'zide n(a) n(e)bo i sčdite o desnuju 
O(te)ca.? (11) I ottudu paki hoćetp priti sa sl(a)voju ? 
suditi živimo i mr'tvimp egože c(čsa)r'stviju " ne budet» 
konca. (12) I v D(u)ha s(ve)t(a)go G(ospod)a živote tvo- 
rećago  ishodećago ot O(te)ca i S(i)na. (13) Iže sa O(te)- 
cem" i S(i)nom' * ravno v'spoklanaet' se i sl(a)vo sl(a)vit' 
se." iže gla(gola)lb este pr(oro)ki.“ (14) I v edinu s(ve)tu 
katolič'sku i ap(osto)lsku cr(e)k(a)ve * (15) isp(o)v(č)daju 
edino kr'šćenie ve ostavlenie grčhov»i.“ (16) I čaju v'skrč- 
šenič mr'tvi.“ (17) i žiz'ni budućago včka * Am(e)ne. 


U početku teksta Vjeruju pojedine oznake »"« mogle bi zaista 
označavati nastupe prvog i drugog zbora. Tako npr. cjeline pod 
br. 1, 4 i 5. Isto pokazuju završni brojevi 14—17. Ali oznaka »“« 
javlja se i na takvim mjestima gdje tumačenje o dva zbora nije 
moguće prihvatiti. Tako, na primjer, unutar cjeline br. 11 imamo 


“€ Opratio sam se stručnjacima Staroslavenskog instituta  »Svetozar 
Ritig« u Zagrebu, dr Mariji Pantelić i dr Anici Nazor. Transliterirale su 
mi tekst Vjeruju u Novakovu misalu, u Berlinskom i- u Hrvojevu misalu. 
Dale su svoje mišljenje o funkciji posebnih znakova, malih kružića u Nova- 
kovu Vjeruju. Iznio sam ga u rečenici »Stručnjaci su utvrdili...«. Za iska- 
zanu pomoć ponovno — srdačna hvala! 


*5 Li Us, Credo (I—VI.), 69—83. 

čak dvije takve oznake. Zbog toga se tumačenje da mali kružići 
označuju nastupanje dvaju zborova ne može održati. Što, onda, 
pokazuju ti znakovi? 

Na to pitanje ne mogu naprečac odgovoriti. Nadam se, ipak, 
da sam — povezujući Novakov Vjeruju sa starim tradicionalnim 
liturgijskim pjevanjem u Zadru — našao put koji ukazuje na 
mogućnost prihvatljiva rješenja. 

Zadarski historičar C. F. Bianchi u svom prikazu razvoja 
crkvene glazbe u Zadru posebno ističe jedan starinski Credo koji 
su u katedrali još sedamdesetih godina XIX. stoljeća pjevali dva 
zbora bez pratnje orgulja.“* : 

Da Credo što ga Bianchi spominje zaista potječe iz velike 
starine, dokazuje Gregorio Zarbarini (Kotor 1842. — Zadar 1921.) 
u već spomenutoj rukopisnoj zbirci »Canto Sacro proprio di Za- 
ra«.*" Tu Zarbarini donosi taj posebni Credo u napjevima stalnih 
dijelova mise pod naslovom »Missa Dopp(ia) e Dopp(ia) magg(iore) 
in Dalmazia detta (Apostol(orum)«. U popratnom kratkom komen- 
taru Zarbarini kaže da je ta pjevana misa sazdana od napjeva rim- 
skog (gregorijanskog) korala (nel Canto Gregoriano), da se je 
odvajkada (ab immemorabili) pjevala u zadarskoj katedrali i da 
je prozvana »Apostolorum«. Dodaje da je misa »Apostolorum« bila 
poznata i u cijeloj Dalmaciji. Za Credo te mise također veli da se 
još sredinom XIX. stoljeća pjevao unisono ili s dodanim drugim, 
nižim glasom u zadarskoj katedrali. Izvodila su ga dva zbora bez 
pratnje orgulja. Uz ovo Zarbarini zna i za drugi način kojim su 
orgulje pratile samo jednu skupinu (jedan zbor) pjevača dok su 
uz pjevanje drugog zbora šutjele.“? 

Zarbarinijeva zbirka ima napjeve za 13 misa (samo za Ordi- 
narium missae). U svemu ima 130 različitih napjeva s posebnim na- 
slovima (štenja, psalmi, himne i drugo crkveno pjevanje). Nigdje 
u popratnim komentarima nisam našao posebno upozorenje da bi 
se dotični napjev pjevao ab immemorabili. Zarbarini je to izričito 
naglasio samo uz navedeni Credo iz mise »Apostolorum«. Na zavr- 
šetku svog zapisa Creda Zarbarini je stavio datum 11/7. (18) 63. 
Bilo je to vrijeme kad je postepeno prepisivao rukopisne zapise 


#6 C, F. Bianchi, n. dj., 137. (Vi ha egli infatti cosa piu sublime del 
nostro Credo cantato da due cori senza Vajuto dellorgano?). 

#51 V, bilješku 211. — Zarbarinijevom zbirkom i zapažanjima služim 
se u prikazivanju glagoljaškog pjevanja u XIX stoljeću. 

#8 Canto Sacro..., 223. (Missa Dopp. e Dopp. magg. — in Dalmazia 
detta »Apostolorum«. — Messa nel Canto Gregoriano nel rito Dopp. e dopp. 
magg. solita a cantarsi ab immemorabili nella Metr(opolita)na di Zara (e 
per tutta Dalm(azia) ancora) detta »Apostolorum«), 255 (Questo  Credo 
(unis(on)o o contrappunto) cantasi quotidie in S. Anast(asi)a, e interpolatam 
coll'Org(ano), e a 2 cori con sole voci.). 

Mate Kurtovića (Drniš 1804. — Zadar 1875.) svog profesora 
glazbe u zadarskoj bogosloviji. Zbog toga držim da Zarbarini do- 
nosi zaista stare napjeve, doduše u formi u kakvoj su oni stigli 
na početak XIX. stoljeća. 


Obilježja starine tog Creda su paralelne kvinte koje se jav- 
ljaju nakon trojnih paralelnih terca, a isto tako i redoslijed ovih 
harmonskih intervala: velika terca, čista kvarta, čista kvinta, gdje 
oba glasa iz čiste kvarte skaču u čistu kvintu (vidi muzički pri- 
mjer br. 12 u prilogu opširnijih primjera). Karakterističan je i mali 
ambitus napjeva — čista kvarta. Napjev je u tonskom nizu tetra- 
korda strukture 1, 1, 1/2 (£, g, a, b). 

Posebno je važna muzička forma Creda iz mise »Apostolo- 
rum«. Čitav taj Credo izgrađen je na temelju jednog osnovnog 
obrasca, na temelju melodijske sheme koja odgovara jednoj pje- 
vanoj cjelini teksta. Taj osnovni obrazac varira i proširuje se prema 
različitoj dužini teksta u takvim cjelinama, dakle, prema načelima 
psalmodije (v. muz. primjer br. 12). Ovo naročito ističem jer sam 
u danas živom glagoljaškom pjevanju u sjevernoj Dalmaciji našao 
istu muzičku formu u pjevanim stalnim dijelovima mise (Pored 
svih muzičkih primjera stalnih dijelova mise vidi i fragment Vje- 
ruju iz Novalje na otoku Pagu — područje krčke biskupije, mu- 
zički primjer br. 5, str. 38). 

Svjestan sam da Zarbarinijev zapis Creda iz mise »Apostolo- 
Tum« pouzdano pokazuje samo razvojni oblik tog Creda početkom 
XIX. stoljeća. Za starije vrijeme, pogotovo za sredinu XIV. sto- 
ljeća, Zarbarinijev zapis daje samo mogućnost da stvorimo približnu 
predodžbu kako se mogao pjevati taj Credo sredinom XIV. st. 


Poradi svih tih razloga usudio sam se postaviti tekst Vjeruju 
iz Novakova misala pod napjev Creda iz mise »Apostolorum«, ne 
bih li našao neku funkciju onih posebnih znakova, malih kružića 
(v. muzički primjer br. 12). Zapazio sam da ti znakovi prikazuju 
određen odnos teksta i napjeva, da pokazuju završetak određene 
(ne svake!) muzičke fraze u odnosu na određenu riječ teksta. 


Već u cjelini br. 2 nalazimo zanimljiv slučaj. Novakov misal 
ima znak »“« iza riječi »božija« dok latinski tekst tu muzičku frazu 
završava tek riječju »unigenitum«. Sve riječi iza »Isuhrsta« imaju 
funkciju apozicije. Latinski tekst ih dijeli na »Filium Dei unigeni- 


So. opšinnijem pogovoru uz zbirku Canto Sacro (La ragione di questa 
Preziosa Raccolta, str. 1) G. Zarbarini kaže kako mu je Kurtović dozvolio 
da postepeno prepisuje Kurtovićevu zbirku. — O životu i radu glazbenika 
1 muzičkog pisca Mate Kurtovića dao je iscrpan, premda kraći prikaz o. 
Antonin Zaninović pod naslovom »Pop Mate Kurtović« (SC XXI/1921., 
257—258.). Kurtović se redovito potpisivao prema talijanskom pravopisu 
kao »Curtovich«, ali ne uvijek. Na koru zadarske katedrale u Kurtovićevu 
Prijepisu kompozicija »Christus« i »Miserere« od G. Fontemaggija pročitao 
sam 3._VI. 1964. i bilješku »Ex Musica Matthaei Curtović (!) 1867.« 

tum« i »Et ex Patre natum ante omnia saecula«. Crkvenoslavenski 
tekst znakom »“« dijeli ih veoma nesimetrično na »Sina božija« 
i »jedinočedago. Od Otca roždenago prježde vsjeh vjek«. Takva 
podjela omogućava bolju interpretaciju teksta u određenom obrascu 
napjeva. Otegnutim pjevanjem »Sina božija« ističe te dvije riječi. 
U slučaju kad bi se Novakova podjela htjela doslovno pridržavati 
podjele u latinskom predlošku, riječi »Sina božija« bile bi kratko 
otpjevane a jako bi se produljile završne riječi iz 3. cjeline »prježde 
vsjeh vjek«, koje su po svom sadržaju manje važne od pređašnjih. 
— Napominjem da istu podjelu nalazimo u Berlinskom misalu (f. 
151, stupac d) i Hrvojevu misalu (oko 1405.)*" (f. 240 c). Podjela 
u tim misalima, doduše, nije označena nekim posebnim znakom 
nego samo interpunkcijom. U oba navedena misala iza riječi »bo- 
žič« dolazi točka, a riječ »Edinočedago« pisana je velikim počet- 
nim slovom. 

U cjelini br. 6 u Novakovu misalu mali kružić dolazi između 
riječi »radi« i »snide« na posve neobičnu mjestu. Smatram da je 
taj znak upozorenje kako muzičku frazu ne smijemo završiti riječju 
»spasenija«, premda je veoma prikladna za završetak jedne cjeline, 
nego riječju »radi«, da bi u narednoj muzičkoj frazi ostale samo 
riječi »snide s nebes«. 

Od ostalih slučajeva moram upozoriti još na cjelinu br. 11. 
Prva polovica te zadarske latinske cjeline završava riječima »cum 
gloria judicare«. Novakov Vjeruju ima kružić iza riječi »slavoju« 
i time završava druga muzička fraza te cjeline. Riječ »suditi« ušla 
je na početak treće muzičke fraze, a kružić iza riječi »cesarstviju« 
upozorava da i pored povećanja broja riječi četvrta muzička fraza 
cjeline br. 11 završava riječju »cesarstviju«. Zanimljivo je da se 
u cjelini br. 11 zadarski Credo s podjelom »...venturus est cum 
gloria judicare« i »vivos et mortuos« razlikuje od svih šest napjeva 
za Credo koje objavljuje Liber Usualis Missae et Officii.“" Napro- 
tiv se kružićima označena podjela u Novakovom misalu — »priti 
sa slavoju« i »suditi živim i mrtvim« — potpuno slaže s podjelom 
kakva se do danas zadržala u rimskom koralu (v. bilj. 461). | 

Spomenuo sam već da je Zarbarinijev zapis dokument s po- 
četka XIX. stoljeća. Jasno je da zato ne možemo iz tog zapisa uvi- 
jek naći posvema zadovoljavajuća tumačenja za svaki kružić koji 
se javlja u Novakovu Vjeruju. 

Ako daljna istraživanja budu poduprla iznesenu pretpostavku 
o značenju malih kružića u Novakovu Vjeruju, moći ćemo i.s većim 
pravom govoriti o utjecaju zadarske crkvene muzike na glagoljaško 


“9 Josip Hamm, Hrvojev misal. EJ 4., Zagreb 1960., 286. 

Vj. Štefanić, Hrvatskoglagoljski misal. EJ 6., Zagreb 1965., 134. 

481 LiUs, 70, 72, T4—75, 77, 79—80, 82. U svim navedenim mjestima po- 
stoji podjela »...venturus est cum gloria« i »judicare.vivos et mortuos«... 

pjevanje sjeverne Dalmacije u drugoj polovici XIV. i u prvoj po- 
lovici XV. stoljeća. 

Ako se znakovi iz Novakova misala doista odnose na obliko- 
vanje napjeva koji u starinskom zadarskom Credu ima osobine 
psalmodijskog pjevanja, u tom nam slučaju ta pojava pokazuje 
i jedan od razloga zašto glagoljaši u svojim rukopisnim liturgij- 
skim knjigama nigdje nisu zapisali napjeve uz tekstove predviđene 
za pjevanje. Pretpostavljam, naime, da posebni znaci u Novakovu 
Vjeruju pokazuju kako su pjevači, izvođači tog liturgijskog teksta, 
napjev za latinski tekst (vjerojatno iz rimskog korala) prilagodili 
drukčijim akcentima i drukčijem broju slogova u riječima crkve- 
noslavenskog jezika hrvatske redakcije. Takvim prilagođivanjem 
nastale su stanovite male razlike u melodijskoj krivulji napjeva i 
u broju tonova napjeva. Smatram da zbog takvih, makar posve 
malih razlika, glagoljaši nisu unosili notne zapise napjeva u svoje 
liturgijske knjige, jer su u smislu papina reskripta iz 1248. god. 
nastojali da im liturgijske knjige budu što vjernije latinskim litur- 
gijskim knjigama, jer su u svojim knjigama isticali da je njihovo 
bogoslužje »po zakonu rimskoga dvora«.“* 

Društveno-političke prilike u tim vremenima bile su veoma po- 
voljne za širenje zadarskih utjecaja u šire zadarsko kopneno zaleđe. 
Nakon višegodišnjeg ratovanja ugarskohrvatski kralj Ludovik An- 
žuvinac uspio je u Zadru g. 1358. sklopiti »najsjajniji mir što ga 
je ikad sklopio koji ugarsko-hrvatski vladar«.“* Venecija se mo- 
rala odreći cijele Dalmacije i svih dalmatinskih gradova. Nema 
dakle, više podijeljenosti. Zadarska komuna se neposrednije pove- 
zuje sa svojim kopnenim zaleđem. 

Deset godina nakon Zadarskog mira knez grada Nina, »odlič- 
nog i kraljevskog dalmatinskog grada«,)““ krbavski je knez Novak 
iz plemićkog roda Mogorovića.“* Taj ugledni predstavnik kraljeve 
vlasti u Ninu je pisar hrvatskoglagoljskog misala iz godine 1368.*? 
U to vrijeme, od 1342. do 1387. god., ninskom biskupijom vladaju 
četiri biskupa Zadranina, sve redom članovi ugledne zadarske po- 


“la M, Pantelić, Prvotisak glagoljskog misala..., 80. 

42 N. Klaić, Problem vrhovne vlasti nad Dalmacijom do početka XV. 
stoljeća. ZZ, 165. 

“5 »,,. None, in nostra scilicet kapitali (!) et regali Dalmatina ciuita- 
te...« — izvadak isprave kralja Ljudevita Anžuvinca datirane 20. aprila 
1371. u Ninu (Smičiklas, Codex diplomaticus sv. XIV., 321). 

“4 Šime Ljubić, Dva popisa listina glasovitog manastira sv. Krševana 

u Zadru. Starine knj. 19., Zagreb 1887., 115. (1373. ultimo decembris. Lodo- 
uico rege Ungarie, Demetrio de Matapharis episcopo None, Nouaco de ge- 
neratione Mogorouich eiusdem ciuitatis comite). 
. *## M. Pantelić, Prvotisak glagoljskog misala..., 6—7. (donosi u trans- 
literaciji poznati Novakov zapis: Lčtb g(ospode)nih' .č.t.m.3. (= 1368) č knez 
Novak» “s(i)ib kneza Petra“ vitezp siPnoga i velikoga g(ospo)d(i)na Loiša 
krala ugr'skoga nega polače vitez; v' to vr(č)me budući knez: a Ugrih' 
šolgov'ski. a v Dalmacii (nih'ski napisah? te knjige za svoju d(u)šu...). 

rodice Matafari.“* Iz iste porodice su i zadarski nadbiskupi Nikola 
(1333.—1367.) i Petar (1376.—1400.), vatreni pristaša ugarsko-hrvat- 
ske vladalačke kuće Anžuvinaca.“" Stoga nije bez osnove domišljanje 
da je u više od četrdeset godina dok su ninskom biskupijom vladali 
članovi obitelji Matafari, u ninsku stolnu crkvu ušlo tadašnje za- 
darsko crkveno pjevanje. 

Ne znamo koliko je knez Novak boravio u Ninu. Ako sudimo 
prema knezovima grada Splita za vrijeme Ludovika Anžuvinca,“ 
knez Novak Disislavić nije mnogo boravio u Ninu. Povremeno je 
ipak dolazio i mogao je upoznati crkveno pjevanje u tadašnjoj 
ninskoj stolnoj crkvi. Moguće je, dakle, da je u Nin došlo zadarsko 
crkveno pjevanje, moguće je da je knez Novak to pjevanje upo- 
znao. Historijska se zbivanja, dakle, ne protive nego naprotiv po- 
dupiru pretpostavku da su posebni znakovi uz tekst Novakova 
Vjeruju mogli nastati iz potrebe da se pjevanje tog teksta prilagodi 
tadašnjem zadarskom napjevu Creda. 

Posebno želim naglasiti da se u drugoj polovici XIV. i prvoj 
polovici XV. stoljeća uz glagoljsko bogoslužje javljaju imena ista- 
knutih ličnosti tadašnjeg društva. Knez Novak Disislavić, Grgur 
Mrganić i Bartul Milanja veoma su ugledni ljudi. Zadarski nad- 
biskup predaje glagoljašima trećorecima crkvu sv. Ivana. U Zadar- 
skom kaptolu ima i glagoljaša. Među ritualnim tekstovima Berlin- 
skog misala nalazi se i »M(o)litva bl(agoslo)viti prs'tten« na f. 210 
stupac a — f. 211 stupac a). M. Pantelić je pokazala da se pitanja 
mladencima iz obreda vjenčanja postavljaju feudalcima, odnosno 
pripadnicima višeg sloja tadašnjeg društva.“ U to vrijeme, dakle, 
glagoljaštvo nikako nije ograničeno samo na tzv. niže slojeve dru- 
štva. Ta konstatacija sa svoje strane učvršćuje pretpostavku da je 
glagoljaško pjevanje u sjevernoj Dalmaciji bilo tada na istoj ili 
gotovo istoj visini kao i crkveno pjevanje na latinskom jeziku. 

Berlinski misal napisao je g. 1402. pisar Bartol Krbavac za 
popa Vuka koji je bio sinovac Vitka, opata benediktinskog samo- 
stana sv. Jurja blizu Obrovca uz rijeku Zrmanju. Ne zna se potanje 
gdje je Bartol pisao taj misal. M. Pantelić dozvoljava mogućnost 
da je to bilo u blizini Obrovca, na političko-upravnom području 
krbavskih knezova Kurjakovića,“ a na teritoriju ninske biskupije. 

Za glagoljaško pjevanje u sjevernoj Dalmaciji posebno je važno 
da je Berlinski misal već 1440. vlasništvo »fra Petra tretoga reda 


4“%6 C, F, Bianchi, n. dj., vol. II., 211—218. 

461 A. M. Strgačić, Hrvatski jezik i glagoljica... 397. 

*“% Grga Novak, Comes, potestas, prior, consul, rector, capitaneus i 
miles grada Splita. Vjesnik za arheologiju i historiju dalmatinsku sv. 50., 
Split 1932., 257. 

#9 M. Pantelić, Glagoljski kodeksi Bartola Krbavca..., 21—22. (»Vlas'te- 
line, ljubiši li su gospodičnu.. .«). 

“0 M. Pantelić, Glagoljski kodeksi Bartola Krbavca..., 18—19, 68. 

s(veta)go Frančiska. ki staše u s(veta)go Kr(i)ža«." M. Pantelić 
naslućuje da bi to mogla biti zadarska crkva sv. Silvestra, zvana 
također »di S. Croce«.*" Smatram mnogo vjerojatnijim da je riječ 
o crkvi posvećenoj samo sv. Križu. Takva se crkva spominje »circa 
il 1442« u zadarskom predgrađu sv. Martina," dakle, gotovo iste 
godine kao i zapis fra Petra. Osim toga u predgrađu sv. Martina 
upravo su u to viijeme počeli organiziranije djelovati franjevci 
trećoreci — glagoljaši. Stoga mogu opravdano pretpostavljati da je 
Berlinski misal već 1440. god. vlasništvo jednog zadarskog franjev- 
ca trećoreca. Iz XVI. stoljeća nemamo vijesti o tom misalu, ali 
za početak XVII. stoljeća pouzdano znamo da je Berlinski misal 
bio vlasništvo zadarskih franjevaca trećoredaca.“ 

Iza bilješke o vlasniku misala g. 1440. nastavlja se umetak 
(119v — 128v) koji nije pisao Bartol Krbavac. M. Pantelić datira 
taj umetak u godinu bilješke, tj. 1440. Među umetnutim teksto- 
vima nalazi se i »Misa s(veta)go Semiona ki e v' Zadri« (£. 125 
c — £. 126 b). Zadarski trećoreci posebno su štovali sv. Šimuna 
Proroka. M. Pantelić, stoga, smatra da su vrlo vjerojatno upravo 
oni u umetak Berlinskog misala unijeli tekst promjenjivih dijelova 
mise za svečev blagdan 4. II.“ 

U Propriumu mise sv. Šimuna Proroka nalazimo u Gradualu 
verzikul zapisan u osmeračkom dvostihu »Staracp otroče nošaše, 
otroče star'ca dvizaše« (f. 126 a). Premda je današnje (1964.) para- 
liturgijsko glagoljaško pjevanje redovito u drukčijim, simetričkim 
osmeračkim dvostihovima, držim, ipak, za potrebno da se osvrnem 
na pojavu osmeračkog dvostiha u umetku Berlinskog misala. Od 
drugih danas poznatih glagoljskih misala ima Proprium mise sv. 
Šimuna Proroka samo još Oksfordski misal (MS Canon lit 373), ali 
verzikul Graduala nema u osmeračkom dvostihu.“" 

Verzikul o kojem je riječ nalazimo i kao verzikul Graduala 
na blagdan Svijećnice (2. II), dva dana pred svetkovinom sv. SI- 
muna Proroka (4. IL, prema glagoljskim kalendarima). Po raspo- 
redu akcenata u riječima prve rečenice latinskog teksta verzikula 
nalazimo osmerac sa četiri trohejske stope (S€nex puerum por- 
t&bat). U drugoj rečenici latinski tekst (puer autem sćnem regćbat) 
ima 9 slogova.“ Premda je, dakle, samo prva latinska rečenica 
u osmercu, nije isključeno da je prva latinska rečenica dala povod 


“U Isti, n. dj., 24. 

472 Isto. 

48 C, F. Bianchi, n. dj. vol. I., 474. (Chiesa di s. Croce). 

“4 M. Pantelić, Glagoljski kodeksi Bartola Krbavca..., 17. 

35 Isti, n. dj., str. 26. i 27. 

416 Isti, n. dj., 25. 

417 Isto. 

4 Isto. 

*% LiUs, 1248—1249. Akcente bilježim onako kako ih nalazim u LiUs-u. 

za oblikovanje spomenutog osmeračkog dvostiha u glagoljici. Ako 
je, dakle, latinski tekst bio predložak za Proprium »Mise svetoga 
Semiona ki je v Zadri«, opravdano je pomišljati da su zadarski 
glagoljaši trećoreci mogli prilagoditi sebi i tadašnje zadarske na- 
pjeve liturgijskih tekstova na. latinskom jeziku. 

Pisar Berlinskog misala Bartol Krbavac upisao je g. 1402. na 
f. 85 (stupac a i b) uskrsnu sekvencu »Žrtvi pas'kov'nie« 
(Victimae paschali — iz XI st.)." Uz tekst sekvence dao je napo- 
menu: »Dr'ži v(e)s(a)ku n(e)d(č)lju vsaki d(g)ne ako hoće do 
v'z'nes(e)n'&.« Početkom XV. stoljeća glagoljaši su, dakle, tu uskr- 
snu sekvencu mogli pjevati sve do Spasova. Sličnu pojavu nalazimo 
i u latinskim misalima još u XVI. stoljeću.“ U zapisima do Tri- 
dentinskog koncila ta uskrsna sekvenca sadrži veoma jasno prika- 
zan dijalog apostola s Marijom Magdalenom. U latinskom tekstu 
triput se Mariji Magdaleni postavlja pitanje što je vidjela na 
putu.“" Isto se pitanje također triput pojavljuje u uskrsnoj sekvenci 
objavljenoj u glagoljskom misalu modruškog biskupa Zadranina 
Šimuna Kožičića-Begne (1531.)““ U glagoljskom misalu kneza No- 
vaka (1368.) i Prvotisku glagoljskog misala iz 1483. god. javlja se 
četiri puta.“ a u Berlinskom misalu pet puta (v. bilj. 480). 

Kao dijaloška pjesma bila je veoma pogodna za pjevanje dviju 
skupina, soliste, dueta, ili manje grupe pjevača naprama zboru 
koji pjeva pitanja upućena Mariji Magdaleni. Zbog dijaloškog 
oblika te sekvence pojedini njezini dijelovi ušli su u starohrvatska 
prikazanja XV. i XVI. stoljeća. Nalazimo ih npr. u drugom pri- 
kazanju Tkonskog zbornika, koje je Franjo Fancev nazvao »Uskr- 
snuće Isukrstovo«.*? 

Nakon Tridentinskog koncila u reformiranim, novim misalima 
ostalo je u tekstu uskrsne sekvence samo jedno pitanje Mariji 
Magdaleni.“* Dijaloški karakter te sekvence time je veoma oslabio. 
U sjevernoj Dalmaciji bila je, naprotiv, tradicija pjevanja prema 
starijim, prije navedenim zapisima u glagoljskim misalima toliko 


“0 Cijeli tekst te sekvence transliterirala mi je prof. Nevenka Linarić 
iz Staroslavenskog instituta »Svetozar Ritig« u Zagrebu — na čemu joj se 
1 ovdje ponovno zahvaljujem. 

“#1 Ludwig Eisenhofer, Handbuch der katholischen Liturgik, II. Band 
Spezielle Liturgik, Freiburg im Breisgau 1933, 1. ; 

*%2 J, Kehrein, Lateinische Sekvenzen des Mittelalters, Mainz 1873., 
br. 83, navodim prema članku: Vinko Premuda, Uskrsna sekvencija. II 
Vjesnik Staroslavenske akademije u Krku za godinu 1913, Krk 1914, 43, 
44—45. . 

€ V. Premuda, Uskrsna sekvencija..., 44—45. 

*“* M. Pantelić, Prvotisak glagoljskog misala..., 92. 

*5 Franjo Fancev, Muka Spasitelja našega i Uskrsnuće Isukrstovo — 
dva hrvatska prikazanja 15. vijeka. Građa za povijest književnosti “hrvatske, 
knj. XIV., Zagreb 1939., 245, 282—283. ora 

“6 Samo jedno pitanje u uskrsnoj sekvenci ima reformirani glagoljski 
misal Rafaela Levakovića, Missal rimskij va ezik slavenskij, Rim 1631, 297. 

jaka da se uspjela održati do naših dana. U četiri lokaliteta na 
području današnje zadarske nadbiskupije, u Vrgadi na istoimenom 
otoku, u Tkonu na otoku Pašmanu, u Filip Jakovu kraj Biograda 
n/m, u Galovcu nedaleko Zemunika, sačuvala se do 1964. godine 
stara dijaloška forma uskrsne sekvence. U glagoljaškom pjevanju 
sjeverne Dalmacije uspjela se dakle, zadržati gotovo 400 godina 
nakon što je papa Pijo V. 1570. god. propisao i uveo novi Rimski 
misal.“" 

Kao primjere starog dijaloškog oblika prilažem dva notna 
primjera (br. 13 i 14 u prilogu). Prvi je iz Vrgade. Potkraj 1963. 
god. pjevači predvoditelji iz Vrgade služili su se već starinskim 
tekstom iz lekcionara Ivana Bandulavića »Pisctole i evanghielya 
priko suega godiseta...« u izdanju iz godine 1739. Uz samo jedno 
Pitanje objavljeno u uskrsnoj sekvenci Bandulavićeva lekcionara 
(izdanje g. 1739., str. 113.) ti su pjevači dodali sami još pet puta 
pitanje Mariji Magdaleni. Drugi primjer je iz Filip Jakova. Pjevači 
su se pridržavali teksta uskrsne sekvence iz Evanđelistara Petra 
Vlašića (1921), gdje je objavljen također samo jedan upit Mariji 
Magdaleni. Ali, premda su se pridržavali teksta u Vlašićevu Evan- 
đelistaru, pjevači iz Filip Jakova dodali su tom tekstu još pet puta 
Pitanje Mariji Magdaleni. Prvim pitanjem počinju već nakon prve 
rečenice uskrsne sekvence, što je doista neobično. Takav raspored 
nema opravdanja u sadržaju teksta, ali je muzički efektan, jer 
odmah u početku uz malu grupu predvodećih pjevača aktivira i 
zbor svih prisutnih vjernika. 

Zapisi napjeva uskrsne sekvence ne omogućavaju nam pobliže 
datiranje tih napjeva. Pouzdano mogu utvrditi da oba napjeva sadr- 
že osobine narodne vokalne muzike na zadarskom području. Vrgad- 
ski napjev ima stariju osobinu — labilni položaj prvog tona iznad 
završnog tona, napjev iz Filip Jakova ima noviju osobinu — ka- 
rakteristično dvoglasje čiste kvinte na kojem završava napjev.“ 

Za glagoljaško pjevanje u drugoj polovici XIV. stoljeća pose- 
bno su važni prvi zapisi nabožnih i paraliturgijskih pjesama u 
osmeračkim stihovima. Već 1368. god. knez Novak Disislavić u 
zapisu na kraju svog misala (f. 269 b), u svojem razmišljanju o 
Prolaznosti ovog svijeta, poslužio se sa četiri stiha jedne nabožne, 
možda i paraliturgijske pogrebne pjesme. Kako je Novak napisao 


#7 Dragutin Kniewald, Hrvatski liturgijski jezik. Služba božja, god. 
IV. br. 2., Makarska 1964., 9. 

Dvije godine prije (1568.) papa Pijo V. od velikog broja srednjovjekovnih 
sekveci zadržao je samo 4, među njima i Victimae paschali. Josip Andreis, 
Sekvenca. 'ME 2., Zagreb 1963., 572. ČA nk e 

. * Evanđelistar to jest Epistole i Evanđelja preko sve godine po novom 
Rimskom Misalu... priredio... 0. Petar Vlašić, Dubrovnik 1921., 119. 

A *% Usp. Jerko Bezić, Odnosi starije i novije vokalne narodne muzike 
na zadarskom području. Narodna umjetnost, knj. 4., Zagreb 1966., 34. 

prvome i četvrtome stihu. Prema transliteraciji Marije Pantelić*" 


donosim ta četiri stiha. U uglate zagrade stavljam one riječi bez 
kojih nalazim dva rimovana osmeračka dvostiha. B=176 Zadar - Belafuža, V/1964 


te stihove u svom nevezanom govoru, povećao je broj slogova (5) 


Nu ošće pomisli [v'saki] sada 
ča se naide ot nasb tada 

gda se d(u)ša strahomp smete 
[a] dila n(a)mp se skriti ne te. Bra-co, bra-ta 





Sspro-vo-dr- mo Zanj se Bo-gu 





Nešto kasnije, potkraj XIV. stoljeća, u tzv. Pariškom glagolj- 
skom kodeksu nalazimo paraliturgijsku pogrebnu pjesmu »Braćo, 
brata sprovodimo«, zapisanu u rimovanim osmeračkim dvostiho- 
vima.“ U proteklim stoljećima kad su i u manjim mjestima bile 
veoma aktivne različite bratovštine, poprimila je pjesma »Braćo, 
brata sprovodimo« i funkciju pogrebne pjesme za članove bratov- 
štine. 

U sjevernoj Dalmaciji u danas (1964.) sačuvanim oblicima na- 
pjeva te pjesme nalazimo jednu zajedničku osobinu. To: je produ- 
ženje četvrtog i naročito osmog sloga u svakom melostihu. Prila- 
žem zapis napjeva te pjesme prema magnetofonskom snimku što 
sam ga učinio godine 1964. u crkvi sv. Marije u zadarskom pred- 
građu Belafuži za vrijeme jednog sprovoda. (V. notni primjer br. 
15). Isto produženje ima i napjev te pjesme u Blatu na otoku 
Korčuli.“ Na otoku Krku zapisao je takav ritmički obrazac Ber- 
nardin Sokol“" Za isti ritmički obrazac utvrdio je Božidar Širola 
da ga imaju kolede i druge stare obredne pjesme Hrvata čakavaca.“* 
Zbog toga mogu pretpostavljati da je taj ritmički obrazac veoma Mi se kTe-bi zanj mo-li- mo jer po nje-mu 
star. Takvom pretpostavkom, međutim, još uvijek nemamo dovolj- 
no građe na osnovu koje bi mogli pomišljati kakav je u XV. sto- 
ljeću mogao biti napjev pogrebne pjesme »Braćo, brata sprovo- 
dimo«. 





po-mo - li - mo. U ne-be - ska, Bo- že, vra- ta 








*“% M. Pantelić, Prvotisak glagoljskog misala iz 1483..., 1. 

4% Vidi bilj. 389. 

Tu je pjesmu proučio Ante Petravić (O jednoj staročakavskoj pjesmi. 
Obzor (zagrebački politički dnevnik), godište 79/1939., 12. 2.) U njoj je našao 
pravilnost stihova, muzikalnost troheja i savršenu rimu. Petravićev članak 
navodim iz rada Gašpara Bujasa »Rezultati u proučavanju dijela stare 
hrvatske poezije« objavljenog u Radovima IJAZU Zadar, sv. VI—VII., Za- 
greb 1960., 515—516. 

4% Niko Kalođera, »Veselenje« i »nabrajanje« u Blatu na otoku Korčuli. 
SC XVII/1923., 41. 

4% Bernardin Sokol, Pučko crkveno pjevanje na otoku Krku. SC XI/1917., 
119. 

4% Božidar Širola, Pučka muzika u Hrvata čakavaca. Jadranske studije 
— prigodom III kongresa slavenskih geografa i etnografa. Zagreb 1930., 
116. 

Za glagoljaško pjevanje posebno je važan zapis mrtvačke sek- 
vence u rimovanim osmercima koji sadrži umetak Berlinskog mi- 
sala (f. 126 d — 127 3) iz g. 1440. Čitav tekst te sekvence objavila 
je M. Pantelić i utvrdila da je sekvenca prepjevana gotovo u tada 
živom narodnom jeziku uz neke ostatke crkvenoslavenskog.“" Taj 
tekst veoma je nalik na tekst iz sekvence u Lekcionaru Bernar- 
dina Splićanina objavljenom pedesetak godina kasnije (1495.).** 
Smatram da je potrebno naglasiti kako se tekst mrtvačke sekvence 
javlja u umetku Berlinskog misala za kojeg na osnovu iznesenih 
zapažanja pretpostavljam da je nastao u Zadru od zadarskih fra- 
njevaca trećoredaca-glagoljaša u prvoj polovici XV. stoljeća. 

Za proučavanje odnosa glagoljaškog pjevanja i rimskog korala 
u XIV. i XV. stoljeću važne su, također, upute za pjevanje, zapi- 
sane u rubrikama hrvatskoglagoljaških brevijara iz tog vremena. U 
takvim se rubrikama javljaju dva zanimljiva termina, »glas« i 
»ton«. Proučavanje tih termina omogućila mi je građa za rječnik 
crkvenoslavenskog jezika što ju je iz hrvatskoglagoljskih tekstova 
sakupio i sredio Staroslavenski institut »Svetozar Ritig« u Zagre- 
bu. 

U ovom radu nisam mogao iserpnije proučavati rubrike u 
hrvatskoglagoljskim liturgijskim knjigama. Podaci na koje sam na- 
išao nisu bili u rukopisima iz sjeverne Dalmacije. Uza sve to sma- 
tram za potrebno upozoriti na te pojave i u okviru raspravljanja 
o glagoljaškom pjevanju u sjevernoj Dalmaciji. Nije, naime, isklju- 
čeno da će dalja istraživanja pronaći slične podatke u glagoljskim 
rukopisima s područja sjeverne Dalmacije. 

Držim da je termin »ton« preuzet iz predloška na latinskom 
jeziku. Tako nalazimo »poi v' feri&L'ski tone« (Brevijar Vida Omiš- 
ljanina — 1396. — £. 5 b), što očigledno odgovara latinskom »To- 
nus ferialis«.*“ Istom latinskom nazivu vjerojatno će odgovarati 
i »tone pros'tihs d(e)ni' (II. novljanski brevijar — 1494, — £. 4 b). 

Za naziv »v ton" roistva« (tzv. Pašmanski brevijar — XIV. st. 
— £. 40 d) kao i za naziv uputi »erči or(a)ciju rci v tone stojećp« 
(5. vatikanski brevijar — 1379. £. 55 b) bez potanjeg proučava- 
nja nisam mogao naći odgovarajuće latinske nazive. Navedena dva 
termina svojom interesantnošću upravo pozivlju da ih bolje pro- 
učimo. 

Posebno je zanimjiv termin »glas«. U sakupljenoj građi nala- 
zimo nekoliko posve različitih značenja tog termina. Osim rubrika 
s uputama o jačini glasa (npr. »umileno niž'nime glasomp rečets« 
— II. novljanski brevijar, f. 1 c), javlja se i naziv »v' g'l(a)sp č'tenp« 





*%5 M. Pantelić, Glagoljski kodeksi Bartola Krbavca..., 27, 29. 

#6 Lekcionarij Bernardina Splićanina po prvom izdanju od god. 1495. 
Djela JAZU, knj. V, Zagreb 1885., 180—181. 

#7 Za svestrano pruženu pomoć ponovno se zahvaljujem dr. Mariji 
Pantelić i prof. Nevenki Linarić. 

4% LiUs, 136—137, 107. 

(isti brevijar, f. 1 d), što potpuno odgovara latinskom »Tonus 
Lectionis«." Isti naziv pojavljuje se i u posve drugačijoj uputi u 
Brevijaru Vida Omišljanina, f. 249 da — »pojut se ps(al)mi običaini 
v gl(a)s' osmi«. U ovom slučaju smatram da rubrika upućuje na 
osmi tonus rimskog psalmodijskog pjevanja. 

Međutim, pored stanovitih formalnih sličnosti pa i potpunog 
podudaranja crkvenoslavenskih i latinskih termina,: nameće nam 
se važnije Pitanje, tj. da li uz podudaranje u terminima možemo 
nazirati i izvjesno prihvaćanje napjeva latinskih tekstova. 

Na postavljeno pitanje nije moguće naprečac odgovoriti. Pri- 
kupljena građa za rječnik crkvenoslavenskog jezika nije još s mu- 
zikološke strane proučena. Za rješavanje postavljenog pitanja po- 
trebno je prethodno proučiti mogućnosti utjecaja iz važnijih kul- 
turnih centara, koliko, na primjer, jedan grad svojim pjevanjem 
liturgijskih tekstova na latinskom jeziku može djelovati na glago- 
ljaško pjevanje u svojoj bližoj i daljoj okolici. Zadar je u prvoj 
polovici XV. stoljeća bio zapaženo središte i rasadište crkvene gla- 
zbe. Stoga mogu pretpostavljati da su zadarski napjevi s latinskim 
liturgijskim tekstovima mogli djelovati na glagoljaško pjevanje. 
u takvim prilikama u sjevernoj Dalmaciji prepisivanje uputa o 
Pjevanju po svoj prilici nije bilo samo puka formalnost u nasto- 
janju da crkvenoslavenski tekst donosi što vjerniji prijevod teksta 
latinskog predloška. — Ostavljam otvoreno pitanje kakve su bile 
u tom pogledu prilike i mogućnosti u Hrvatskom primorju i na 
Kvarnerskim otocima. 

Raspravljajući o uputama za pjevanje u rubrikama hrvatsko- 
glagoljskih brevijara, želim se osvrnuti i na jedno previše smiono 
i, po mom mišljenju, pogrešno tumačenje termina »glas«. 

U III. vrbničkom brevijaru, iz prve polovice XV. stoljeća, na- 
laze se na £. 174 d — 175 a slijedeće dvije rubrike s uputama za 
Pjevanje Oficija na sam Uskrs. Donosim ih u transliteraciji Marije 
Pantelić: 


(1) K prčmč. k terci. k šeksti. k nonč poi B(ožje v pomoće 
moju. Sl(a)va O(te)cu i Sinu. i meju sim' pojut se ps(al)mi 
običaini. v drugi glase. 

(2) Obrati ni B(ožje v p(o)m(o)će. SkK(a)va O(te)eu. meju sim" 
pojut se ps(al)mi običaini. v glas osmi. eže svršivši rekut». 
Al(elu)č. Al(elu)č. Al(elu)č. 


Treći vrbnički brevijar sadrži glagoljašku uskrsnu himnu koja 
se uklapa u način proslave Uskrsnuća prema istočnom obredu." 


299 N, dj., 133—135. 
a .& M. Pantelić, Elementi bizantske himnologije u hrvatskoglagoljskoj 
imni H(rest)e v(e)skr(p)se iz mrtvih. Slovo 17., Zagreb, 1967., 53. 

%%1 Isti, n. dj., 50. 

Možda je i ta činjenica sa svoje strane navela Mariju Pantelić da 
i naziv »glas« u rubrikama istog brevijara objašnjuje kao jedan od 
»glasova« Osmoglasnika, kao jedan od melodijskih obrazaca kojima 
se u Istočnoj crkvi vrši bogoslužje u jednom tjednu. U tako inter- 
pretiranom nazivu »glas« M. Pantelić vidi potvrdu da su se hrvatski 
glagoljaši služili načinom pjevanja Istočne crkve.*? 

Kako su navedene rubrike upravo iz jednog vrbničkog brevi- 
jara, takva bi se interpretacija naziva »glas« mogla dobro pove- 
zati s konstatacijom A. Gastouća o podudarnosti bizantskih litur- 
gijskih napjeva i nekojih glagoljaških liturgijskih napeva što ih 
je u Vrbniku g. 1932. zapisao Cvjetko Rihtman." 

Držim, ipak, da je interpretacija Marije Pantelić pogrešna. 
Autorica sama piše da struktura pojedinačnih časova (horae) u 
hrvatskoglagoljskim brevijarima odaje franjevačku redakciju iz XIII. 
stoljeća.“ Pregledao sam službu (Oficij) na Uskrs u rukopisnom 
kodeksu »Breviarium fratrum minorum... g. 1480.« iz Oesterreichi- 
sche Nationalbibliothek u Beču na mikrofilmu M 38 Staroslaven- 
skog instituta »Svetozar Ritig« u Zagrebu (bečka signatura: Photo 
NR. M 1294. 62). Na £. 150 bi £. 150 c našao sam slijedeće latinske 
tekstove za navedene rubrike iz III. vrbničkog misala: 


(1) Ad p(ri)mam III. VI. (et) IX. ps(a)K(li)t(ur) Deus in adiu- 
toriu(m) (et) Gl(ori)a p(at)ri. im(m)e(dia)te ca(n)ta(n)tur 
ps(almi) (con)sueti in II“ tono. 

(2) Converte nos. Deus i(n)  adiutoriu(m)  im(mjediate 
ca(n)ta(n)tur ps(almi) (con)sueti i(n) VIII tono quibus 
finitis d(icitu)r_All(eluia) All(eluia).*" 


Kad usporedimo citate iz franjevačkog rukopisnog brevijara 
i navedene upute iz rubrika III. vrbničkog brevijara, vidimo oči- 
glednu podudarnost tekstova. U kontekstu u kojem se javlja ter- 
min »glas«, odnosno latinski »tonus«, nalazim jasnu potvrdu da 
je u našem slučaju riječ o drugom i osmom tonusu latinske (rim- 
ske) psalmodije. Sama podudarnost tekstova u latinskim i crkve- 
noslavenskim rubrikama, dakako, još ništa pouzdano ne kazuje 
kakvi su bili napjevi psalama što su ih na sam Uskrs pjevali vrbni- 
čki pjevači u XV. stoljeću. Ali, ako već nastojimo da samo prema 
zapisanim uputama u rubrikama pokušavamo ukazati kakvo je u 
XV. stoljeću moglo biti glagoljaško pjevanje psalama u Vrbniku, 


58% N. dj., 58. 

508 C, Rihtman, O poreklu staroslovanskega obrednega petja na otoku 
Krku. Muzikološki zbornik IV., Ljubljana 1968., 34—35, 46—4T. 

24 N, dj., 58. : 

505 Ponovo zahvaljujem dr. Mariji Pantelić što me je upozorila na taj 
mikrofilm, a prof. Nevenki Linarić za pomoć u čitanju latinskog teksta 
rukopisa. 

onda držim da bi to, svakako, prije mogli biti napjevi građeni pre- 
ma tonusima rimske psalmodije negoli prema »glasovima« iz 
Osmoglasnika. 

Na završetku ovog poglavlja potrebno je u razdoblju slobod- 
nog razvoja glagoljaškog pjevanja istaknuti tri karakteristične po- 
jave. 

1. Velik je utjecaj rimskog gregorijanskog pjevanja na glago- 
ljaško pjevanje u gradu Zadru. Odredbama zadarskih nadbiskupa 
iz godine 1395. i 1448. obavezuju se i glagoljaši grada Zadra da 
se dobro upoznaju s rimskim koralom (odnosno njegovim zadar- 
skim varijantama). 

2. Posebni znaci uz Vjeruju u glagoljskom misalu kneza Novaka 
(1368.) upućuju na pretpostavku da su prema tim posebnim znacima 
pjevači oblikovali melodijsku krivulju napjeva za crkvenoslavenski 
tekst, vjerojatno prema napjevu koji je postojao uz latinski pred- 
ložak istog liturgijskog teksta. 

3. U ovom razdoblju nalazimo prve zapise cjelovita teksta jedne 
liturgijske i jedne paraliturgijske pjesme na tadašnjem živom 
hrvatskom, ne crkvenoslavenskom jeziku. Zapisi su u simetričkim 
osmercima, u stihovima koji su za glagoljaško pjevanje ostali ka- 
rakteristični sve do naših dana, do sedmog decenija XX. stoljeća. 


OD PRVOG OGRANIČENJA (1460.) DO TRIDENTINSKOG 
KONCILA 


a Nakon što su protekla dva stoljeća slobodnog razvoja glago- 
ljaškog pjevanja u sjevernoj Dalmaciji, dva važna događaja naja- 
vljuju novo razdoblje. To su ograničenje glagoljanja u gradu Za- 
dru (1460.) i početak stalnih turskih upada u zadarski kotar (1468.). 
.  Dijecezanski sinod održan u Zadru 4. XII. 1460. god. ukinuo 
je dotadašnje posvema slobodno glagoljanje u gradu Zadru. Ogra- 
ničio ga je samo na crkve sv. Donata (zvane i sv. Trojstva) i sv. 
Marije Velike (Svećeničke) — i to u vrijeme oprosta i u misama 
za pokojne na dan njihova pogreba. Ograničenje nije vrijedilo za 
glagoljaše koji su postali članovi zadarskog kaptola. Izvan grada 
Zadra glagoljanje je ostalo potpuno slobodno." 

Komentirajući tu odredbu A. Strgačić vidi u njoj odraz novih 
stremljenja u gradu Zadru. Zadarski nadbiskup Maffeo Vallaresso 
1 znatan broj uglednih Zadrana, svećenika i laika, poznati su u to 
Vrijeme kao oduševljeni štovatelji velikih dostignuća rimske kul- 
ture i latinskog jezika." 


"A, M. Strgačić, Hrvatski jezik i glagoljica..., 399—401. 
807 Isti, n. dj., 401. d 

Odredba doista ništa ne govori protiv glagoljaštva kao speci- 
fične forme katoličkog bogoslužja. Zato i članovi zadarskog kap- 
tola mogu slobodno glagoljati. Pomišljam da im je glagoljanje bilo 
dopušteno zbog toga što su ti ugledni glagoljaši bili dobro upućeni 
i u latinicu i u latinski jezik. 

Strgačić opravdano smatra da je jedan od takvih glagoljaša, 

članova zadarskog kaptola bio i Zadranin Šime Kožičić-Begna (oko 
1460.—1536.), zadarski kanonik i od g. 1509. modruški biskup.“ U 
Rijeci je osnovao glagoljsku tiskaru. Od djela koja je u Rijeci štam- 
pao ovdje ću navesti samo dva veoma važna za glagoljaško bogo- 
služje. To su zbornik oficija »Oficii Rimski. Oficii blažene Devi Ma- 
rie...« (1530.)*"*%* i »Misal Hruacki« (1531.).** 

Na glagoljaše koji su poznavali latinicu i latinski jezik ukazuje 
i glagoljski zbornik datiran godinom 1556. Na ovaj se glagoljski 
kodeks posebno osvrćem, jer su u njemu na £. T u četiri retka 
notnim pismom zabilježena dva napjeva za glagoljicom potpisane 
tekstove. Uz njih je zapisana i godina 1564: 


r. Ne plačte se jure veće, 
umolit se Isus neće. 


Po nE 
s 


r. Pukni sardce smišljajući 
r. ove škale gledajući. 


Navedeni tekst nema liturgijske funkcije. Potječe iz prvog 
prikazanja zabilježenog u glagoljskom kodeksu iz 1556. god. pod 
naslovom »Muka Spasitelja našega«. Prva dva retka, prvi dvostih 
simetričkih osmeraca, nalazimo u tekstu prvog dijela tog prikazanja 
koji se prikazivao na nedjelju Cvjetnicu (»naiparvo na cvitnicu«).“" 
Citirani dvostih je početak duljeg govora kojim se Isus oprašta od 
majke Marije i Magdalene.*“ 

Dvostih trećeg i četvrtog retka početak je Judina monologa 
dok se nesretnik penje stepenicama da bi se objesio. Zabilježen je 
u trećem dijelu istog prikazanja koji se izvodio na Veliki petak.*? 
Judin monolog zapisan je i kao samostalna pjesma (»Govorenje 
Judino škalam na obišenje hodeći«) u latinicom pisanom zborniku 


508 Isti, n. dj., 401—402. 

5% Franjo Fancev, Vatikanski hrvatski molitvenik i Dubrovački psaltir. 
Djela JAZU knj. 31., Zagreb 1934., str. LXXXVII. 

509 Strgačić, n. dj., 402. pod bilj. 308. isenpno navedena literatura. 

50 Vjekoslav Štefanić, Glagoljski rukopisi Jugoslavenske akademije, I 
dio, Zagreb 1969, 292—293. — Vidi također: Ivan Milčetić, Hrvatska glagolj- 
ska bibliografija, I dio. Opisi rukopisa. Starine XXXIII, Zagreb 1911, 490. 

51 I, Milčetić, n. dj., 490. 


512 Crkvena prikazana starohrvatska XVI. i XVII. vijeka. Stari pisci 


hrvatski knj. 20., Zagreb 1893. (Uvod napisao M(atija) Valavac), 12—13. 

513 Crkvena prikazanja... 35. — Vidi također: 

Franjo Fancev, Muka Spasitelja našega i Uskrsnuće Isukrstovo. Građa 
za povijest književnosti hrvatske, nj. 14, Zagreb 1939., 245. . : 

Petra Lucića Trogiranina (1575.) s naslovom »Cvića vrtal, pun sla- 
sti duhovne«."* ' 

Tekstovi sa zabilježenim napjevima potječu, dakle, samo iz 
prvog prikazanja. Pisani su tadašnjim živim hrvatskim jezikom. 
Istraživači teksta zbornika iz 1556. god. utvrdili su da je tekst pri- 
jepis starijih predložaka. Za glagoljaško pjevanje u sjevernoj Dal- 
maciji sredinom XVI. stoljeća značajno je da je među starijim pred- 
lošcima bio i »Plač blažene Gospoje majke božje...« što ga je 
zapisao glagoljaš fra Šimun Klimantović, franjevac trećoredac, 
»Zadranin z Lukorana«, u svojim rukopisnim Obrednicima dovr- 
šenim 1512. i 1514. g.“ Zasada ne raspolažem s podacima prema 
kojima bismo mogli sigurnije pretpostavljati da je već na samom 
početku XVI. st. »Plač blažene Gospoje...« imao i stanovitu ulo- 
gu u paraliturgijskom glagoljaškom pjevanju. bepo 

Zapisane napjeve transkribirao je u suvremeno notno pismo 
i objavio g. 1924. Milovan Gavazzi.“ Upozorio je da je prema na- 
činu pisanja zapisivač pisao gotovo nemarno, vjerojatno u žurbi. 
Na početku notnog crtovlja nema ključeva. Napjev za prvi dvostih 
upisan je na dva crtovlja sa četiri crte. Druga ruka zapisala je 
napjev za drugi dvostih na dva crtovlja s pet crta. Ispod teksta 
uz četvrto crtovlje nalazi se samo jedna crta. Pod njom je ponovno 
napisan tekst drugog osmerca iz drugog dvostiha, što upućuje na 
pretpostavku da se drugi osmerac u pjevanju ponavljao. U svojoj 
transkripciji Gavazzi, međutim, nije naznačio nikakvo ponavljanje. 

Odabrani dvostihovi ne razlikuju se od tolikih drugih niti ne- 
kom posebnom dramatikom, niti didaskalije ispred tih dvostihova 
govore nešto o pjevanju. Dapače, one uopće ne spominju pjevanje 
ni uz prvi dvostih (Tu Isus reci Magdaleni i materi govoreći), ni uz 
drugi dvostih (Tu jur počni Juda proklinjat i plakat k škalam gre- 
de i reci)." 


514 Vidi: F. Fancev, Građa za povijest hrvatske crkvene drame. Građa 
za povijest književnosti hrvatske, knj. 11., Zagreb 1932., 14. 

Pjesme Marka Marulića. Stari pisci hrvatski, knj. 1., Zagreb 1869., 4. 
(predgovor Vatroslava Jagića). 

Drinko Lozovina, Dalmacija u hrvatskoj književnosti, Zagreb 1936., 50. 

* Vidi: 

F. Fancev, Muka Spasitelja našega..., 246. 

I. Milčetić, Berčićeva zbirka glagoljskih rukopisa i štampanih knjiga 
u Ba ogradu. Radovi Staroslavenskog instituta, knj. 2., Zagreb 1955., 100— 
—101. 

. Stjepan Ivančić, Povjesne crte o samostanskom III Redu sv. O. Fra- 
nje..., 129—131. 

Klimantović (Klemenović) rodio se u Lukoranu na otoku Ugljanu kraj 
Zadra u trećoj četvrtini XV. stoljeća, umro poslije 1540., vjerojatno u Gla- 
votoku na Krku. (Vj. Štefanić, Klimantović (Klemenović) Šimun. EJ 5., 
Zagreb 1962., 255.). 

16 Muzika starohrvatskih crkvenih prikazanja. SC XVIII/1924., 105, 
74, 105—107. 

%" Crkvena prikazana..., 12 i 42. 


MJ. Bezić: Razvoj glagoljaškog pjevanja... '145 


U analizi notnog pisma tih zapisa Gavazzi je pokazao da su 
to neume kakve su u Italiji bile u upotrebi do kraja XIII. stoljeća, 
a da su neume gotovo posve istog oblika postojale i u XV. i XVI. 
stoljeću u njemačkim zemljama" 

Pošto je proučio oblik neuma i iznio različite mogućnosti za 
pretpostavke o postanku tih zapisa, Gavazzi pridaje najveću vje- 
rojatnost pretpostavci da zapis u zborniku iz 1556. god. nije pri- 
jepis, nego. da je to izvorni zapis iz druge polovice XVI. stoljeća. 
Zapisao ga je netko tko je usvojio oblik njemačkih neuma toga 
vremena, bilo da je živio u blizini njemačkih zemalja, bilo da je 
taj način notacije ponio sobom dalje na jug u srednju Dalmaciju. 

Pretpostavku da je pisar tih neuma živio u blizini njemačkih 
zemalja indirektno su potvrdili istraživači povijesti hrvatske knji- 
ževnosti koji smatraju da je zbornik iz 1556. god. nastao u Hrvat- 
skom primorju. Sredinom XVII. stoljeća bio je vlasništvo glago- 
ljaša popa Ivana Vranića Bakranina."" 

Transkripciju zabilježenih napjeva, naročito njihov ritam, Ga- 
vazzi je izradio u suradnji s Franjom Duganom,*“ tada uglednim 
stručnjakom za crkvenu glazbu. Kad bismo i pokušali učiniti neke 
izmjene u transkripciji ritma napjeva za prvi dvostih, kad ne bismo 
prihvatili Duganove ravnomjerne podjele u potpuno iste taktove, 
rezultat ne bi bio bitno drugačiji. Velik opseg napjeva (čista okta- 
va, jedanput čak i velika nona), dva opsežna melizma kao i neo- 
bičan završetak na VII. stupnju eolske ljestvice — ostaju u sva- 
kom slučaju značajna obilježja napjeva za prvi dvostih. (Vidi notni 
primjer br. 16). Teško je pretpostavljati da bi se toliko razrađenim 
napjevom mogao služiti širi krug glagoljaša raznolikih pjevačkih 
sposobnosti i muzičkog znanja. Stoga pretpostavljam da je tako 
zapisani napjev bio namijenjen užem krugu vještijih pjevača kakvi 
su mogli postojati u župi nekog grada ili u nekom samostanu. 

Napjev za drugi dvostih (v. notni primjer br. 17) građen je 
na pentakordalnom dijatonskom nizu s polustepenom između 2. i 
3. tona. Ako ton iznad završnog tona shvatimo kao pienton, tad 
imamo tetratonski niz d, £, g, a. Jednostavni ritmički obrazac sa 
svoje strane također povećava pristupačnost ovog napjeva i posve 
prosječnim pjevačima. Dok za napjev drugog dvostiha možemo pret- 


%5 U analizi notnog pisma Gavazzi (n. dj., 106, 108) služio se priručni- 
cima poznatih stručnjaka Johannesa Wolfa (Handbuch der Notationkunde, 
Leipzig 1913) i Petra Wagnera (Neumenkunde. Paleographie des gregori- 


anischen Gesanges (Collectanea Friburgensia — Neue Folge VI) Freiburg, 
1905.). 

519 Vidi: 

F. Fancev, Građa za povijest hrvatske crkvene drame..., 14. 


Mihovil Kombol, Poviest hrvatske književnosti do preporoda, Zagreb 
1945., 48. 

V. Štefanić, Glagoljski rukopisi JAZU..., 298. 

5% Gavazzi, n. dj., 108. (bilješka 8.). 

postavljati da je bio poznat i izvan većih mjesta ili samostana, za 
prvi to ne možemo učiniti. X 

Ispod notnih zapisa u zborniku iz 1556. god. ubilježen je i 
zapis latinskim jezikom: Finit opus iste per me supra scrip(tum). 
Milčetićevo mišljenje da je ista ruka pisala napjev i tekst drugog 
dvostiha i latinski zapis“ — ne može se braniti neposrednim, uvjer- 
ljivim dokazima. Poteškoća je u tome što ne možemo uspoređivati 
način pisanja pojedinih slova, jer su slova latiničkog i glagoljičkog 
Pisma potpuno različita. S druge strane Milčetićevo zapažanje da 
je kodeks iz 1556. god. pisan pod utjecajem latiničkog pisma obi- 
luje konkretnim potvrdama. Naročito su uočljivi inicijali pisani la- 
tiničkim slovima. Poradi toga Milčetić drži da je zbornik iz 1556. 
god. nastao u nekom gradu ili samostanu gdje su živjeli glagoljaši 
koji su poznavali i latinicu i latinski jezik." Ističem Milčetićevo 
zaključivanje o cijelom kodeksu jer se podudara s rezultatima mu- 
Zičke analize zapisanog napjeva za prvi dvostih. 


%1 I. Milčetić, Hrvatska bibliografija..., 490. 
5% Isti, n. dj, 492. 

U odnosu na temu ovoga mog rada, u odnosu na glagoljaško 
pjevanje u sjevernoj Dalmaciji, značajna su dva notna zapisa uz 
tekst dvaju dvostiha iz starih hrvatskih prikazanja, jer pokazuju 
da je — makar u Hrvatskom primorju — bilo glagoljaša koji su 
poznavali notno pismo. Dapače, zapis učinjen na brzinu govori 
veoma jasno da je njegov autor bio vješt notnom pismu. Samo 
onaj, naime, koji dobro vlada nekim pismom, može njime i brzo 
pisati. 

Ovom prilikom — kao i već u povodu posebnih znakova 
u glagoljskom misalu kneza Novaka iz 1368: god — smatram da 
mogu s razlogom istaknuti svoju pretpostavku da glagoljaši nisu 
zapisivali napjeve svog liturgijskog pjevanja zato što nisu htjeli 
isticati razlike koje bi se u takvu zapisivanju pojavile u odnosu 
na zapise napjeva s latinskim liturgijskim jezikom, a ne zbog toga 
što bi takvim uglednijim glagoljašima notno pismo bilo posve ne- 
poznato. 

Pitanje eventualnih elemenata pučkog pjevanja, elemenata: mu- 
zičkog folklora u navedena dva notna zapisa iz XVI. stoljeća izgleda 
veoma privlačno. Međutim, ono je ujedno i toliko teško da traži 
posebnu studijsku obradu u koju u okviru ovoga svog rada ne mogu 
ulaziti. Moram samo naglasiti da do danas (1968.) nisu poznati ni- 
kakvi istraživački radovi, nikakvi konkretniji rezultati na osnovu 
kojih bismo o napjevima u zborniku iz 1556. god. mogli opravdano 
smatrati da te melodije što djelomično upućuju na gregorijansku 
melodiku upućuju također djelomično i na narodnu pjesmu, na 
pučku vokalnu muziku. 

U zadarskom kopnenom zaleđu pojavila se opasnost koja nije 
prijetila samo glagoljašima nego cijelom stanovništvu tog podru- 
čja. Bili su to Turci. Podaci o prvom zabilježenom velikom upadu 
godine 1468. govore o pustošenju i paležima, o velikom broju za- 
robljenog stanovništva i otete stoke. Kako su Turci prema kraju 
XV. stoljeća sve češće provaljivali u zadarsko kopneno zaleđe, sta- 
novnici tih krajeva sve više bježe na sigurnije zadarske otoke, a 
dolaze i u grad Zadar. S njima idu i popovi glagoljaši. U trećem 
deceniju XVI. stoljeća smanjio se broj pučanstva ugroženog po- 
dručja sa nekadašnjih 60.000 na svega 5.000 osoba. U prvoj polo- 
vici XVI. stoljeća Turci zauzimlju dvije važne tvrđave Ostrovicu 
(1523.) i Vranu (1537.), a u drugoj polovici tog stoljeća dopiru do 
neposredne blizine Zadra, kad 1570. osvajaju i Zemunik.** 

U namjeri da Turcima onemogući svako zadržavanje i smještaj 
ispred zadarskih gradskih zidina odredio je g. 1536. mletački gene- 
ralni providur Camillo Zanne da se sruše sve zgrade u zadarskim 


%%3 Usp. kratki informativni prikaz o napjevima zapisanim u Zborniku 
iz 1556., objavljen u ME .1., Zagreb 1958., 301, što ga je napisao Albe Vi- 
daković. 

5%4 Podatke o nadiranju Turaka u zadarsko kopneno. zaleđe donosim 
iz rada A. Strgačića, Hrvatski jezik i glagoljica..., 409—410. 

predgrađima. Stanovništvo predgrađa sv. Martina nastanilo se u 
južnom dijelu grada Zadra. U grad su ušli i glagoljaši franjevci 
trećoreci, koji su g. 1537. morali napustiti svoj samostan u pred- 
građu sv. Martina. U gradu su od mletačkih vlasti g. 1541. dobili 
crkvu sv. Silvestra. Tu crkvu su popravili i povećali i g. 1554. 
posvetili sv. Ivanu Krstitelju na uspomenu nekadašnje njihove 
crkve u zadarskom predgrađu. 

U gradu Zadru se, stoga, u prvoj polovici XVI. stoljeća znatno 
povećao broj hrvatskog stanovništva, a i broj glagoljaša, svjetov- 
nih svećenika i redovnika. Možemo, poradi toga, opravdano pomi- 
šljati da se u takvim iznimnim prilikama pridošlice nisu pridrža- 
vale ograničenja proglašenih 1460. godine. 

U drugoj polovici XV. stoljeća zadarski franjevci trećoreci 
toliko su napredovali da su osim samostana u zadarskoj okolici 
osnovali i samostan na otoku Prviću kraj Šibenika (1463.), na Vi- 
jaru kod Osora na otoku Cresu (1465.), u Kopru (1467.) i u Gla- 
votoku na otoku Krku (1467.). U to vrijeme trećoreci, čini se, nisu 
stigli posvetiti veću pažnju liturgijskom pjevanju. Od 38 naredbi 
koje je utanačio redodržavni zbor trećoredaca godine 1492. — u 
samostanu sv. Pavla na otočiću Galevcu kraj Preka na otoku Uglja- 
nu — nijedna od naredbi ne govori o liturgijskom pjevanju. Samo 
prva naredba spominje kazne za redovnika »ki bi ofici& ne govo- 
ril'«*, koji ne bi sudjelovao u svakodnevnom zajedničkom reciti- 
ranju Službe — oficija za taj dan. U rubrikama obreda oblačenja 
i zavjetovanja trećoredaca zapisao je fra Šimun Klimantović ove 
znakove izvedbe teksta (oznake podvlačim): »govoreći z' bratijom' 
skupno ov antifon'«, »ministar... govoreći /sam/ ov' an(tifo)m«, 
»reci na glas! ov' b(e)raš*«, »zatim' ministar" pok'lak'ni pred? olta- 
rom' i počni pćti imnu: Pridi €vorče d(u)še s(ve)ti. I tada oni ki 
su v' horu brati&, poite v'su imnu svi kupno. Po tom" r(e)ci a(nti- 
fo)n.*“ Naveo sam odlomke iz rubrika. Premda njima ne možemo 
stvoriti neku realniju predodžbu kako su trećoreci u svom samo- 
stanu na otočiću Galevcu (Školjiću) potkraj XV. stoljeća recitirali 
antifone i verzikule i kako su pjevali navedenu himnu. Možemo 


%%5 S, Ivančić, Povjesne crte..., 43—46, 56—57. 

%6 Isti, Povjesne crte... Prilozi... 217. (Naredbe utanačene na redo- 
-državnom zboru trećeg samostanskog reda Sv. Frane u manastiru Sv. Pavla 
na školjiću Galevcu god. 1492., a prepisane od Fra Šimuna Klimantovića 
u svojem prvom Obredniku 1501, 

Va ime Božje, amen. 

x Ovo esu koštitacioni bratie pokornih' tretoga reda b(la)ž(e)noga Fran- 
čiska provencie Dalmacie, učinieni oda vse bratie na kap(i)tuli na školi 
Galevci prid' Zadrom? na let" božih' 1492. na 12 dan? miseca aprila. 

k Ovo je prvi kap. Ki bi oficie ne govoril', tomu pokora 8 dan? v' kladi, 
i vsaki tad' suho da ji dokole e v' kladi i da vrši oficij b(o)ž(a)stveni, i 
ako bi se našlo potom' toga da ga ne govorit", za vsaki dan' ne rečenie 
Oficie b(o)ž(a)stvenoga 1 dešiplina i suho da ji ta dan. 

%%7 Isti, n. dj. (Prilozi)..., 221—222. 

samo nagađati da je redovnički zbor izveo tu himnu jednoglasno. 
Možda bi potanjim proučavanjem svih rubrika u Klimantovićevim 
Obrednicima mogli pronaći i poneki određeniji podatak o pjevanju, 
ali tome se istraživanju u okviru ovoga svog rada nisam mogao 
posvetiti. 

Potkraj XV. stoljeća, g. 1495., izlazi u Veneciji najstariji 
štampani hrvatski lekcionar. Tekstove je za štampu dotjerao i pa- 
žljivo popravio fra Bernardin Splićanin. Osim poslanica i evanđe- 
lja Bernardinov lekcionar sadrži prefacije, proročanstva na Veliku 
subotu, različite blagoslove (na Veliku subotu), Prijekore (Impro- 
peria — Puče moj) i mrtvačku sekvencu »Sudac gnivan hoće 
priti« (Dies irae).“ Stariji rukopisni Zadarski lekcionar (sredina 
XV. stoljeća) kao i nešto mlađi Lekcionar Nikše Ranjine 1508.— 
—1509.) — nemaju mrtvačke sekvence niti Prijekora (Puče moj).** 

Bernardinov lekcionar bio je namijenjen onim gradovima i 
mjestima u kojim se misa služila latinskim jezikom. Od dotadaš- 
njih lekcionara Bernardinov je najdalje pošao u prilagođivanju 
teksta tadašnjem živom hrvatskom jeziku.“ Stoga je naišao i na 
veoma dobar prijem. U XVI. stoljeću doživio je drugo i treće izda- 
nje g. 1543. i 1586. Treće izdanje priredio je i izdao Trogiranin 
Marko Andriolić s naslovom »Pistule i evanđelja po sve godišće 
hrvatskim jezikom stumačena...«.* Ističem taj naziv, jer se on 
u brojnim izdanjima Bandulavićevih »Pištola i evangelija...« (I. 
izd. g. 1613.) zadržao sve do godine 1857." Dakako da je gotovo 
svako novo izdanje u tekst Bernardinove redakcije unijelo poneku 
promjenu zbog stalnog razvoja živog hrvatskog jezika. 

Poneki liturgijski tekstovi na živom hrvatskom jeziku s poje- 
dinim riječima iz crkvenoslavenskog veoma rano ulaze u glago- 
ljaško bogoslužje. Upravo na području sjeverne Dalmacije, vrlo 
vjerojatno u samom Zadru, nastaje g. 1440. umetak Berlinskog mi- 
sala u kojem je 55 godina prije Bernardinova lekcionara upisana 
rimovana mrtvačka sekvenca »Sudac hoće gnevane priti«.*? 


528 Lekcionar Bernardina Splićanina po prvom izdanju od god. 1495. 
Djela JAZU knj. 5., Zagreb 1885. (za štampu pripremio i komentirao Toma 
Maretić). 

Dragutin Kniewald (Hrvatski liturgijski jezik. Služba Božja, IV. — 2, 
Makarska 1964., 6—9.) iscrpno je prikazao i komentirao sadržaj Bernardi- 
nova lekcionara. 

52% D, Kniewald, Hrvatski liturgijski jezik..., 5—6, 4. i 9—10. 

5890 F. Fancev, Vatikanski hrvatski molitvenik..., str. XLIX: 

U dobijafu oblika, u kojem je vodjeno računa jednako o sintaktičkom 
naslahanu na latinski tekst, kao i o gramatičkom i leksičkom dotjeriva- 
fu jezika prema potrebama narodnog govora, svakako je najdale pošao 
Lekcionar Bernardina Splićanina. 

581 D, Kniewald, Hrvatski liturgijski jezik... T—9. , 

82 Pisetole i Evangelje priko svega godiscta iznova pritiscene po upravi 
i redu parvoga prinesitelja samo nadostavljenjem novi svetkovina po upravi 
Misala Rimskoga i Narednika ove darzave..., Split — Zadar 1857. 

588 Marija Pantelić, Glagoljski kodeksi Bartola Krbavca..., 24, 26—28. 

Posljednja kitica teksta mrtvačke sekvence iz Bernardinova 
lekcionara zadržala se upravo na području zadarske nadbiskupije 
sve > danas (1964.) kao paraliturgijska pogrebna pjesma. Ta kiti- 
ca glasi: 


Daj im Bože, Gospodine, 
vičnji pokoj za tvoj(e) ime, 
Isukrste, sinu Marije. Amen. 


Pjeva se kod otvorenog groba kad svećenik završi svoje molitve. 
Pojavljuje se i u drugim molitvama za mrtve. Tako se tom istom 
pjesmom u selu Popoviću iznad Benkovca završava kratka molit- 
va za mrive za vrijeme mise, poslije evanđelja, pošto je svećenik 
pročitao imena župljana kojima je godišnjica smrti u narednoj 
sedmici. Napjev nije sačuvao nekih posebnih starinskih osobina, 
Ta se pjesma izvodi varijantom melodijskog obrasca kojim se na 
zadarskom području pjevaju tekstovi pjesama sastavljeni u karak- 
terističnim simetričkim osmercima. (Vidi notne primjere br. 24 
-£ u prilogu opširnijih primjera i br. 18 na str. 152). 

U »Pištolama« iz godine 1857. pored novijeg teksta »Dan od 
gniva« nalazi se još i »Sudac gnivan«, označen kao »Drugo Posli- 
djenje. Po drughi nacin.«* U »Hrvatskom Bogoslužbeniku« iz 1882. 
god. nalazimo samo »Dan on gniva«.** Stoga je razumljivo što se na 
području zadarske nadbiskupije mogla do danas sačuvati samo po- 
sljednja kitica mrtvačke sekvence iz Bernardinova lekcionara. 

Naprotiv u Hrvatskom primorju održao se još do naših dana 
tekst mrtvačke sekvence prema osnovnom tekstu kako ga je obja- 
vio fra Bernardin, i to u pravoj liturgijskoj funkciji (Kraljevica 
g. 1950.,* Novi Vinodolski g. 1964."), U Orlecu na otoku Cresu 
sačuvao se ponešto deformiran tekst iste sekvence u pučkoj pobož- 
nosti večernjih molitava za mrtve koje se mole u pokojnikovoj 
kući tjedan dana nakon njegove smrti.“ Pojava mrtvačke sekven- 
ce »Sudac gnjivan« osobito je zanimljiva u Kraljevici i Novom 
Vinodolskom. Ona pokazuje kako je tekst iz Bernardinova lekcio- 
nara preko kasnijih »Pištola.. .«, naročito »Epistola i evandjelja...« 


58 Pigctole i Evangelja..., Split — Zadar 1857., 247—248, 249—250. 

.  *&# Hrvatski bogoslužbenik ili Sbirka Jutrnja i Večernja glavnih svetko- 
vina preko godišta..., Zadar 1882., 397—398. 

*& S, Lujza Kozinović, O staro-crkvenom pjevanju u Kraljevici, Za- 
greb 1950., (Rukopis — čuva se u Staroslavenskom institutu »Svetozar Ri- 
tig« u Zagrebu), str. 55. 

.  *%" Mrtvačku sekvencu »Sudac gnivan« snimio sam u sklopu pučke 
PJevane mrtvačke mise 18. XI. 1964. u Novom Vinodolskom. Snimak br. 27 
na kolutu br. 40 (Sc BJ 2 žuti početak vrpce) čuva Staroslavenski institut 
u Zagrebu. 

* Pjevanje sekvence »Sudac ivan (!) oće (priti, / vas svit oće popaliti, / 
nemojte (!) se pred im skriti« snimio sam 22. XI. 1964. u Orlecu na otoku 
Cresu. Snimak br. 6 na kolutu br. 41 (Fe BJ 2, zeleni početak vrpce) čuva 
zagrebački Staroslavenski institut. 

štampanih 1824. god. u Rijeci, toliko duboko ušao u tradicionalno 
pučko crkveno pjevanje da se uspio održati i više od pola stoljeća 
nakon donošenja odredbe o restauraciji crkvenoslavenskog litur- 
gijskog jezika u senjskoj biskupiji (usp. bilješku 18). 

Drugi u glagoljaškom pjevanju veoma poznati liturgijski tekst 
iz Lekcionara Bernardina Splićanina jesu Prijekori (Improperia 
— Puče moj) za Veliki petak. Još i danas je diljem cijele Dalma- 
cije »Puče moj« jedan od osnovnih i najpoznatijih sastavnih dije- 
lova obreda na Veliki petak. Isti tekst na živom hrvatskom jeziku 
prodro je čak u kulu crkvenoslavenskog liturgijskog jezika, na otok 
Krk. Upozoravam da je »Puče moj« u prikazu glagoljaškog litur- 
gijskog pjevanja u Velikoj sedmici iz Vrbnika na otoku Krku jedi- 
ni liturgijski tekst što ga je Bernardin Sokol g. 1917. našao.i za- 
bilježio u živom hrvatskom jeziku i ne na crkvenoslavenskom je- 
ziku. 

Činjenica što su u XV. stoljeću u glagoljaško liturgijsko pje- 
vanje na crkvenoslavenskom liturgijskom jeziku ušli i tekstovi na 
tadašnjem živom hrvatskom jeziku u skladu je s tadašnjim težnja- 
ma da se i crkvenoslavenski jezik hrvatske redakcije približi ži- 
vom narodnom jeziku. Kao što je poznato, tu tendenciju su veoma 
jasno pokazali liturgijski tekstovi što su u prvoj polovici XVI. sto- 
ljeća izišli u redakciji modruškog biskupa Zadranina Šime Koži- 
čića-Begne.*" Međutim, u novim prilikama nakon Tridentinskog 
koncila redaktori glagoljaških liturgijskih knjiga ne rade više u 
nastojanju da crkvenoslavenski približe živom narodnom jeziku. 

U razdoblju od sredine XV. do sredine XVI. stoljeća za razvoj 
glagoljaškog pjevanja u sjevernoj Dalmaciji važna su ova Zbivanja: 


1. Zbog turskih provala povećao se broj svećenika glagoljaša 
u gradu Zadru. Glagoljaši koji žive stalno u gradu Zadru imaju 
dovoljno prilika da se više ili manje upoznaju sa zadarskim litur- 
gijskim pjevanjem na latinskom jeziku. Ograničenje glagoljanja 
u gradu Zadru nije u to vrijeme proizvelo većih štetnih posljedica 
u razvoju glagoljaškog pjevanja u sjevernoj Dalmaciji. 

2. Notni zapisi dvaju napjeva za dva dvostiha iz starog hrvat- 
skog prikazanja »Muka Spasitelja našega« pokazuju da je bilo gla- 
Soljaša koji su i na brzinu, usput, znali zabilježiti poneku melo- 
diju. Takvi su vještiji i ugledniji pisari živjeli ili u nekom gradu 
ili u nekom samostanu. Ova pretpostavka govori u prilog mišljenju 
da nije nepoznavanje notnog pisma bilo uzrok što u glagoljaškim 
rukopisnim liturgijskim knjigama nigdje ne nalazimo notnih zapisa. 
Glagoljaši su iz nekog svog posebnog razloga, vjerojatno iz bojazni 
Od razlika koje bi nastale u odnosu na napjeve s latinskim tekstom, 


a *%% B. Sokol, Pučko crkveno pjevanje na otoku Krku. SC X1/1917., 
—78. 


* Marin Franičević, Šimun Kožičić (Begna). EJ 5., Zagreb 1962., 367. 

tako dosljedno izbjegavali notne zapise napjeva u svojim rukopis- 
nim zbornicima. 

3. Pojavljuje se prvi štampani hrvatski lekcionar (1495.). Prem- 
da na živom hrvatskom jeziku, važan je i za razvoj glagoljaškog 
pjevanja. Sadrži tekstove koji su se održali sve do sredine XX. 
stoljeća, dakako uz manje izmjene koje je diktirao razvoj živog 
hrvatskog jezika. 


ODJECI TRIDENTINSKOG KONCILA 


O glagoljaškom bogoslužju u primorskoj Hrvatskoj, od Istre 
do srednje Dalmacije, Tridentinski koncil nije raspravljao. Time 
je to bogoslužje tihim pristankom odobrio." Jedno sačuvano pismo 
iz g. 1563. veoma je važno i karakteristično. Pokazuje nam da se 
glagoljaško bogoslužje moglo održati i nakon Tridentinskog sabora, 
jer svećenici, popovi glagoljaši, nisu služili misu živim nego mrt- 
vim crkvenoslavenskim jezikom. Zadarski nadbiskup Muzio Cal- 
lini pismeno je iz Trenta 1563. god. izvijestio kardinala kamerlen- 
ga Luigija Cornara da se bogoslužje u cijeloj zadarskoj nadbisku- 
piji osim u gradu Zadru obavlja na »starom slavenskom jeziku«. 
Dodaje da Indeks zabranjenih knjiga ne može izmijeniti ovaj obi- 
čaj jer crkvenoslavenski nije materinski živi jezik stanovništva za- 
darske nadbiskupije. U istom pismu moli za dopuštenje da se u 
gradu Zadru dopusti običaj prema kojem se u crkvama određenih 
bratovština, za vrijeme mise na latinskom jeziku, poslanica i evan- 
skim jezikom, jer to zadarski puk neizmjerno želi.“ O običaju da 
se u Dalmaciji poslanica i evanđelje nakon latinskog čitaju još i 
na živom pučkom hrvatskom jeziku govorio je nadbiskup Callini 
već i na Tridentinskom koncilu g. 1562.** Nije nam se sačuvao 
odgovor na Callinijevo pismo. Ipak s razlogom smatram da je bio 
pozitivan. Na to me upućuje jedna odredba zadarskog dijecezan- 
skog Sinoda iz 1566. godine. Callini je sazvao Sinod pošto je obavio 
vizitaciju svoje nadbiskupije nakon povratka iz Trenta. Ta odredba 
strogo zabranjuje da se u crkvama ženskih samostana poslanica 
i evanđelje govore napamet i izričito traži da »oni koji čitaju u 
koludričkim crkvama puku epistolu i evanđelje na hrvatskom jezi- 
ku, neka drže pred očima prijevod, pod kaznu od 20 solada«."*“* 


%1 Jelić, Fontes... XVI, 111. 

52 Jeti... XVI, 115. 

543 Isti, XVI, 112. 

54 Strgačić, Hrvatski jezik i glagoljica..., 409. 

' Kako se povećani broj glagoljaša u gradu Zadru nije strogo 
pridržavao odredaba o ograničenju glagoljanja iz 1460. god., stoga 
sinod 1566. god. ponovno donosi istu odredbu. Odredba govori o 
istim zadarskim gradskim crkvama i o misi na dan sprovoda po- 
kojnika, ali u toj odredbi nema više klauzule kojom se g. 1460. bez 
ograde dopuštalo glagoljanje glagoljašima članovima zadarskog 
kaptola." U toj zadarskoj crkvenoj ustanovi sredinom XVI. sto. 
ljeća očito više nije bilo glagoljaša. 

E Nadbiskup Callini, rodom iz Brescije u sjevernoj Italiji, bio 
je nakon dijecezanskog sinoda još iste 1566. godine premješten u 
srednju Italiju da upravlja jednom biskupijom sa sjedištem u ma- 
nje poznatom gradu Terni u pokrajini Umbriji. Istraživač zadarske 
crkvene Povijesti Carlo Federico Bianchi ne navodi nikakav uzrok 
koji bi papu Pija V. mogao navesti da premjesti Callinija. Bianchi 
sam donosi citat prema kojem je Callini bio »santissimo pastore, 
che ha pochi suoi pari nella chiesa«."“ Iznosim gornji podatak jer 
mi se uz njega ustrajno nameće sumnja: nije li Callinijevu pre- 
mještaju bio jedan od uzroka i njegovo zauzimanje za želje hrvat- 
skog puka grada Zadra? 

.. Strogo ograničenje glagoljanja u Zadru ipak nije postiglo svoj 
cilj. Na dijecezanskom sinodu godine 1594. donesena je ponovno 
ista odredba kao 1566 god. Kao prethodne, ni ova nije uspjela 
strogo ograničiti glagoljanje. U svom komentaru Strgačić dodaje 
da je to »posljednji sinodalni propis protiv glagoljice« u gradu 
Zadru. Dijecezanski sinodi poslije toga ne govore više o glagolja- 
nju u gradu Zadru." 

Veoma važne podatke o pjevanju glagoljaša u drugoj polovici 
XVI. stoljeća nalazimo u zapisima prve apostolske vizitacije u 
Dalmaciji poslije Tridentinskog koncila. Apostolski vizitator pape 
Grgura XIII. bio je Agostino Valier, biskup grada Verone. On je 
u gradu Zadru u crkvi sv. Ivana uz samostan franjevaca trećore- 
daca glagoljaša našao »Missalia tria, antiphonaria et gradualia tria 
Caracteribus Illiricis impressa«.““ U crkvi sv. Kuzme i Damjana 
uz samostan benediktinaca glagoljaša na otoku Pašmanu Valier 
je zabilježio: »Nullum librum cum canto habent pro choro, sed 
omnia cantant ex usu et memoria«.* Na otočiću Galevcu (Školjiću) 
kraj Preka na o. Ugljanu u crkvi sv. Pavla uz samostan franjevaca 
trećoredaca glagoljaša isti je vizitator zapisao: »Breviaria duo Magna 
Pro choro, libri cant(orum) nulli, cantu notato non utuntur.«' 


Kk Isti, n. dj., 403. 

aa C. F. Bianchi, Zara Cristiana, Vol. I, Zara 1877., 60—61. 

a Strgačić, n. dj., 408. 
k Tajni vatikanski arhiv, Arch. Concil., Vali izitacij 
A ovo kamena , Valierova apostolska vizitacija 

2 a sve podatke iz Valierove vizitacije ponovno se i ovdje zahvaljujem 

vlč. don Amos Rubi Filipiju, župniku u Sestrunju. , . 

od Isti izvor kao bilješka 548, fol. "76. 

Isti izvor kao bilj. 548, fol. 83. 

Što nam sve govore podaci vizitatora Valiera? 

Pravo je iznenađenje prvi podatak da su u samostanskoj crkvi 
zadarskih trećoredaca pored triju glagoljskih štampanih misala po- 
stojala još tri antifonara i tri graduala također glagoljicom štam- 
pana (caracteribus Illiricis impressa)! Ako taj podatak usporedimo 
s vizitatorovim izjavama o liturgijskim knjigama glagoljaških sa- 
mostana na Ćokovcu i Galevcu (Školjiću), gdje vizitator nije našao 
liturgijskih knjiga s napjevima, moguće je pomišljati da su 
štampani antifonari i graduali u crkvi zadarskih trećoredaca gla- 
goljaša bili opremljeni i notnim zapisima! U okviru ovog rada samo 
upozoravam na veoma važnu mogućnost interpretacije Valierova 
prvog podatka. Kad bi takvo tumačenje bilo ispravno, ono bi se 
nadovezivalo na moje pretpostavke o pjevanju glagoljaša u gradu 
u Zadru krajem XIV. i početkom XV. stoljeća kad su, naime, gla- 
goljaši grada Zadra bili obavezni da se dobro upoznaju s rimskim 
koralom i tehnikom pjevanja tog korala. Ako bismo, dakle, tako 
shvatili prvi Valierov podatak, onda bismo mogli pomišljati da su 
i note u tim glagoljskim antifonarima i gradualima vjerojatno bile 
poput onih u latinskim liturgijskim knjigama. Manje razlike, da- 
kako, vizitator nije mogao uočiti, ali da se radilo o većim, upad- 
ljivim razlikama, on bi to po svojoj dužnosti i zabilježio. Prema 
takvu pretpostavljanju, zadarski bi trećoreci glagoljaši u drugoj 
polovini XVI. stoljeća bili u liturgijskom pjevanju na otprilike 
istoj tehničkoj visini koralnog pjevanja kao i drugi zadarski re- 
dovnici koji su se služili latinskim kao liturgijskim jezikom. 

Drugi Valierov podatak kazuje da na Cokovcu, u samostanu 
benediktinaca glagoljaša, vizitator nije našao nijedne knjige sa za- 
pisanim napjevima za pjevanje u koru. Za benediktince glagoljaše 
dapače izričito veli da sve (liturgijske tekstove) pjevaju vještinom 
koju su stekli dugotrajnom upotrebom" i napamet. Podatak je 
veoma značajan jer pokazuje da su benediktinci glagoljaši u drugoj 
polovini XVI. stoljeća svoje liturgijsko pjevanje održavali usmenom 
predajom — na isti način kojim će se glagoljaško pjevanje preno- 
siti s jedne na drugu generaciju pjevača-laika u XIX. stoljeću i 
u prvoj polovici XX. stoljeća. 

O usmenoj predaji govori također i treći Valierov podatak o 
nalazu u crkvi sv. Pavla trećoredskog glagoljaškog samostana na 
otočiću Galevcu. Vizitator je jasno zapisao da nije našao liturgij- 
skih knjiga s napjevima i dodao da se tamošnji trećoreci ne služe 
zapisanim, notiranim napjevima. 


51 Za latinsku riječ »usus« našao sam u latinsko-hrvatskom rječniku 
(priredio M. Divković, Zagreb 1900., 1107.) pored hrvatskih riječi »poraba«, 
»praksa«, »običaj« i ovaj opis: »vještina dugom porabom stečena«. 

Treći vizitatorov podatak može nas navesti na pitanje, kako 

su pripadnici iste redovničke organizacije mogli u Zadru posjedo- 
vati antifonar i gradual, a na Galevcu se uopće nisu služili zapi- 
sanim napjevima. Vjerojatno je ta razlika nastala zbog razvije- 
nijeg crkvenog liturgijskog pjevanja u gradu Zadru. Pored bene- 
diktinskog i franjevačkog skriptorija i brojnih knjiga za liturgijsko 
pjevanje u katedrali sv. Stošije,“ zadarski glagoljaši trećoreci nisu 
se mogli izolirati i potpuno razlikovati od crkvene vokalne muzike 
u Zadru krajem XV. i u prvoj polovici XVI. stoljeća. 
' Tridentinski koncil obavezao je biskupe da u svojim biskupi- 
jama ili na području nadbiskupije osnuju sjemeništa, škole i inter- 
nate samo za one koji će se posvetiti svećeničkom zvanju. U drugoj 
polovici XVI. stoljeća zadarski nadbiskupi nisu uspjeli ostvariti 
taj zadatak zbog svojih slabih ekonomskih mogućnosti. Turci su 
tada doprli do neposredne blizine Zadra i zauzeli brojne crkvene 
posjede u Ravnim kotarima. 

Za sve Slavene zapadnog dijela Balkanskog poluotoka pa 
Grgur XIII. otvorio je g. 1574. Ilirski kolegij u ak. Taj je Zirad 
mogao primiti do 30 učenika, a vodili su ga isusovci. Zatvoren je 
1593. i ponovno otvoren tek 1627. god. Đaci tog sjemeništa morali 
su se nakon završetka školovanja vratiti u svoju domovinu. U skla- 
du s ondašnjom gp: latinskog jezika u javnom životu, oni 
su sa svoje strane pridonijeli latinizaciji ij 
m . poluotoka a j izaciji crkve u zapadnom dijelu 
| Međutim, u vrijeme prve apostolske vizitacije nakon Triden- 
tinskog koncila razlike u školovanju svećenika glagoljaša i latinaša 
bile su neznatne na području zadarske nadbiskupije. Vizitator Va- 
lier našao je u Zadru samo jednu omanju školu s jednim učiteljem 
koji je klerike poučavao u gramatici. Pri istoj vizitaciji zabilježio 
je da je na otoku Silbi tamošnji župnik glagoljaš don Mate Lučenić 
poučavao 13 klerika također »u gramatici i u crkvenoj službi«."* 
Izvor ništa ne govori o proučavanju crkvenog pjevanja. Možemo 
Pretpostavljati da se je na Silbi kao i u glagoljaškim samostanima 
na Cokovcu i Galevcu usvajalo postojeće liturgijsko pjevanje samo 


%2 Isti izvor kao bilj. 5 i — skoj i naš 
m j. 548, fol. 38. i 40. U zadarskoj katedrali našao 

Un antiphonario festivo in carta buona. (f. 38) 

Un graduale in carta buona novo e grande. 

Duoi graduali domenicale e festivo in carta bambacina. 

Duoi psalterij in carta bambacina. 

Un libro vecchio da cantar de laudi. 

Un libro in canto figurato del q(uondam) Bitontino. (£. 40) 

Un libro di messe coverto di panno rosso. 

me libro d'introiti di canto figurato. 

i Strgačić, Hrvatski jezik i glagoljica..., 407., gdje se pozivlje na 
rad Vi. Štefanića, Glagoljica na Rijeci. Rijeka / Zbornik, Zagreb 1953., 411. 

Amos Rube Filipi, Popovi glagoljaši na visini svog poziva. Vjesnik 

Zadarske nadbiskupije god. 1X/1964., Zadar, 141. 

usmenom predajom, a nije se posebno učila crkvena glazba. Poslije 
dvadesetak godina apostolski vizitator Michiel Priuli, biskup iz 
Vicenze, nalazi sličnu glagoljašku školu u Božavi na Dugom otoku, 
gdje je uz župnika i kapelana bilo 7 klerika." 

Sredinom XVII. stoljeća prilike se mijenjaju. Zadarski nad- 
biskup Bernardo Florio uspio je osnovati sjemenište u Zadru, koje 
je otvoreno 1656 god. To je sjemenište besplatno školovalo šest 
pitomaca izabranih među zadarskim plemićima i pučanima, ostali 
su morali plaćati školarinu. Tu su se školovali svećenici latinaši. 
Profesori tog zavoda držali su »lezioni di grammatica, rettorica, 
filosofia, teologia e di canto fermo«.** Posebno se, dakle, poučavalo 
liturgijsko pjevanje, rimski gregorijanski koral. Glagoljaški kle- 
rici ostali su tu po strani, daleko od grada. Sa svojim učiteljima, 
uglednijim župnicima, oni nisu posebno proučavali rimsko koralno 
pjevanje. Odsada započinju znatne razlike u izobrazbi glagoljaša 
i latinaša, pogotovo u glazbenoj izobrazbi. 

Na razvoj glagoljaškog pjevanja u XVII. stoljeću znatno su dje- 
lovale i nove liturgijske knjige. Ubrzo nakon završetka Tridentin- 
skog koncila papa Pio V propisao je i uveo 1568. god. reformirani 
latinski brevijar, a 1570. reformirani latinski misal.*" 

Poslije deset godina (1580.) papa Grgur XIII. traži od zadar- 
skog biskupa Natale Veniera informacije, šta je potrebno poduzeti 
da se reformiraju glagoljske liturgijske knjige. Kad je 1622. god. 
osnovana u Vatikanu Congregatio de Propaganda Fide, pitanje 
tiskanja novih liturgijskih knjiga za hrvatske glagoljaše počelo se 
konkretnije rješavati. Zadarski nadbiskup Ottaviano Garzadori obi- 
šao je cijelu crkvenu pokrajinu Dalmaciju i o tom putovanju pod- 
nio opširan izvještaj spomenutoj Kongregaciji g. 1625. Austrijski 
car Ferdinand II. predao je Propagandi od protestanata zaplije- 
njenu glagoljsku tiskaru i 1631. godine izašao je u Rimu reformi- 
rani glagoljski misal.“ 

Reformirani glagoljski misal i reformirani glagoljski brevijar 
(Rim 1648.) izašli su u redakciji franjevca Rafaela Levakovića. Za 
glagoljaško pjevanje veoma je značajno da u reformiranom misalu 
nalazimo notne zapise napjeva rimskog korala, a u reformiranom 
brevijaru himne u istom obliku stihova kao u latinskom reformi- 


555 Isto. 

#6 C, F, Bianchi, n. dj., Vol. I, 265, 69. 

Vidi također: Ljubomir Maštrović, Povijesni pregled školstva u Zadru. 
ZZ, 491. 

Prema Brunelliju A. M. Strgačić donosi i godinu 1670. kao godinu 
otvaranja Florijeva sjemeništa (Glagoljaško sjemenište u Priku kraj Omiša 
u Dalmaciji i njegovi posljednji đaci. Vjesnik staleškog društva katoličkih 
svećenika NRH, god. III, br. 1—2, Zagreb 1956., 11—12). 

%7 Strgačić, n. dj., 403. 

#8 Isti, n. dj., 404. i tamo navedena literatura. 

ranom brevijaru.?" Kao primjer donosim Levakovićev prijevod 
himne »A solis ortus cardine« (koja se pjeva na Božić na Pohvala- 
ma) prema transliteraciji Jozefa Vajsa*"“ uz latinski tekst iz LiUs 
316—317. Znak za spajanje slogova pri pjevanju četvrtog stiha 
crkvenoslavenskog teksta je moj. 
Ote slenačnago vostoka A solis ortus cardine 
VoĐ-v -v - v- v -v - vo - vo 
Daže do praga zemnago, Ad usque terrae limitem, 
H(rest)a da poeme Vladiku, Christum canamus Principem 
rođena ot Devi Marie. Natum Maria. Virgine. 


U skladu s težnjom da crkvenoslavenskim liturgijski jeziko: 
pridobije za katolicizam pravoslavne Slavene, a a Nu 
starine, usvojenu na Tridentinskom koncilu, Propaganda je pod 
uplivom Ukrajinaca-unijata smatrala crkvenoslavenski jezik ruske 
redakcije najstarijom formom crkvenog liturgijskog jezika kod Sla- 
Ra doe 2. je usvojiti Levaković koji je i zapisao: 
orih jako poveljeno mi bi nej ješ j ći 
M kora radi ) dk i no mi bist, a udobneje bješe mnje obćim 
M Reformirani misal i brevijar nisu kod hrvatskih ljaš 
naišli na najbolji prijem. Ruska redakcija maba g o 
bila im je tuđa. Neki glagoljaši na području zadarske nadbiskupije 
još 1658. god. nisu bili nabavili reformiran brevijar. Zato zadarski 
nadbiskup Teodoro Balbi u okružnici od 24. VI. 1658. god. strogo 
naređuje da takvi svećenici moraju u roku od dva mjeseca nabaviti 
reformirani brevijar. Odredbe te okružnice bile su prevedene na 
hrvatski jezik (illirico idiomate) i napisane glagoljicom." Balbijeve 
odredbe ništa ne govore o pjevanju i o notnim zapisima u refor- 
miranom misalu. 


5% VJ. Štefanić, Rafael Levaković. EJ, 5 
ji + S » R > o » 9., Zagreb 1962., 521. Dva Leva- 
menva prijevoda latinskih himni u Brevijaru (1648.) objavio je J. Vajs 
Z e zn isus Gesang der Glagoliten der vor- und nachtri- 
poche. As Band 30, Berlin 1909. — 
5% Vidi bilj. 599. Zap 0) 
Roko Rogošić, Pravno stanje glagolizma. Vj i Šš š 
1 Rogošić, yi . Vjesnik staleškog društva 
ra “arm . a 1, br. 1, Zagreb 1954., 16. Vidi također: 
ić, m. dj, +5 Vj. Štefanić, Rafael Levaković... : i i o 
flagoljski brevijari. EJ 2, Zagreb 1956, 200 S Nou 
Nadbiskupski arhiv u Zadru. Vizitacij žanj 
mm: i A je. Svežan naslov: 
Mk eitatio personalis foranea Pagi — XXXXII«, £. 2. Na i 2 g € Žo 
Ka pa original okružnice pod naslovom: De MD Illmi ac Rmi Dni Dni 
eo boa ot on Divina Archiepi Jadrensis. 
4 emendandos abusus, qui ex inguisitio: i infr i 
frunt pro omnibus Parochijs decernenda. Ž E Ta 
potr olog završava: 
ie 24 Junij 1658 — Decreta antescri, illiri idi 
: : ipta illirico idiomate versa ac 
e ia transmissa fuerunt infrascriptis Parochis ex Capellanis 
me ve rdine sequenti (slijedi popis 38 mjesta zadarske nadbiskupije 
ojima su službovali glagoljaši, župnici i kapelani). 

Prva od odredbi navedene Balbijeve okružnice veoma strogo 
traži da svećenici glagoljaši nauče čitati latiničko pismo.“ Pret- 
postavljam da cilj te odredbe nije bio uperen direktno protiv gla- 
goljice, nego da je išao za tim da glagoljašima zadarskog područja 
učini pristupačne nove liturgijske knjige pisane živim hrvatskim 
jezikom, a štampane latinicom. To su bile »Ritual Rimski istoma- 
čen slovinski« (Rim, 1640.) i »Vandjelja i pištule istomačene iz 
Misala novoga rimskoga u jezik dubrovački« (Rim, 1641.) koje je 
izradio isusovac Bartol Kašić.“ Tridentinski koncil je, doduše, stro- 
go zabranio da se u misi upotrebljava pučki, živi jezik, ali o jeziku 
brevijara, rituala i drugih knjiga nije ništa odredio.“ 

Pretpostavku da su glagoljaši morali učiti latinicu zbog Kaši- 
ćeva Rituala i Evanđelistara potvrđuju podaci iz sačuvanih zapisa 
o vizitacijama u zadarskoj nadbiskupiji u drugoj polovici XVII. 
stoljeća. U uputama pred personalnu vizitaciju nadbiskup Balbi 
8. 1. 1658. god. traži od svojih glagoljaša (Clero foraneo Illirico) 
da mu pri personalnoj vizitaciji pokažu pored reformiranog Misala 
i Brevijara još i »il Rituale Romano Illirico«* Na vizitaciji u 
selu Gorici na otoku Pagu 17. V. 1658. god. glagoljaš pop Ivan 
Balobanić izjavio je nadbiskupu Balbiju da se služio evanđeljima 
zapisanim »nell' euangelistaro (!) illirico«*“ Glagoljica i latinica 
tada nisu bile dva posve odijeljena svijeta. Zbirka crkvenih hrvai- 
skih pjesama, pisana dijelom glagoljicom, dijelom latinicom, bila 
je 1661. vlasništvo Zadranina Mihe Bilanovića.*“* Balbijev nasljed- 
nik Giovanni Evangelista Parzaghi na svojoj vizitaciji g. 1678. već je 
gotovo u svakom mjestu pored misala nalazio »... Rituale ac Euan- 


524 Isti izvor kao bilj. 562, £. 2.: 

Sacerdotes qui nesciunt legere caracteres Latinos arceantur ab admi- 
nistratione Sacramentorum, secluso casu mecessitatis. 

568 Vj, Štefanić, Bartol Kašić. EJ 5., Zagreb 1962., 223. 

54 R, Rogošić, n. dj., 14. 

55 Isti izvor kao bilj. 562., f. 1: 

Teodoro Balbi per la M. D. Arcivescovo di Zara Alli diletti Rend. 
Parochi, Capellani, et altri del Clero foraneo Illirico della Diocese di Zara, 
salute nel sig."* ; 

... Dovran portar seco alla Visita personale li Rendi Parochi, et altri 
del Clero foraneo... le licenze di poter Confessare se fossero Confessori. 

Il Messale, e Breviario riformato; il Rituale Romano Illirico; la Dottrina 
Christiana, et altri libri, che adoperano per predicare, e per le confes- 
sioni. ... 

... Data dalla Cancellania Archieple li 8 Genaro 1658. 

566 Isti izvor kao bilj. 562, f£. 58 — 5: 

Visitatio personalis foranea Pagi — Gorizza 1658 die 17 Maij ... Qu- 
ando si fa la processione la p.* Dom.“ del mese io dico Te Deum, et quando 
si fa la processione intorno all entrade dico le letanie mag ="! ed le preci, 
et i euangelij prescritti nell' euangelistaro illirico«. 

5&ća I Milčetić, Hrvatska glagoljska bibliografija, Starine 33., Zagreb 
1911., 368—369. ' 

' O don Mihi Bilanoviću donosi više podataka A. M. Strgačić, Zadranin 
Šime Vitasović i kulturno-povijesno značenje njegovih djela. Radovi IJAZU 

gelistario« (u Pakoštanima),*“" »Euangelistarium, ac Rituale« (u Bio- 
gradu). Ako gotovo iznimno u nekom mjestu nije našao Evanđe- 
listar, odmah je zapovijedao da se ta knjiga nabavi (»...iussit 
provideri da Euangelistario« — u Božavi na Dugom otoku)" Na 
vizitaciji u Božavi g. 1670. Parzaghi je naišao na župnika glago- 
ljaša koji je imao cijelu zbirku knjiga." Među njima je pored Ka- 
šićeva Rituala bio i »Život gospodina našega Isukrsta« (Rim, 1638.) 
istoga pisca;"" dakle, dvije knjige na živom hrvatskom jeziku pisa- 
ne latinicom. Božavski je župnik glagoljaš, prema tome, znao čitati 
latinicu. Poznavao je i bosansku ćirilicu (bosančicu), jer je imao 
»Razlike besjede Divkovića za narod slovinski svarhu evanđelja 
nedjeljnijeh priko svega godišta« (Venecija, 1616.) i »Sto čudesa 
aliti zlamenja blažene i slavne Bogorodice divice Marije« (Venecija 
1611.) bosanskog franjevca Matije Divkovića.*? i 

Za razvoj glagoljaškog pjevanja važniji je Kašićev »Ritual« 
nego »Vanđelja«. U »Ritualu« Kašić je uz pojedine obrede dodao 
i notama zapisane napjeve rimskog (gregorijanskog) korala. Ne 
raspolažem s podacima iz kojih bih mogao razabrati kako su glago- 
ljaši primali napjeve na stihove koji su u prijevodu zadržali isti 
metrički oblik kao latinski originali. 

Od Kašićevih prijevoda stihova u »Ritualu« održao se na području 
zadarske nadbiskupije sve do XX. stoljeća tekst himne »Pange lingua 
gloriosi Corporis mysterium«, svuda poznat kao »O jeziče, spivaj 
virno«. Nakon prvog svjetskog rata počeo je Kašićev tekst poste- 
peno uzmicati pred novijim prijevodima. U vrijeme mojih istraži- 
vanja (1958.—1964.) Kašićev tekst znali su još svi stariji pjevači, 
ali u crkvama su pjevali gotovo svuda samo noviji prijevod »Usta 
moja hvale dajte«. 


Zadar sv. II, Zagreb 1955., 73. (bilješka 32.). — Vidi također: V. Cvitanović, 
Prilog poznavanju kulturne povijesti na zadarskom području (glagoljica). 
Radovi IJAZU Zadar, sv. VI—VII., Zagreb 1960., 228. 

*&" Nadbiskupski arhiv u Zadru. Vizitacije. 1678 — Visita Foranea — 
Parzaghi, f. 34. 

#8 Isti izvor kao bilj. 567, £. 36. 

59% Isti izvor kao bilj. 567, £. 16'. 

* Nadbiskupski arhiv u Zadru. Vizitacije. Visitationes — Personales 
et Locales — 1670, f. 3: Župnik je vizitatoru pokazao: ... Missale Romanum 
et Breviarium reformatum, Rituale Illirico, Doctrinam Christianam, lib" cuius 
titulus est Modus bene moriendi Fris Joannes de Jesu Maria Carmelita 
Descalceati, Predicationes Diucouich, eiusdemque Miracula B. M. V., Directo- 
pm Confessor —, Vitam D. N. J.C. Bartholomei Cassij Societ. Jesu. Item 
aliam Doctrinam Christianam Ecce. Card." Bellarmini, Speculum Spirituale 
et u om pom Idiomate Illirico impressos. 

Ef rvatski naslov te knjige donosi j ić - 
šić, L 3 Zagreb a i g osim prema Vj. Štefaniću (Bartol Ka 
..Naslov Divkovićevih »Besjeda« dajem prema fotografiji objavljenoj 
mod hrvatske književnosti Branka Vodnika (Zagreb 1913. S "S17, 
m akle prenosim i hrvatski naslov za latinski navedena »Miracula 
+ M. V.« iz Parzaghijeve vizitacije. 


l1 JI. Bezić: Razvoj glagoljaškog pjevanja... 161 


:Međutim, osim iz vizitacija zadarskih nadbiskupa znamo i iz 
drugih izvora da su se glagoljaši služili Kašićevim Ritualom."* Ne 
znam da li je Kašić svojim »Ritualom«, namijenjenim u prvom 
redu svećenicima koji su latinskim jezikom služili misu, uspio i 
glagoljašima XVII. stoljeća približiti napjeve rimskog koralnog 
pjevanja. Za razvoj glagoljaškog pjevanja na zadarskom području 
prilike su sada bitno drugačije od onih u prvoj polovini XV. sto- 
ljeća. Na kopnu Turci vladaju Ravnim kotarima. Manja mjesta 
neposredno uz obalu u drugoj polovici XVI. i u XVII. stoljeću po- 
granična su mjesta koja stradavaju naročito u vrijeme velikih tur- 
sko-mletačkih ratova (Ciparski 1570.—1573., Kandijski 1645.—1669.). 
U takvim prilikama nije bilo moguće pomišljati na unapređivanje 
glagoljaškog liturgijskog pjevanja. Glagoljaši zadarskog kopna, da- 
pače, sudjelovali su u borbama s Turcima. U prvim godinama kan- 
dijskog rata proslavio se pop Stipan Sorić, rodom iz Bibinja kraj 
Zadra (ili Gorice kraj Galovca) koji je službovao u selu Prkosu, 
koje je bilo smješteno između sela Galovca i Škabrnja.*“ 

Otprilike u isto vrijeme iza tvrdih zidina grada Zadra postoje 
bolji: uvjeti za razvoj glazbe. C. Bianchi piše da je g. 1632. pri 
prijenosu rake sv. Šimuna u crkvu sv. Stjepana (danas sv. Šime) 
svečanu povorku razveseljavalo 200 svirača i 52 pjevača, a s njima 
i poneki učitelji pjevanja i sviranja." Nadbiskup Teodoro Balbi 
uzeo je u službu strane glazbenike da obrede u katedrali učini 
svečanijima. Ali to je potrajalo samo kraće vrijeme. U završnim 
godinama kandijskog rata morao je i biskupski dvor sa svoje strane 
pružiti sklonište vojnicima. Balbi se je sklonio u Veneciju, gdje je 
g. 1669. i umro.** 


58 Da su se Kašićevim Ritualom služili i glagoljaši, piše Vj. Štefanić, 
Bartol Kašić..., 223. 

Rudolf. Strohal (Zbirka starih hrvatskih crkvenih pjesama — iz starih 
hrvatskih glagolskih rukopisa od 14—18. vijeka, Zagreb, 1916., str. 24.) 
donosi Kašićev prijevod himne »Pange lingua« glagoljskog rukopisa IV. a 
121 u Arhivu JAZU. Pisar glagoljaš samo je izmijenio redoslijed rimovanih 
stihova. Kašić ima ab, ab, cc, pisar glagoljaš je bez obzira na smisao poje- 
dinih stihova te iste stihove pisao redoslijedom: aa, bb, cc. Time je dobio 
rimovane osmeračke dvostihove. i 

54 C, F. Bianchi, n. dj., Vol. II., 378—379, 168, 408. 

Vidi također: Vladislav Cvitanović, Prilog poznavanju kulturne povi- 
jesti na zadarskom području (glagoljica). Radovi IJAZU Zadar, sv. X, Za- 
greb 1963., 314. 

55 GC, F, Bianchi, n. dj., Vol. I., 394—395. Donosim opis iz Bianchijeva 
originala: . . 

Ed anzitutto diremo qualche coso della processione, che fu solennissima 
e splendida oltre modo, contandosi fino a 300 i preti forestieri, che vi presero 
parte, vestiti di abiti sacri, fra i quali 7 arcidiaconi, 5 arcipreti, 3 primiceri, 
1 preposito,;e 18 canonici, senza i molti fratri di varii ordini religiosi. Fra 
invitati. e spontanei, 200 suonatori e 52 cantori, e con essi parecchi: maestri 
di canto e di suono, rallegrarono con le loro soavi melodie il corteggio. - 

516 Isti, n. dj., 69—70. 

spi - vaj vir- no 





Pieffan B. Kašić, Ritual str 320 








od slav- na-ga . Ti + la taj - nost, 


=== 


od flav-no-ga Tie - la O-ay-nos 


Razlike između glagoljaškog pjevanja »iliričkog klera« izvan 
Srada i crkvenog pjevanja zadarskog gradskog klera postaju poste- 
Peno sve veće. U tom pogledu karakterističan rezultat pruža kom- 
Paracija koralne melodije koju je Kašić zapisao uz svoj »O yezicce« 
1 starijeg napjeva iste himne što sam ga snimio, doduše više od 
300 godina kasnije, u Velom Ižu (1958.). Taj iški napjev građen je 
Posve prema starijoj svjetovnoj pučkoj glazbi tog kraja s karakte- 
Tističnim snižavanjem tona iznad završnog tona pred kraj napjeva. 
Nema nikakvih tragova koralne melodije iz Kačićeva Rituala. (Vidi 
Priložene notne primjere.br. 19a i b). da se 5 


163 


U zapisnicima vizitacije zadarskih nadbiskupa u drugoj polo- 
vini XVII. stoljeća uz naziv »euangelistario illirico« ne spominje se 
ime autora knjige. Uza sve to s razlogom smatram da je Kašić 
autor tog evanđelistara. Kašićev evanđelistar zove se »Vandjelja i 
pištule ...« Kašić u naslovu stavlja evanđelja na prvo mjesto. Na- 
protiv Bandulavićeve »Pištole i evandjelja« imaju u svom naslovu 
poslanice na prvom mjestu. Stoga su one lekcionar poput Bernar- 
dinova lekcionara. - 

Osim poslanica i evanđelja bosanski franjevac Ivan Bandula- 
vić objavljuje (g. 1613. u Veneciji) i sve ostale tekstove iz 2. i 3. 
izdanja Bernardinova lekcionara. U drugom izdanju »Pištola« iz 
1626. god. Bandulavić donosi još i stalne dijelove mise Slavu i 
»Virovanje« (Viruju, Vjeruju, Credo) na tada živom pučkom jezi- 
ku (»slovinski«), k tome i Oče naš (Pater noster) i »Općenu ispovid« 
(Confiteor)." U izdanju iz g. 1682., koje sam imao u rukama, na- 
lazi se >»NA DAN BOXICHIA NA P4ru4 Missu Polunochnu« iza 
poslanice »PISSANCA Na boxich — V see vrime godisechia. . .«?* 
poznata iz starijih zapisa u glagoljici i latinici“ Vjerojatno su 
upravo zbog takvih dodataka Bandulavićeve »Pištole« već u XVII. 
stoljeću doživjele sedam izdanja.““* Premda su bile namijenjene 
krajevima gdje se misa služila latinskim jezikom, »Pištulama« su 
se služili i glagoljaši.“ . 

Za razvoj pučkog glagoljaškog pjevanja neobično su važni 
tekstovi Slave (Gloria) i Virovanja (Credo) iz Bandulavićevih »Pi- 
štola«, kao stalni pjevani dijelovi mise u kojima su mogli sudje- 
lovati i laici. Iako su tadašnji laici redovito bili nepismeni, oni su 
te tekstove bez poteškoća mogli naučiti napamet, jer su ih čuli 
gotovo svake nedjelje prisustvujući misi. Vjeruju se pjeva (ili go- 
vori) redovito svake nedjelje, a Slava se ispušta samo u nedjeljama 
adventa i korizme. 

Od Bandulavićevih »Pištola« počinje snažniji razvoj šćaveta. 
Pjevani dijelovi mise izvode se na živom hrvatskom jeziku, zvanom. 
»lingua schiava volgare«, za razliku od crkvenoslavenskog koji se 
zvao »lingua slavica litteraria«. Zbog toga su i hrvatski lekcionari 
— koji su potekli od Bandulavićevih »Pištola« iz 1613. god. — na- 
zvani »schiavetto«.*" 


577 D. Kniewald, Hrvatski liturgijski jezik..., 11. 

578 Pisctole i Evangelya Priko suega Godiscta novo istomacena po raz- 
logu Missala dvora Rimskoga po f. Ivanu Bandulavichiv Skop. R. M. B., 
v Bnecieh, MDCLXXXII (1682.), 8. : 

57% Milan Rešetar, Kleinere Beitrige zur serbokroatischen Literaturge- 
schichte. IV. Zu den dltesten Kirchenliedern. AslPh, Band 24, Berlin 1902, 
219—223. 

5% F. Fancev, Ivan Bandulavić. HE II. sv., Zagreb 1941., 187. 

50 D, Kniewald, n. dj, n. mj. (iz glagoljskih bilježaka na naslovnom 
listu (izdanje iz 1626.) koji je fotografski snimljen slijedi da se Bandulavićev 
lekcionarij upotrebljavao i na glagoljskom području). 

581 Isti, n. dj., 14. Vidi također bilješku 583. 


164 





Nisam uspio pronaći podatke u kolikoj su se mjeri u XVII. 
stoljeću na teritoriju zadarske nadbiskupije upotrebljavale Bandu- 
lavićeve »Pištole«. Ostali predjeli sjeverne Dalmacije, područje 
ninske i skradinske biskupije, u to su vrijeme pod vladavinom 
Turaka. Podaci o šćavetima, lekcionarima na živom hrvatskom 
jeziku, na teritoriju zadarske nadbiskupije javljaju se nešto kas- 
nije u vizitacijama zadarskog nadbiskupa Zadranina Giovannija 
Carsane, sedamdesetih godina XVIII. stoljeća. 


- Međutim, nastojanje da se u liturgijske čine makar indirektno 
uvede živi hrvatski jezik djelotvorno je u samom gradu Zadru u 
drugoj polovici XVII. stoljeća. 


U izvatku iz inventara zadarske »Bratovštine Milosrđa u sv. 
Silvestra« iz godine 1694. spominju se uz »un vangelistario illirico 
vecchio« i »una messa Illiriea di s. Simeone. Una detta in Latino«. 
A. Strgačić koji je objavio taj podatak** ostavlja otvorene dvije 
mogućnosti interpretiranja tog podatka. »Messa Illirica di s. Simeone« 
mogla bi biti glagoljski obrazac promjenjivih dijelova (proprija) 
mise, ili latinicom pisani proprij na živom hrvatskom jeziku. Na 
drugu mogućnost upućuje sačuvani obrazac promjenjivih dijelova 
mise »U blagdan svetoga Proroka Pravednoga Simeuna«, latinicom 
štampani dvolist bez oznake vremena i mjesta štampanja. Uvezan 
je na kraju Karamanova glagoljskog misala iz 1741. god. što ga 
čuva Naučna biblioteka u Zadru (34.337 — R 999). 

Smatram da možemo pomoću jednog knjižnog oglasa postaviti 
uvjerljivu pretpostavku o vremenu i mjestu štampanja dvolista 
koji sadrži proprij mise u čast sv. Šimuna Proroka na živom 
hrvatskom jeziku. Na kraju knjižice fra Lovre Šitovića »Pisna 
od Pakla« (Venecija, 1727., str. 75—77.) objavio je mletački knjižar 
i tiskar Bortolo Occhi popis hrvatskih knjiga koje prodaje u svom 
dućanu na Rivi degli Schiavoni. Pored Gospina plača, Bellarmi- 
nova kršćanskog nauka, Šćaveta tj. Pištola i Evanđelja, Oficija 
blažene Djevice i Oficija Velike sedmice, Occhi prodaje i »Messa 
di San Simeon in Illirico« i »detta Latina«."% 


%2 Strgačić, Hrvatski jezik i glagoljica..., 411. 

%5 Sa str. 75—77. Šitovićeve »Pisne od pakla« iz knjižnog oglasa Bor- 
tola Occhija donosim naslove samo onih štampanih djela koja su u većoj 
ili manjoj vezi s ovim mojim radom: 

Nota de'Libri in lingua Slava (!) Che si vendono nella Bottega di 
Bortolo Occhi libraro sopra la Riva de'Slavoni (1). 

La Rappresentazione della Passione del Signore. 

II Pianto della Madonna. 

. Doitrina Cristiana del Bellarminio. 

Detta. grande. 


mre 

. Premda je taj podatak 33 godine mlađi -od inventara iz g. 1694., 
ipak je zbog istih naslova veza između tih podataka toliko jaka 
da dozvoljava pretpostavku da je »Messa Illirica di s. Simeone«, 
koju spominje inventar iz g. 1694, štampana latinicom u Veneciji 
u devetom deceniju XVII. stoljeća, možda i koju godinu kasnije, 
ali svakako prije 1694. god. Zbog istih naslova i relativno malog 
vremenskog razmaka pomišljam da je i tekst mise navedene g. 
1694. bio ili isti ili veoma nalik na tekst mise na sačuvanom dvo- 
listu s naslovom »U blagdan svetog Proroka Pravednoga Simeuna«. 

Dok za »ilirski« proprij mise u čast sv. Šimunu iz g. 1694. ne 
mogu pouzdano tvrditi da je štampan u Veneciji krajem XVII. 
stoljeća na tadašnjem živom hrvatskom jeziku, dotle mogu za 
proprij na živom hrvatskom jeziku koji je štampan na dvolistu, 
uvezanom u Karamanov misal iz 1741. god., smatrati da je štam- 
pan u Veneciji početkom XVIII. stoljeća. 

Činjenica što je jedan od vlasnika tog dvolista — »Don Giu- 
seppe Paroco di Gorica sul isolo di Pago ex copperatore 1818.« — 
upisao svoje ime i godinu na prvu stranu prvog lista tek početkom 
XIX. stoljeća ne obara moju pretpostavku, jer je župnik iz. Gorice 


Littanie della Madonna. 
Schiavetto, cioč Epistole ed Evangelii. 


Officio della Beata Vergine Arvaschi (1). > 
Officio della Settimana Santa Arvaschi (!). 


Officio Svetoga Autuna (!). 
Salteni in Lingua Illinica per imparare a legger i Putelli. 
Pokripglienye Umiruchi... D. Lucca Terzich. 


Messa di San Simeon in Illirico. 

detta Latina. 

Kraći Occhijev knjižni oglas iz g. 1702. koji ne spominje mise: sv. Ši- 
muna objavio je Vjekoslav Maštrović (Nepoznato izdanje Barakovićeve »Ja- 
rule«. Radovi IJAZU Zadar sv. IIL, Zagreb 1957., 203.) pod naslovom: Da 
Bortolo Occhi Libraro sopra la Riua de'Schiauoni all'Insegna di San Domenico 
al Punte della Madonna si vendono li Libri seguenti in Lingua Schiaua. 

mogao g. 1818. imati dvolist štampan stotinjak godina ranije. Mo- 
ram, dakako, dozvoliti i mogućnost da je taj dvolist doživio više 
izdanja pa da je bio ponovno štampan negdje krajem XVIII. sto- 
ljeća, još za vrijeme Mletačke Republike. Ali ponovna izdanja ne 
govore protiv izdanja s početka XVIII. stoljeća koje navodi knjižni 
oglas Bortola Occhija iz 1727. god. 

Proprij mise u čast sv. Šimuna zanimljiv je i zbog toga što . 
ga već g. 1440. nalazimo u umetku tzv. Berlinskog glagoljskog mi- 
sala pod naslovom »Misa s(veta)go Semiona ki e v' Zadri«. Objav- 
ljujući transliteraciju poslanice iz tog proprija, »Čt(enije knige 
Prem(u)dr(o)s(ti)«, Marija Pantelić je štampanjem u kurzivu upo- 
zorila na riječi iz tadašnjeg živog hrvatskog jezika koje su ušle u 
to štenje — npr. »kako mis(e)ce«, »svćtleć«. Ukazala je na rimo- 
vani osmerački dvostih u gradualu iste mise.*“* Ako usporedimo 
početak štenja i osmerački dvostih u umetku iz g. 1440. s početkom 
štenja i osmeračkim dvostihom u gradualu mise »U blagdan sve- 
toga Proroka Pravednoga Simeuna«, možemo uočiti vidljivu srodnost 
tekstova koje niže donosim. 


Glagoljski umetak iz g. 1440, f. 125 stupac d — £f. 126 stupac a) 
 Čt(enije knige Prčm(u)dr(o)s(ti) (Ekli 50, 6—12) Se pr(o)r(o)ke 
veli v'sta v nasb k(a)ko zvezda jutrnna. [po sr&€d€ mag/'li] i kako 
mis(e)cb p'lne [magli] v' dni svoe svateć se i k(a)ko sl(&)nce pro- 
svate se. i tako si prosvate se v crk'vi b(o)žii. 


Latinicom štampani dvolist bez datuma i mjesta štampanja, f. I: 


Stenye Kgnigh Mudrosti. 
Evo Prorok velik: koi Kako zuizda yutargena po srid oblaka: i 
Kako missec vx benni u dnij suoye suiti yest: i Kako syano Sunce, 
tako taa jest Zriqui Boxyoy. 


Glagoljski umetak iz g. 1440, £. 126 st. a: 


Staracb otroče nosaše — otroče star'ca dvizaše. 
Latinicom štampani dvolist bez datuma i mjesta štampanja, f. 2: 

“Staraz ditichia nossasce: a ditich starza vladasce. 
Zbog toga pretpostavljam da je »Una messa Illirica di s. Sime- 
one« veoma vjerojatno mogla biti jedna od novijih verzija starog 
glagoljicom pisanog proprija mise »..S(veta)go Semiona ki e v? 
Zadri« iz 1440. godine. 

Neposredne podatke o liturgijskom pjevanju na živom hrvat- 
skom jeziku u Zadru u drugoj polovici XVII. stoljeća donosi ko- 
ralni priručnik datiran 1677. god. Pripada knjižnici stolnog kaptola 


pi a M. Pantelić, Glagoljski kodeksi Bartola Krbavca..., 25—26. O toj 
misi vidi također str. 135—136. ovog rada. 3 odi: 

sv. Stošije u Zadru.“ Iz bilješke na str. 32. tog priručnika 
(»Can(oni)cus Symeon Vittassouich, et mag(iste)r chori fecit« — 
bez navedene godine) možemo s A. Strgačićem zaključiti da je 
zadarski kanonik i magister chori Šime Vitasović (1644.—1719.) 
izradio taj priručnik prema starijim predlošcima.*“* Prema drugoj 
bilješci na str. 47. tog priručnika (»Pr(es)b(ite)ri Simeonis Vitasso- 
vich mag(ist)ri chori 1677.«) mogli bismo prihvatiti mišljenje V. 


Brunellija i M. Grgića da je rukopisni koralni priručnik bio vlas-. 
ništvo Šime Vitasovića, da ga Vitasović nije sam izradio." Kad. 


sam g. 1964. proučio taj koralni priručnik, iznio sam pretpostavku 
da sačuvani priručnik potječe vjerojatno iz XVIII. stoljeća, da su 
ga pisale različite ruke prema Vitasovićevim zapisima odnosno Vi- 
tasovićevim prijepisima starijih predložaka." 

Vitasovićev koralni priručnik sadrži pored latinskih tekstova 
i notnih zapisa melodija ove hrvatske liturgijske tekstove (sve bez 
notnih zapisa napjeva): 

1. »CTENYA NA BLAGHDAN PRESLAVNE, I SVETE MVCE- 
NICE STOSIE« sadrže štenja (lectiones), responzorije i »Tebe Boxe 
hualimo«, prve stihove himne te Deum laudamus (str. 7—28), 

2. »EVANGELIVM ILLIRICVM Qvod cantatur Feria Qvinta 


in Cena Domini — Ad Pedum Ablutionem —«, evanđelje što se 


na hrvatskom jeziku pjevalo u katedrali sv. Stošije na Veliki četvr- 


tak prije obreda pranja nogu i pjesma »Gdi yest gliubau i priazan,. 


ondi Bog yest« za vrijeme pranja nogu. Pjesma ne sadrži litur- 
gijski tekst, ali je zadržala ponavljanja antifone »Gdi jest gliubav 
i priazan« kao u liturgijskom tekstu (str. 51—55). 

Na hrvatskom jeziku u Vitasovićevu koralnom priručniku još 
je i paraliturgijska pjesma »Nu slissite vi karstiane / kij ste toti 
na sve strane«. Obradio sam je u posebnom radu navedenom u 
bilj. br. 588, str. 33—34. 

Uz hrvatske tekstove Vitasović nije zapisao napjeve. Običaj 
da se u zadarskoj katedrali na: Veliki četvrtak pjeva Evangelium 
Illiricum utrnuo se negdje na početku XIX. stoljeća. Napjev za to 
evanđelje prenio se na latinski tekst. Početkom XX. stoljeća, u 
vrijeme pred prvi svjetski rat, mladi su svećenici glagoljaši pre- 


nijeli taj napjev iz Zadra u pojedina veća mjesta zadarske nad- 


%5 Marijan Grgić, Zadarske laude (aklamacije) iz godine 1677. Radovi 
IJAZU Zadar sv. IX., Zadar 1962., 287. 
Zo naka A. M. Strgačić, Zadranin Šime Vitasović i kulturno-povijesno zna- 
čenje njegovih djela. Radovi IJAZU Zadar sv. II., Zagreb, 1955., 55. 

%7 M. Grgić, n. dj; 289, bilj. 32. 

a Jerko Bezić, Starinska pučka pjesma »Blagoslov puka« i njezini 
napjevi u zadarskoj okolici. Radovi IJAZU Zadar sv. XI—XII., Zadar 1965., 
585—587. - zd 

Pred —————— blag-dan Va-zma  zna-ju-ći 1 -sus dajdo-šo 





biskupije." Tako se sačuvao napjev za koji mogu pomišljati da je 


uz manje razlike postojao i u Vitasovićevo vrijeme. U notnom pri- 
mjeru br. 20 prilažem napjev tog evanđelja zapisan g. 1956. prema 
Pjevanju tadašnjeg župnika zadarske župe sv. Šimuna don Žarka 
Brzića. Tekst je na danas živom hrvatskom jeziku (»Pred blagdan 
Vazma...« — u Vitasovićevu koralnom priručniku »Pria dne blag- 
dana Vazmenoga.. .«). 
Šime Vitasović kao magister chori zadarske katedrale napisao 
je g. 1685. i veću zbirku tekstova crkvenih pjesama, poznatu kao 
Zadarska crkvena pjesmarica (ZCP)." Zbirku čuva knjižnica fra- 


dad Vidi str. 207. u ovoj knjizi. 
m. Vidi: Strgačić, Zadranin Šime Vitasović ..., 58—54. F. Fancev, Novi 
Prilozi za povijest crkvene drame, Nastavni vjesnik g. XXXVI, br. 1—2, 
Zagreb 1927., 1—20. : ašEL I 

njevačkog samostana Male braće u Dubrovniku, sign. 4-I-34. Na 
prvom listu zbirke označena je godina 1759., što upućuje na mo- 
gućnost da je sačuvana ZCP prijepis starijeg originala.“ Od tih 
tekstova samo je manji broj liturgijski, a ostali su paraliturgijski. 

Liturgijski tekstovi, izravni prijevodi latinskih, ovi su: »Tebe 
Boxe hualimo / Tebbe Gospodina Spouidamo« (f. 104—105, — 
bimna Te Deum), »Blagoslouglien Gospodin Bogh Izraelski« (f. 
107'—108' — Canticum Zachariae), »Pouelici dusca moia Gospodi- 
na« (f£. 109—109 — Magnificat). Tim tekstovima možemo pribro- 
jiti i »Od Istoka suncenoga« (f. 91'—92'), slobodno prepjevan tekst 
latinske himne »A solis ortus cardine«, i zanimljiva himna »Tebbe 
Maiku Boxiu hualimo / tebbe Mariu Diuu spouidamo« (£. 105'—107, 
Vitasović sam navodi latinski tekst »Te Matrem Dei laudamus«)." 
Uz navedene liturgijske tekstove Vitasović nije zabilježio upute o 
njihovu izvođenju — didaskalije koje, inače, nalazimo kod većine 
paraliturgijskih pjesama. 

Vitasovićeva ZCP sadrži veći broj dijaloških pjesama koje su 
odlomci iz starih hrvatskih prikazanja, kao i kompletno prikazanje 
»Od Rogenia Gospodinoua«. 

Posebna zanimljivost te pjesmarice je prepjevana Slava (f. 
94—95'). Tekst joj je sav u rimovanim osmeračkim dvostihovima. 
Ako iz njega odstranimo suvišne riječi, potrebne zbog rimovanih 
stihova, i ponegdje promijenimo redoslijed riječi, dobivamo pravi 
liturgijski tekst Slave. Donosim tekst Vitasovićeve Slave i Slave 
iz »Pištola...« Split — Zadar 1857. (str. 122). U Vitasovićevu 
tekstu podvlačim riječi koje odgovaraju liturgijskom tekstu. Kri- 
žićem označujem riječi u kojima sam stavio slovo »y« mjesto 
zabunom napisanog »g« u originalu. U rukopisu su, naime, »y« i 
»&« veoma slični. : 


Vitasović, ZCP f. 94'-95'. »Pištole...«, 1857, str. 112 


Slauat Boxe uiku uika Slava u visokih Bogu. 
ki suit stuori i clouika 

u uissinah gorri kisci 

pribiuaiuch, i uazdisci. 


A' na zemgli mijr ugodnim I na zemgli mir gljudem 
gliudem doli dobrouoglnim dobre voglje. 

hualimote sui sarcenno Falimo tebe. 

ca naijuechie mi moxemo. 


Slauom uelom slauimote Slavimo tebe, 
pomozinaas molimote 
uzdaiemo tebi huale 
priuellike a ne male. 


Fale uzdajemo tebi 


9% J, Bezić, Starinska pučka pjesma..., 585, bilj. 74. : 
% Strgačić, n. dj., 56., spominje mogućnost da ta himna po svom 
sadržaju upućuje na himnologiju Istočne crkve. ; A soo 


Raddi tuoie uelle slaue 
kako sueta pisma praue 
Gospodine Boxe slauni 
Kragliu Nebes preskoncani. 


Boxe occe suemoguchi 
svaka spomgniom uladaiuchi 
Gospodine sinu Diue 

Ka na nebbu uauk xiue. 


Isukarste ijedno rodni 
Boggu Occu ti ugodni 
Gospodine Boxe blaghi 
Yiagnce+ Boxyi+ tihi draghi. 


Occa sinsi ti yedini 

Bogga nad kim uech Boga ni 
ki uazimglies grihe suita 
pomilui naas suaki pita. 


Suita ghrihe uazimglies kij 
molbu nascu priat hotij 
2 desne occa ki sam sidis 
molimote dasce smillis. 


Yerre+ yisto+ ti sam yiesci+ 
suet Isusse na nebbesci 

sam Gospodin yiesci+ slauni 
Isukarste izabrani. 


Sam priuiggni Isukarste 

tisci dika suake uarste 
suetim Duhom ki yest plamen 
slaui Bogga Occa Amen 

: Suarha. 


radi velike slave tvoje. 


Gospodine Boxe 
Kralju nebeski, 


Boxe Otce svemoguchi. 


Gospodine Sinu 


jedino-rođeni Isukarste. 


Gospodine Boxe, 
Jagagnce Boxji, 


Sinu Otcza. 


Koji odnosise grihe svita, 
smilujse nami. 

Koji odnosisc grihe svita, 
primi molenje nasce. 


Koji sidise obdesnu Otza, 
smilujse nami. 


Jere ti sam svet. 


Ti sam Gospodin. 


Ti sam privisoki Isukarste. 


S' svetim Duhom, 
u slavi Boga Oteza. Amen. 





Iz naslova u ZCP saznajemo da se tako pjevana Slava pjevala 
na Božić i to na trećoj božićnoj misi dok je svećenik govorio latin- 
Ski tekst Slave. (Supra Gloria in Exccelsis(!) Deo. — Slauat Boxe 
— In tertia Missa. — ZCP f. 94—95'). Kako se prema zaključcima 
Tridentinskog koncila Hrvati u zadarskoj katedrali u pjevanim di- 
jelovima mise nisu smjeli služiti svojim živim jezikom, pjevali su 
osmeračku božićnu pjesmu da udovolje propisima. Ali, u toj je 
pjesmi bio i sav liturgijski tekst Slave. Tako su pjevači, u stvari, 
pjevali Slavu na svom jeziku. Prepjevana Slava kao paraliturgijska 
pjesma nije bila zabranjena. To što je bila prepjevana u rimovanim 
osmeračkim dvostihovima samo je omogućavalo lakši, jednostavniji 
način pjevanja. Prema rezultatima svog istraživanja glagoljaškog 
pjevanja pomišljam, naime, da su se i zadarski pjevači u Vitaso- 
vićevo vrijeme služili melodijskim obrascem nalik na još danas 
žive obrasce za pjevanje pjesama u simetričkim rimovanim osmer- 
cima. PI 

.. ZCP donosi pretežno paraliturgijske pjesme. Sve su u simetrič- 
kim rimovanim osmeračkim dvostihovima. Pisar je grupirao tekst 
u kitice od dva dvostiha. Da li je takav raspored stihova ovisio i 

o melostrofi, o napjevu koji je obuhvaćao četiri stiha teksta? Na 
postavljeno pitanje ne mogu odgovoriti. Mogu samo upozoriti da 
se nešto kasnije, sredinom XVIII. stoljeća, javlja fra Andrija Ka- 
čić-Miošić svojim »Razgovorom ugodnim naroda slovinskog« (I. izd. 
1756, 2. izd. 1759) koji svoje deseteračke stihove raspoređuje ta- 
kođer u kitice od četiri stiha. Vjerojatno pod utjecajem rasporeda 
stihova u Kačićevu »Razgovoru« nalazimo i danas u dužim pri- 
povjednim pjesmama stanovništva zadarskih otoka melostrate od 
4 stiha. i 
Vitasović je uz nekoliko paraliturgijskih pjesama u ZCP četa 
vio kratke oznake načina izvedbe. Uz tekstove liturgijskih pjesama 
nema nikakve oznake o načinu izvedbe. Vitasovićeve oznake. su 
ove: 


1. Carmina binis uocibus decantanda — Chorus incipit — iza. toga 


slijedi dvostih koji je refren, iza dvostiha — Repetitur —, 
2. Carmina binis uocibus decantanda — (bez zbora i refrena), 


3. Carmina una. uoce decantanda — 
4. una Voce — 
5. salutationes... una uoce Angelico tuono decantande 


6. Carmina SEA ab Hebdoma(da)rio post cantum Angelicum, 
in tono iam usitato in alijs Ecclesijs Jadren (sibus). ; 


Komentirat ću svaki naziv posebno i pokušati odgovoriti na 
pitanje šta iz tih oznaka možemo doznati o načinu pjevanja u Vi- 
tasovićevo vrijeme, nadalje, u kakvom su odnosu navedene: oznake 
i oblici glagoljaškog pjevanja 'koje sam upoznao na teritoriju .za- 
darske nadbiskupije terenskim radom u vremenu od g. 1958. (1956.) 
do 1964. 


1. naziv (Carmina binis uocibus dosti 


To su pjesme koje dva po dva glasa"* pjevaju ili -ih pjevajiće 
pečitivsju. Zbor započinje pripjevom (refrenom) koji se javlja ili 


nakon svake kitice od 4 stiha ili nakon 6, 8 ili 12 stihova, onda kad 


je njegov nastup naznačen u tekstu. 


U ZCP pjevaju se ovim načinom tri pjesme na sam Uskrs 
(In die Resurectionis (!) Domini) i dvije za vrijeme uskrsnih blag- 
dana (uskrsni ponedjeljak i utorak). Tekstovi tih pjesama sadrže 
ponešto prerađene fragmente: uskrsnih prikazanja. Tekst prve 


5% Vidi: J. Bezić, Odnosi starije i novije vokalne narodne muzike na 
zadarskom području. Narodna oi ega knj. 4., Zagreb 1966., 49. (notni a 
mjer br. 6). 

%5 Oznaku »binis isisbtakie ne možemo protumačiti samo jednostavno 
kao »dvoglasno«. U kantualu fra Frane Divnića iz 1645. koji se čuva u za- 
darskom franjevačkom samostanu Male braće nalaze se, naime, oznake: 
»đduobus (!) vocibus«, »binis vocibus« i »a due voci«. (Vidi: A. Matijević, 
Glazbenik Frane Divnić i njegovi korali. Radovi IJAZU "Zadar sv. TIL, Za+ 
greb 1957.,: 224.) : 

pjesme na Uskrs (»Uidilla sam cudo uello« s refrenom: »Nu nam 
praui ti Maria«) veoma je slobodno prerađena i proširena uskrsna 
sekvenca »Victimae paschali laudes« koja je pred Tridentinskim 
koncilom imala 3—5 pitanja Mariji Magdaleni.** Svojim tekstom 
pjesma se više približava tekstu starog hrvatskog prikazanja »Uskr- 
snuće Isukrstovo« iz Tkonskog zbornika (pisanog početkom XVI. 
stoljeća, a prikazanje potječe iz XV. st.).** 

Za temu ovog rada posebno je važno što je tekst prve uskrsne 
pjesme u ZCP gotovo posve isti kao i »Šekvencija Marije Magda- 
lene« u Obredniku poznatog glagoljaša fra Šimuna Klimantovića 
(početak XVI. stoljeća). Klimantovićeva »Šekvencija« nema pita- 
nja Mariji Magdaleni. 

Gotovo isti tekst s pitanjima, samo što ima zamjenicu »što« 
umjesto »ča« u pitanju Mariji Magdaleni, sadrži glagoljicom pisani 
Korizmenjak iz XVIII. stoljeća (arhiv JAZU sig. IV. a. 126). Vi- 
tasovićeva prva uskrsna pjesma povezana je, dakle, i sa starijim 
is mlađim zapisima tog teksta u glagoljici. 


Naizmjenično pjevanje dvojice dueta — dva po dva pjevača 
koji redovito predvode svaki svoju grupu pjevača — sačuvalo se 
sve do danas (1964.) na području zadarske nadbiskupije. (Vidi 
notni primjer br. 21). Održala se.i uskrsna sekvenca koju izvodi 
solistički duet (uz pomoć još 2—3 pjevača) i zbor (v. str. 136. ovog 
rada i not. pr. br. 14 u prilogu). Pjevanje »dva po dva« (binis uocibus) 
nalazimo i u jednoj didaskaliji »Prikazanja kako Isus oslobodi 
svete oce iz limba«. Prikazanje je zabilježeno u rukopisu iz druge 
polovine XVII. stoljeća koji se čuva u arhivu JAZU, sig. IV a, 
— 33. Didaskalija glasi: Oci stoje prid vrata od raja zemajskoga 
i poju dva po dva.** 

Napominjem da se naizmjenično pjevanje po dva pjevača iz 
dva zbora javlja i u rimskom koralu u Improperijama (Prijekori- 
ma) na Veliki petak.“ Na takvo pjevanje po svoj se prilici pozivlje 
i jedna druga didaskalija iz gore spomenutog prikazanja koja glasi: 
Sveti oci u limbu zatvoreni počmu dva po dva u glas kako u veli 
petak." 


5% Vidi str. 136 ovog rada i bilješke 480, 482—484. 

% F, Fancev, Muka Spasitelja našega i Uskrsnuće Isukrstovo — dva 
hrvatska prikazanja 15. vijeka. Građa za povijest književnosti hrvatske knj. 
XIV, Zagreb 1939., 243—244, 282—283. 


*% Rudolf Strohal, Zbirka starih hrvatskih crkvenih pjesama, Zagreb 
1916., 20—21. 


507 Isti, n. dj., 18—20. 


% Crkvena prikazana starohrvatska ..., 106. 

*%% Li Us, 624—627. (Duo de primo choro cantant... — Duo de secundo 
choro cantant). 

*%% M. Gavazzi, Muzika starohrvatskih crkvenih prikazanja..., 74. 

2. naziv (Carmina binis uocibus decantanda — bez refrena). 


Posebno obrađujem pjevanje s po dva glasa (bez refrena). 
Vitasović je, naime, prikazanje »Od Rogenia Gospodinoua« označio 
kao pjesme na Božić koje se pjevaju (ili pjevajući recitiraju) na 
prvoj, drugoj i trećoj misi (Carmina in Nativitate Domini binis 
uocibus decantanda in p., sec.“ et tertia Missa — Od Rogenia Go- 
spodinova nai parvo Osip gouori Prislaunoi Diuici Mariyi, ZCP 
f. 76"). Zašto je Vitasović božićno prikazanje nazvao »Carmina«? 
Vjerojatno stoga što mu je bilo poznato da je još 1579. god. u Za- 
dru na sinodu za svu Dalmaciju (nadbiskupije Split i Zadar) bilo 
strogo zabranjeno izvoditi prikazanja.“" Vitasović dapače veli da se 
tekst tog prikazanja pjevao na sve tri božićne mise, što upućuje 
na zaključak da se na svakoj misi pjevao samo jedan dio prika- 
zanja. 

Fancev i Strgačić ne vjeruju da bi se to božićno prikazanje 
izvodilo samo pjevanjem s po dva pjevača ili s dva zbora pjevača. 
Fancev upozorava da bi u tom slučaju pjevajuće recitiranje prika- 
zanja svojim oblikom upućivalo daleko u prošlost, na prvobitni 
stupanj razvoja crkvene drame »iz perioda talijanskih dijaloških 
lauda i devociona«.“" Zato Strgačić pretpostavlja da je »predstav- 
ljanje na pozornici uz podjelu uloga pojedincima« bilo redovito, 
a recitiranje (odnosno pjevajuće recitiranje) da je bilo rijetka 
pojava.“ : 

Druga polovica XVII. stoljeća vrijeme je razvijenog baroka, 
stoga nije posve nemoguće da su se dijelovi božićnog prikazanja 
izvodili za vrijeme mise. Možda su i glumci nijemo — poput »živih 
jaslica« — prikazivali dogođaje o kojima su pjevači pjevali. 

Ovakva naslućivanja potvrđuje vjerodostojan podatak da je 
upravo sredinom XVII. stoljeća postojala u zadarskoj katedrali 
»la Cerimonia della Colomba« (ceremonija, obred golubice). Obi- 
čavala se izvoditi u predvečerje Bogojavljenja (Vodokršća) poslije 
blagoslova vode. To je sasvim kratko prikazanje bilo namijenjeno 
priprostom puku (»alla rozza plebe«) da može neposredno vidjeti 
što se dogodilo na rijeci Jordanu dok je Ivan Krstitelj krstio Isusa 
i kako je Duh sveti sišao s neba u obliku golubice nad Kristovu 
glavu. Pisac rukopisa nastavlja da su protiv te »ceremonije« g. 
1669. (16 godina prije ZCP!) ustali neki teolozi. Nastojali su da se 
to praznovjerno i nepotrebno prikazanje (»rappresentazione super- 
stiziosa e uana«) ukloni. Puk se, međutim, usprotivio tom nasto- 
janju. Uz pomoć redovničkih poglavara intervenirao je kod nad- 
biskupa i svjetovne gradske vlasti i postigao da se »Ceremonia della 
Colomba« održala u katedrali. Dapače, ta se »Ceremonia« počela 


%1 A, Strgačić, Zadranin Šime Vitasović ..., 62. 
%2 F, Fancev, Novi prilozi..., 11. 
9% A, Strgačić, Zadranin Šime Vitasović..., 61. 

izvoditi i u ostalim zadarskim crkvama.““ Izvjestitelj, pisac ruko- 
pisa o tom događaju, bio je zadarski kanonik i pisac, veoma ugledni 
Zadranin Ivan  Tanzlingher-Zanotti (1651.—1732)."" Prikazao je 
događaje što ih je sam vidio i čuo. 

Tanzlingherov opis »Ceremonie della Colomba« ima veoma 
važnu dopunu u Vitasovićevoj ZCP. Na f. 124—126 zapisao je 
Vitasović na tada živom hrvatskom jeziku tekst posve kratkog pri- 
kazanja, upravo male »Ceremonie« koja se vršila »Ad Populum in 
Epiphania Dfii« (ZCP, f. 124). ' 

Kratko prikazanje započinje anđeo. Pozdravlja prisutni puk, 
obrazlaže značenje triju čudesa (dolazak Triju kralja, čudo u Kani 
Galileji i Krštenje u Jordanu, gdje »Golubizza Duh prisueti« doleti 
nad Kristovu glavu). Nakon tog pozivlje prisutne: »Zato sadda ui 
gledaite (!) / oue rici razmisgliaite«. 

Kad anđeo završi javlja se »1 Eterno Padre« (vječni Bog Otac). 
Počinje parafrazom riječi iz evanđelja po Mateju (3, 17 — I glas 
s neba reče: »Ovo je Sin moj, Ljubljeni moj, koga sam odabrao!«). 


% [Ivan Tanzlingher-Zanottil, Descrizione de'Vescovi, ed Arcivescovi 
di Zara. Rukopis — čuva se u Naučnoj biblioteci u Zadru — Rukopisi 28231 
739 —, f. 15'—16. O autoru rukopisa v. bilj. 605. Niže donosim taj odlomak 
iz rukopisa u cjelini. Podvlačim dio teksta koji je i u originalu podvučen. 

Non pub giudicarsi, che prima di questo Prelato ((tj. Giovanni Robobello, 
zadarski nadbiskup od 1496. do 1503)) sii stata instituita (!) la Cerimonia della 
Colomba, ch'era solita farsi la Vigilia del!Epiffania nella sud.2 Catted-le, 
dopo la benedizione dell'acqua, perchč non era compita la Fabbrica del suo 
Tetto, massime in quella parte, ove si usava fare la sud.“ Cerimonia, per 
causa della fattura della pred.“ palla. Questa Cerimonia non era instituita (!) 
ad altro fine, che per dar a diuidere alla rozza plebe, materialmente le 
cose seguite nel Giordano, mentre S. Gio: Ba-tta battezzo Gesu Cristo: Et 
quomodo “Spiritus Sanctus descendit de Celo in Columbe Specie, sopra il 
capo di Cristo. Questa si morale, ed antica Cerimonia, e dimostraz)"“ fu da 
alcuni Teologi Vanno 1669: tassata, e per conseguenza tentata d'ommettersi, 
ed abbolirsi, come quasi rappresentazione superstiziosa, e uana. Solleuatosi 
il Popolo col mezzo delli Capi d'Ordini, fecero i ricorsi non solo all'Arciv.? 
di quel tempo, ma anco a Magistrati Secolari della Citta; onde udite le 
ragioni, e li fondamenti della sud.“ radicata ed inueterata Instituzione (!), 
e Cerimonia della Colomba, furono benignam-'* esauditi, e confermata la 
sud." Funzione, la quale poi fu interrotta, ed ommessa farsi non solo nella 
catted-le, ma anco nellaltre Chiese della Citta come di consuetudine si usava, 
e si. faceva. 

%5 Da je I. Tanzlingher-Zanotti autor rukopisa 28231 739, utvrdio je 
Giuseppe Praga kad je navedeni rkp. usporedio sa rkp. Tanzlingherove kro- 
nike o zadarskoj nadbiskupiji »Dama chronologica«. Praga je taj svoj zaklju- 
čak iscrpno obrazložio u zapisu na £. 1 rukopisa 28231 739. 

Tanzlingher se smatrao Hrvatom. Strgačić (Hrvatski jezik i glagolji- 
ca... 412.) donosi poznati odlomak iz predgovora što ga je Tanzlingher 
napisao svom prijevodu Virgilijeve Enejide u »slovinski jezik: »Ne marim 
Svitovnu pohvalu radi čistoće besida, jere koliko gradova u ovoj krajini 
jest, mogu riti da toliko varsti jezikova ili govorenja jest, i svaki svojim 
zakonom osobito govori, tako da svi Harvati jesmo, a jedan drugomu svaku 
besidu ne razumimo, i svaki svoj jezik pročinjuje i hvali.« 

Pozivlje prisutne kršćane da se mole i da priklone glave, jer će 
im poslati Duha svetoga. Nakon toga izričito veli: »Dusce Sueti 
ijur dolli poi / ponessiyim blagoslou moi«. U tom trenutku, pret- 
postavljam, spustila se golubica i kratko je prikazanje bilo zavr- 
šeno. ZCP ima, naime, samo još četiri završna stiha (O Karschiani 
z' Boggom stoite). — Vitasovićeva ZCP, dakle, izravno svjedoči da 
se u zadarskoj katedrali u drugoj polovici XVII. st. »la Ceremonia 
della Colomba« izvodila živim hrvatskim jezikom. 

Opširnije sam se zadržao na Vitasovićevim zapisima božićnog 
prikazanja i kratkog prikazanja na predvečerje Bogojavljenja, jer 
sam u pjevanju Gospina plača u zadarskom predgrađu Jazine, u 
Arbanasima i u Olibu na istoimenom otoku našao jasne tragove 
dijaloškog (i vjerojatno također dramskog) izvođenja. Ako i ne 
raspolažem s podacima da je u Vitasovićevo vrijeme u Zadru bilo 
uskrsnih prikazanja, pojava od pet uskrsnih pjesama kojima se 
tekst temelji na odlomcima iz uskrsnih prikazanja opravdava me da 
pokušavam naći tragove prikazanja u danas postojećim oblicima 
glagoljaškog paraliturgijskog pjevanja i povezati ih sa zapisima 
prikazanja u ZCP. ' 

U danas postojećem Gospinu plaču u navedenim lokalitetima 
sve što govori Gospa (Majka božja) izvodi se posebnim napjevom, 
potpuno drugačijim od onoga kojim se pjeva pripovijedanje doga- 
đaja, pa i upravni govor drugih osoba. Posebni napjev za Gospine 
riječi pjevali su u Jazinama i Arbanasima solisti, a na Olibu grupa 
pjevača (V. not. pr. br. 21 i 22 u prilogu). Arbanasi su novije naselje 
formirano tek sredinom XVIII. stoljeća, ali oni su preuzeli ono što 
su čuli u gradu Zadru, odnosno u Jazinama. Danas živi napjevi 
u Jazinama i Arbanasima veoma se malo razlikuju. Donosim pri“ 
mjer iz Arbanasa jer su mi ga pjevali odlični, iskusni dugogodiš- 
nji pjevači. Primjer iz Oliba pokazuje da su i udaljeniji otoci pratili 
zbivanja u svom crkvenom središtu i prema svojim mogućnostima 
nastojali da ih slijede. 

"Tekst Gospodina plača u primjeru br. 21 i 22 nešto je mlađi. 
Javlja se tek 40 godina nakon Vitasovićeve ZCP, kad je objavljen 
u redakciji franjevca Tome Babića.“ U oba notna primjera nala- 
zimo produženje četvrtog i osmog sloga u svakom melostihu, produ- 
ženje karakteristično za stihove u simetričkim osmercima što smo 
ga već sreli u pogrebnoj pjesmi kojoj je tekst zapisan u XV. sto- 
ljeću“" U primjeru iz Arbanasa (br. 21) s novijim kantabilnim 
napjevima za Gospine riječi sačuvao se stari ritmički obrazac u 
pjevanju svega ostalog teksta što ga pjevaju dva po dva pjevača. 


86 Thomas Babić, Cvyt razlika mirisa duhovnoga..., (1. izdanje) Vene- 
cija 1726., 224, 226. ' 
807 Vidi str. 138. ovog rada i notni primjer br. 15. 

3. naziv (Carmina una uoće decantanda). 

Nemam podataka kojim bi mogao komentirati taj naziv. Mogu 
samo nagađati da označuje jednoglasno pjevanje što ga je više 
pjevača izvodilo unisono. Tekst druge pjesme iz ZCP uz koji nala- 
zimo taj naziv govori o muci Kristovoj. Vitasovićeva didaskalija 
kazuje da se pjesma pjevala na subotu i nedjelju Cvjetnicu i na 
Veliki četvrtak noću kad su skupine vjernika pohađale zadarske 
crkve u kojima je bio Kristov grob. Zbog tog podatka o funkciji 
pjesme mogu prihvatiti mogućnost da je jednoglasno (unisono) 
pjevalo više pjevača. U danas živom glagoljaškom pjevanju nisam, 
naime, naišao na slučaj da veći broj pjevača pjeva stalno samo 
unisono. 

4. naziv (una Voce). 

Vjerojatno značenje tog naziva je jednoglasno, solo-pjevanje 
pojedinca pjevača. Tako bi se mogla protumačiti didaskalija uz 
pjesmu poslije večernje na Uskrs (ZCP, £f. 54, 54—57'). Na takvo 
tumačenje upućuju i podnaslovi iznad triju dijelova te pjesme koji 
glase: Lectio (!) prima, Lectio sec — da, Lectio tertia. 

5. naziv (salutationes... una uoce Angelico tuono decantande). 


Neobično zanimljiva oznaka za tonus. Ne mogu prihvatiti 
Strgačićevo naslućivanje da se naziv »Angelico tuono« odnosi na 
boju zvuka i jačinu glasa pjevača-solista.““ Naslućujem, naprotiv, 
da se naziv »Angelico tuono« odnosi na jedan od osmih tonusa 
(četiri modusa) rimskog korala (starocrkvene ljestvice). 

Pomišljam da bi se »Angelico tuono« mogao odnositi na V. 
tonus (autentičnu lidijsku starocrkvenu ljestvicu). U kantualu iz 
g. 1654. što se čuva u zadarskom samostanu franjevaca Male braće 
upisao je njegov pisar franjevac Frane Divnić jedan Credo.s nazi- 
vom »Angelorum«. Divnić ga je u sadržaju svog kantuala označio 
»8i toni« jer se melodije tog Creda zaista i kreću u opsegu V. 
tonusa.“ Taj se isti Credo nalazi i u Liber Usualisu označen kao 
Credo III, koji je nastao u XVII. (!) stoljeću.““ 

6. naziv (Carmina... decantanda ab Hebdoma(da)rio post can- 
tum Angelicum, in tono iam usitato in alijs Ecclesijs Jadren(sibus). 

' Za razliku od dosadašnjih didaskalija ova se odnosi samo na 
pjevanje hebdomadara, svećenika koji u određenoj sedmici služi 
konventualnu misu, vodi korne molitve i lekcije." On pjeva na 


89% A, Strgačić, Zadranin Šime Vitasović..., 64. 

%% Ante Matijević, Glazbenik Frane Divnić i njegovi korali. Radovi 
IJAZU Zadar sv. III., Zagreb 1957., 223, 226—227. 

#0. Li US... 738—T5. - 

81 Strgačić, Zadranin Šime Vitasović..., 75, bilj. 80. (Hebdomadar ili 
septimadar: :se, u kaptolima ili samostanima, .koji su. vezani na dnevno za- 
jedničko moljenje oficija, zove ona osoba tih zajednica (t. j. kanonik ili re- 
dovnik), koji u određenoj sedmici (hebdomada) čita konventualnu misu, vrši 
levitsku službu, vodi korne molitve, lekcije itd.) : 


12 J. Bezić: Razvoj glagoljaškog pjevanja... i177 


misi poslije Slave (post cantum Angelicum). Ovdje se izraz »in 
tono« veoma vjerojatno odnosi na koralni tonus. U nedostatku 
drugih podataka o pjevanju na živom hrvatskom jeziku u zadar- 
skoj katedrali, mi danas ništa ne možemo reći koji je tonus sredinom 
XVII. stoljeća bio uobičajen u zadarskim crkvama. 

Borbe s Turcima veoma su oslabile mletačku Dalmaciju u 
XVII. stoljeću. Za vrijeme kandijskog i morejskog rata zadarsko 
je kopneno zaleđe poprište brojnih sukoba koji onemogućavaju 
razvoj poljoprivrede u Ravnim kotarima. Teške ekonomske prilike 
pogađaju i grad Zadar i njegovu okolicu, ali posljedice takva sta- 
nja teže pritišću popove glagoljaše nego zadarsko gradsko svećen- 
stvo. Nadbiskup Teodoro Balbi u okružnici koju je poslao glagolja- 
šima svoje nadbiskupije g. 1658., pred svoju vizitaciju, zabranjuje 
izvangradskom svećenstvu da se oblači »more croatico« poput laič- 
kog seoskog stanovništva, tj. da nosi odijelo sašiveno »po hrvatsku« 
i malene kapice koje puk zove »kapa«. Zabranjuje i nošnju voj- 
ničkog odijela." Sličnu naredbu donosi i sinod nadbiskupa Gio- 
vannija Evangelista Parzaghija g. 1680. On zabranjuje glagolja- 
šima da nose opanke i naročito da obavljaju različite manuelne 
radove koji »nisu u skladu sa svećeničkim zvanjem«. Takvi su po- 
slovi bili ići za dnevnom zaradom kao najamni radnici i obrađivati 
polja poput seljaka." Parzaghijev sinod koji se brinuo za dostojan- 
stvo svećeničkog staleža nije uzimao u obzir da su glagoljaši zbog 
svog izuzetno teškog materijalnog položaja bili prisiljeni da na 
takve načine nešto privređuju. Siromašni seljaci i ribari nisu ih 
mogli dovoljno ekonomski podupirati. Naprotiv je gradsko svećen- 
stvo primalo pomoć od građana Zadra koji su bili ekonomski jači 
od seoskog stanovništva. 

U selu Prkosu, u Ravnim kotarima, pod turskom vladavinom, 
pop Mihovil Raspović drži Presv. sakrament, sveto ulje i krstionicu 
»in case" priuate per maggiore sicurezza« premda služi misu u 
crkvi.“ U odredbama zadarskih nadbiskupa ne spominje se da bi 
naoružani svećenici služili misu kao što to za kopneno područje 
splitske nadbiskupije, naročito za kneževinu Poljica, pišu Konsti- 
tucije splitskog nadbiskupa Stjepana Cosmija iz 1688. god." 


812 Isti izvor kao bilj. 562, £. 2? (Omnes de Clero differant habitum 
talarem forme clericalis nigri coloris cum pileo alato precipue cum incedunt 


per Civitatem; reliquas vestium formas more croatico, vel militari, precipue. 


pileolum suffalsum pellibus vulgo dictum Cappa omnino prohibemus sub 
pena amissionis vestium, et alia- ad nostrum arbitrium.) 

#13 A, Strgačić, Glagoljaško sjemenište u Priku kraj Omiša u Dalma- 
ciji i njegovi posljednji đaci. Vjesnik staleškog društva katoličkih svećenika 
NRH g. IIL, broj 1—2, Zagreb 1956., 8—9. 

$4 Nadbiskupski arhiv u Zadru. Vizitacija. Svežanj 4t* Localis Foranea 
— 1681 — dell Arcivescovo Perzago (!), f. 104. 

$15 Vladimir Mošin, Poljičke konstitucije iz 1620. i 1688. godine. Radovi 
Staroslavenskog instituta knj. 1., Zagreb 1952., 195. (...a po nijedan način 
da se nima misa, ali misniku služiti s oružjem pri sebi, kako se je većkrat 
vidilo). + : < : 

U takvim prilikama popovi glagoljaši sa zadarskih otoka izjav- 
ljuju vizitatoru nadbiskupu Parzaghiju da pjevaju i govore misu 
i večernju, da pjevaju mise i večernje na blagdane."“ 

Iz tih izjava pouzdano znamo samo to da su glagoljaši pjevali 
mise i večernje. Izvori nam ne kazuju koliko su glagoljaši pri tom 
pjevanju uvažavali notne zapise napjeva u reformiranom misalu. 
Iz samih vizitacija kao i odredaba zadarskih sinoda u XVII. stoljeću, 
koje nikad ne govore potanje o liturgijskom pjevanju, vidi se da 
je tada bilo potrebno rješavati mnogo preča pitanja nego što je 
bilo glagoljaško liturgijsko pjevanje mise u to vrijeme. Jedini 
podatak koji bi nam samo indirektno mogao nešto malo pomoći u 
istraživanju glagoljaškog pjevanja tog vremena jest broj svećenika 
i klerika u pojedinim mjestima. KLI 

= Vizitator Parzaghi našao je 1681. godine u Molatu 5 svećenika 
i 7 klerika, malu školu za popove glagoljaše.“" Za Božavu na Du- 
gom otoku zapisao je da ima 4 svećenika i 3 klerika, Brbinj na 
istom otoku 3 svećenika i 3 klerika, Biograd n/m 4 svećenika i 2 
klerika, Pašman na istoimenom otoku 2 svećenika i 2 klerika, Ne- 
viđane na o. Pašmanu 6 svećenika i 1 klerika, a u Silbi na isto- 
imenom otoku bilo je 12 svećenika i 4 klerika.“ Broj silpskih gla- 
goljaša nije uopće velik ako ga usporedimo s podacima o broju 
glagoljaša u Vrbniku na otoku Krku u otprilike isto vrijeme (1688.). 
Tada je za Vrbnik zabilježeno da je imao 60 glagoljaša.“? 

Ako uz priličan broj glagoljaša u različitim mjestima zadarske 
nadbiskupije dodamo i vijest iz g. 1688. da postoji u pojedinim 
krajevima iste nadbiskupije izvrsno crkveno pjevanje, da se pro- 
cesije, sprovodi i blagoslov obavljaju »ilirskim« jezikom," onda već 


516 Isti izvor kao u bilj. 614, f. 42 (Silba — »canto le messe, e Vesperi 
nei giorni Festivi«), f. 84 (IŽ (Veli) — »Io canto, e celebro le Messe, e Ve- 
speri«), f. 90" (Pašman 0. Pašman »celebro e canto Messe«<). 

617 Isti izvor kao bilj. 614, £. 39a. 

#18 Isti izvor kao bilj. 614, £. 33', 27', 94, 90", 87, 42. 

#19 Jelić, Fontes... XVII, 244. (str. 72). 

820 Isti, str. 73: 

Miscellanea Joannis Pastritii. — Cap. III. (1688—1700) 


In Jadrensi dioecesi. 

Retulent mihi Georgius Carestus Sibinicensis et Vincentius Parchich 
Sibenicensis archipresbyter, postea archidiaconus, nec non alii, 40 loca in 
a ulis et villis esse Glagolitas sub Jadrensi episcopo, sed numerarunt tan- 
um: 

1. Zaravecchia (Biograd), quae antigua fama clarebat et modo in vil- 
lam transit. 

. Mulat (Melada) insula. 

. Cuplicza (Kukljica, Ugljan) insula. 

. Torette (Turanj). 

. S. Cassiano (Sukošan). 

. Sale (Dugi otok) insula abundans numero presbyterorum. 

. S. Filippi et Jacobi (Filipjakov) in mediterraneo, praeter plurima 


ITD VMAOD 


alia. 

možemo nešto pomišljati o tome kako su ti glagoljaši pjevali. Pje- 
vanje im je vjerojatno bilo skladno i snažno, kad je prosječno u 
svakom selu bilo 5 ili 6 što svećenika što klerika glagoljaša. Na- 
pjevi su im bili po svoj prilici jednostavniji i time pristupačniji 
širem krugu izvođača. Ali dva važna pitanja ostaju posve otvorena: 
1. da li su uz popove glagoljaše u pjevanju sudjelovali i daroviti 
laici, 2. da li se u tom pjevanju odrazio utjecaj zapisanih koralnih 
napjeva štampanih u reformiranom misalu. 


Ako na kraju ovog poglavlja sumiramo sva zbivanja, iznena- 
đuju nas brojni i različiti odjeci Tridentinskog koncila u glagoljaš- 
kom pjevanju na području zadarske nadbiskupije. 


1. Tridentinski koncil nije ništa odredio protiv glagoljanja. 
Crkvenoslavenski jezik već je u to vrijeme u primorskoj Hrvat- 


In hisce ergo cantus eximius est et processiones et quaevis aliae exe- 
quiae benedictiones fiunt illynice. 

Da bih upotpunio podatak od 40 mjesta zadarske nabdiskupije u koji- 
ma se u XVII. stoljeću glagoljalo, niže donosim popis 38 mjesta u koja je 
g. 1658. nadbiskup Teodoro Balbi uputio svoju okružnicu na hrvatskom jezi- 
ku, a pisanu glagoljicom. Za 3 područja nadbiskupije upućena su 3 ista 
primjerka u ova mjesta (imena mjesta donosim onako kako ih nalazim uz 
Balbijevu okružnicu — vidi bilj. 562.) 

1. primjerak: 3. primjerak: 

Ulbo Cosino sello 

Selve Peterzane 

Melada Diclo 

Boxaua Boccagnazzo 

Berbigno Malpaga 

Sauro Bibigne 

Valle San Cassan 

Axman Torretta 

Sale Sti Filippo e Giacomo 

Eso Zarauechia 

Raua Pachoschiane 

. primjerak:. .Na otok Pag upućena je okružnica 

u ova mjesta: 

Sestrugn 

Uglian Colane 

Lucoran Pougliana uechia 

St. Eufemia Pougliana nuoua 

Cale Chuchglizza Gorizza 

Bagno Vlassichi 

Neviane 

Pasman 

Teon _- 

Vergada 





skoj mrtav jezik. Zadarski nadbiskup Callini postigad je i dalje 
toleriranje poslanice i evanđelja na živom hrvatskom jeziku. — 
Ograničavanje glagoljanja u gradu Zadru određeno na sinodima 
1566. i 1594. god: nije postiglo svoj cilj. Glagoljaši trećoreci i svje- 
tovni popovi i dalje glagoljaju u gradu. Sinodi u XVII. stoljeću 
ne spominju više glagoljanja i time ga de facto šutke dopuštaju. 

2. Prvi apostolski vizitator nakon Tridentinskog koncila nalazi 
da glagoljaši redovnici trećoreci u gradu Zadru posjeduju tri štam- | 
pana glagoljska antifonara i graduala koji su veoma vjerojatno bili 
opremljeni i notnim zapisima napjeva. S druge strane trećoreci na 
otočiću Galevcu nedaleko Zadra i glagoljaši benediktinci na Ćo- 
kovcu na o. Pašmanu prema riječima vizitatora ne služe se notama 
zapisanim napjevima. Svoje liturgijsko pjevanje čuvaju i prenose 
na mlađe pjevače samo usmenom predajom. Kad je usmena predaja 
postojala u uglednim samostanima, sigurno je postojala i među 
svjetovnim popovima glagoljašima koji nisu živjeli u gradu Zadru. 

3. Isti vizitator bilježi da je 1579. god. silpski župnik glagoljaš 
poučavao 13 klerika. Početkom XVII. st. nema još znatnije razlike 
u školovanju svećenika glagoljaša i latinaša. Kad je sredinom 
XVII. st. otvoreno latinsko sjemenište u Zadru, gdje je predmet 
nastave bio i »Canto fermo«, započinju postepeno sve veće razlike 
u izobrazbi latinaša i glagoljaša, naročito u pogledu crkvenog litur- 
gijskog pjevanja. 

4, Nove liturgijske knjige javljaju se na crkvenoslavenskom 
jeziku i glagoljici (misal, brevijar), a pomoćne liturgijske knjige 
(ritual i lekcionar) u latinici na tada živom hrvatskom jeziku. Re- 
lormirani misal i brevijar nisu naišli na najbolji prijem. Iz vizita- 
cija i drugih sačuvanih dokumenata ne možemo vidjeti u kojoj 
mjeri su na glagoljaško pjevanje djelovali štampani notni zapisi 
rimskih koralnih melodija kojima je R. Levaković prilagodio crkve- 
noslavenski tekst. 

5. Nemamo podataka kako su glagoljaši sredinom XVII. st. 
Primili napjev rimskog korala u Kašićevu »Ritualu«. Tekst Ka- 
šićeva prijevoda himne »Pange lingua« — »O jeziče« održao se 
u glagoljaškom pjevanju u sjevernoj pama sve do XX. sto- 
ljeća. 

6. U Bandulavićevim »Pištulama« štampani su tadašnjim živim 
hrvatskim jezikom liturgijski tekstovi stalnih dijelova mise Slave 
i Vjeruju — a u pjevanju tih tekstova mogu sudjelovati laici. 

7. Za liturgijsko i paraliturgijsko pjevanje na živom hrvatskom 
jeziku u Zadru značajna su tri izvora: Vitasovićev koralni pri- 
ručnik (1677.), Vitasovićeva' Zadarska crkvena pjesmarica (ZCP, 
1685.) ni Proprium mise u čast sv. Šimuna Proroka, štampan Jati- 
nicom potkraj XVII st. ZCP posebno ie važna kao dokument o 
Paraliturgijskom :pjevanju tekstova iz starih hrvatskih prikazanja. 

GLAGOLJAŠKO PJEVANJE U XVIII. STOLJEĆU 
OD NASTUPA NADBISKUPA ZMAJEVIĆA DO POČETKA DRUGE 
AUSTRIJSKE VLADAVINE U DALMACIJI (1713.—1813).) 


O glagoljaškom pjevanju u Dalmaciji u XVIII. stoljeću izravno 
govori samo jedan dokument do kojeg sam mogao doći. To je odlo- 
mak iz rukopisa s naslovom »Del Clero Illirico«. Naučna biblioteka 
u Zadru posjeduje dva prijepisa tog rukopisa, br. 22321 ms. 546 i 
br. 21009 ms. 521. Tekstovi su potpuno jednaki. 

U XVIII. glavi pod naslovom »Poverta delle Parochie Illiriche« 
autor rukopisa daje i veoma važan sažet opis glagoljaškog pjeva- 
nja. Taj opis u prijevodu glasi ovako: 

»Kad se (mladi) svećenik vrati u očinsku kuću, dodjeljuje se 
na službu svojoj (župskoj) crkvi koja je jedna vrsta kanoničke 
(zborne) crkve. Sela — makar su i malena — imaju župnika kome 
su podređeni kapelani i obični popovi. Nedjeljom i u blagdane oni 
svečano pjevaju misu i kanonske ure (le Ore Canoniche), a u obi- 
čne dane (giorni feriali) pjevaju mise na godišnjice (smrti župljana 
— godove) kao i mise za pokojnike (na dan sprovoda). Pjevanje 
tih glagoljaša ne prati nikakav instrument. Ono je bez (stručne mu- 
zičke) izobrazbe, sastavljeno od izvjesnog jednostavnog i dirljivog 
(dirljivo svečanog) napjeva koji pobuđuje pobožnost. Zbor je brojan 
jer ga sastavljaju svećenici, klerici, učenici (dijaci) i mnogi drugi 
laici kojima nije teško naučiti molitve što se pjevaju u njihovu jezi- 
ku, niti im je teško prilagoditi glas pjevanju koje traži više pobož- 
nosti negoli umijeća«.?" 

Danas znamo pouzdano za autora tog važnog rukopisa. Marko 
Japundžić je iz građe u Archivio della S. Congregazione di Pro- 
paganda Fide (Miscellanea — Tomo II — Bosna, Bulgaria, Dalma- 
zia) utvrdio da je rukopis »Del Clero Illirico« napisao Splićanin 
Mate Karaman kad je kao osorski biskup boravio u Rimu i pri- 
premao za štampu glagoljski misal koji je izišao g. 1741. »Del Clero 


#1 [Matteo Karaman], Del Clero Illinico. Rukopis (prijepis) u dva pri- 
mjerka — čuva Naučna biblioteka u Zadru, sign. 22321 ms. 546 — £. 89, 
21009 ms. 521 — £. 89. Talijanski original glasi: 

Ritornato il Sacerdote alla casa paterna č amesso al Servizio della 
sua Chiesa, che forma una specie di Colleggiata. Li Villaggi etiamdio piccoli 
hano il Paroco, a cui sono subordinati li Cappellani, e semplici Sacerdoti. 
Nelle Domeniche, et altri giorni Festivi cantano solennemente la Messa, e 
le Ore Canoniche: ne giorni feriali gli Anniversarij, e la Messe per li De- 
fonti. Il loro canto & senza istromenti, e senza studio composto d'una certa 
melodia naturale, e patetica, che'eccita divozione. Il coro & numeroso, perchč 
composto di Sacerdoti, Chierici, Discepoli, e molti altri Laici, li quali non 
hano difficolta d'imparar VPOrazioni, che si cantano nel loro idioma, ne 
stentano d'accomodar la voce ad un canto, che ricerca piu divozione, che 
arte. 

#2 Marko Japundžić, Matteo Karaman. Rim 1961., 44, 105. 

Illirico« nastao je, dakle, između g. 1740. i 1742. Karaman je napisao 
taj opširni izvještaj po nalogu tajnika Propagande Mons. Monti- 
ja. 

Na rukopisu 22321 — ms. 546 našao sam g. 1963. naslov »Del 
Clero Tilirico /di Monsig. Caraman vescovo d' Ossero, e poi/ Arci- 
vescovo di Zara«. Ne znam tko je i kada je napisao taj naslov. U 
nedavnoj prošlosti nije se, naime, znalo za autora ili se taj rukopis 
pripisivao zadarskom nadbiskupu Vinku Zmajeviću. 

Antun Milošević objavio je tekst rukopisa »Del Clero Illirico« 
gotovo u cjelini. Izostale su rečenice o glagoljaškom pjevanju. O 
autoru rukopisa nije ništa pouzdano znao." Arturo Cronia već je 
sigurnije naslućivao da je autor tog rukopisa bio biskup Kara- 
man.“ Francuski istraživač Paul Pisani tvrdio je g. 1896., tride- 
setak godina prije Cronije, da je taj izvještaj pisao zadarski nadbi- 
skup Zmajević mletačkom generalnom providuru Dalmacije. Pi- 
sanijevu tvrdnju preuzeo je Luka Jelić u svoje Fontes (XVIII, 54). 
pan su je i neki drugi povjesničari sve do sredine našeg sto- 
jeća. : 

Pisanijeva tvrdnja nije točna. Autor na navedenom mjestu (v. 
bilj. 625.) samo tvrdi a ničim ne dokazuje da je rukopis Zmajevićev 
i da ga je Zmajević napisao za mletačkog generalnog providura 
Dalmacije i Albanije. Pisani nije ni naveo ime providura kome bi 
Zmajevićev izvještai bio upućen. U uvodu svog rada Pisani kaže da 
se služio zbirkom dokumenata koje je objavio B. Cecchetti (1874), 
dokumentima iz zadarskih arhiva kao i drugom građom koju je 
posjedovao Zadranin Negovetich.?** 


Usporedio sam tekst koji je objavio Pisani, tekst rukopisa 22321 
ms. 546 (f. 25—26) i odgovarajuće kraće izvatke teksta rukopisa 
»Del Clero Illirico« što se čuva u Rimu i koji je prema Japundžiću 
izvorni Karamanov rukopis.“ Premda je Japundžić objavio samo 
kraće izvatke, premda Pisanijevu tekstu u odnosu na rukopis 22321 
ms. 546 nedostaju dvije rečenice o veličini i opremi glagoljaških 


#3 Antun Milošević, Važan rukopis o Ilirskom Kleru (»del Clero Illiri- 
C0«). Bulletino di archeologia e storia dalmata XL, XLI, XLII, Split 1919— 
—1922., 118—124, 118—119. 

%* Arturo Cronia, I/enigma del glagolismo in Dalmazia dalle origini 
al! epoca presente. Estratto dalla »Rivista Dalmatica«, Anno VI—VII—VIII, 
Zara 1922. (1925.) 95. (...una se non & del Caraman č certamente di un suo 
seguace...). 

e Paul Pisani, Les chrćtiens de rite oriental a Venise et dans les 
possessions venitiennes (1439—1791). Extrait de la Revue d' histoire et de 
litt€rature religieuses, t. I, Paris 1896., pp. 201—224, 218 — (Dans un mćmoire 
present€ au provćditeur de Dalmatie, Mgr Zmajevich fait d'abord un exposć 
tres clair de la situation religieuse des Slaves au sud.) 

#26 Tako npr. A. Strgačić, Glagoljaško sjemenište u Priku..., 6. 

A. R. Filipi, Popovi glagoljaši na visini svog poziva..., 140. 

$€ P, Pisani, n. dj., 208. 

#7 M. Japundžić, n. dj., 45—47, 105. 

crkava .kao i opis glagoljaškog pjevanja,“ ipak sam uspoređujući 


navedene tekstove došao do zaključka da se u sva tri primjerka 
radi o istom tekstu. Kako je Japundžić pokazao da je Karaman 
autor rimskog rukopisa »Del Clero Illirico«, a Pisani za isti tekst 
nema dokaza za svoju tvrdnju o Zmajevićevu autorstvu, stoga mo- 
gu pouzdano zaključiti da je Pisanijeva tvrdnja neprihvatljiva i 
pogrešna: — Prezime Negovetich koje spominje Pisani i upisano 
ime i prezime »Luigi Negovetich« u donjem lijevom uglu naslovne 
stranice rukopisa 22321 ms. 546 upućuju na pomisao da se vjero- 
jatno upravo tim istim rukopisom služio i Pisani.“ i. 
. Sada kad pouzdano znamo da je osorski biskup i kasniji zadar- 
ski nadbiskup Mate Karaman, (Split 1700. — Zadar 1771.) autor 
kratkog a iscrpnog opisa glagoljaškog pjevanja u prvoj polovici 
XVIII. stoljeća, možemo se posvetiti samom tekstu tog. opisa. 
Karaman najprije spominje mali zbor popova glagoljaša: žup- 
nika, kapelane i obične popove. Iz sačuvanih zapisnika vizitacije 
Karamanova nasljednika Zadranina Ivana Carsane (g. 1777.) vidi 
se da su obični popovi bili pomoćni svećenici. Veći dio tih sveće- 
nika stanovao je. u kućama svojih roditelja ili najbliže rodbine. 
Sudjelovali su u zajedničkom recitiranju oficija i svakim danom 
služili misu ako su bili u selu.“ Takve pomoćne svećenike naj- 
češće je izdržavala njihova rodbina.“ Zbog toga takve zajednice u 
selima zadarske nadbiskupije nisu bile čvrste i ekonomski jake cr- 
kvene ustanove poput seoskih kaptola na otoku Krku.#? 
U nastavku svog opisa Karaman kaže da spomenuta svećenička 
zajednica nedeljom i u blagdane svečano pjeva misu i kanonske 
ure (službu, oficij). Važno je zapažanje da glagoljaši pjevaju sve 
dijelove .mise koji se mogu pjevati. Kad taj podatak uspoređujem 
sa danas (1964.) postojećim oblicima pjevane mise, pomišljam da 
se svečanost pjevanja i u Karamanovo vrijeme vjerojatno održa- 
vala u otegnutijem i melizmatičnijem napjevu. 


88 P, Pisani u n. dj. doduše kaže da će u potpunosti prevesti opis 
odgoja glagoljaša (str, 219.), ali se toga dosljedno ne pridržava. Ne donosi 
dvije rečenice o veličini i opremi glagoljaških crkava (iz XVII. glave) kao 
ni opis glagoljaškog pjevanja u XVIII. glavi zadarskog rukopisa — prije- 
pisa sign. 22321 ms. 546. : 

8% Kako je M. Japundžić dokazao Karamanovo autorstvo rukopisa »Del 
Clero Illirico«, nisam smatrao potrebnim da u okviru ovog svog rada potanje 
istražim da li je Mlonsieur] Negovetich što ga spominje Pisani (n. dj., 208.) 
Luigi Negovetich upisan na. rkp. 22321 ms. 546. 

#0 Nadbiskupski arhiv u Zadru, Vizitacije. Svežanj: Visita dell Arcive- 
scovo Carsana [1777], £. 35'—36 (Silba), f. 43—43' (Premuda), f. 49—49' (So- 
line — Dugi otok). ; 

&1 Isti izvor kao bilj. 630, f. 587 (Sestrunj — Izjava don Grge G(e)rško- 
vića: ...7 / Non posso venir al Coro ogni Festa, ma ci vado 3:* 4:* 5: volte 
al' anno, perch& non avendo beneficj posso andare dove io voglio. 

#2 Usp. Vj. Štefanić, Glagoljski rukopisi otoka Krka, Djela JAZU knj. 
51., Zagreb 1960., 9—13. KA oo gik BAKE: 6% 

Manje svečano bilo je pjevanje mise na godišnjicu:smrti i na 
dan sprovoda pokojnika. Uz ovaj podatak podsjećam da je glago- 
ljanje u misi na sprovodu pokojnika u gradu Zadru bilo uvijek 
dopušteno; njega nisu ukidala ograničenja iz 1460., 1566. i: 1594. 
godine. Ša ko) 

Karaman upozorava da je sve navedeno liturgijsko pjevanje 

strogo vokalno bez pratnje instrumenata. Za glagoljaško pjevanje . 
kakvo poznajemo iz prve polovice XX. stoljeća posebno je značaj- 
na Karamanova opaska da i pjevanje glagoljaša u prvoj polovici 
XVIII. stoljeća od izvođača ne traži nikakvu posebnu muzičku na- 
obrazbu. &#.* 
. Karaman je također zabilježio da se liturgijsko glagoljaško 
pjevanje prve polovice XVIII. stoljeća temeljilo na jednom napjevu. 
Zapažanje je veoma važno, jer pokazuje da je npr. za izvođenje 
Slave služio samo jedan napjev koji se samo nešto malo ' mijenjao 
zbog različitog broja riječi, ali koji je zato u pjevanju Slave mogao 
održati iste uporišne tonove i istu osnovnu strukturu melodijske 
krivulje. Prirodnost i svečanost napjeva koje spominje Karaman 
potjecale su veoma vjerojatno od prilagođivanja napjeva tekstu i 
od otegnutijeg pjevanja. 

Naročito je značajan Karamanov podatak da glagoljaško pjeva- 
nje izvodi velik broj izvođača među kojima su i mnogi laici. Dok 
za XVII. stoljeće nisam našao podatak koji bi davao mogućnost za 
pomišljanje o sudjelovanju laika u liturgijskom pjevanju, za prvu 
polovicu XVIII. stoljeća raspolažem veoma jasnom Karamanovom 
viješću da su laici, da je puk sudjelovao u liturgijskom glagoljaš- 
kom pjevanju. Karaman odmah i komentira svoju vijest kad kaže 
da laicima nije bilo teško pjevati na svom jeziku napjevom koji 
više traži pobožno izvođenje negoli muzičko umijeće. m 

Ne možemo pouzdano znati što je Karaman htio reći riječima 
»nel loro idioma«, da li je to bio tada živi hrvatski jezik ili crkve- 
noslavenski jezik. Smatram da je to, ipak, bio živi jezik. Crkve- 
noslavenski bio je u XVIII. stoljeću već dugo mrtav jezik, stoga 
je zaista neuvjerljivo proglasiti ga jezikom pjevača laika. Da je 
u Karamanovu opisu riječ o tadašnjem živom hrvatskom jeziku, po- 
tvrđuju i šćaveti (lekcionari) koje spominju zapisnici vizitacije Ka- 
ramanova nasljednika Zadranina Ivana Carsane g. 1777. na otocima 
Silbi i Premudi.** ' 

Nakon poraza turske vojske kod Beča g. 1683. nastale su po- 
bune.u: zadarskom kopnenom zaleđu i u Ravnim kotarima. Turci 
napuštaju tvrđave Vranu i Nadin.““* Mirom u Srijemskim Karlov- 
cima g. 1699. granice mletačke Dalmacije pomakle su se duboko 
: #5 .Isti izvor kao bilj. 630., £. 3T', 44, 44. Pi Ja 

% Seid M. Traljić, Vrana pod turskom upravom. Radovi IJAZU Zađar, 
Sv. IX, Zadar 1962.,-357. ,.. 440.1 pd Ki oke jaooo 

u unutrašnjost do Knina, Vrlike i Sinja. Požarevačkim mirom Turci 
se potpuno povlače iz Vrličke i Sinjske krajine.“ 

U mirnijim vremenima prve polovice XVIII. stoljeća obnav- 
ljaju se katoličke župe i kapelanije u Ravnim kotarima. Neke od 
njih, kao Vrana** i Prkos,“ djelovale su i za vrijeme turske vla- 
davine u veoma skučenim mogućnostima. 

U takvim prilikama postao je g. 1713. Peraštanin Vinko Zma- 
jević (Perast 1670. — Zadar 1745.) zadarski nadbiskup. Upravlja- 
jući preko 30 godina zadarskom nadbiskupijom, Zmajević se ustraj- 
no borio za ostvarenje dvaju ciljeva. Htio je podići izobrazbu seoskih 
popova glagoljaša, onih koji su se rodili na selu i školovali se da 
budu seoski svećenici. Uz to se zanosio mišlju da će katoličkim 
bogoslužjem na crkvenoslavenskom jeziku moći privesti katoliciz- 
mu dalmatinske pravoslavne Srbe. 

Uspio je postići da je g. 1741. mletački generalni providur 
Marin Antonio Cavalli odredio da pravoslavni sveštenici u Dalma- 
ciji moraju biti podložni onim katoličkim biskupima koji uprav- 
ljaju teritorijem biskupije na kojem se nalaze parokije pravoslav- 
nih. sveštenika. Dalmatinskim pravoslavnim sveštenicima tada nije 
bilo dozvoljeno da imaju svog vlastitog pravoslavnog episkopa.“ 
Zmajević je pretpostavljao da će na taj način lakše pravoslavce 
postepeno privesti rimokatoličkoj crkvi. 

Međutim, Zmajević nije doživio potpuno ostvarenje svoje prve 
težnje da posebnim sjemeništem za glagoljaše podigne i unaprijedi 
njihovu izobrazbu. Postigao je, doduše, da je papa Benedikt XIII. 
g. 1729. glagoljaškom sjemeništu u Zadru dodijelio prihode opatije 
sv. Krševana u Zadru i sv. Petra na otoku Cresu. Ali ubiranjem 
tih prihoda Zmajević nije smio započeti dok su tadašnji komen- 
datori tih samostana bili na životu. Od svojih sredstava sagradio 
je zgradu sjemeništa neposredno uz zadarsku katedralu sv. Sto- 
šije.“ 

Zmajevićevu djelatnost nastavio je njegov nasljednik nadbi- 
skup Mate Karaman. Glagoljaško sjemenište, »Seminario Illirico di 
Zara«, otvorio je 1. V. 1748. 

Pravila tog zavoda izradio je sam Karaman još prije otvorenja 
sjemeništa. Pitomci tog zavoda morali su prema tim pravilima nau- 
čiti čitati i pisati hrvatski (Illirico) glagoljicom i ćirilicom. Crkve- 
noslavenski jezik (il Litterale Illirico) trebali su toliko svladati da 
mogu razumjeti reformirani misal i brevijar i služiti se njima. Pre- 


85 F, Šišić, Pregled povijesti hrvatskoga naroda, Zagreb 1962., 313—314, 
320—321. 

$6 C, F, Bianchi, n. dj., Vol. II., 365. 

#81 Vidi bilj. 615. 

#% Elpiskop] N[likodim] Mlilašl, Spisi o istoriji pravoslavne crkve u 
dalmatinsko-istrijskom vladičanstvu, knj. 1, Zadar 1899., spis CXXIV, 245 


69 A, Sirgačić, Hrvatski jezik i glagoljica..., 414—415. 





davanja iz latinske gramatike, retorike, filozofije, iz moralne i 
dogmatičke teologije imali su u tolikoj mjeri koliko je bilo potrebno 
da budu sposobni za službu u seoskim župama. — Odmah uočava- 
mo da u pravilima nema ni riječi o glazbi, odnosno, o učenju crkve- 
nog pjevanja. — Karamanova pravila, nadalje, traže od pitomaca 
da svakoga dana slušaju misu i da recitiraju oficij »in Illirico«, na 
način kojim će »in Illirico« recitirati oficij u seoskim župama. Jed- 
nom mjesečno dužni su poći u crkvu Bl. Djevice od Kaštela na 
Zmajevićev grob i tu »in Illirico« recitirati oficij za mrtve.“ 


Kako Karaman uz misal i brevijar izričito spominje »il Litterale 
Tilirico« kao naziv za crkvenoslavenski jezik, moguće je naziv »in 
Tilirico« shvatiti kao oznaku »hrvatskim jezikom« — i prema tome 
pretpostavljati da su pitomci Zmajevićeva sjemeništa recitirali ofi- 
cij na tadašnjem hrvatskom jeziku. Recitiranje na živom hrvat- 
skom jeziku prenosili bi, onda, i u sela u kojima su kasnije kao 
svećenici službovali. 


Poslije tridesetak godina (1777.) objavio je nova pravila gla- 
goljaškog sjemeništa na hrvatskom jeziku Karamanov drugi nas- 
ljednik, Zadranin nadbiskup Ivan Carsana.“' Od pitomaca traži da 
u sjemenište sobom donesu »... Tologiju (!) Kadčića, Brevial i ako 
se može Misal, Nauk Karšćanski, a navlastito Kardinala Belarmina 
Katekizam Rimski. Napokon da nastoju dobivati knjige od bogo- 
ljubnosti, pripovidanja, a navlastito oca Filipovića iz Rame.« Sva- 
kog dana »imaju pojti svi zajedno slišati Svetu Misu u Crkvi Prvo- 
stolnoj«. 


Polaze »slišati«, dakle, ništa pjevati. Ova neobična pojava ima 
i svoje posebno obrazloženje. Pitomci Zmajevićeva sjemeništa nisu 
smjeli sudjelovati u crkvenim službama u katedrali. — Kad je, 
naime, prvih dana nakon otvorenja sjemeništa nadbiskup Karaman 
htio uvesti pitomce glagoljaše u službu zadarske stolne crkve, za- 
darski se stolni kaptol tome žestoko odupirao. Viši sud u Veneciji 
riješio je spor u korist zadarskog kaptola. Kaptol je poduprlo i 
građanstvo grada Zadra. Tako je samo gradskom kleru ostala služ- 
ba u gradskoj crkvi — a time i beneficiji grada, dok su glagoljaši, 
seoski kler, bili vezani samo na selo i mnogo manje beneficije se- 
oskih župa.“? 


Nakon nastave »svi skupno, na pd glasa rećiće bogoljubno Vri- 
mena, tj. Parvu, Tretu, Šestu i Devetu. Ovdi se priporučuje, da u 
govorenju (!) Oficija Svetoga razmisle dobro na ono, što je bilo 
naređeno na 17 Setembra 1777, da oni koj su od druge strane, 
nimaju početi njegov (!) redak, dokle nesvaršu podpuno oni koje 
() su na ovoj strani. Na po redka imaju štogod malo pristati, kako 


#0 Jelić, Fontes... XVIII, 66. 
#1 Jelić, Fontes.. ,) XVIII, 100. 
#2 A, Strgačić, Hrvatski jezik i glagoljica..., 417. 

ista Cerljenica od Berviala nas uči.« — Recitirali su, dakle; raspo- 
ređeni u dvije skupine. Da li su ostali samo u govorenom recitiranju 
ili su u dugotrajnijem recitiranju postepeno možda prešli u pjevano 
recitiranje, gdje je visina dvaju ili triju tonova prilično jasna i 
očita? ; 
Poslije jela i zahvale (svakog dana) »imaju reći Psalam »Iz 
dubina« za sve dobročince«. Za nadbiskupa Zmajevića »ima se reći 
od Djacih Alluni vaskolik Oficij Martaški« i to na početku i zavr- 
šetku školske godine. Navečer »rećiće skupno Večernju i Pavečer- 
njicu i Jutrnje dneva došasnoga pomljon privelikon«. 

U pravilima nadbiskupa Carsane također nema nikakvih riječi 
o glazbi ili crkvenom pjevanju. Pitomci sve samo govore, odnosno 
recitiraju. Možemo samo pomišljati da se u dugotrajnijem reciti- 
ranju postepeno moglo razviti i pjevano recitiranje. 

Život seoskih popova glagoljaša bio je težak. U Karamanovu 
»Del Clero Illirico« čitamo da su se stariji svećenik glagoljaš-učitelj 
i njegov učenik-klerik u slobodno vrijeme bavili obrađivanjem 
vrta i vinograda. Ako su živjeli blizu mora, polazili su i na riba- 
nje.“* Sačuvali su se podaci da je g. 1797. na zadarskim otocima 
13 svećenika imalo svoje veće ribarske mreže.“ 

Pri vizitaciji u selu Kožinu kraj Zadra g. 1777. dao je klerik 
Toma Medić ovu karakterističnu izjavu: »Služim crkvi (župskoj) 
kako mi župnik naređuje. (Svoje) vrijeme koristim da učim Kači- 
ćevu Teologiju i da, također, radim (manualno) kako bih mogao 
živjeti«.*“* Kad su se g. 1739.—1740. podigli kmetovi zadarskih 
otoka protiv svojih gospodara, popovi glagoljaši su aktivno poma- 
gali tu bunu. Nakon pobune na visokim mletačkim sudovima vodili 
su u ime zadarskih otočana parnice protiv feudalnih gospodara.“ 

U takvim prilikama, dakako, nisu se glagoljaši mogli posebno 
baviti crkvenim pjevanjem. Širi krug pjevača u kojem je uz po- 
pove glagoljaše sudjelovao i znatan broj laika, pjevao je, stoga, 
posve jednostavnim napjevima, »senza studio«, kako je to osorski 
biskup Karaman označio u prije navedenom opisu glagoljaškog 
pjevanja. 

U vrijeme kad glagoljaši kao seoski kler žive u teškim eko- 
nomskim prilikama i kad svojom izobrazbom vidljivo zaostaju za 
gradskim latinaškim svećenstvom, papa Benedikt XIV. izdaje g. 
1754. konstituciju »Ex pastorali munere«. Crkvenoslavenski jezik 
i glagoljičko pismo u rimokatoličkom bogoslužju papa označuje 


648 (M. Karaman), Del Clero Illirico, rkp. 22321 ms. 546, f. 26. 
84 A, Strgačić, Glagoljaško sjemenište u Priku kraj Omiša..., 22. 
&4a Isti izvor kao bilj. 630, £. 2. | < te 
%5 A, R. Filipi, Popovi glagoljaši.:., 144. 

kao »ritus Slavo-Latinus« i svečano ga legalizira.““ Uz to u bogo- 
služju žabranjuje upotrebu živog hrvatskog jezika štampanog lati- 
nicom, zabranjuje šćavet koji se u prvoj polovici XVIII. stoljeća 
već toliko razvio da je počeo ugrožavati bogoslužje na crkvenosla- 
venskom jeziku. Živi jezik i latinica bili su, dakako, i.seoskim sve- 
ćenicima privlačniji od mrtvog crkvenoslavenskog i kompliciranije 
glagoljice. 

Poznato je da se nadbiskup Karaman ustrajno i žestoko borio 
za crkvenoslavenski i protiv živog hrvatskog jezika kao liturgijskog 
jezika. Konstitucija Benedikta XIV. nastala je i znatnim Karama- 
novim zalaganjem.“" Zadarski je nadbiskup, s'jedne strane, dobro 
znao da je Tridentinski koncil zabranio upotrebu živog jezika u 
služenju mise. S druge strane, Karaman je kao nastavljač Zmaje- 
vićevih težnji nastojao da crkvenoslavenskim liturgijskim jezikom 
pridobije za katolicizam pravoslavne Srbe u Ravnim kotarima. Pri 
svojoj vizitaciji u Jagodnji (Gornjoj i Donjoj), u kojoj su tada živ- 
jeli grkokatolici (Greci uniti), Karaman je zajedno sa svećenstvom 
pjevao. »slavenskim jezikom« (in slavo) tj. crkvenoslavenskim.“" 
Pomišljam da je vjerojatno iz istih razloga iz Karamanove nadbi- 
skupske kancelarije izašla zabrana pjevanja paraliturgijskih crkve- 
nih pjesama na živom hrvatskom jeziku u crkvama grada Zadra.“ 

“Na razvoj glagoljaškog pjevanja — onakvog kakvo je sam 
Karaman jasno opisao u rukopisu »Del Clero Illirico« — konsti- 
tucija Benedikta XIV. nije vidljivo djelovala. Zmajevićevo glago- 
ljaško sjemenište nije bilo toliko snažna ustanova da bi s većim 
brojem mladih glagoljaša mogla provesti stanovitu restauraciju 
erkvenoslavenskog jezika i odstraniti sve veću prisutnost šćaveta 
u glagoljaškom bogoslužju u sjevernoj Dalmaciji. Zmajevićevo sje- 
menište započelo je radom sa 6 đaka-pitomaca, 6 pitomaca imalo 
je i godine 1754.% 


546 Tekst konstitucije objavljuju Jelićeve Fontes, XVIII, 80. »Ova sve- 
čana bulla jest Magna Charta glagolizma« piše R. Rogošić (Pravno stanje 
glagolizma..., 17). 

Usp. i iscrpan komentar što ga daje A. Cronia (L enigma del glago- 
lismo..., 111). 

$7 A, Cronia, IL? enigma del glagolismo..., 109. : 

#3 Bianchi, n. dj., Vol. II, 370. — Bianchi donosi podatak iz Karama- 


nove vizitacije 1760. — U još ne posve sređenom Nadbiskupskom arhivu u 
Zadru godine 1964. nisam uspio naći Karamanove vizitacije. — Niže dono- 


sim izvadak iz teksta što ga je objavio Bianchi (str. 370.): Dopo di che il 
Prelato entro in chiesa, ove dall' altare diede al popolo la prescritta solenne 
benedizione in idioma slavo. Indi, vestito di piviale violaceo fece 1 assoluzione 
ai defunti nella chiesa e nel cimitero, cantando coi sacerdoti in slavo il 
Be gojnndis ed il Miserere, aspergendo i tumuli, e terminando colle orazioni 
;. uso, i : 

#2 [Vitaliano Brunelli], Questione liturgica. Rivista Dalmatica 1/1900., 
fase, .5, 202. : $ E oh 5 5; 
... (Del resto a Zara era tale ,la. confusione. e Parbitrio nell' uso di questi 


canti .illinici, che il 16 settembre .1750 .la .Cancelaria arcivescovile dovette 


mandar fuori un ordine, onđe mettervi fine.). 

Osim Karamanova opisa glagoljaškog pjevanja postoji iz prve 
polovice XVIII. stoljeća još jedan indirektan, veoma značajan po- 
datak o pjevanju paraliturgijskih pjesama na tada živom hrvatskom 
jeziku. Franjevac Toma Babić (1680.—1750.), autor veoma poznata 
»Cvita razlika mirisa duhovnoga...« (Venecija 1726., 2. izdanje 
— Venecija 1736.) ovako piše u kratkom uvodu drugog dijela »Cvi- 
ta« (podvlačim one riječi koje govore o načinu pjevanja): 


DRUGHI DIO. 


U komese uzdarxe Versci, illi pisme, od mnoghi Svetkovina, illiti 
Blagdana, koyese mogu pivati u svako doba, i na svakom mistu, 
kakoye komu drago, za naslaggegne Duhovno, Virnii Karstiana. I 
prem da u nikim imma visce sillaba (slova) niscta nemagnye nascki 
glas lipo iznossii, i slaxesse pivayuchi, illi Cantayuchi: 

Drugo immadu znati Gliudi mudrii, i naucni da ovae Pisme 
illiti Verse, nisam cinio zagnie, nego za dicu koya Gubae vrime 
zalludu nekasce zabavliayu ustvarii Duhovnii, Pivayuchi, kakonoti 
Pastiri, i Drughi koyi gubae vrime po vazdan:* 

Iz navedenih riječi jasno proizlazi kako Babić želi da se pjesme 
iz »Cvita« izvode vokalnim oblicima koje pučki pjevači dobro po- 
znaju. Nazivi »pivajući« i »kantajući« odgovaraju, naime, termini- 
ma »pivanje« i »kantanje« koji su se do danas (1964.) održali kao 
nazivi za vokalne forme svjetovnog pučkog pjevanja na širem za- 
darskom području. Prvi naziv označuje otegnute duge napjeve, 
drugi kratke izričito silabičke napjeve.“ Na takve napjeve odre- 
đenih ritmičkih obrazaca mogu se pjevati tekstovi najrazličitijeg 
sadržaja. Potrebno je samo da ritmički obrazac napjeva odgovara 
metričkoj strukturi stiha u tekstu pjesme. 

Babić je bio rođen u selu Velimu, nedaleko današnjeg sela 
Stankovaca u Ravnim kotarima. Nakon što je bio gvardijan u fra- 
njevačkom samostanu u Visovcu na rijeci Krki i u Kninu, Babić 
od godine 1715. do 1718. službuje kao župnik u selu Polači u Rav- 
nim kotarima, na teritoriju zadarske nadbiskupije. Od g. 1724. do 
1725. župnik je u selu Dubravicama kraj Skradina.“ Zbog toga 
je Babić i u djetinjstvu i kasnije kad je službovao kao župnik imao 
dovoljno prilike da upozna oblike svjetovne pučke vokalne glazbe 
u Ravnim kotarima. 


69% Vidi; za prvi podatak Jelić, Fontes, XVIII, 66, — za drugi podatak 
[V. Brunellil, Questione liturgica..., 205—206. 

#0 T, Babić, Cvit..., 1. izdanje Venecija 1726., 213. — »Cvit« je doživio 
7 izdanja: 1726, 1736, 1759, 1802, 1829, 1851. i 1898. 6. i 7. izdanje štampano 
je u Zadru. ; 

$1 3, Bezić, Odnosi starije i novije vokalne narodne muzike..., 36. 

%#2 Jeronim Šetka, O. fra Toma Babić. Kačić — Zbornik franj. provin- 
cije Presv. Otkupitelja god. 1., Split 1967., 101 (Život o. fra Tome Babića). 

A U glagoljaško paraliturgijsko pjevanje u sjevernoj Dalmaciji 
ušlo je nekoliko pjesama iz Babićeva »Cvita«. Sve su pisane u 
simetričkim osmeračkim stihovima. Babićeve riječi da se te pjesme 
mogu »pivati« ili »kantati« upućuju na pretpostavku da su u gla- 
goljaško Paraliturgijsko pjevanje uz tekstove Babićevih pjesama 
ušli i oblici svjetovne pučke vokalne glazbe sjeverne Dalmacije. 

Iznesenu pretpostavku podupiru već izneseni podaci o Prilika- 
ma i neprilikama u kojima su u XVIII. stoljeću živjeli glagoljaši 
zadarske nadbiskupije. U vrijeme kad su se kao »clero foraneo« 
vanjsko, vangradsko svećenstvo znatno razlikovali od gradskog 
svećenstva, u vrijeme kad su u glagoljaškom Pjevanju sudjelovali 
i brojni laici (prema podacima iz »Del Clero Illirico«) postojale 
sui velike mogućnosti da u glagoljaško pjevanje uđu muzičke oso- 
bine svjetovnog pučkog pjevanja u sjevernoj Dalmaciji. 

Od pjesama iz Babićeva »Cvita« koje su ušle u paraliturgijsko 
glagoljaško pjevanje sjeverne Dalmacije najpoznatije su »Verši od 
muke Isusove« (Poslušajte braćo mila / gorku muku Gospodina — 
poznati kao Gospin plač — 1. izd. str. 224—234) i »Pozdrav Tila 
i Karvi Isusove« (Zdravo Tilo Isusovo / na otaru (!) posvećeno — 
1. izd. str. 243). Te pjesme žive još i danas u svakom mjestu sje- 
verne Dalmacije. U osam sela zadarske nadbiskupije održala se 
dulja Paraliturgijska pjesma »Blagoslov puka« prema tekstu iz Ba- 
bićeva »Cvita« (Poslušajte svi karstiani / ki ste ovdi na sve strani 
— 1. izd. str. 311—313).* U pojedinim mjestima zadarske nadbis- 
kupije zadržali su se i drugi Babićevi »verši«. Tako sam verše »od 
svetoga Stipana« našao u Istu na istoimenom otoku (XI1/1958.), u 
Sukošanu (V/1963.) i u Polači (IX/1963.), verše »na Mlado lito« i 
»od Triju Kralja« u Istu i Sukošanu. Verše »od Uskarsa« zabilježio 
sam u Galovcu (IV/1963.), Polači i Sukošanu, »od Uzašastija Gospo- 
dinova«, »od Duha Svetoga. Na Duhove«, »od S. Trojstva« i »s. 
Ante od Padove« — sve u Sukošanu. Versi »od sv. Katarine«, kojih 
nisam nalazio na području zadarske nadbiskupije, sačuvali su se u 
Novalji na otoku Pagu (vidi notni primjer br. 2b). Svi navedeni 
Babićevi verši pjevali su se u lokalnim varijantama napjeva za 
osmeračke stihove. 

. Babićeve »popivke poskočice« — kao npr. božićna »Koje cudo 
bi danascgne spomenimo se: spomenimo se«. (1. izd. str. 304—305) 
nisu se sačuvale u glagoljaškom pjevanju sjeverne Dalmacije XX. 
stoljeća. 

Dok u Vitasovićevoj ZCP nalazimo osmeračke stihove zapisane 
U kiticama od četiri stiha, Babić je svoje »verše« u prvom izdanju 
»Cvita« rasporedio u dvostihove. Zapisi danas živih napjeva za 
Stihove iz Babićeva »Cvita« pokazuju kako se ti napjevi sastoje od 
melostrofa s dva melostiha, na tekst od dva stiha (Vidi notne pri- 
mjere br. 21 i 22). Babićev način zapisivanja osmeračkih stihova 


* J. Bezić, Starinska pučka pjesma »Blagoslov puka«..., 572—573, 581. 

i današnje pjevanje tih osmeračkih dvostihova upućuju na pretpo- 
stavku da su sei u Babićevo vrijeme osmerački dvostihovi pjevali 
napjevima koji su se sastojali od melodije s dva melostiha. | 

Poznato je da je Toma Babić. u svoj »Cvit« unio i brojne pje- 
sme što su već ranije bile objavljene. Babić nije mehanički -pre- 
uzimao doslovce svaki tekst nego je preuzete tekstove mijenjao, 
kratio, prerađivao, čistio im jezik i dotjerivao stih.“ Uz to valja 
nadodati da je u svom prerađivanju tekstova pjesama Babić oči- 
gledno vodio računa i o vrsti napjeva kojima će veoma širok krug 
neškolovanih pjevača pjevati pjesme iz »Cvita«. Pretpostavljam da 
je to Babićevo nastojanje sa svoje strane također znatno pripo- 
moglo velikoj popularnosti »Cvita«. 

. Dok imamo predodžbu o pjevanju seoskih popova glagoljaša, 
nemamo podataka kako se u XVIII. stoljeću razvijalo pjevanje 
u zadarskih franjevaca trećoredaca. U drugoj polovini tog stoljeća 
trećoreci, kao i ostali redovnici u Dalmaciji, morali su se boriti 
za svoj opstanak. Mletačka je republika g, 1768. između ostaloga 
odredila da se u samostane mogu primati samo oni koji su navršili 
21 godinu, da će se ukinuti samostani koji nemaju dovoljno sred- 
stava za izdržavanje 12 redovnika. Dugogodišnjim veoma aktivnim 
nastojanjima i radom provincijala trećoredaca 0. Antuna Juranića 
uspjeli su se održati svi trećoredski samostani u Dalmaciji.“ Ra- 
zumljivo je da se u takvim prilikama nije moglo voditi računa o 
crkvenom, liturgijskom i paraliturgijskom pjevanju. 

Prva kratkotrajna austrijska vladavina u Dalmaciji (1797. do 
1805.) nije trećorecima donijela nikakve promjene. Prestanak mle- 
tačke vlasti u Zadru nije izazvao nikakvih nemira. Tadašnji gene- 
ralni providur Andrea Querini nije bio sklon demokratskoj vladi 
u Veneciji. Dobro je utvrdio grad Zadar i nije odgovarao na poruke 
iz Venecije. Predstavnici staleža grada Zadra uputili su svoje po- 
slanike u Senj austrijskom pukovniku Kazimiru s porukom neka 
što prije dođe u Zadar da sačuva grad od nemira kakvi su se po- 
javili u ostalim dalmatinskim gradovima.*“* bi 

Za vrijeme francuske vladavine zadarski su trećoreci g. 1806. 
morali predati crkvu sv. Ivana i svoj samostan francuskoj vojsci. 
Da bi ugodio molbi stanovništva grada Zadra, posebno zadarskom 
Varošu, generalni providur Dandolo dodijelio je trećorecima crkvu 
sv. Mihovila i obližnju dvoranu bratovštine bl. Gospe od Snijega.““ 
Tako su se glagoljaši trećoreci održali u gradu Zadru. 


84 3, Šetka, n. dj., 138—162. (Izvori Babićevih pjesama), 166—173. (Ba- 
bićev jezik i stih). % 

#5 Podatke prenosim iz sažetog kraćeg prikaza o razvoju trećoredaca 
u radu Vj. Štefanića Glagoljaši u Kopru, Starine knj. 46., Zagreb 1956., 
212217. a ori šaš 
id: Josip Posedel, Zadar 1797—1813. ZZ, 195—196. : ? d 
#7 S, Ivančić, Povjesne crte o samostanskom III redu... 93—95, 154— 
—155, Prilozi A br. CXI i A br. CXV. ; s 2 X 

Promjena vladavine, prestanak vlasti Mletačke Republike, prva 
austrijska i francuska vladavina početkom XIX. stoljeća nisu ugro- 
žavale glagoljanje u zadarskoj nadbiskupiji i ninskoj biskupiji. 
Zbog promjene vladavina nestalo je slavensko bogoslužje samo u 
Velom Lošinju. Župnik Ivan Fedrigo uveo je g. 1802. latinski kao 
liturgijski jezik. Većina Lošinjana digla se u obranu glagoljanja. 
Nakon gotovo dvogodišnje borbe Lošinjana rimska Congregatio de 
Propaganda Fide g. 1804. odobrila je traženje Lošinjana da se 
zadrži slavensko bogoslužje. Sporije se rješavalo parničenje sa svje- 
tovnom austrijskom vlašću. Nastojanjem krčkog biskupa Ivana 
Antuna Šintića, Lošinjani su se obratili u Beč austrijskom caru. 
Beč je zatražio od svoje dalmatinske vlade u Zadru da ga izvijesti 
o molbi Lošinjana. Tu se rješenje opet zavuklo, jer je vlada odugo- 
vlačila odgovorom i najzad negativno referirala. U proljeće g. 1805. 
biskup Šintić odlučio je da će sam kao zastupnik Lošinjana prika- 
zati njihovu molbu carskom dvoru u Beču. Lošinjani su ljeti iste 
1805. god. izdali proglas svim biskupima glagoljaških biskupija s 
molbom da podupru nastojanje da se održi glagoljanje u Velom 
Lošinju. A tada kad je sve bilo pripremljeno za pozitivno rješenje 
lošinjske molbe, Austriju je pobijedio Napoleon i mirom u Bra- 
tislavi 1805. god. dobio Dalmaciju i Kvarnerske otoke. Velika akcija 
Lošinjana ostala je bez rezultata, a u Lošinju nije se više usposta- 
vilo glagoljanje.“* 

Svjesno sam se sadržao na informativnom prikazu borbe za 
glagoljanje na Lošinju. Kad je, name, 100 godina kasnije bečki 
muzikolog Robert Lach proučavao crkveno i svjetovno pjevanje u 
Velom Lošinju i o rezultatima svojih istraživanja objavio tri za-. 
pažena rada," on nije dobro poznavao povijest otoka Lošinja. Lach 
nije znao za glagoljanje u Lošinju. Nije mu bilo, također, poznato 
ća se glagoljaši u pravilu nisu služili zapisanim napjevima. 

Tek kad se u Lošinju početkom XIX. stoljeća ustalio latinski 
kao liturgijski jezik, potražili su lošinjski orguljaši note za crkveno 
Pjevanje na latinskom pa i na živom hrvatskom jeziku (tako npr. 
napjev za 12. proročanstvo na Veliku subotu koje spominje kralja 
Nabukodonosora). Neki od izvora iz kojih su lošinjski orguljaši 
Prepisivali potjecali su prema Lachovoj analizi čak iz 14. stoljeća.“ 


#% Šime Ljubić, Borba za glagoljicu na Lošinju. Rad JAZU knj. 57., 
Zagreb 1881., 150—187. 
Dokumente o toj borbi objavljuju i Jelićevi Fontes, XIX, 3—17, 19—20. 
Rezultate svojih proučavanja objavio je u poznata svoja tri rada: 
= 5 Weihnachts- und Ostergesinge auf Lussin. SIMG, IV/1902—1903, 
Volkslieder in Lussingrande. SIMG, IV/1902—1903, 608—642. 


Alte Kirchengesinge der ehemali: Di6 pa 
A pa g igen Dičzese Ossero. SIMG, IV/1904 


* Robert Lach, Alte Kirchengesinge... 339—345. 
#1 Isti, n. dj., 319. 


18 J. Bezić: Razvoj glagoljaškog pjevanja... 193 


Ali ti starinski napjevi mogli su tek početkom XIX. stoljeća dje- 
lovati na pučko pjevanje u Lošinju, a ne u vremenu od nekoliko 
stoljeća, kako je to Lach pretpostavljao.“ Lach je sam priznao da 
mu je istraživački rad otežalo nepoznavanje hrvatskog jezika.“ 
Ni Lach ni Božidar Širola nisu znali za glagoljanje koje je u Velom 
Lošinju postojalo do g. 1802. Stoga je Širola i mogao zapisati da je 
Lach dobro (!) poznavao prilike na Kvarnerskim otocima.** Uza 
sve to Lachovi radovi — s brojnim notnim primjerima pučke crkve- 
ne i svjetovne glazbe na Lošinju krajem XIX. i početkom XX. 
stoljeća — već više od 60 godina traže da se na njih kritički osvrne- 
mo. Širolini prikazi“ 
Lachovih radova. 

.Za razvoj glagoljaškog pjevanja u razdoblju od početka XVIII. 
do početka XIX. stoljeća značajno je sve veće sudjelovanje laika 
u crkvenom pjevanju. Usporedo s takvim sudjelovanjem ulaze i 
elementi lokalnog svjetovnog pučkog pjevanja u  glagoljaško 
pjevanje. To su veoma značajne činjenice u odnosu na današnje 
stanje (1964.) i današnji veliki udio laika u tradicionalnom glago- 
ljaškom pjevanju sjeverne Dalmacije. 

Neposredni podatak, opis glagoljaškog pjevanja nadbiskupa 
Karamana u rukopisu »Del Clero Illirico«, govori o jednostavnom 
pjevanju koje se temelji na jednom osnovnom napjevu. Karama- 
nov opis odgovara stanju kakvo se, uglavnom, održalo sve do naših 
dana. U priloženim transkripcijama svih stalnih pjevanih dijelova 
mise iz Popovića kraj Benkovca (notni primjer br. 24), iz Kali na 
otoku Ugljanu (br. 23) kao i pojedinih stalnih pjevanih dijelova iz 
Sukošana kraj Zadra (br. 25) i Ugljana na istoimenom otoku (br. 
26) možemo vidjeti da je i danas (1964.) osnovna struktura živog 
liturgijskog glagoljaškog pjevanja ista kao u Karamanovo vrijeme. 

Jasnu potvrdu da u paraliturgijsko glagoljaško pjevanje ulaze 
oblici svjetovnog vokalnog muzičkog folklora nalazimo već u pred- 
govoru Babićeve knjige »Cvit razlika mirisa duhovnoga« (1726.). 
Različiti »verši« mogli su se u crkvi pjevati »pivajući« ili »kanta- 
jući«, u dvije osnovne vokalne forme koje postoje još i danas u 
muzičkom folkloru sjeverne Dalmacije. 


82 Isti, n. dj., 320. — U ovaj rad nisam unio vrednovanje Lachovih 
radova, jer ne raspravljaju o glagoljaškom pjevanju. Bečki muzikolog samo 
prikazuje stanje pjevanja i muzikalije što ih je našao u Velom Lošinju sto 
godina nakon što je u tom mjestu bilo ukinuto glagoljanje. 

83 Isti, Volkslieder in Lussingrande..., 610. 

$4 Vidi bilj. 79. 

%5 [Božidar Širola], Božićni napjevi na Lošinju. SC X/1916., 99—104. 

B. Širola, Crkvene pjesme u nekadašnjoj osorskoj biskupiji. SC X1/1917., 
33—36, 73—77, 113—116. . 


194 


bili su, naime, samo informativne parafraze 





GLAGOLJAŠKO PJEVANJE U VRIJEME DRUGE AUSTRIJSKE 
VLADAVINE (1813.—1918.) 


U vrijeme druge austrijske vladavine u sjevernoj Dalmaciji 
nalazimo tri razdoblja razvoja glagoljaškog bogoslužja: 1. tiho ali 
opasno uzmicanje glagoljanja (od 4. decenjia XIX. stoljeća do gla- 
sovite okružnice »Grande munus« pape Lava XIII. g. 1880.) 2. glasne 
i oštre borbe za glagoljsko bogoslužje (9. i 10. decenij XIX. sto- 
ljeća), 3. oživljavanje glagoljaških župa i ustrajan otpor protiv 
popisa župa na latinske i glagoljaške (1. i 2. degenij XX. stoljeća). 

Kad su se nakon odlaska Francuza prilike nešto sredile, nova 
austrijska vlast pokreće i pitanje školovanja dalmatinskog svećen- 
stva. O dotadašnjem nedovoljnom obrazovanju seoskih popova gla- 
goljaša primila je iscrpan izvještaj već g. 1816.** Nakon dužih pre- 
govora o reorganizaciji nastave u novom sjemeništu otvoreno je 
u Zadru na jesen 1821. god. »ilirsko« bogoslovno sjemenište — 
»L* Istituto Teologico Illirico del Seminario di Zara«. Sva su pre- 
davanja bila na hrvatskom jeziku. Godine 1823. školovanje se pro- 
dužilo na 5 godina. Pored drugih brojnih predmeta predavao se i 
crkvenoslavenski jezik. Nije se, međutim, predavalo crkveno, ko- 
ralno pjevanje.“" 


U međuvremenu austrijska je vlast nastojala da ustanovi bo- 
goslovno sjemenište s latinskim nastavnim jezikom. Car Franjo 
1. je, naime, već pri svom posjetu Zadru g. 1818. izrazio želju da 
se u Zadru osnuje latinsko bogoslovno sjemenište. Dolaskom novog 
nadbiskupa Čeha Josipa Franje Novaka u Zadar (1823.) takva su 
nastojanja dobila znatnu pomoć. Novak je, naime, dobro poznavao 
austrijski sistem organizacije rada u sjemeništima s latinskim na- 
stavnim jezikom, a znao je i carevu želju.“* Tako je školskom godi- 
nom 1826./27. započelo radom prvo godište latinskog bogoslovnog 
sjemeništa. Hrvatsko (ilirsko) bogoslovno sjemenište potrajalo je 
samo do g. 1830., kad su školovanje završili klerici posljednjeg 
godišta, a latinsko je u međuvremenu dobilo već sva četiri godišta. 
U latinskom sjemeništu ostali su obavezni predmeti crkvenoslaven- 
Ski i živi hrvatski jezik do 1840. god., kad su prema odluci dalma- 
tinskog gubernija postali samo fakultativni." 

Posljedice nisu izostale. Svećenici koji su završili školovanje 
na latinskom sjemeništu nisu bili podesni za službovanje u seoskim 
župama, jer su premalo poznavali crkvenoslavenski, glagoljicu, a 
nedostajala im je i izobrazba u živom hrvatskom jeziku. Zato poje- 


#6 Strgačić, Hrvatski jezik i glagoljica..., 421. 

87 Isti, n. dj., 422. ž 
.  # Bianchi, n. dj., Vol. I, 277—278, 79—80. (Jelić, Fontes, XIX, 40a — 
Piše »Joannes Franciscus Nowak«). 

%% Strgačić, n. dj., 422. 

dini mladi svećenici u selima gdje službuju samovoljno napuštaju 
crkvenoslavenski liturgijski jezik i uvode latinski. Da su takva na- 
puštanja crkvenoslavenskog liturgijskog jezika bila zaista samo- 
voljna, svjedoči okružnica zadarskog nadbiskupskog ordinarijata da- 
tirana 26. V. 1843. god. Okružnica je bila upućena u Benkovac, 
Biograd n/m i još u 8 sela. Umjesto nadbiskupa Novaka, koji se 
već 1838. god. zbog bolesti povukao u Češku, okružnicu je potpisao 
generalni vikar Ivan Berčić. Tražio je od svećenika koji su samo- 
voljno napustili glagoljicu (tj. crkvenoslavenski liturgijski jezik) da 
je opet uspostave.“ Ne znamo kakav je bio uspjeh te okružnice. U 
službenom popisu mjesta sa crkvenoslavenskim liturgijskim jezikom 
u zadarskoj nadbiskupiji g. 1857, 14 godina nakon spomenute okruž- 
nice, nalazimo među glagoljaškim župama samo dvije od onih 10 
župa koje spominje Berčićeva okružnica."! 

itanje misala na latinskom jeziku — u latinici mnogo pre- 
glednijoj od glagoljice — privuklo je u četvrtom deceniju XIX. 
stoljeća čak i glagoljaše trećorece. Oni su g. 1834. isposlovali do- 
zvolu da u posebnim prilikama, naročito na putu i u drugim crkva- 
ma gdje nema glagoljskih misala, mogu latinski služiti misu.“ Da 
je riječ samo o iznimnim slučajevima, potvrđuje jedan dopis za- 
darskog Nadbiskupskog ordinarijata iz 1843. god. koji govori kako 
se zadarski trećoreci i nadalje redovito služe crkvenoslavenskim 
jezikom u misi i oficiju."? 

Ali latinica i latinski jezik koji su postigli dozvolu da se samo 
iznimno mogu upotrebljavati, privukli su zadarske trećorece u toli- 
koj mjeri da su u svojoj samostanskoj crkvi u vremenu između 
1855. i 1859. god. pjevali mise, dapače i mise za mrtve, latinskim 
jezikom, a u pučke pobožnosti u crkvi uveli talijanski jezik. Zadar- 
ski hrvatski puk, Varošani, pritužili su se župniku crkve sv. Šime 
Carlu Federicu Bianchiju i odlučno tražili da se te novotarije ukinu. 
O toj pritužbi Bianchi je obavijestio zadarski Nadbiskupski ordi- 
narijat opširnijim dopisom.“ : 


Nešto akcija zadarskih Varošana, nešto nove prilike nakon 


1860. god., kad se jače budi narodna svijest u doba narodnog pre- 


poroda u Dalmaciji, prouzrokovale su da su se trećoreci posve vra-. 


tili staroj tradiciji glagoljanja. Na skupštini održanoj 14.—16. IV. 


50 Jelić, Fontes, XIX, 51. (Osim Benkovca i Biograda spomenuta su 
još ova mjesta: Dobropoljana, Filipjakov, Jesenice, Nadin, Olib, Ražanac, 
Sutomišćica, Turanj.). 

871 Isti, XIX, 59. (II. Synopticus monasteriorum III. Ordinis Provinciae 
Illyricae S. Francisci, Paroeciarum, Capellaniarum expositarum, numeri ani- 
marum earundem nec non Sacerdotum, qui in his et illis slavice liturgiam 
exercent in Dioecesi Jadertina. Od mjesta navedenih u bilj. 670. spominje 
samo Benkovac i Olib... 

#12 S. Ivančić, n. dj., 192, Prilog B brojevi XLVIII—LII. 

818 Isti, n. dj., Prilog B br. LIII. 

#4 Isti, n. dj, 155—156, Prilog B br. LIV. Bianchijev dopis donose i 
Jelićevi Fontes, XIX, 60. : 

1864. god. zaključili su »da se u svim javnim službam crkvenim 
rabi isključivo staroslavenski jezik. U velike kudimo, i zabranju- 
jemo da se pri svetoj pjevanoj Misi mieša latinski sa staroslaven- 
skim.«*? . 

Kako su se nove prilike sredinom XIX. stoljeća odrazile u 
onim oblicima glagoljaškog pjevanja u kojima su sudjelovali broj- 
ni laici, pjevači iz puka? Moram odmah reći da za takve oblike . 
glagoljaškog pjevanja svećenikovo latinsko služenje mise nije pred- 
stavljalo bitnu promjenu. Zašto? ' 

Već iz teksta Karamanova opisa glagoljaškog pjevanja mogao 
sam pretpostaviti da su laici pjevali svojim žiYim hrvatskim jezi- 
kom (nel loro idioma). U »Pištolama« kojima su se služili imali su 
štampane tekstove za Slavu, Vjeruju, ali i za Svet. Zaziv Gospodi 
pomiluj i Jaganjče božji nije bilo teško naučiti napamet. Tako je 
nastala ista situacija kao u mnogim latinskim župama gdje je puk, 
služeći se »Pištolama«, sudjelovao u liturgijskom pjevanju na svom 
živom hrvatskom jeziku. 

Nigdje nisam naišao na vijest da bi svećenici koji su napustili 
crkvenoslavenski i uveli latinski jezik napustili i pjevane mise u 
kojima su sudjelovali laici. Sve do sredine XX. stoljeća seosko sta- 
novništvo Dalmacije gotovo i nije poznavalo tzv. tihe mise (missa 
lecta) nego samo pjevane mise.“ Kad su pojedini svećenici počeli 
služiti misu latinskim jezikom i u zabačenijim selima, nije moguće 
ni pomisliti da bi u takvim selima pretežno nepismeno pučanstvo 
naučilo pjevati misu latinskim jezikom. 

Neposredne potvrde o hrvatskom pjevanju stalnih dijelova mi- 
se imam, doduše, tek iz posljednjeg decenija XIX. stoljeća. Jedno 
važno svjedočanstvo, premda indirektno, postoji već dvadesetak 
godina prije. U Zadru je g. 1873. Mihovil Pavlinović, istaknuta lič- 
nost narodnog preporoda u Dalmaciji, objavio svoj prijevod litur- 
Sijskih tekstova koji se pjevaju u toku crkvene godine na misi 
»Po hrvatskih (!) župah Prevedene iz Rimskog Misala«, kako je 
Zapisano na naslovnoj stranici tog priručnika." Zadarski nadbiskup 
Petar Dujam Maupas dao je 24. II. 1874. god. svoj imprimatur uz 
pripomenu da svećenici služeći misu ne smiju upotrebljavati taj 
Priručnik nego samo misal na crkvenoslavenskom jeziku, štampan 
glagoljicom." 


875 Isti, n. dj., 158. 

L %% Usp. Mate Garković, Ostaci liturgijskog života po našim primorskim 
župama i njihovo oživljavanje. Croatia orans — Prvi hrvatski liturgijski 
kongres — Hvar 4. do 6. VII. MCMXXXVI, Zagreb 1937., 114. 

#7 [Mihovil Pavlinović], Svete mise koje se pivaju Po Hrvatskih župah 
Prevedene Iz Rimskoga Misala. U Zadru, Tiskom Narodnog Lista, 1873. — 
Da je prevodilac (autor) tog priručnika M. Pavlinović, pokazali su Luka 
Jelić (Fontes, XIX, 75.) i Vjekoslav Maštrović (Jadertina Croatica I dio. 
Knjige, Zagreb 1949., 103). s 

578 Jelić, Fontes, XIX, 75. 

Drugo izdanje Pavlinovićeva priručnika izišlo je u Zadru g. 
1894. s karakterističnim naslovom »Molitve za puk što se pivaju 
preko svete mise po župama Dalmacije prevedene iz rimskog mi- 
sala«. Nadbiskupska kurija dozvolila je štampanje uz uvjet da pri- 
ručnik upotrebljavaju samo laici. Treće izdanje izišlo je također 
u Zadru g. 1913. bez klauzule da je namijenjeno samo laicima." 

Oznaku »Molitve što se pivaju« smatram veoma karakteristič- 
nom. To nisu »pisme« kao Babićevi paraliturgijski »verši«, to su 
pravi liturgijski tekstovi što se pjevaju tako da pjevači vode računa 
o sadržaju teksta i o položaju riječi u rečenici. 

Neposredne vijesti da je puk pjevao hrvatski nalazimo u tadaš- 
njem zadarskom polutjedniku »Katolička Dalmacija«. U opisu sla- 
vlja pri mladoj misi don Ante Paleke u Zemuniku kraj Zadra 
(15. X. 1893.) dopisnik ovako piše o pojavi liturgijskog pjevanja 
na hrvatskom jeziku s pojedinim riječima iz crkvenoslavenskog, 
pjevanja na šćavetu: »Kad milozvučnim svojim glasom  zaorio 
»Gloria«, gruvanje mužar4 i veseo zvuk zvonova naviestio to na 
dugo i široko. A u crkvi prosliedi narod: i na zemlji mir človi- 
kom..." U izvještaju o proslavi blagdana »Gospe od Anđela« 2. 
VII. 1898. god. u Karinu čitamo: »Don Božo Čavlov glagoljao je 
svetčanu misu u trojki a pjevači crkve Novigrada divnim pojanjem 
hrvatskim odpjevali su skladno, dostojanstveno. . .«#! 

Pjevanje na živom hrvatskom jeziku s ponekim arhaizmima, 
pjevanje na šćavetu, imalo je oslonac i u novim izdanjima »Pištola 
i evanđelja«, tako g. 1824. u Rijeci s dozvolom senjsko-modruškog 
biskupa Ivana K. Ježića,“" g. 1857. u Splitu s dopuštenjem split- 
skog biskupa Alojzija Marije Pinija,“ g. 1880. u Rijeci s dozvolom 
zadarskog nadbiskupa Petra Dujma Maupasa.*“ 

U toku XIX. stoljeća austrijske vlasti mijenjale su svoj stav 
prema glagoljanju. Zahtjev za latinskim bogoslovnim sjemeništem 
nije bio toliko uperen proti glagoljanja, nego je više bio izraz 
nastojanja da se zadarsko bogoslovno sjemenište obrazuje prema 
postojećim sjemeništima u drugim pokrajinama tadašnje austrij- 
ske carevine. Potvrdu za takvu pretpostavku vidim u prijedlogu 
dalmatinskog gubernija zadarskom Nadbiskupskom ordinarijatu da 
se pri osnivanju nove župe sv. Šime (1832.) u tu župu uvede hrvat- 
ski jezik, a u služenju mise crkvenoslavenski. Nadbiskupski ordi- 
narijat nije prihvatio taj prijedlog. Kad je gubernij g. 1843. pono- 
vno izašao s istim prijedlogom, ordinarijat ga ni ovog puta nije 


%*% D. Kniewald, Hrvatski liturgijski jezik..., 15. 

% KD XXIV/1893., br. 76, str. 3. Naši dopisi — Zemunik, 15. listopada. 

#1 KD XXIX/1898, br. 54, str. 2. 

#2 Jelić, Fontes, XIX, 37. 

#3 Na primjerku kojeg posjedujem piše: Spalati — In Curia Episcopali 
die 25 Maji 1857. Admittitur Aloysius Maria [Pini] Episcopus. Jelić u svojim 
Fontes ne bilježi ovo izdanje. - 

#4 Jelić, Fontes, XIX, 85. 

prihvatio. U obrazloženju svog stanovišta naveo je da se u crkvi 
sv. Šime na ranoj jutarnoj misi pjeva poslanica i evanđelje hrvat- 
ski, da se na istom jeziku recitira i podučava vjeronauk, a da žu- 
pljani imaju i crkvu sv. Mihovila, gdje je sve na hrvatskom a slu- 
ženje mise na crkvenoslavenskom jeziku.“ 


Tek 1849. god. crkvenoslavenski jezik postaje opet obligatan 
predmet u latinskom bogoslovnom sjemeništu, a pastoralka, kate- 
hetika, pedagogija i metodika predaju se hrvatskim jezikom.“ Ali 
dvadesetak godina djelovanja latinskog sjemeništa već je mnogim 
mjestima zadarske nadbiskupije dalo nove svećenike koji su uvodili 
latinski liturgijski jezik. d 

Pri ukidanju manjih dalmatinskih biskupija g. 1828. zadarskoj 
je nadbiskupiji pripao cijeli teritorij ninske biskupije. Time se po- 
većao broj mjesta na 104. Od tog broja g. 1851. bilo je 55 župa, 
40 kapelanija (Capellanie esposte), a ostatak kooperature,"" Uslijed 
uvođenja latinskog jezika broj glagoljaških župa i kapelanija veo- 
ma je opao. U službenom popisu iz 1857. god. ukupno ima 40 gla- 
goljaških mjesta. Od toga broja 28 je mjesta iz nekadašnjeg teri- 
torija zadarske nadbiskupije (koji je zahvaćao 68 mjesta) i samo 
12 od 36 mjesta bivše ninske biskupije.“ Do tolikog opadanja do- 
šlo je bez ikakvih administrativnih zahvata. Dapače, još 1860. god. 
zadarski nadbiskup izdao je nekoliko okružnica na crkvenoslaven- 
skom jeziku napisanih glagoljicom. 

Znatan preokret nastao je poslije poznate enciklike »Grande 
munus« pape Leona XIII. Enciklika je dvojako djelovala. Hrvat- 
skom svećenstvu pobuđivala je prevelike nade da će se glagoljanje 
moći slobodno širiti, a austrijskim vlastima prouzrokovala je pre- 
tjerani strah od panslavizma.“ S jedne strane, znatan broj sveće- 
nika zadarske nadbiskupije nastoji oživjeti glagoljanje. Jedni ga 
samovoljno i nekažnjeno uvode, drugi bojažljiviji traže dozvolu od 
nadbiskupske kurije, bilo za pojedine mise, bilo za mise na blag- 


%5 A, Stngačić, Hrvatski jezik i glagoljica..., 424—425. 

%6 Isti, n. dj., 424. 

#7 Bianchi, n. dj., Vol. II..., 4—5. 

#8 Jelić, Fontes, XIX, 59, II. 

% D, Ivo Prodan, Uspomene. X. Borba za glagoljicu, Zadar 1900., 
197—199. 

% Matija Murko, Die slawische Liturgie an der Adria. Oesterreichische 
Rundschau, Band II. (1904), Heft 17, 173 — navodim prema Jeliću, Fontes 
XIX, 118 — (An diese Enzyklika, welche natiirlich an den alten Gegensatz 
zwischen der morgen- und abendlindischen Kirche erinnerte, wurden von 
Verschiedenen Seiten allzu grosse Hoffnungen und Befiirchtungen gekniipft, 
die in gleicher Weise nicht in Erfiillung gegangen sind. Dabei ware fasi 
die slawisch-r&mische Liturgie zu Schaden gekommen, da sie in das Getriebe 
konfessioneller_ Polemik und Propaganda, diplomatischer Schachziige, bei 
denen es hšufig aus einen momentanen taktischen Erfolg, nicht aber auf 
den Kern der Sache ankommt, und politischer Agitation, die oft ebenso 
ungeschickt gefiihrt, wie bek&mpft wurde, hineingerissen worden ist. 

dane, bilo za sve mise.“ S druge strane, austrijske vlasti i naro- 
čito sam car Franjo Josip I. vidjeli su u glagoljizmu panslavističku 
opasnost i poveli oštru borbu s namjerom da unište glagoljanje. 

Takav stav austrijske vlasti prouzrokovao je i stanovit odjek 
u zadarskoj nadbiskupiji, pogotovo stoga što nakon enciklike »Gran- 
de munus« papa Leo XIII. nije nikakvim gestom konkretno podu- 
pro nastojanja za oživljavanje glagoljice u Dalmaciji. Tako je za- 
darska kurija g. 1886. upozorila don Petra Vecchiarda iz Solina 
na Dugom otoku da prestane služiti misu crkvenoslavenskim jezi- 
kom.“ Župniku Velog Iža Henriku Bernetiću zadarska je kurija 
također zabranila glagoljanje. Kako Veli Iž spominje i službeni 
popis glagoljaških mjesta u zadarskoj nadbiskupiji g. 1857., Berne- 
tić je našao valjanih razloga da se prituži u Rim. Sacra Rituum 
Congregatio mu je odobrila glagoljanje jer ga nije nanovo uveo." 

Znatnija promjena stanja nastaje nakon okružnice Luigija Ga- 
limbertija, papinskog nuncija u Beču, izdane g. 1887.%* Galimberti 
upozorava kako činjenica što je papa Leo XIII. dozvolio katolicima 
u Crnoj Gori da se služe crkvenoslavenskim kao liturgijskim jezi- 
kom ne daje nikakvih mogućnosti Slavenima u Austro-Ugarskoj 
Monarhiji da u njezinim pokrajinama uvode crkvenoslavenski kao 
liturgijski jezik. Time je bilo zabranjeno svako obnavljanje gla- 
goljanja u dalmatinskim i istarskim selima, premda se ono oba- 
vljalo u dotičnim selima početkom XIX. stoljeća. 

Stoga nakon Galimbertijeve okružnice zadarska nadbiskupska 
kurija zabranjuje glagoljanje u Obrovcu. Zabranjuje glagoljanje 
u Velom i Malom Ižu,** premda je župnik Velog Iža godine 1886. 
primio odgovor sv. Kongregacije obreda da može glagoljati. Nad- 
biskupska kurija nije, također, dozvolila da se u Biogradu pri jed- 
nom sprovodu obavljaju molitve i pjevanje na crkvenoslavenskom 
jeziku (in glagolito).“? 

U takvim prilikama u zadarskoj je nadbiskupiji potkraj XIX. 
stoljeća ustrajalo u glagoljanju samo još pet glagoljaša. To su bili: 
Henriko B(e)rnetić u Velom Ižu, Šime Stipčević u Vrsima, Martin 
Škifić u Murvici, Ante Uglješić u Luci (na Dugom otoku) i Mate 


91 A, Cronia, L' enigma del glagolismo..., 122. Podaci su iz 1881. go- 
dine. Autor ne piše ništa o tome da li su takve molbe bile pozitivno rije- 
šene. 

82 Cronia, n. dj., 127. 

#%5 Jelić, Fontes, XIX, 97. Vidi također: 

KD XXIX/1898, br. 61, str. 1, članak »Roma locuta, causa finita.« 

8% Jelić, Fontes, XIX, 100. 

4 Cronia, n. dj., 126. 

#%5 Isto. 

Zorić u Visočanima.“ Tadašnje prilike neposredno pred objavlji- 
vanje rezolucija sv. Kongregacije obreda (donesenih 1892., obja- 
vljenih 1894.) dobro je prikazao anonimni »Glagoljaš« u polutjed- 
niku »Katolička Dalmacija«. Spominje također samo pet glagolja- 
ša, ali im ne navodi niti inicijale. Osim nemara samih svećenika, 
on smatra da je opadanju broja glagoljaških župa kriva i »...boja- 
zan da se starješinam ne zamjeriš... činjenica navesti mogu koli- 
ko se hoće da ima više nadžupnika protivnih glagoljici... Rade li 
to po svojoj volji ili po čijem naputku, to mi poznato nije. Znam, 
da jedan nadžupnik na otočju jednoć nije dopustio svećeniku gla- 
goljašu misit u njegovoj župi, koja župa od starine glagoljačka pa- 
če, nad vratim župničke crkve stoji nadpis posvećenja glagoljskim 
slovima napisan. Taj isti nadžupnik htio zabraniti jednoć fratru 
glagoljašu pjevat glagoljski misu u župi koju je posluživao. Njeki 
nadžupnik pak nehtio dopustit podgorskom jednom župniku da 
zaglagolja. Župnici pak puštaju da se nezamjere, ter da si nestva- 
raju neprilika. Na žalost ima ih koji još dan danas vode župničke 
matične knjige talijanski: koji u župama rabe latinski ritual, pri 
krštenju imajući hrvatski. Na čistu dakle nismo po župam. I u 
Zadru tu skoro jedan župnik pošao u crkvu sv. Šime da misi, te 
zapita glagoljski misal, nu bi mu rečeno sa strane jednog mansio- 
nara da ih nema. Začudi se župnik pošto on isti preko 20 puta misio 
glagoljski u istoj crkvi.«*" 

Rješenja o upotrebi slavenskog jezika u liturgiji donesena od 
S. Rituum Congregationis već 1892. god., a objavljena tek 1894.,** 
tražila su da se u liturgijskim obredima mora upotrebljavati crkve- 
noslavenski, a ne živi, pučki jezik. Zabranjeno je pjevati ili čitati 
misu djelomično slavenski, djelomično latinski. U mjestima gdje 
je slavenski jezik rašireniji, dopušta se da se na latinski pjevanoj 
misi nakon poslanice i evanđelja otpjevaju i poslanica i evanđelje 
crkvenoslavenskim jezikom. Koliko sam mogao saznati, ta se rje- 
šenja na području zadarske nadbiskupije u velikoj većini mjesta 
nisu primjenjivala. 

Pjevači laici recitirali su i nadalje poslanice iz Pištola. Pošto 
su gotovo 150 godina pjevali stalne i promjenjive dijelove mise na 
svom živom jeziku, nisu mogli odjednom prestati s tom praksom. 


$% Z. [Mate Zorić]. Sa ravnih Kotara, 15 listopada. KD XXIV/1893., br. 
T6., str. 3. (...u cielom Kotaru Zadarskom i Benkovačkom nema nego samo 
tri glagoljaša (u K. (!) S., u V. Z., u Mur. Šk.) Prebrodimo na otoke! Samo 
dvojica (u vV.IB.au x M): .) Kratice sam razriješio prema podacima 
iz. šematizma — Schematismus seu Status personalis et localis Archidioecesis 
Jadertinae pro anno Domini MDCCCXCIII (1893), Zadar 1893., 32, 33, 30, 
46, 45. 

#7 KD XXIV/1893., br. 79—80, str. 3. — Iz Zadarske nadbiskupije. — 
30. listopada., , : 

%5 Jelić, Fontes, XIX, 106. Prijevod donosi KD XXV/1894, br. 54, str. 2. 

U međuvremenu pripremala su se još oštrija pravila o gla- 
goljanju. Godine 1898. Sacra Congregatio Rituum izdala je služ- 
beno pismo s pravilima“ o porabi slavenskog jezika u liturgiji 
(Litterae de usu Linguae slavicae in S. Liturgia) upućeno nadbi- 
skupima metropolitima goričkom, zadarskom i zagrebačkom.“"* Gla- 
goljanje jest realna povlastica stanovitih crkava. Dužnost je bisku- 
pa da sastave popis takvih crkava u pojedinim biskupijama. Da 
bi se uklonile dvojbe u rješavanju pojedinih slučajeva, Kongrega- 
cija traži da se ispravama i svjedočanstvima dokaže kako je u 
pojedinim župama glagoljanje barem 30 godina unazad postojalo 
i živjelo u punoj svojoj jačini. 

Da su pravila bila izričito uperena protiv širenja glagoljanja, 
pokazuje 2. pravilo iz tog službenog pisma. »Čim bude jednom 
sastavljen rečeni popis opovlaštenih crkava te obielodanjen«, upo- 
zorava 2. pravilo, »neće poništo nikome biti dozvoljeno da pod 
bilo kakvim razlogom ili izlikom, uvađa staroslavenski jezik u sv. 
Liturgiju; ako li se pak što proti tomu pokuša, neka se ti prekršaji 
strogim postupkom obuzdaju.« 

Zabranjeno je svako miješanje jezika u liturgiji. Vjernici koji 
odgovaraju svećeniku ili pjevaju neke dijelove mise moći će to 
samo crkvenoslavenskim jezikom. Samo za vjernike dopušta se da 
im se štampaju crkvenoslavenski priručnici u latinici. Ako se na 
svečanoj misi pjeva poslanica i evanđelje, ona se u glagoljaškim 
crkvama može pjevati samo crkvenoslavenski. U ostalim misama 
dopušta se da svećenik može pročitati (podvukao J. B.) poslanicu 
i evanđelje na živom pučkom jeziku. U obrednim činima koji nisu 
strogo liturgijski dopušta se poraba živog pučkog jezika. 

Kako je glagoljanje u zadarskoj nadbiskupiji sve više uzmi- 
calo pred latinjanjem, bilo je krajem XIX. stoljeća zaista tek ne- 
koliko župa u kojima je crkvenoslavenski kao liturgijski jezik u 
vremenu od 1868. do 1898. čvrsto postojao. Naime, upravo nakon 
Galimbertijeve okružnice broj -glagoljaških župa još se više sma- 
njio i sami preostali glagoljaši pišu g. 1893. u »Katoličkoj Dalma- 
ciji« da ih u zadarskoj nadbiskupiji ima svega pet. Službeno. pismo 
Kongregacije obreda nije vodilo računa o naglom nestajanju gla- 
goljskih župa od 5. decenija XIX. stoljeća dalje. To pismo je, na- 
protiv, upravo tu činjenicu htjelo iskoristiti protiv glagoljanja. 
Sudjelovanje pučkih pjevača na živom pučkom jeziku nije bilo 
dozvoljeno, jer je jezik mise morao biti mrtvi jezik prema odluka- 
ma Tridentinskog koncila. 


$%a Ugvojio sam naziv »pravilo« (regula) za pojedine točke pisma. Taj 
naziv primjenjuje Roko Rogošić u svom radu »Pravno stanje glagolizma« 
(Vjesnik staleškog društva katoličkih svećenika NRH, god. I., br. 1, Zagreb 
1954., 22.). ; 

8% Jelić, Fontes, XIX, 109. Prijevod donosi KD XXIX/1898., br. 62, 
str. 1—2. Ž 36 

Zadarski nadbiskup Rajčević, sklon težnjama austrijskih vlasti 
da unište glagoljanje, iskoristio je težak položaj onih nekoliko gla- 
goljaša i pošao još dalje te 7. III. 1899. god. proglasio kako u za- 
darskoj nadbiskupiji nijedna crkva nema pravo da se u smislu 
pravila iz 1898. god. služi crkvenoslavenskim jezikom u liturgij- 
skim činima." 

Uzrujanost u javnosti, već nekoliko godina ozlovoljenoj zbog. 
indirektnog ali sustavnog postepenog uklanjanja glagoljanja, sada 
je narasla u oštar otpor. Predstavnici dalmatinskog sabora upućuju 
kardinalu Rampolliju svoj protest." Oštar prosvjed uputio je za- 
darskom nadbiskupu Rajčeviću »eksekutivni 6dbor hrvatske aka- 
demijske omladine u Beču«. Između ostalog studenti direktno kažu: 
»Mi Vas opominjemo, da odložite oružje, što. ste ga po savjetu 
stanovite politike digli na podvrženo svećenstvo i na narodnu sve- 
finju...«* 

Nadbiskup Rajčević povukao se sredinom mjeseca svibnja 1899. 
iz Zadra. Vratio se početkom rujna. Pobolijevao je od bolesti srca 
i 27. X. 1899. god. umro u Zadru.“ 

Zbog žalbi svećenstva i vjernika zadarske nadbiskupije da se 
ukida pravo onim glagoljaškim župama u kojima se u vremenu od 
1868. do 1898. god. za kraće ili dulje vrijeme prekinulo glagoljanje, 
Kongregacija obreda uputila je 14. VIII. 1900. god. zadarskom ka- 
pitularnom vikaru Borzattiju pismo kojim dopušta glagoljanje u 
onim župama gdje glagoljanje nije bilo prekinuto svojevoljno nego 
iz vanjskih razloga, zbog nestašice glagoljskih misala ili glagoljaša 
vještih glagoljici. 

Ovo pismo bilo je osnov na kojem je novi zadarski nadbiskup 
Splićanin Mate Dujam Dvornik postepeno oživio glagoljanje gotovo 
u svim župama zadarske nadbiskupije. Iz građe koju je o tom postup- 
ku u Vrgadi na istoimenom otoku objavio Blaž Jurišić“ vidimo da 
je vrgadski župnik najprije poslao Nadbiskupskom ordinarijatu iz- 
vještaj »glede prava glagoljice u ovoj župi«. Nakon toga slao je 
»Zapisnik o svjedočanstvu nekoliko staraca glede prava glagoljice 
u ovoj župi«. Župnik je morao položiti »Ispit iz staroslovenskog 
jezika«. Kad je sve bilo gotovo, nadbiskup je poslao vrgadskom 
župniku povelju »kojom se priznaje pravo te dušobrižničke Crkve 
na porabu glagoljskog jezika u vršenju sv. Tajna. ... Nalaže Vam 


"0 Isti, XIX, 110. (Declaramus nec unam in hac Archidioecesi Nostra 
sive Parochialem, sive Curatialem Ecelesiam jus habere ad privilegium lingua 
paleoslavica in Missae celebratione utendi.). 

"1 Isti, XIX, I11. 

"2 Hrvatska kruna VII/1899., br. 20—21, str. 2. (U prilog glagoljici). 
Prosvjed je potpisalo 205 studenata. 

"5 Hrvatska kruna VII/1899., br: 31, str. 3, br. 35, str. 3, br. 37—38, 
str. 1. 

"€ Glagoljski spomenici otoka Vrgade. Rad JAZU knj. 327., 116 (2. 
Popovi glagoljaši u Vrgadi, str. 111—116). 

se ovom zgodom da nastojite malo po malo priviknuti puk na odgo- 
varanje pri sv. Misi staroslavenskim jezikom, bez primjese živućeg 
hrvatskog jezika.« 

Iznio sam potanje primjer Vrgade da pokažem kako je nad- 
biskup Dvornik postupao prema postojećim normama i da nije 
radio nepravilnosti. Navodeći, naime, popis obnovljenih 56 gla- 
goljskih župa u zadarskoj nadbiskupiji, Arturo Cronia se pozivlje 
na spise zadarske nadbiskupske kurije i veli da je onaj tko ih je 
istraživao mogao steći dojam o »tutta questa abusiva procedura« i 
nepravdama koje su učinjene i sankcionirane u vrijeme nadbisku- 
pa Dvornika." Ć 

. Nakon smrti Leona XIII. novi papa Pio X., bivši mletački pa- 
trijarh, pozvao je g. 1905. sve hrvatske biskupe u Rim da vijećaju 
o glagoljizmu. Pio X. nije bio naročito sklon glagoljanju. To se poka- 
zalo u novoj odluci sv. Kongregacije obreda od 18. XII. 1906. god. 
Odluka ponovo traži da se sastavi popis glagoljaških župa. Crkve 
koje traže da im se prizna pravo glagoljanja moraju dokazati da 
se u njima glagoljalo od 1860. do 1900. god. bez prekida!" Ne spo- 
minju se nikakve olakšice zbog vanjskih uzroka takvih prekida. 
Kad bi se strogo primijenila ta odluka, ostalo bi u zadarskoj nad- 
biskupiji veoma malo glagoljaških župa, možda samo one gdje je 
službovalo spomenutih pet ustrajnih glagoljaša. 

Na sastanku g. 1907. u Zadru dalmatinski se biskupi nisu mo- 
gli odlučiti da objave odluke Kongregacije obreda od 18. XII. 1906. 
god. Nisu uopće pristupili izradi popisa glagoljaških crkava. Papa 
Pio X. ne popušta i g. 1909. štampa odluku iz 1906. u službenim 
Acta Apostolicae Sedis. Dalmatinski biskupi i nakon toga ne sa- 
stavljaju popis glagoljaških crkava. Naprotiv, na sastanku u Hvaru 
£. 1911. zamole Vatikan za dopuštenje da se naredba o popisu ne 
mora izvršiti. Ubrzo nakon toga započeo je prvi svjetski rat. Pita- 
nje glagoljaških župa u Dalmaciji ostalo je neriješeno." 

Kako se u svim tim neprilikama razvijalo glagoljaško pjevanje 
u selima zadarske nadbiskupije? — Pokazao sam da su se pučki 
pjevači laici sve do kraja XIX. stoljeća služili živim hrvatskim 
jezikom i u pjevanim dijelovima mise. Pri obnavljanju glagolja- 


"5 A, Cronia, n. dj., 136. Prof. Cronia ovdje je jako osjetljiv, premda 
se radi o oživljavanju stoljetnih povlastica. Kad su se, međutim, zbog pri- 
tiska austrijskih vlasti i samog »apostolskog veličanstva« Franje Josipa I. 
nemilosrdno: gazila ta prava i zabranjavalo glagoljanje, tada Cronia nije 
spominjao neopravdanost tih postupaka. 

"6 Tekst i kraći komentar odluke (dekreta) od 18. XII. 1906. objavio 
je D. Kniewald, Liturgika... 28—29. Na str. 28. donosi dio. teksta koji se 
odnosi na glagoljanje od 1860. do 1900. bez prekida (ad praesens tempus, sine 
intermissione): »...a) ut eae dumtaxat Ecclesiae, tamquam hoc privilegio 
auctae, notentur, in quibus non coniectura aligua, sed certis monumentis 
ac testibus constiterit, linguam glagoliticam ab anno 1860. ad praesens 
tempus, sine intermissione, in Sacris. peragendis adhibitam  esse.« 

"7 Podatke donosim prema R. Bogošiću, n. dj., 23. 

ških župa nadbiskup Dvornik tražio je od svećenstva da pučke pje“ 
vače postepeno nauči pjevati misu crkvenoslavenski. - 

Ova težnja kao i nastojanje pojedinih svećenika nakon g. 1918. 
doveli su do situacije na koju sam naišao u vrijeme svojih istra- 
živanja 1958.—1964. Od 64 lokaliteta u kojima sam radio, našao 
sam za stalne dijelove mise crkvenoslavenski tekst u 34 lokaliteta, 
a tekst na živom hrvatskom jeziku u 30 lokaliteta. Živim hrvat-. 
skim jezikom pjevalo se u većini mjesta u Ravnim kotarima, a veo- 
ma malo na otocima. Crkvenoslavenskim pjevalo se u Biogradskom 
primorju, u najužoj okolici Nina i u većini otočkih mjesta. 

Smatram da mogu opravdano pretpostavljati kako od šredine 
pa do kraja XIX. stoljeća u liturgijskom pjevanju stalnih i pro- 
mjenjivih dijelova mise sve više i sve aktivnije sudjeluju laici, 
pučki pjevači. Nekadašnji pomoćni popovi glagoljaši, koji su za 
vrijeme francuske vladavine pomagali župnicima i zajedno s laici- 
ma sudjelovali u liturgijskom i ostalom crkvenom pjevanju, ti ka- 
rakteristični nedovoljno obrazovani glagoljaši (pored obrazovanijih 
glagoljaša župnika!) polagano nestaju u prvoj polovici XIX. sto- 
ljeća. Novim sistematskim obrazovanjem svećenstva u zadarskom 
»ilirskom« i zatim latinskom bogoslovnom sjemeništu oni nemaju 
više pomlatka i zato izumiru. 

U vrijeme kad mnogi svećenici latinaju i u zabačenijim seli- 
ma, pučke pjevače čvrsto veže živi jezik s arhaizmima (šćavet). 
Potkraj XIX. stoljeća u vrijeme teških borbi za očuvanje glago- 
ljanja nitko ne vodi računa o napjevima kojima pučki pjevači iz- 
vode liturgijske tekstove. Stoga mogu opravdano pomišljati da se 
u XIX. stoljeću dalje nastavlja ulaženje elemenata svjetovne vo- 
kalne pučke muzike u glagoljaško pjevanje seoskih župa. 

U drugoj polovini XIX. stoljeća franjevci trećoreci suvremeno 
Su školovani svećenici. Napustili su glagoljicu u svakodnevnoj po- 
rabi, njome se služe samo u crkvi, u bogoslužju.“ Uz takav napre- 
dak javlja se i težnja za unapređenjem crkvenog liturgijskog pje- 
vanja. Dragutin Parčić, poslije redaktor glagoljskog misala iz 1893. 
god. uz neznatne izmjene prilagodio je napjeve mrtvačke mise 
rimskog korala crkvenoslavenskom tekstu. Ta »Misa za umr'šee« 
ima i zapis svog postanka: »Na Ostrov& Galov'ci pod" Zadrom g. i. 
(=14) Dekem'vrić č. št. m. (=1860.) P/arčić/ D/ragutin/.«"" 

Već iz godine 1803. posjedujemo vijest da su u tadašnjoj tre- 
ćoredskoj crkvi sv. Ivana u Zadru na veoma svečanim obredima 
gudački i duhački instrumenti pratili crkvenoslavensko liturgijsko 


"% Vj, Štefanić, Glagoljaši u Kopru..., 217. 

"* Naučna biblioteka u Zadru posjeduje samo nepotpunu misu kojoj 
nedostaju str. 3—10. (Sign. 31638 R 937). Kompletni litografirani primjerak 
te mrtvačke mise posjeduje trećoredski samostan sv. Franje Ksaverskog u 
Zagrebu. 

pjevanje." U drugoj polovini XIX. stoljeća zadarski trećoreci pje- 
vali su uz pratnju orgulja napjeve stalnih dijelova mise. Stjepan 
Ivančić upozorio je na pojedine sačuvane rukopise napjeva za li- 
turgijsko pjevanje na misi, kao npr. na starinsku misu sv. Krše- 
vana u Zadru." Taj se rukopis još i danas čuva u trećoredskom 
samostanu sv. Mihovila u Zadru. Notno pismo je kvadratno, a 
crkvenoslavenski tekst potpisan je latinicom. Usporedio sam Gospo- 


di i Slava tog rukopisa te Kyrie i Gloria u rukopisnoj zbirci »Canto. 


Sacro proprio di Zara« (str. 171) iz mise »Messa di S. Grisogono 
No. 3.« Našao sam da su im napjevi identični. Minimalne razlike 
su samo u završecima, jer u crkvenoslavenskom dolazi trosložna 
riječ »pomiluj«, a u latinskom se javlja četverosložna grčka riječ 
»eleison« (vidi notne primjere br. 27 a, b — u prilogu opširnijih 
primjera). 

Kad je u zadnja tri dana Velike sedmice u crkvi sv. Mihovila 
bio izložen Presv. sakrament, pjevanje psalama i drugog dijela 
himne »O jeziče«, tj. »Počitajmo dakle smjerni« pratili su gudački 
i duhački instrumenti.“ 

Pred sam kraj rata u samostanu sv. Mihovila djeluje muzičar 
o. Dobroslav (Bonifacije) Sorić koji i komponira »Počitajmo« za 
četveroglasni mješoviti zbor."? 

Glagoljaši trećoreci, dakle, nastoje da što više napreduju u 
crkvenoj glazbi. U dopisu iz Zadra od 10. srpnja 1915. god. fra 
B. S. (Bernardin Sokol) izvješćuje o proslavi svetkovine sv. Cirila 
i Metoda (5. VII). Pjevala se »Messa in ut« Antuna Lottija »svom 
točnošću i vještinom. Na Offertorij otpjevao je svoj motet u čast 
istih sv. apostola vrli naš D. Mijo Čurković.«"“ 

Ali svu tu glazbenu djelatnost zadarskih trećoredaca ne mo- 
žemo više ubrajati u glagoljaško pjevanje u sjevernoj Dalmaciji, 
ne možemo je ubrajati u ono tradicionalno pjevanje bilo skupine 
pjevača bilo solista koja se postepeno razvijala kroz stoljeća i koja 
je u XVIII. i XIX. stoljeću poprimila i osobine svjetovnog vokal- 
nog muzičkog folklora sjeverne Dalmacije. Glazbenu djelatnost za- 
darskih trećoredaca spominjem zbog njezina utjecaja na glagolja- 
ško pjevanje u pojedinim lokalitetima (npr. u Preku na otoku 
Ugljanu). ' 


"0 Š, Ljubić, Borba za glagoljicu na Lošinju..., 1738. 

"1 S, Ivančić, Povjesne crte..., 124. 

"2 Isti, 124—125. 

"13 Sorićev rukopis te skladbe sačuvao je pok. učitelj Đuro Nazor. 
Danas se nalazi u knjižnici IJAZU u Zadru u ostavštini Đure Nazora. 
Skladba je prvi put izvedena na dan sv. Ćirila i Metoda 5. VII. 1918. Đ. 
Nazor komentira da je to prva Sorićeva zborna kompozicija što se javno 
pjevala. : 

"4 SC 1IX/1915., 110. Don Mijo Curković (Arbanasi 1852.—1936.) napisao 


je između ostalih kompozicija i tri mise na crkvenoslavenski tekst (B. 


Širola, Crkvena glazba u Hrvatskoj, Croatia Sacra, g. 11/12, Zagreb 1943., 
327.). 

; Tradicionalno glagoljaško pjevanje u zadarskoj nadbiskupiji 
prima u drugom deceniju XX. stoljeća utjecaje tradicionalnih 1li- 
turigijskih napjeva zadarske katedrale. To su prije svega napjevi 
za različita štenja, za evanđelja kao i himnu »Pange lingua«. Iz 
razgovora što sam ih vodio s danas već pokojnim svećenicima don 
Antom Šošom (Preko 1889. — Zadar 1965.), don Ivom Silvestrićem 
(Silba 1886. — Zadar 1963.) i don Antom Mandićem (Turanj 1889. . 
— Zadar 1964.) saznao sam kako su oni još prije prvog svjetskog 
rata, a još više nakon njega, postepeno uvodili tradicionalne za- 
darske crkvene napjeve u mjesta u kojima su službovali. 

Navedeni svećenici nisu, dakako, bili jedini prenositelji. starih 
zadarskih crkvenih melodija. Na latinskom bogoslovnom sjeme- 
ništu bio je u prvoj polovici XIX. stoljeća uveden predmet crkve- 
nog pjevanja. Predavali su ugledni muzičari Francesco Sabalich 
Mo do 1855.) i već spominjani Mate Curtovich (od 1855. do 

Međutim, broj prenositelja starih zadarskih tradicionalnih li- 
turgijskih napjeva potkraj XIX. stoljeća i početkom XX. stoljeća 
bio je vjerojatno ipak malen. U to vrijeme samo su rijetki sveće- 
nici i klerici bili vještiji u crkvenom pjevanju. Regens chori za- 
darske katedrale, svećenik Carlo Ballarin, napisao je 1893. god. 
ovu karakterističnu izjavu: »...Ja naprotiv tvrdim da posvema 
malen je broj svećenika koji poznavaju štogod crkvenog koralnog 
poja i da su baš riedki koji su kadri da dopjevaju diatoničku lje- 
stvu npr. sa temeljama re, mi, sol, la, i da su preriedki oni pi- 
tomci koji ulaze u bogoslovno sjemenište i znadu čitati imena se- 
dam kajda«."“ Da je veći broj svećenika u Dalmaciji loše upućen 
u koralno pjevanje tuži se i Gregorio Zarbarini u predgovoru svoje 
zbirke »Canto Sacro proprio di Zara«."" 

Takve su prilike pogodovale daljem jačanju elemenata svjeto- 
vne vokalne folklorne glazbe, jer pučki pjevači, negdje više, negdje 
manje, slobodno oblikuju liturgijske napjeve koje izvode u crkvi. 
Rijetke iznimke od navedene pojave ne utječu na opći razvoj gla- 
goljaškog pjevanja u sjevernoj Dalmaciji u to vrijeme. Nastojanja 
da se glagoljanje uništi, a zatim početkom XX. stoljeća velika 
angažiranost hrvatskog svećenstva u oživljavanju glagoljskih župa 
u zadarskoj nadbiskupiji — uzroci su da se o crkvenom pjevanju 
na selu nije vodila naročita briga. Novosti i jasna težnja za una- 
Pređivanjem očita je samo u gradu Zadru, kao što smo to vidjeli i 
kod zadarskih glagoljaša trećoredaca. Postepena sve veća pismenost 
stanovništva, naročito otoka i uskog obalnog pojasa sjeverne Dal- 


a Bianchi, n. dj., Vol. I, 285. 
K(arlo) pop Ballarin, O crkveno koralnom ju i = 
Blagister Choralis«. KD XXIV/1893., br. 65, str. 4. Ae 
Gregorio Zarbarini, La ragione di questa preziosa Raccolta, — pred- 
govor zbirci »Canto Sacro proprio di Zara...« (Split 1908.) — rukopis što 
ga čuva Naučna biblioteka u Zadru 17280 ms. 471 — str. 5—T. : 

macije, olakšava sudjelovanje u pjevanju službi (Oficija — Časo- 
slova). Šćavetskih oficija bilo je doduše i u XVIII. st., ali tada je 
recitiranje oficija predvodila mala grupa popova glagoljaša uz koje 
su sudjelovali i laici. U drugoj polovici XIX. st. glavni izvođači 
službi postaju laici. Večernje i jutrnje pjevaju na živom hrvatskom 
jeziku iz »Hrvatskog Bogoslužbenika«.“ Doduše, u odobrenju za- 
darskog nadbiskupa P. D. Maupasa — koje je štampano na kraju 
prvog izdanja »Hrvatskog Bogoslužbenika...« (1882.) — izričito 
piše: »... Ovo odobrenje neodnaša se po ništa na porabu u javnom 
bogoslužju gorinaznačene, kao ritualne knjige. Želi se, da ova doz- 
vola bude doslovce tiskana na koncu knjige, ako li častna Uprava 
nalazi za shodno, da ista knjiga izađe sa odobrenjem crkvene vla- 
sti.«"“ Uza sve to Ivančićev Bogoslužbenik postaje de facto ritual- 
na knjiga. U pjevanju večernji i jutrnja svećenik samo predvodi 
pjevanje pučkih pjevača laika. Pjevanje brojnih psalama ojačalo 
je u glagoljaškom pjevanju osobine koralnog pjevanja prema 8 
psalmodijskih tonusa, prilagođenih sposobnostima pjevača i više 
ili manje usklađenih s osnovnim osobinama svjetovnog pučkog pje- 
vanja pojedinog geografskog područja. Na području zadarske nad- 
biskupije najčešće se javljaju nešto preoblikovani 5. i 7. psalmo- 
dijski tonusi. 

U vrijeme kad sv. Kongregacija obreda strogo traži da iz mise 
i službi (oficija) nestane živi jezik, »Hrv. Bogoslužbenik« nailazi 
na toliki odaziv da doživljava svoje drugo (1893.) i treće izdanje 
(1907.). Izdavalo ga je na svoj trošak Upraviteljstvo tiskare »Na- 
rodnog Lista« u Zadru, kojemu je na čelu bio istaknuti narodnjak 
Juraj Biankini. 

Razdoblje druge austrijske vladavine nije nam ostavilo nepo- 
srednih vijesti o glagoljaškom pjevanju. Brojni posve različiti pa 
i burni događaji tog vremena kao i štampani liturgijski tekstovi na 
živom hrvatskom jeziku (Pištulari i Hrvatski Bogoslužbenik) omo- 


gućavaju nam slijedeću pretpostavku o razvoju glagoljaškog pje- 


vanja u tom razdoblju. 
U glagoljaško pjevanje pored elemenata svjetovnog vokalnog 
muzičkog folklora ulaze pomalo i tradicionalni napjevi zadarske 


stolne crkve. Novijim izdanjima oficija, »Hrvatskim Bogoslužbe- 


nikom«, jača i psalmodijsko pjevanje. 


Postepeno veliko smanjenje glagoljaških župa ne utječe toliko 


na pučko glagoljaško pjevanje, jer su uz svećenikov crkvenosla- 
venski tekst pučki pjevači veoma vjerojatno već u XVIII. stoljeću 
pjevali svoje tekstove živim hrvatskim jezikom s ponekim arhaiz- 
mima, šćavetom. 


HB Potanji naslov knjige vidi u bilj. 53. Usp. i str. 17. ovog rada 
(Jutrnje i večernje pjevaju se u Dalmaciji i Istri hrvatski, a samo na Krku 
crkvenoslavenski). 

"1% Hrvatski bogoslužbenik — 1882, 415. 

Zabrana živog pučkog jezika u liturgijskim činima javlja se 
svom strogošću tek u posljednjem deceniju XIX. stoljeća. Ona nije 
uspjela jače djelovati jer je već u prvim godinama XX. stoljeća 
zaslugom nadbiskupa Dvornika nastupilo razdoblje oživljavanja 
glagoljanja. Razumijevajući dobro raspoloženje pučkih pjevača lai- 
ka, Dvornik nije forsirao uvođenje crkvenoslavenskog jezika poput 
senjskog biskupa Posilovića i krčkog biskupa Mahnića nego je na- | 
redio svom svećenstvu da malo po malo pučke pjevače nauči Pje- 
vati stalne dijelove mise crkvenoslavenskim jezikom. 


4 


ŽIVI OBLICI GLAGOLJAŠKOG PJEVANJA 
NA ZADARSKOM PODRUČJU 


Živim oblicima glagoljaškog pjevanja označujem sve one obli- 
ke koje sam čuo od pjevača. Čuo sam, dakako, i napjeve kojima 
se u vrijeme mojih istraživanja pjevači nisu više služili u crkvi. 
Takav je npr. bio stariji oblik napjeva za stalne dijelove mise koje 
mi je skladno otpjevala veća grupa pjevača u Sutomišćici na otoku 
Ugljanu g. 1963. Danas (1964.) se u crkvama zadarskog područja 
uglavnom više ne pjeva Kašićev »O jeziče«, prijevod himne »Pange 
lingua«, ali kako se pjevao sve do nedavna i još ga pjevači dobro 
znaju — svrstao sam takav oblik u žive oblike. Eventualne neja- 
snoće oko živih oblika vjerujem da ću moći ukloniti ako još nešto 
proširim naslov i kažem da je riječ o živim oblicima glagoljaškog 
pjevanja u prvoj polovini XX. stoljeća. 


Prikaz živih oblika raspoređujem: 


A. prema sadržaju i funkciji teksta tih oblika, 
B. prema njihovim muzičkim osobinama. 


A. 
Prema sadržaju i funkciji teksta dijelim žive oblike glagolja- 
škog pjevanja u tri skupine: 
«1) liturgijsko pjevanje, 
2) paraliturgijsko pjevanje, 
3) pjevane molitve. 


U prvu skupinu svrstavam najprije pjevanu misu, njezine 
stalne i promjenljive dijelove. (priloženi not. pr. br. 23, 24, 25 i 26). 
U nekim župama u Ravnim kotarima mjesto cjelovitog teksta Pri- 
stupa (Introitus) pjevači otpjevaju samo Slava Ocu (malu doksolo- 


14 g. Bezić: Razvoj glagoljaškog pjevanja... 209 


giju). (Vidi not. pr. br. 243). U takvim župama redovito nema ni 
pjevanog prikazanja (Offertorium) ni pričesne molitve (Communio). 
Možda je uzrok toj pojavi bila nekadašnja velika nepismenost u tim 
krajevima.“ Ali taj razlog ne će biti naročito jak, jer je poslanicu 
na živom jeziku čitao laik koji je bio pismen. Godine 1963., kad sam 
snimio misu u Popoviću, pjevač koji pjeva poslanicu bio je nešto bo- 
lestan na očima i nije mogao pjevati. Zato nema napjeva za poslanicu 
u notnom primjeru br. 24. Na zadarskim otocima i neposredno uz 
obalu pjevači laici dobro su poznavali različite napjeve za poslanicu 
i druga štenja. Na veće blagdane služili su se različitim napjevima 
za poslanicu i evanđelje. U Pašmanu na istoimenom otoku izne- 
nadila me je pjevana mrtvačka misa, jer je sav tekst bio na crkve- 
noslavenskom jeziku, kako ordinarij tako i proprij. Nastojao sam 
saznati uzrok toj pojavi i doznao da je pjevače naučio don Šime 
Stipčević, onaj isti Stipčević koji je potkraj stoljeća bio jedan od 
petorice najustrajnijih glagoljaša u zadarskoj nadbiskupiji. 

U nešto širi pojam liturgijskih funkcija ulaze službe (Oficij 
— .Časoslov)."“ Na području zadarske nadbiskupije slušao sam 
božićni, uskrsni i mrtvački oficij te večernje za veće blagdane. U 
većini mjesta u Ravnim kotarima nisam naišao na pjevanje oficija, 
vjerojatno iz istih razloga zbog kojih se nisu pjevali ni kratki pro- 
mjenjivi dijelovi mise. Na zadarskim otocima i neposredno uz obalu 
pjevanje jutrnji i večernji bilo je sve do 1964. god. veoma živo. 

Od ostalog liturgijskog pjevanja u širem smislu riječi moram 
izdvojiti himne »Tebe Boga hvalimo« i »Usta moja« (starije »O 
jeziče«) kao i različite litanije. 

U drugoj skupini, u skupini paraliturgijskih pjesama ističu 
se osmeračke pjesme »Gospin plač«, »Zdravo Tijelo Isusovo«, »Bra- 
ćo brata sprovodimo«, »Blagoslov puka« i »Pjesme Tijelovske os- 
mine« (Dan večere Gospodina) te sedmeračka božićna »U se vrime 
godišća«. 

Sve do g. 1964. bila je »U se vrime godišća« u nekim mjestima 
Ravnih kotara jedina neliturgijska pjesma što se pjevala na božić- 
nim misama. Već u Bandulavićevim Pištolama zabilježena je izme- 
đu poslanice i evanđelja poput neke božićne sekvence.?? 

Ova stara hrvatska božična pjesma izvodi se danas poznatom 
melodijom s početnom silaznom kvartom. Franjo Dugan je godine 
1917. upozorio da su početna dva takta te melodije i početak jedne 
Frescobaldijeve Pastorale identični. Iznio je mišljenje da melodija 
s početnom silaznom kvartom na koju se pjeva »U se vrime go- 
dišća« veoma vjerojatno potječe od Frescobaldijeve Pastorale."? 


7 Josip Roglić, Stanovništvo [Dalmacije]. HE sv. IV., Zagreb 1942., 453. 
721 Kniewald, n. dj... ., 4. : s : 
: 72 I Bandulavić, Pisctole i evangelja..., Venecija 1682., 8. a 
9 Franjo Dugan, »U se vrime godišta« i Frescobaldi. SC XI/1917., 
190—191. a Me x : - š : A 

Ovdje želim upozoriti kako se ta melodija proširila u primorskoj 
Hrvatskoj tek sredinom XIX. stoljeća. 

O. A. Zaninović objavio je 1916. god. napjev iz Grablja na 
otoku Hvaru srodan onome s početnom silaznom kvartom, ali uz 
komentar »da se prije drugačije pjevalo«.?"* 

Iz Vrbnika na otoku Krku B. Sokol je 1917. god. iznio napjev 
potpuno različit od melodije sa silaznom početnom kvartom.“* U 
zadarskoj kopnenoj okolici nailazio sam u svojim istraživanjima na 
napjeve za »U se vrime godišća« koji su bili također potpuno raz- 
ličiti od melodije s početnom silaznom kvartom. (Vidi not. pr. br. 28a, 
na str. 212). Zbirka »Canto sacro...« donosi Zarbarinijev zapis 
napjeva za »U se vrime« koji je građen također na drugačijoj 
osnovi od onoga sa silaznom kvartom.“* ' 

Neposredan dokaz da je melodija s početnom silaznom kvar- 
tom instrumentalna porijekla nalazim u Pastoralama koje je na 
orguljama naučio orguljaš: Velog Lošinja »Marco Giovanni Antonio 
Lettich Li 1? Decembre 1830.«"" U priloženom notnom primjeru 
br. 29 a, b donosim izvatke iz tih Pastorala što ih pod oznakom B. i 
I. donosi Robert Lach u svom radu o božićnim napjevima na otoku 
Lošinju.“ Ako usporedimo Lachove melodije u B. pod brojem III., 
V. i VIII. i današnju melodiju s početnom silaznom kvartom, vidi- 
mo da u potpunosti odgovaraju početku današnje melodije za »U 
se vrime...«. Lošinjski orguljaš Marko Letić stavio je prva dva 
stiha te pjesme pod prvi redak Pastorale označene B. Treći i čet- 
vrti stih koji se ponavljaju u melodiji 1. potpuno odgovaraju danas 
proširenom napjevu za treći i četvrti stih te iste pjesme. 

»Gospin plač« pjeva se na Veliki četvrtak navečer poslije mise. 
Ponegdje prvi dio te duge pjesme izvode pjevači već na veliku 
srijedu navečer, u drugim mjestima »Gospinim plačem« završavaju 
obredi Velikog petka. Na teritoriju zadarske nadbiskupije pjevači 
se služe novijim izdanjima »Gospina plača« u redakciji T. Babića. 

Pogrebna pjesma »Braćo brata sprovodimo« postala je u pet 
stoljeća svog postojanja doista prava paraliturgijska pjesma. Pjeva 
se na sprovodima pošto svećenik sa svojim pomoćnikom ili prat- 
njom) završi obrednikom propisane molitve, psalme i štenja. 


74 A, Zaninović, Nekoliko božićnih napjeva iz Dalmacije. SC .X/1916., 7. 

25 B. Sokol, Pučko crkveno pjevanje na otoku Krku. SC X1/1917., 81. 

7% Canto sacro..., 178. Od melodije sa silaznom kvartom razlikuje 
se samo prva zapisana melodija uz oznaku »A Zara«. Druga melodija S 
oznakom »A. S. Michele dai Baciochini a Zara (pei Borghesani)« počinje 
Poput lošinjske pastorale. Iza toga javlja se početak melodije sa silaznom 
Kkvartom ispod koje Zarbarini potpisuje tekst »U se vrime godišta«. 

727 Potpun naslov tih pastorala glasi: »Pastorali (imparate per organo 
(da me) Marco Giovanni Antonio Lettich (Simeone Lettich) / Li 12 Decembre 
1830.« Kasnijom rukom je iznad imena i prezimena prvog orguljaša zapisano 
»Simeone Lettich« — v. Robert “Lach, Alte Weihnachts- und Ostergesange 
auf Lussin, SIMG, IV 1902/1903., 535. 

78 R. Lach, n. dj., 544—545, 556—557. 

Od blagdana Tijelova kroz njegovu osminu pjevale su se po- 
sebne paraliturgijske pjesme (»Dan večere Gospodina« na Tijelovo 
i »Blagdan sveti jur dospije« osmi dan nakon Tijelova). U pjesmi 
na osmi dan zazivao se posebni blagoslov na polja, na vinograde, 
na svećenstvo, svjetovnu vlast i »Vas puk ove sve Države« tj. pro- 
vincije. Pjesme u osmini Tijelova pjevale su se po svim otocima 
i užem obalnom području. U Ravnim kotarima i Bukovici nisam 
nailazio na njih. 

Blagoslov na crkvenu i svjetovnu vlast, na svu pokrajinu i 
cjelokupno njezino pučanstvo posebno je zazivala pjesma »Blago- 
slov puka«. U različitim krajevima sjeverne Dalmacije nije se pje- 
vala u iste blagdane. Bila je, ipak, ponajviše vezana na Uskrs 
(u Veliki petak ili sam Uskrs). 

Jasnu paraliturgijsku funkciju stekli su pojedini »verši« fra 
Tome Babića, ponajviše »Zdravo Tijelo Isusovo«. 

U treću skupinu ulaze različite pjevane molitve, Očenaš, Zdra- 
vamarijo i Čast budi. Ovamo ulazi i verzificirano Djelo skrušenja 
— kajanja »Ja se kajem, Bože mili«. Tekst je mlađi od Babićeve 
redakcije te pjesme. 


B. 


Uočavanje i potanje proučavanje muzičkih osobina živih oblika 
glagoljaškog pjevanja toliko je velik i nužno potreban zadatak da 
bi mogao predstavljati posebni novi rad o glagoljaškom pjevanju. 
Prikupljena građa s područja cijele primorske Hrvatske, od Istre 
do srednje Dalmacije, uključujući i otok Korčulu, upravo je gole- 
ma (vidi pregled sakupljene građe u Prilogu 1 i 2 str. 218.—222. 
ovog rada). Sređena i analizirana građa jednog dijela tog većeg 
područja — sjeverne Dalmacije — uz sređenu i analiziranu građu 
preostalih dijelova mogla bi nam tek dati potpuno jasnu sliku, 
a ne samo predodžbu o različitim melodijskim obrascima, o razli- 
čitim oblicima ritma, višeglasja i ostalih muzičkih osobina prikup- 
ljene građe. 

Kako je, međutim, težište ovog rada proučavanje i prikaziva- 
nje razvoja glagoljaškog pjevanja, ograničujem se ovdje samo na 
opći uvid u muzičke osobine živih oblika. U priloženim notnim 
primjerima dajem, također, samo mali dio sakupljene građe. 

Priložene notne primjere odabrao sam na osnovu dvaju krite- 
rija: na osnovu zajedničkih osobina i na osnovu specifičnih osobina 
glagoljaških napjeva. Stoga jedan dio primjera sadrži osobine svoj- 
stvene glagoljaškom pjevanju većeg dijela sjeverne Dalmacije (npr. 


7% Tu sam pjesmu potanje proučio i prikazao u radu »Starinska pučka 
pjesma »Blagoslov puka« i njezini napjevi u zadarskoj okolici.« Radovi 
IJAZU, Zadar sv. XI—XII., Zadar 1965. 565—592. 


213 


br. 18), a drugi se dio primjera svojom zanimljivošću (starinom — 
br. 10, razvijenijim muzičkim oblikom — br. 25) vidljivo razli- 
kuju od ostalog glagoljaškog pjevanja tog geografskog područja. 


Tonalni odnosi 


U melodijskim krivuljama i starijih i novijih oblika uočavamo 
kretanje bez većih skokova. Tonski nizovi prilično su različiti, 
jer se i slojevi danas živog glagoljaškog pjevanja međusobno znatno 
razlikuju. 

Stariji oblici izgrađeni su na tonskim nizovima malog opsega 
s labilnim tonovima koji u toku napjeva mijenjaju svoj položaj 
u tonskom nizu. Najčešći su tonski nizovi u opsegu kvarte ili kvinte 
s polustepenom između 2. i 3. tona tog niza. Premda su takvi nizovi 
dijatonski, u njima ima tragova intervala koji su znatno odstupili 
od sistema 12 jednakih polustepena. Karakteristični su završeci 
gdje se uz starije završetke u sekundnom dvoglasju javlja još i 
donja kvinta završnog tona (primjer br. 26). 

Najnoviji, najrazvijeniji oblik tonalnih odnosa jest tonski rođ 
dura (primjer br. 25). 


Ritam 


Ritmička struktura glagoljaškog pjevanja u sjevernoj Dalma- | 


ciji u velikoj većini oblika temelji se na slobodnom ritmu riječi 
(tempo rubato). To je i posve razumljivo, jer je u liturgijskom 
pjevanju nužno potrebna jasna interpretacija teksta. Ritam riječi 
naročito je slobodan u raznim štenjima (poslanice i razna druga 
štenja) koje izvodi solist (not. pr. br. 30 u prilogu), javlja se i u pro- 
prijima mise koje najčešće pjeva duet istaknutih pjevača. U pjeva- 
nju većeg broja izvođača, kad npr. puk pjeva stalne dijelove mise, 
nalazimo također ritam riječi, samo što je taj ritam ipak ponešto 
vezan da bi pjevanje većeg broja izvođača postiglo stanovitu sklad- 
nost i donekle jasniju dikciju. Velim, stanovitu skladnost, jer svaki 
se pojedinac pjevačkog kolektiva osjeća potpuno slobodnim i često 
se zbog nekog ukrasnog dodatka, zbog zakašnjelog uključivanja 
u pjevanje ili zbog anticipacije izdvaja od ostalih pjevača. 

Čvršću ritmičku strukturu imaju sve osmeračke pjesme, himne 
(O jeziče) i paraliturgijske pjesme. U cijeloj sjevernoj Dalmaciji 
pjevanje osmeračkih stihova redovito se temelji na obrascu u ko- 
jem su 4. i 8. slog produženi (v. primjere br. 2a, b, 10, 15, 24e). 
Višeglasje 

Ako u glagoljaškom pjevanju sjeverne Dalmacije sudjeluju 
dva, tri ili više pjevača, njihovo pjevanje bit će redovito višeglasno, 
najčešće dvoglasno. : 

U pjevanju stalnih dijelova mise gdje uz predvodeće pjevače 
sudjeluje gotovo sav prisutni puk, javlja se i naročit oblik više- 

glasja. Dionicu prevladavajućeg glasa pjevaju i muškarci a žene u 
paralelnim oktavama, a drugi glasovi, druge dionice imaju često ma-. 
nje istaknutu ulogu i izvodi ih manji broj pjevača. 

Jedna od interesantnih specifičnih struktura višeglasja je ova: 


1. Žensko dvoglasje u kojem je donji (niži) glas snažniji i 
ima brojnije izvođačice. Ako pjeva veći broj pjevačica, povremeno 
se javlja treći glas koji se razvija iznad dionica navedenog ženskog 
dvoglasja (v. not. pr. br. 26: »radi velike slave...«, »& 

že: ju ...<; na jasan nastup tog glasa upozoravaju podvu- 
čeni dijelovi riječi). Ako ima dobrih altistica, javljaju se i duboki 
ženski glasovi na donjoj kvinti ispod 2. stupnja tonskog niza (br. 
26, Bože Oče svemogi...). 


2. Uz ovako razvijeno žensko višeglasje ne ističu se muški 
glasovi. Javljaju se samo povremena dvoglasja. U konkretnom pri- 
mjeru br. 26 sudjelovao je samo mali broj muškaraca. 

Razvijeniji oblici višeglasja stvaraju posebne boje zvuka. Ako 
je pjevanje puka snažno, javljaju se ponekad jaki alikvotni tonovi 
(označeni u not. primjerima 26 +—24 sitnim malim notama). Ali- 
kvotni tonovi obogaćuju brujanje glasova u crkvi. : ' 

Osnovni i opći oblik višeglasja u starijem i novijem glago- 
ljaškom pjevanju jest dvoglasje. Za starije oblike dvoglasnog pje- 
vanja karakteristični su intervali sekunda, kvarta, kvinta, terca i 
unisono. U novijim oblicima prevladava terca, uz nju kvinta, a 
sekunda i kvarta su rjeđe. U najnovijim višeglasnim oblicima nala- 
zimo i akordsko višeglasje (v. not. pr. br. 25). : 

Veoma je zanimljivo višeglasje koje se pojavljuje pri pjevanoimn 
recitiranju molitava (v. pr. br. 24e). 


Muzičke forme 


Stalni dijelovi mise građeni su u većini slučajeva na osnovi 
zajedničkog melodijskog obrasca, što cijeloj misi daje obilježje 
velike glazbene cjeline. u 

Melodijski obrasci građeni su na principima psalmodijskog 
pjevanja. To melodijskoj krivulji napjeva omogućava da se tonič- 
kim akcentima izvrsno prilagođuje tekstu. Gotovo u svim mjestima 
zadarskog područja, gdje je do 1964. god. postojalo tradicionalno 
glagoljaško pjevanje, dvije skupine pjevača naizmjenično pjeni 
stalne dijelove mise. Antifonijsko pjevanje ordinarijuma mise bilo 
je razvijeno i u Zadru“ i u gradu Pagu. 


7 Canto Sacro..., 225. V. također: Bianchi, n. dj., Vol. I, 137. 

181.3, Bezić, Komentari uz popis snimaka crkvenog pjevanja u Pagu 
(15. XI 1964.), kolut br. 39 (Sc BJ 1 — crveni početak vrpce, snimci br. 9. 
13, 20.). Rukopis i kolut vlasništvo su Staroslavenskog instituta Svetozar 
Ritig« u Zagrebu. A 

Pjevanje štenja u otočkim i obalnim mjestima pokazuje pone- 
kad prilično jasne utjecaje tradicionalnog liturgijskog pjevanja u 
zadarskoj katedrali. Ne zalazeći ovom prilikom u potanju analizu, 
samo napominjem da kadenca štenja iz Bibinja (v. pr. br. 30, Šte- 
nje IV. — na jutrnji Velikog četvrtka — Iz Razlaganja sv. Augu- 
stina biskupa o psalmima) pokazuje očitu srodnost s kadencom u 
napjevu evanđelja što se pjevalo u zadarskoj katedrali prije obreda 
pranja nogu na Veliki četvrtak (v. not. pr. br. 20). Veoma zanimljivo 
pitanje otvara iznenađujuća srodnost koju kadence navedenih pri- 
primjera pokazuju s kadencama zabilježenim na otoku Krku i u 
Žumberku (usporedi kadence u primjerima br. 20 i 30 s primjerom 
br. 1; a, b, c). S druge strane, u napjevima za štenja, poslanice i 
evanđelja što ih sadrži zbirka rimskog koralnog pjevanja Liber Usu- 
alis nisam naišao niti na približno slične kadence." 

;Pjevanje paraliturgijskih pjesama u osmercima odvija se usta- 
ljenim ritmičkim obrascima koji redovito oblikuju melostrofe od 
dva. melostiha. 


Utjecaj rimskog korala na glagoljaško pjevanje 


Uz naslov pod kojim bi se mogla napisati cijela rasprava ovom 
prilikom dajem samo informativan uvid u rezultate utjecaja rim- 
skog korala na glagoljaško pjevanje. 

Pučki pjevači na zadarskom području nikad ne prihvaćaju ko- 
ralnu melodiju bez nekih izmjena. Pojava je razumljiva. Potrebno 
je da koralni napjev prilagode tekstu na hrvatskom, odnosno u 
misnim tekstovima na crkvenoslavenskom jeziku. Kako pučki pje- 
vači prema vokalnim oblicima svog lokalnog svjetovnog muzičkog 
iolklora pjevaju redovito dvoglasno, tako oni i koralnim napjevima 
dodaju drugi prateći glas. Karakterističan primjer takva adapti- 
ranja jest dvoglasni starinski napjev himne Tebe Boga hvalimo 
što su ga responzorijalno izveli župnik i pučki pjevači iz Bokanjca 
kraj Zadra (v. pr. br. 31; a, b, c): 


"* Li US, 114—116. (Tonus Evangelii), 188—135. (Tonus Lectionis). 

€D) : ' Bokanjac 1[./1961 
b _ _ 





e-be Bogahva - li-mo  Te-be Go-spodi-na i - spo -vije-da-mo. 


Li Us,str.1639 

















b). 
“Te De-um lau - da - mus te Do-mi-num con-fY - te - mur 
*) Canto Sacro, str. 84. 
3 š IKTI =, 
=== === ======== mE 
- mus TReL Do - »mi-mum-— con - fi-te-mur 
Bokanjac 11/1961 
mum Zea Aj asi: 
a) = Es 
) 





Te ae-fer-num Pa -  trem Om-nis fer-ra ve-ne-ra - tur. 


Zarbarini u , Canto Sacro“ 
nije zapisao nastavak napjeva za Te Deum: 

hk. . . .. 
Melodije pod b)i c) transponirane su za malu tercu niže. 

PRILOG 1. 


Pregled građe što 


Snimanje 


je čuva Staroslavenski institut »Svetozar Ritig« — Zagreb 





Ri Mjesto Otok Datum “ Snimio 
1. Omišalj Krk 16. IV. 1954. Dr Erwin 

2. < Omišalj. » 17. IV. 1954. Koschmieder 
3. < Malinska:Dubašnica » 7. VIII. 1955. Dr Vinko 
4. Omišalj » 9. VIII. 1955. Žganec 

5. Punat » 11—12. VIII. 1955. » 

6. Jurandvor » 14. VIII. 1955. » 

7. Baška » 17—19. VIII. 1955. » 

8. " Vrbnik » 17—19. VIII. 1955. » 

9. Dobrinj » 20—21. VIII. 1955. » 

10. Omišalj » 25. VIII. 1955. » 

11. Krk Krk 18—19. VIII. 1956. » 

12. Baška Draga » 21—22, VIII. 1956. » 

13. Baška » 23. VIII. 1956. » 

14. Banjol Rab 26. VIII. 1956. » 

15. Lopar » 23. IX. 1956. » 

16. — Banjol » 25. IX. 1956. » 

17. < Novalja Pag 26—28. IX. 1956. » 

18. Trogir 17. IX. 1957. » 

19. Lanišće, Istra 9—11. X. 1957. »“ 

20. Pazin, Istra 11—14. X. 1957. » 

21. Hvar , Hvar 22. VII. 1959. » 

22. Stari Grad » 23—24. VII, 1959. » 

23. Brusje » 25—30. VII. 1959. >» 

24. Jelsa » i— 8. VIII. 1959. » 

25. Svirče » 3. VIII. 1959. » 

26. Hvar » 19. II. 1961. » 

27. Brusje » 19. II. 1961. » 

28. Preko Ugljan 30. IX. 1962. » 

29. Ugljan » 30. IX. 1962. » 

30. — Smokvica Korčula 31. VII. 1963. prof. Stjepan 
31. Čara » 3. VIII. 1963. Stepanov 
32. Ston » 8. VIII. 1963. » 

33. Mali Ston 8. VIII. 1963. » 

adi Mjesto Otok Datum Snimio 
34. Omišalj Krk 18—20. V. 1964. prof. Mate Lešćan 
35. = Kaštel Štafilić 7. VIII. 1964. prof. Stjepan 
36. — Solin 8. VIII. 1964. Stepanov 
37. < Kaštel Lukšić 9. VIII. 1964. » ; 
38. — Kaštel Kambelovac 10. VIII. 1964. » 
39. Kaštel Stari 11. VIII. 1964. » 
40. Kaštel Sućurac 12. VIII. 1964. » 
41. — Vranjic 13. VIII. 1964. » 
42. Kaštel Lukšić (drugi put) 14. VIII. 1964. » 
43. Kaštel Kambelovac (drugi put) 15. VIII. 1964. » 
44. Kaštel Stari (drugi put) 16. VIII. 1964. » 

45. — Kaštel Lukšić (treći put) 17. VIII. 1964. » 
46. Kaštel Kambelovac (treći put) 18. VIII. 1964. » 
47. Petrčane kod Zadra 18. XI. 1964. prof. Jerko 
48. — Pridraga kod Novigrada 11. XI. 1964. Bezić 
49. Pag Pag 15. XI. 1964. » 
50. Novi Vinodolski 16. XI. 1964. » 
51.  Orlec Cres 22. XI. 1964. » 
52. — Rogoznica 17. X. 1965. prof. Stjepan 
53. — Primošten 17. X. 1965. Stepanov 
54. — Komiža Vis 19. X. 1965. » 
55. Vis Vis 19—20. X. 1965. » 
56. — Prvić Luka Prvić 24—25. X. 1965. » 
57. Šepurine » 26. X. 1965. » 
58. — Vodice kod Šibenika 28—29. X. 1965. » 

PRILOG 2. 
Pregled snimljene građe što je čuva Fonoteka Instituta JAZU u Zadru 








Uz snimke glagoljaškog pjevanja na niže navedenim kolutovima ima i 
snimaka svjetovnog muzičkog folklora. ; 
Oznaka : Mjesec i god. : 
koluta Lokalitet snimanja Snimio 
Ag 1 Olib (o. Olib) X11/1958. J. Bezić 
Ist (o. Ist) X11/1958. » 
Premuda (o. Premuda) 1X/1959. » 
Ag 2 Sutomišćica (o. Ugljan) IV/1960. » 
Privlaka (kod Nina) IV/1960. » 
Sestrunj (o. Sestrunj) V/1960. » 
Ag 3 Novalja (o. Pag) V/1960. » 
Sestrunj (o. Sestrunj) V/1960. » 
Sestrunj (o. Sestrunj) VI/1960. » 
Ugljan (o. Ugljan) X/1960. » 
Ag 4 Kukljica (o. Ugljan). X1/1960. 0» 
Bokanjac (kraj Zadra) X1/1960. » 
Bokanjac (kraj Zadra) 11/1960. » 
Svirče (o. Hvar) Ć 111/1961. » 
Ag 5 Nin X1/1961. » 
Zadar — Belafuža IV/1961. o» 
Bokanjac . V/1961. o» 
Fe 1 Jasenice kraj Obrovca X11/1962. » 
Polača 1X/1963. » 
Fe 2 Seline X11/1962. >» 
Preko (o. Ugljan) 111/1963. », 
Fe 3 Nunić 1/1963. » 
Bibinje IV/1963. .» 
Fe 4 Galovac IV/1963. » 
Gorica IV/1963. » 
Fe 5 Kali (o. Ugljan) VIII/1963. » 
Fe 6 Savar (Dugi otok) X1/1963. » 
Brbinj (Dugi otok) X1/1963. » 
Fe 7 Popović kraj Benkovca X1/1963. » 
Novigrad X1/1963. » 
Fe 8 Islam Latinski X11/1963. » 
Tkon (0. Pašman) X11/1963. » 
Fe 9 Turanj X11/1963. » 
. Filipjakov X11/1963. » 
Biograd n/m X11/1963. » 
Zemunik X11/1963. » 
Fe 10 Vrgada (o. Vrgada) X11/1963. » 

Oznaka : Mjesec i god. uo 
koluta , Lokalitet snimanja Snimio 
Fe 11 Pakoštane X11/1963. 2» 
Fe 12 Vrana X11/1963. » 
(Dinjiška (o. Pag) 1/1964. » 
Vlašić (o. Pag) 1/1964. » 
Fe 13 Biograd n/m X11/1963. » 
Zemunik X11/1963. » 
Fe 14 Vlašići (o. Pag) 1/1964. » 
Stanovi kraj Zadra 111/1964. » 
Arbanasi kraj Zadra 111/1964. » 
Zadar — Jazine 111/1964. »o 
Fe 15 Povljana (o. Pag) 1/1964. » 
Sc 1 Suhovare VI/1963. » 
Poličnik VI/1963. » 
Se 2 Poličnik VI/1963. » 
Suhovare V1/1963. » 
Bibinje VIII/1963. » 
Visočani X/1963. » 
Sc 3 Kašić (kod Smilčića) 
. (Pravoslavno pojanje!) VIII/1963. » 
Sc 4 Novigrad VII1/1963. » 
Tkon (0. Pašman) X11/1963. » 
Sc 5 Sali (Dugi otok) VIII/1963. » 
Sc 6 Bibinje VIII/1963. » 
Se 7 Medviđa VIIL/1963. » 
Brbinj (Dugi otok) X1/1963. » 
Sc 8 Sali (Dugi otok) 1X/1963. » 
- < Posedarje X/1963. » 
Sc. 9 Ljubač 1X/1963. » 
. Polača 1X/1963. » 
' Vrsi 1X/1963. » 
Sc 10 Vrsi 1X/1963. » 
Sc 11 Sali (Dugi otok) 1X/1963. » 
Sc 12 Posedarje X/1963. » 
Sc 13 Poličnik X1/1963. » 
Se 14 Visočane X/1963. » 
Se 15 Visočane X:/1963. » 
Radovin X/1963. » 
. Škabrnja X1/1963. » 
Se 16 Radovin X/1963. » 
22E 








Mjesec i god. 
Oznaka j > BL 
koluta Lokalitet snimanja Snimio 
Se 17 Zaton kraj Nina X1/1963. » 
Škabrnja X1/1963. » 
18 Nadin X1/1963. » 
M Škabrnja X1/1963. » 
Dračevac Ninski 
(kod Poljica) X1/1963. » 
Sc 19 Škabrnja X1/1963. » 
Dračevac Ninski X1/1963. » 
Se 20 Poljica (kod Zadra) X1/1963. » 
Novigrad X1/1963. » 
Sc 21 Vinjerac X1/1963. » 
Tkon X11/1963. » 
Sc 22 Filipjakov X11/1963. » 
Biograd n/m X11/1963. » 
Vrgada X11/1963. » 
Vlašić (0. Pag) 1/1964. » 
Sc 238 Pašman (0. Pašman) X11/1963. » 
Ph 1 Sali 1X/1963. ' » 
Kolan (o. Pag) VII1L/1962. Tibor Ehlers 
Ph 2 Kolan VII1/1962. Zap. Njemačka 
Preko (o. Ugljan) 1X/1962. J. Bezić 
Olib 111/1963. » 
KB Bibinje IV/1963. » 
Ph 3 Novigrad X1/1962. » 
BASF 1 Sutomišćica (0. Ugljan) 1X./1963. » 
Sukošan 1X/1963. » 
BASF 2 Sukošan 1X/1963. » 
P 1 Jasenice X11/1962. a 
s Brbinj X1/1963. » 
ScW 1 Arbanasi IV/1964. » 
Dračevac kraj Zadra IV/1964. » 
Zadar Belafuža V/1964. » 
Murvica IV/1964. » 
Ist 111/1964. » 
Silba 111/1964. » 
ScW 2 Silba IV/1964. » 
Belafuža V1/1964. » 
Kolan (o. Pag) VI1/1964. » 
Sukošan VI/1964. » 
ScW 3 Kolan VI1/1964. » 
Petrčane VI1/1964. » 

ZAKLJUČAK 


Kad sam počeo sakupljati građu za ovaj svoj rad, iznenadili 
su me osebujni i veoma zanimljivi oblici glagoljaškog pjevanja na 
zadarskom području. Kad sam nešto poslije toga paralelno uz teren- 
ski rad počeo sistematskim proučavanjem veoma raznolike litera- 
ture o glagoljaškom pjevanju, stekao sam stanovit uvid u postojeću 
situaciju istraživanja i proučavanja glagoljaškog pjevanja u pri- 
morskoj Hrvatskoj. Primijetio sam da dosadašnji istraživači, s jedne 
strane, nisu posvećivali dovoljno pažnje povijesnim zbivanjima ko- 
ja su pratila glagoljaško pjevanje, da se, s druge strane, gotovo 
nimalo nisu služili dostignućima istraživača crkvenoslavenskog je- 
zika kao i istraživača naše starije glagoljaške i latiničke književ- 
nosti. Naime, upravo stoga što muzikologu nedostaju zapisani na- 
pjevi starinskog glagoljaškog pjevanja, potrebno je da se služi 
rezultatima drugih, donekle srodnih grana znanosti. 

Tako se dogodilo da sam svoja istraživanja usmjerio u prvom 
redu glagoljaškom pjevanju u prošlosti. Nastojao sam jasnije odre- 
diti njegovu pojavu u pojedinim historijskim razdobljima. Poneki 
rijetki izravni izvori mnogo su doprinijeli da rezultati mojih istra- 
živanja nisu ostali samo kombinacije i nagađanja, da su rezultati 
mojih istraživanja postali hipoteze sa svojom argumentacijom. 


Sakupljena građa veoma mi je korisno poslužila u interpre- 
taciji rijetkih izvora i fragmentarnih podataka o glagoljaškom pje- 
vanju u prošlosti. U nedostatku izvora svaki je element starine 
u danas postojećim oblicima glagoljaškog pjevanja veoma važan, 
naročito kad ga uspoređujemo s rezultatima historijskih i slavistič- 
kih istraživanja određenog historijskog razdoblja. 

Rezultati izvršenih istraživanja pokazuju da je glagoljaško 
Pjevanje na zadarskom području u više od tisuću godina prošlo za- 
nimljiv i nimalo ravan put razvoja. Započelo je kao pojava koju 
je bizantska crkvena vlast tolerirala. Ojačalo je u XIV. i početkom 
XV. stoljeća, kad su pojedini glagoljaši bili članovi kaptola zadar- 
ske katedrale. To je vrijeme kada glagoljaši na teritoriju zadarske 
nadbiskupije moraju dobro poznavati rimski koral. U to doba piše 
ninski knez Novak svoj glasoviti glagoljski misal. U Vjeruju tog 
misala postoje posebni znakovi za koje naslućujem da bi mogli biti 
oznake za kadenciranje napjeva. Ali, razvoj glagoljaškog pjevanja 
ide dalje svojim neravnim putem. U XVI. stoljeću redovnici gla- 
Soljaši — franjevci trećoreci na o. Galevcu kraj Zadra i benedik- 
tinci s otoka Pašmana — ne služe se notnim pismom nego samo 
usmenom tradicijom usvajaju liturgijske napjeve. 

Javljaju se i lekcionari na živom hrvatskom jeziku, na šća- 
vetu. Dok se u XVII. stoljeću reformirane glagoljaške liturgijske 
knjige štampaju na crkvenoslavenskom jeziku ruske redakcije, u 

slavensko bogoslužje zadarskog područja sve jače ulazi živi hrvat- 
ski jezik. U XVIII. stoljeću nailazimo i na prvi konkretan opis 
glagoljaškog pjevanja. U tom pjevanju sudjeluju i laici »nel loro 
idioma«, svojim, dakle, živim hrvatskim jezikom. Glagoljaško sve- 
ćenstvo — »Clero Illirico« i »Clero Foraneo« — živi potpuno drugim 
životom nego gradsko svećenstvo. Glagoljašima, naročito pomoćnim 
popovima glagoljašima nedostaje izobrazba. U takvim prilikama 
počinje prodor elemenata svjetovne vokalne folklorne muzžike u gla- 
goljaško pjevanje. Velika starina pojedinih arhaičkih elemenata u 
vokalnoj folklornoj muzici ne mora, dakle, biti znak da se takvim 
starinskim napjevima služilo i glagoljaško pjevanje u najstarijim 
razdobljima svog razvoja. U vrijeme kad i laici počinju u većem 
broju sudjelovati u pjevanju stalnih dijelova mise, upravo oni su 
i najjači prenositelji elemenata svjetovnog muzičkog folklora u 
glagoljaško pjevanje. 

Veoma smanjen broj glagoljaških župa u XIX. stoljeću i teške 
borbe za očuvanja glagoljanja potkraj tog stoljeća nisu jače utje- 
cale na razvoj pučkog glagoljaškog pjevanja. Osnovne značajke tog 
pjevanja sačuvale su se u velikom broju župa zadarske nadbisku- 
pije sve do sredine XX. stoljeća. 

S druge strane franjevci-trećoreci u gradu Zadru početkom 
XX. stoljeća pokazuju jasne težnje da u crkvenom pjevanju — 
liturgijskom, paraliturgijskom i nabožnim pjesmama — slijede 
razvoj crkvenog pjevanja u ostalim zadarskim crkvama. Pojava je 
veoma karakteristična, jer je srodna situaciji u XVI. stoljeću, kad 
prema zapisniku posttridentinske vizitacije trećoreci u gradu Zadru 
imaju graduale i antifonare, a trećoreci izvan grada i benediktinci 
na ĆČokovcu u svom liturgijskom pjevanju služe se samo usmenom 
tradicijom. , 

U toliko različitim situacijama u toku svog razvoja glagoljaško 
je pjevanje poprimilo i različite oblike. Smatram da je od tih raz- 
ličitih oblika svakako najzanimljiviji, a možda i najvredniji onaj 
što se počeo snažnije razvijati u XVIII. stoljeću. Uz svoju jedno- 
stavnost on je posjedovao i veliku sposobnost prilagođivanja novim 
prilikama, jer su izvođači mogli slobodno oblikovati melodijske 
krivulje napjeva za liturgijske tekstove. Stvorili su specifičnu 
liturgijsku glazbu, vanrednu simbiozu crkvene i pučke glazbe. 


- 





OBJAŠNJENJA UZ PRILOG OPSEŽNIJIH NOTNIH PRIMJERA 
A \ 


U izlaganju o višeglasju u glagoljaškom pjevanju (str. 214—215) 
spomenuto je da pojedine dionice, glasovi nisu podjednake jačine jer u 
nekim dionicama sudjeluje samo veoma mali broj izvođača (to nisu istak- 
nuti solisti!) Na takvu situaciju ukazuju posebne kratice u opsežnijim 
notnim primjerima. U primjerima br. 23 i 25 velika slova M, S i Ž ozna- 
čuju veću skupinu pjevača muškaraca, solistu (muškarca) i veću grupu 
žena, slova PM u primjeru br. 23 pojedine muškarce uz solistu. 

U primjeru br. 24. velika slova PŽ, PM i GM označuju pojedine žene, 
pojedine muškarce i glasovno najsnažniju i brojem pjevača najveću sku- 
pinu — glavninu pjevača muškaraca. Primjer br. 26 donosi uz oznaku 
PŽ i PM još i GŽ jer su u tom primjeru žene zvučno najsnažnija skupina 
i glavnina pjevača. 

Da bi se jasnije i uočljivije pojave alikvotnih tonova — u primjeru 
br. 26 — mogle u notnom zapisu razlikovati od zvučno slabijih tonova 
pojednih pjevača i malih skupina pjevača, žapisani su alikvotni tonovi 
manjim četvrtastim (kvadratnim) notama. Kako se pojava alikvotnih 
tonova u pučkom višeglasnom pjevanju do sada nije još potanje ispitala 
i proučila, objavljujemo ove zapise sa željom da potaknemo stručnjake 
na intenzivnije ispitivanje i proučavanje ove veoma zanimljive pojave u 
višeglasnom glagoljaškom pjevanju na zadarskom području. 





Notografirao: Hajrudin Osmanagić. 





(2) CANTO SACRO PROPRIO DI! ZARA 


Credo iz mise zvane , A postolorum/"-str. 224-227 


1. CS = Canto Sacro, NM = Novakov misal, B= Berlinski misal. 


H=Hrvojev misal. 





* označuje kružić u NM, Vinterpunkciju u B, Au Hrvojevu. 


\ 5 
2. U nastavku od br. 2 dalje CS nema više dvoglasja nego samo 
jednoglasni zapis. 


| 3. Uz tekst iz Novakova misala stavljam note na onim mjestima 
gdje zbog većeg broja slogova dolazi do ponavljanja istog 
tona, 


&, Tamo gdje tekst Novakova misala ima manje slogova od latin - 
skog teksta pokazujem posebnim znakom LIJ (iznad 
crtovlja) koji tonovi su suvišni za pjevanje Novakova teksta. 

Znanstvena obrada glagoljaškog pjevanja obavezuje istraživača 
na rješavanje dvaju krupnih zadataka. Prvi je istraživanje i pro- 
učavanje glagoljaškog pjevanja u prošlosti, u razdoblju od deset 
stoljeća, drugi je istraživanje i proučavanje svih danas (1964) živih 
oblika tog pjevanja. 

U ovom je djelu sistematski obrađen prvi zadatak. Premda 
sam i za rješavanje drugog zadatka uspio prikupiti obilnu građu, 
ograničio sam se u ovoj knjizi samo na kratki uvid u danas žive 
oblike glagoljaškog pjevanja; tako sam se, u skladu s naslovom 
knjige, mogao posvetiti potanjem prikazivanju razvoja glagoljaš- 
kog pjevanja u prošlosti. 

Veoma mi je ugodna dužnost zahvaliti se svima koji su mi 
pomogli u radu. Svoju zahvalnost izričem Institutu Jugoslavenske 
akademije znanosti i umjetnosti u Zadru, što mi je omogućio teren- 
sko istraživanje i prikupljanje građe, prof. dru Dragotinu Cvetku, 
predstojniku Katedre za muzikologiju na Filozofskom fakultetu u 
Ljubljani, koji je pratio nastajanje ovog djela i pomogao mi savje- 
tima i primjedbama, stručnjacima Staroslavenskog instituta »Sve- 
tozar_Ritig« u Zagrebu, Naučne biblioteke, i Historijskog arhiva i 
Nadbiskupskog arhiva u Zadru, Instituta za narodnu umjetnost u 
Zagrebu, — kao i svim ostalima koji su mi pomogli u radu. 

Posebno se srdačno zahvaljujem izvođačima glagoljaškog pje- 
vanja na zadarskom području, vrsnim, ne školovanim pjevačima 
laicima i njihovim svećenicima, nasljednicima nekadašnjih popova 
glagoljaša, jer bez njihova razumijevanja i svesrdna sudjelovanja 
ne bih mogao pristupiti izradi ovog djela. 


THE DEVELOPMENT OF THE GLAGOLITIC CHANT 
IN THE AREA OF ZADAR 


Summary 


The traditional liturgical and paraliturgical chant of the island 
Krk, the coastal region of Croatia, Dalmatia and Istria, where 
beside the priest and more gifted laymen also a choir of all the 
present faithful takes part — partly in Old Church Slavonic and 
partly in a living folk language — has attracted the attention of 
the musicologists for more than a half century. The author attem- 
the musicologists for more than a half century. The author 
attempted, in spite of the absence of direct sources and very poor 
indirect data available, to show what that chant could have been in 
past centuries, and what kind of development it has gone through. 

Explaining the term Glagolitic chant the author is aware of 
the inexactness of it, for it comprises numerous liturgical texts 
in a living folk language as well as some newer, though folk 
tunes. Nevertheless, he is convinced that »Glagolitic chant« is still 
a better term than »Old Church Slavonic choral«. In the world 
under the term »Old Church Slavonic chant« or »Church Slavonic 
chant«, in the first place the liturgical chant of the Eastern rite 
i. e. Russian, Bulgarian and Serbian, with its relatively numerous 
monuments, is understood. Therefore »Glagolitic chant« is a very 
appropriate term, directing attention to a separate branch that 
descended from the common source of Old Slavonic liturgical 
Chant, founded by brothers Cyril and Methodius from Thessalonica. 

is branch grew in specific conditions and difficulties of the 
Croatian adherents of the Glagolitic chant, and developed into 
Slavonic Croatian folk liturgical and paraliturgical chant of a 
Western rite. 

Consequently, on account of all the above mentioned reasons, 
the author denotes in this work by the term »Glagolitic chant« a 
folk chant (solistic and choral), descended in its beginnings from 

the liturgical chant in Ola Church Slavonic and in a Croatian 
version of Old Church Slavonic, which was then gradually in 
course of development formed into a liturgic chant of a Western 
rite, sung in a living Croatian language, whereby the tunes were 
modelled on the elements of the Gregorian chant and the secular 
folk song of the areas where it developed. 

Since in the literature, published up to 1972. there is not the 
smallest article, particularly dedicated to the traditional Glagolitic 
chant in the area of Zadar, especially within the archbishopric 
of Zadar, the author comprised with a critical survey the literature 
about the Glagolitic chant on the whole territory of its spread, 
from Istria to middle Dalmatia. He evaluated in detail and completed, 
according to the results of his own research, the works of the 
former investigators, particularly Božidar Širola, Vinko Žganec 
and Erwin Koschmieder. Considering Koschmieder's work »Stand 
and Aufgaben der Erforschung der liturgischen Musik der Glago- 
liten in Jugoslawien« (Slovo 9—10, Zagreb, 1960), the author 
points out the fact, that according to indirect sources, Cyril and 
Methodius were expert performers of the Byzantine liturgical 
chant. If they, during their mission among Moravic Slavs assumed 
something from the Roman choral- those were diatonic tunes. 
Elements of the so-called Istrian mode, found in folk liturgic chant 
on. the island Krk- came into that chant only gradually. However, 
the oldest Glagolitic tunes were very probably built in diatonic 
bases. 
For the first stage of development, from the appearance of 
the Glagolitic chant, at the beginning of the 10th century up to 
the middle of the 13th century, the author could use only two 
pieces of information about this chant, from  reliable historical 
sources. 

The first information is very poor. It originates irom the 
Venetian chronicle by deacon John. The writer reports that Ro- 

mans and Croats in the year 1000. welcomed the doge Peter 
Orseolo II, recognized him their ruler and sang to him the tunes 
laudae (songs of praise). Supposing that the Glagolits performed 
their service in Old Church Slavonic already at the beginning of 
the lith century and did not use Latin at all, it is possible to 
assume that also the lauds at Osor were sung in their language, 
respectively in Old Church Slavonic. 

The other source is more significant and clear. In the biography 
of the pope Alexander II, cardinal _Boson wrote, that the Pope 

“had been welcomed in Zadar in 1177. »cum inmensis laudibus et 
canticis altisone resonantibus in eorum selavica lingua«. The author 
exposed the results of the research, done until now and the polemic 
about the authenticity of the above quotation, concluded by Ante 

M. Strgačić (Papa Aleksandar III. u Zadru. Radovi Instituta Jugo- 


320 


slavenske akademije znanosti i umj i 
1954.) For the study of the Glagolitio ik o rk odo ooo 
Croats from Zadar and its surroundings, sang the tenda > 2 
prao sao is of particular importance ASU 
p: n order to get a better sight into t ro 
litic chant in the first bno of its M onog S SER 
relied upon any indirect historical source available be: i i ia 
the first restriction of the Glagoliting in 925. On de ao i 
studied material, he made a surmise about two more Na ok a 
med > roje of the development of the Glagolitic dut i m 
peri 4 “orkjdaa century up to the middle of 13th centu “e 
Nui he . BE pru o g ba oldest Slavonic 1 litur- 
L ntine Dalmatia by the pupi 
2. e * Thessalonica. That Slavonic Bo open E 
Ma Be S: some influence of Greek, Byzantine liturgical 
>. . . es of Dalmatia, which were Byzantine at the time 
m, Wu : tendency is considerably younger. It started to 
da op e : e monks-Glagolits gradually accepted the regula- 
a Šo . of St. Benedict (Regula ordinis sancti Benedicti) 
“sko dei p . ant of the monks Glagolits was besides the regu- 
s i i . sne by the Beneventanic musical tradi- 
ao. urch poetry of that time (hymns and sequ- 
The period from the middle of the 13th 
. cen u 
no s l5th century, the author marked as 2 = 
m MA. of the Glagolitic chant in northern Dalmatia 
Mea work for a more lively development, protected from 
Bishop Hi : gave the rescripts of the pope Innocent to Philip, the 
bishop of Senj (1248) and to Fruetuosus, the bishop of Krk, for 
the Benedictines — Glagolits of Omišalj (1252) On the basis of 
Dno a S. the Glagolits in Zadar and its surroundings 
M E na and in the first half of the 15th century, the author 
Ma ot . ne rescripts encouraged indirectly the invi- 
o s rare in the archbishopric of Zadar. Among 
ME aa Tratelicns of tio Tiird order zra promineni. | 
: ns of the ird order are prominent. 
o“ e rot of the priests Glagolits is a ia hi 
M kcg “e they were among the members of the Chapter of 
e a Zadar, at the beginning of the 15th century. The 
DL : archbishops of Zadar, by which they in 1393 and 
e a o emanded the clergy to get well acquainted with 
MA na nA affected also the Glagolits on service in Zadar 
% a iod the first records of the complete text of one litur- 
Bla E: nje paraliturgical song in a living Croatian and not 
urch Slavonic, is found. The records are in symmetrical 


Octosyllabic verses i ; 
, Wh , iti as 
UP to the present dei is characteristic of the Glagolitic chamt 

In the period from the middle of the 15th century up to the 
middle of the 18th century considerable changes took place. The 
number of the Glagolits in the city of Zadar increased owing to 
the Turkish wars, though the Glagoliting from 1460. was restricted 
to only two churches, in the time of remissions and in the masses 
for the dead on the funeral's day. Note records of two tunes for 
couplets, from an old Croatian presentation »Muka Spasitelja na- 
šega« (The Passion of Our Redeemer) 1556., have their origin in 
north-eastern coast of the Bay of Quarner. These records prove 
the existence of the Glagolits, skilled in note writing, who perfor- 
med even more developed tunes intended for a narrower circle of 
more experienced singers. From the end of the 15th century on, 
Croatian lectionaries, printed in Latin characters, appear. They 
are of much use also for the priests Glagolits within the 
archbishopric of Zadar. 

The Council of Trent did not decree anything against the Gla- 
goliting. The data of the visitation from 1579. give evidence that 
note records of the Glagolitic chant were really rare, for even 
in respectable Glagolitic monasteries as the Benedictine on Ćokovac 
and in the monastery of the Franciscans of the Third order on 
the island of Galevac near Zadar, no written tunes were found. 

In the middle of the 17th century with the opening of the 
Latin seminary in Zadar, greater differencies appear gradually 
in the education of the Latin priests (priests with the Latin liturgic 
language) and the Glagolits. While the Latin priests study the 
Roman choral, the Glagolits, receiving their education from the 
country priests and having to earn their living by physical work 
— hardly acquire the knowledge indispensable for their priestly 
service. 

In the new reformed Glagolitic missal (1631), breviary (1648) 


and ritual (1640) note records of the Roman choral are published.. 


The Glagolits accepted the new liturgical books and texts but not 
the choral melodies. 

The first concrete description of the Glagolitic chant has its 
origin only in the middle of the 18th century. It is a simple chant 
without instrumental accompaniment. In the choir beside the priest 
and the students of the Seminary there are also pupils and other 
laymen. The information is very important, for it may be concluded 
that by exactly such participation the elements of the local secular 
folk song come into the Glagolitic chant. Obvious confirmation of 
the invasion of the secular folk song into the paraliturgical chant 
is found also in the foreword of the book »Cvit razlika mirisa 
duhovnoga« by T. Babić (Venice 1726). Different »verši« (octosyl- 
labic couplets) could be sung in the church »pivajući« (in an ex- 
tended way) or »kantajući« (in a more syllabic way) in two basic 
vocal forms, still existing in the folk music of the northern Dal- 
matia. 

In 19th century the traditional tunes of the cathedral of Zadar 
beside the elements of the secular folk music penetrate into the 
Glagolitic chant. Owing to the new editions of the liturgical texts 
in a living folk language (Pištulari-a collection of epistles and 
gospel, Hrvatski Bogoslužbenik — a ritual text book) the psalmodic 
chant is. encouraged in Glagolitic parishes. 

The gradual rather strong diminishing of the Glagolitic pa- 
rishes does not influence the folk Glagolitic chant considerably, 
for, beside the priest's Old Church Slavonic text the folk singers 
very probably, already in the 18th century, sang their text in a 
living Croatian language with some archaisms, called »šćavet« (from 
Venetian schiavetto). While the priest sang in Latin the folk singer 
continued the singing in a living folk language. 

The restriction of the living folk language in liturgical acts 
occurs with the whole strictness only in the last ten years of the 
19th century. It could not have stronger influence, for already 
in the first years of the 20th century, owing to the archbishop 
of Zadar Mate Dvornik, the period of the revival of the Glagoliting 
started. Understanding the mood of the folk laymen singers, Dvor- 
nik did not force the introduction of the Old Church Slavonic but 
ordered his clergy to teach the folk singers sing the invariable 
parts of the mass in Old Church Slavonic language. This tendency 
as well as the endeavours of some priests after 1918, resulted in 
the situation which the author found at the time of his research 
1958 — 1964. Frol 64 localities where he worked, he found Old 
Church Slavonic in 34 of them, and in 30 localities a living Cro- 
atian language in the singing of the invariable parts of the mass 
(Ordinarium missae). 

The author only gives an informative survey of the living 
forms of the Glagolitic chant in the first half of the 20th century. 
They are ordered according to the contents and function of the 
text and according to their musical elements. 

According to the contents and function of the text these forms 
are divided into three groups: 1) liturgical chant, 2) paraliturgical 
chant and 3) sung prayers. 

The study and more detailed research work of musical features 
Of the still living forms is so large and indispensable that it would 
Tepresent a separate new work about the Glagolitic chant. The 
author restricts himself to only a general survey of tonal relations, 
rhythm and part singing of the still living forms, and gives a short 
information about the influence of the Roman choral upon the 
Glagolitic chant. 

The 31 musical examples included were chosen on a basis of 
Common characteristics and on the grounds of specific characteri- 
Stics. In the first case they show the characteristics of a greater 

part of tunes from northern Dalmatia, while in the second case 
they obviously differ from the other forms of that geographical 
area owing to iheir ancient or newer, more developed style. 

The sight into the collected sound documentation is given by 
the register of the recorded material kept by the Old Slavonic 
Institute »Svetozar Ritig« in Zagreb and the Institute of Yugoslav 
Academy of Science and Arts in Zadar. 

SADRŽAJ 


Osnovne smjernice rada — obrazloženje termina »glago- 
ljaško pjevanje« 


Pregled i vrednovanje dosadašnje literature o glagoljaškom 
pjevanju 


Pojava glagoljaškog pjevanja u sjevernoj Dalmaciji i 
njegov razvoj do sredine XIII. stoljeća 


Razdoblje slobodnog razvoja (od sredine XIII. do sredine 
XV. stoljeća) šo go Mos. 8 A 


Od prvog ograničenja (1460) do Tridentinskog koncila 
Odjeci Tridentinskog koncila 

Glagoljaško pjevanje u XVIII. stoljeću od nastupa nad- 
biskupa Zmajevića do početka druge austrijske vladavine 


u Dalmaciji (1713—1813.) 


Glagoljaško pjevanje u vrijeme druge austrijske vladavine 
(1813—1918).) 


Živi oblici glagoljaškog pjevanja na zadarskom području 

IZDANJA INSTITUTA JUGOSLAVENSKE AKADEMIJE 
ZNANOSTI I UMJETNOSTI U ZADRU KOJA SE MOGU 
NARUČITI: 


»Radovi« sv. I—XIX 


Djela: 


Vj. Maštrović: Razvoj sudstva u Dalmaciji u XIX sto- 
ljeću 

.O. Fio: Parobrodarstvo Dalmacije 1878—1918 

M. Novak: Autonomija dalmatinskih komuna pod Vener 
cijom 

P. Starešina: Pomorstvo Silbe 


J. Bezić: Razvoj glagoljaškog pjevanja na zadarskom 
području 


Posebna izdanja: 

Pomorski zbornik, jubilarni, sv. I—III 
Pomorstvo grada Zadra 

Grad Zadar — presjek kroz povijest 
Povijest grada Nina 

Povijest Vrane 

Lj. Karaman: Dalmatinske katedrale 


A. Maštrović-Nino: Osnivanje, razvoj i borbe zadarskog 
partizanskog odreda 


Kulturna baština samostana sv. Marije u Zadru 
Kulturna baština samostana sv. Frane u Šibeniku 


Vj. Maštrović: Proslava 900-godišnjice Krešimirove da- 
Tovnice o našem moru (1069—1969) 


Katalozi izložbi restauriranih umjetnina 

